ANTANAS MACEINA 


JOBO DRAMA 


ŽMOGIŠKOSIOS BŪTIES APMĄSTYMAS 


1950—ŠVENTIEJI METAI 


COR INOUIETUM 


STUDIJOS DIEVO IR ŽMOGAUS SANTYKIAMS NUŠVIESTI 


III 
JOBO DRAMA 


Išleista Kun. Pr. M. JURO lėšomis 


Bažnytinis imprimatur duotas Freiburgo (Breisgau) 
arkivyskupijos generalvikaro J. E. vysk. Burger 1950 m. 
gruodžio 14 d. Nr. 18765. 


išleido Venta 1950 m. 
Tiražas 2000 egz. Kaina DM 5.— 
Spaudė Schweinfurter Druckerei und Verlagsanstalt GmbH. 


AUTORIAUS ŽODIS 


Ši studija yra autoriaus bandymas duoti teistinio 
egzistencializmo apmatus. Pabrėžiame abu žodžius, 
nes abu jie čia turi lemiančios reikšmės. Abu jie nurodo 
knygos turinį, linkmę ir metodą. Tačiau kaip tik dėl to jie 
prašosi paaiškinami 

Egzistencializmuų šiandien yra vadinama toji filosofijos 
srovė, kurios problemų centre stovi ne tiek amžinoji žmo- 
gaus esmė, kiek laikinis ir žemiškasis jo buvimas. Ilga- 
amžiai esmės nagrinėjimai mums davė puikią žmogaus api- 
brėžtį, žinomą jau nuo Aristotelio laikų: žmogus yra protin- 
gas gyvūnas — animal rationale. Tačiau čia pasiliko neat- 
sakytas klausimas, o kaip gi būna šis protingas gyvūnas, ko- 
kia yra jo būtis šioje tikrovėje, kuriai yra skirta aną am- 
žinąją esmę nešti, apreikšti ir skleisti. Į šį klausimą atsakyti, 
surasti esmines egzistencijos savybes, kurios žmogų skirtų 
nuo bet kurio kito padaro, kaip tik ir ryžosi pastaroji dar 
visai jaunutė dabarties filosofija, gavusi egzistencia- 
lizmo vardą. Be abejo, jis yra tik gimininė žymė. Jis 
išreiškia tik bendrą šios srovės susidomėjimą žmogiškojo 
buvimo problematika, neatskleisdamas po juo slypinčių šakų 
bei šakelių specifinio atsakymo, kurį jos duoda į didįjį 
egzistencijos klausimą. Buvimas pats savyje yra neitralus. 
Padaryti jį išeities tašku savam mąstymui turi teisės kiek- 
vienas. Tačiau nebebus neitralūs tie atsakymai, kuriuos 
mums atneš buvimo sklaida. O nuo jų kaip tik ir priklausys, 
| kokią srovę ar srovelę įsijungs mūsų mintys. „Jobo dra- 
ma“ taip pat mėgina susimąstyti ties žmogiškąja šios tikro- 
vės būtimi. Buvimo klausimą ji taip pat stato į savo svars- 

tymų centrą. Tuo būdu ji įsijungia į dabarties pastangas 
buvimo sklaidoje rasti atsakymą, kas yra žmogus. 


Tačiau „Jobo dramos“ atsakymas yra savotiškas. Plati 
egzistencializmo srovė, prasidėjusi su M. Heideggeriu, atsakė, 
kad egzistencija yratiktai šiapus: šiapus ji pra- 
sideda ir šiapus ji išsibaigia. Jokio kelio į anapus, jokių 
prošvaisčių iš anapus ji neturi. Dievas šiai srovei pasiliko 
visiška nežinomybė, amžinai neprieinama lygtis, kuriai iš- 
spręsti mes priemonių esą neturime. Tiesa, ši egzistencializ- 
mo srovė Dievo neneigė, kaip tai buvo dariusi materialistinė 
devynioliktojo šimtmečio filosofija ir kaip tai šiandien daro 
marksistinis materializmas. Egzistencializmas Dievo 
tiktai nerado. Tačiau ir to pakako, kad ši srovė pasidarytų 
katalikiškajai minčiai nepriimtina arba mažiausiai bent įtar- 
tina. Ir visai teisingai. Pamokyta Apreiškimo, kad Žmogus 
yra Dievo paveikslas, katalikiškoji sąmonė negalėjo sutikti, 
jog paveikslas savo būtimi neatskleistų to, ką jis reiškia. 
Neįmanomas yra daiktas, kad žmogus, būdamas sukurtas 
pagal Dievą, būtų toks tamsus, jog jo Kūrėjas šioje tam- 
soje nerandamai pradingtų. „Jobo drama“ todėl ir ėmėsi 
nelengvo uždavinio egzistencijoje atskleisti tran- 
scendenciją. Ir tomistinė, ir egzistencinė filosofija 
pripažįsta, kad žmogus savyje neturi savam buvimui pagrin- 
do ir todėl visados būna nebūties akivaizdoje. „Jobo drama“ 
kaip tik ir mėgina išvystyti šią nuostabią buvimo savybę ligi 
galutinių išvadų ir kaip tik joje paregėti esminį žmogaus 
apsprendimą Dievui; apsprendimą, kuris glūdi pačioje onto- 
loginėje žmogaus sąrangoje ir yra pirmesnis bei nepriklauso- 
mas nuo sąmoningo jo nusistatymo Viešpaties atžvilgiu. Žmo- 
gus gali Dievo nerasti arba Jį atmesti savo valia. Tačiau 
to jis negali padaryti savo būtimi, nes ji visa ligi pat savo 
gelmių yra taip suręsta, kad savimi Dievą išreiškia, Jo jieško 
ir Jo klausia, nepaisydama, kad sąmoningos lūpos nė žodžio 
apie Dievą neužsimintų. Egzistencija yra klausi- 
Mas, atvertas transcendencijos akivaizdoje, 
Tai yra pagrindinė „Jobo dramos“ mintis. Tai jos atsaky- 

mas, gautas iš buvimo sklaidos, pasinaudojant šiam reikalui 
egzistencializmo laimėjimais, tačiau juos pratęsiant ir papil- 
dant. 

Įveikti šį nelengvą uždavinį autoriui padėjo ta aplinkybė, 
kad jis analizavo žmogaus buvimą ne abstrakčiai, bet pasi- 
naudojo Šventraštyje aprašytų Jobo asmeniu. Vėliau kalbė- 
sime, kad egzistencinis mąstymas visados yra konkre- 
tus, vadinasi, kad jis susitelkia apie paties mąstytojo buvi- 
mą, nepaskęsdamas bendrosiose buvimo apskritai sąvokose, 
Bet ši egzistencinio mąstymo savybė yra gairė kiekvic- 
nam šios rūšies mąstymui. Ji nurodo, kad žmogaus buvi- 
mo sklaida gali būti teisinga tik tada, kai ji yra asmens 
sklaida. Kitaip sakant, kai ji savo objektu pasirenka konk- 
retaus žmogaus būtį, žmogaus su kūnu ir krauju, Žmogaus 
tam tikroje situacijoje, nes tik asmeninis buvimas 
yra tikra prasme žmogiškasis buvimas. Todėl 
tik asmeninio buvimo sklaida gali atskleisti, kaip žmogus 
iš tikro šioje tikrovėje būna. Štai dėlko autorius ir pasi- 
rinko Šventraščio Jobą saviems apmąstymams, 

Tačiau šį pasirinkimą apsprendė dar viena aplinkybė. 
Egzistencinė dabarties filosofija teisingai yra atkreipusi dė- 
mesį į vad. kraštines situacijas (Grenzsituationen — 
K. Jaspers). Tai yra situacijos, į kurias patekęs žmogus ypa- 
tingu būdu pajaučia slenkąs prie savo būties ribos ir per- 
gyvena nebūties grėsme. Prie tokių situaciju, pasak Jasperso, 
priklauso kančia, kova, kaltė ir mirtis. Juose atsidūręs žmo- 
gus deda didelių pastangų prigimtosiomise savo jėgomis -- 
protu, valia, kūryba — šias situacijas pergalėti ir jų apar- 
dytą ar net suardytą savo žemiškąją tikrovę atsistatyti. Vi- 
sas ilgas žmonijos istorinis vyksmas yra pilnas tokių mėgi- 
nimų. Žmogus nesiliauja svajojęs pasidaryti kančios vieš- 
pačiu, pergalėdamas ją savo išradimais. Jis tikisi išvengsiąs 
kovos, įsteigdamas tobulą socialinę santvarką. Jis esti su- 
gundomas savo jėgomis mėginti atsipirkti nuo kaltės ir pats 
save išganyti. Net mirties nugalėjimas yra nuolatinė žmo- 
nijos svajonė. Tačiau visos šios pastangos yra tuščios, Krašti- 

nės situacijos yra, pasak K. Jasperso, tarsi siena, į kurią 
mes atsidaužiame ir pralaimime. Prigimtosiomis pastango- 
mis žmogus kraštinių situacijų pergalėti ir iš jų iškopti ne- 
įstengia. Šiuo atžvilgiu egzistencinės filosofijos iškelta ne - 
pasisekimo (das Scheitern) mintis yra pagrįsta. Tačiau 
pratęskime šį nepasisekimą ligi galo ir paregesime nuostabų 
žmogaus laimėjimą. Kraštinėse situacijose žmogus aiškiai 
patiria, kad jis yra dulkė ir į dulkę pavirs, jeigu kas nors 
Kitas, aukštesnis ir galingesnis už jį, jo iš šių dulkių ne- 
išvaduos. Kitaip sakant, šiose situacijose žmogus suvokia, 
kad une jis yra savos būties autorius; kad ne pats 
savimi jis laikosi buvime; kad ne pats savo valia jis gali 
pergalėti jam nuolatos apsireiškiančią ir jo sąrangon įpintą 
nebūtį. Šios ontologinės negalios pergyvenimas kraštinėse 
situacijose išeina kuo labiausiai aikštėn. Ir jeigu tik žmo- 
gus prie šios negalios prisipažįsta, jeigu tik jis neužsisklen- 
džia joje, kaip tai padarė puolęs angelas, jis savaime, pa - 
čia savobūtimi, atsikreipia į transcendenciją, iš kurios 
jis būtį yra gavęs ir kuri ją laiko bei apardytą atstato. Tokiu 
atveju ontologinė egzistencijos atvirybė Dievui virsta psicho- 
loginiu pergyvenimu ir padeda pagrindą religiniam žmogaus 
santykiui su Viešpačiu. Štai kodėl autorius savo studijoje 
ir teigia, kad kraštinės situacijos yra tikrieji keliai į Dievą, 
gal net tikresni ir sėkmingesni, negu loginiai įrodymai. 
Keliai į Dievą yra visos kraštinės situacijos. Jos visos 
atskleidžia žmogui iš vienos pusės apsupančią nebūtį, iš ki- 
tos — jį laikančią Absoliutinę Būtį. Palikdamas vėlesniam 
laikui žmogiškosios būties sklaidą kovos ir kaltės situacijose 
(Ad. Mickevičiaus „Vėlinių“ Konradas ir F. Dostojewskio 
„Nusikaltimo ir bausmės“ Raskolnikovas), autorius šioje stu- 
dijoje susitelkia tiktai aplinkui kančią. Nei nuo kančios 
pabėgti, nei jos savomis jėgomis pergalėti žmogus neįstengia. 
Jis gali ją tik iškęsti. Ir štai, tokio kančios ištikto ir ją iš- 
kentusio žmogaus pavyzdį kaip tik ir duoda Šventraščio Jo - 
bas. Staigus ir viršinis kančios užklupimas, nežinoma jos 
prasmė ir sykiu begalinė jos vertė Jobo buvime išeina aikš- 


tėn visu ryškumu. "Todėl Jobas ir pasisiūlė autoriui kaip 
pavyzdys žmogiškojo buvimo sklaidai kančios situacijoje. 
nes kančia yra suausta su visu mūsų buvimu. Ji yra mūsų 
palydas visą žemiškąjį mūsų gyvenimą. Pats mūsų bu- 
vimas vyksta kančioje. Todėl kančioje, tarsi ko- 
kiame veidrodyje, galbūt aiškiausiai ir atsispindi mūsojo bu- 
vimo savybės. Jobo drama yra viso žmogiškojo buvimo 
drama. Mes kiekvienas esame didesnis ar mažesnis Jobas. 


Kančia, kaip blogio siautėjimas mumyse, mus nubūti- 
na. Ji ardo mūsų būtį, ji padaro, kad mes pradedame ma- 
žiau būti, nes blogis yra nebūtis. Todėl kiekvienas —- 
didesnis ar mažesnis — blogio įsigalėjimas yra paslinkimas 
į nebūtį, yra netekimas būties, kurią esame turėję. Būtis 
čia, žinoma, yra suprantama ne pačia plačiausia prasme, 
kaip visa tai, kas yra (to on arba ens), bet yra aprėžia- 
ma žmogiškosios šiapusinės tikrovės sriti- 
mi. Net ir filosofiškai negali būti abejonės, kad žmogus 
būna ir anapus. Žmogaus nemirtingumas yra jo dvasin- 
gumo išvada. Tačiau filosofija negali pasakyti, kaip žmo- 
gus anoje tikrovėje būna. Egzistencijos analizė anapusinio 
žmogaus gyvenimo pasiekti neįstengia ir yra priversta pa- 
silikti šiapus. Filosofija priveda žmogų prie amžinybės 
vartų, teigia, kad pro šiuos vartus jis įžengia ir ten am- 
žinai gyvena. Bet šio amžinojo buvimo ji ne analizuo- 
ja, nes prigimtajam žmogaus protui jo turinys yra ne- 
prieinamas. Nuosekliai tad ir būties samprata egzistencinėse 
analizėse susiaurėja. Būtis čia nėra nei amžinoji žmogaus 
esmė, kuri yra antlaikinė, nekintama ir visiems bendra; 
nei žmogiškasis pirmavaizdis, pagal kurį žmogus yra 
sukurtas ir kuris, būdamas Dievuje, taip pat yra antlaikinis 
ir nekintamas. Būtisčiayratai,kuoirkaipžmo- 
gusšiojetikrovėje būna. O būna jis labai įvairiai. 
Žmogus neturi ne tik būties pilnatvės apskritai, bet šioje 
tikrovėje jis neturi nė žmogiškosios būties pilnatvės. 
Todėl žmogiškoji būtis yra nuolatinis tapsmas, nuolatinis 
artėjimas prie dieviškojo pirmavaizdžio arba tolimas nuo 

jo. Žemiškasis buvimas yra savęs vykdymo laukas. Dau- 
gelis veiksnių žmogų stato arba jį ardo. Žmogus būna dau- 
giau ar mažiau, stipriau ar silpniau, žinoma, visus šiuos po- 
sakius suprantant ne kiekybine-matematine, bet kokybine- 
metafizine prasme. Dieviškasis pirmavaizdis, nešąs mū- 
sosios būties pilnatvę, nuolatos mus kviečia žengti jo linkui, 
jį įvykdyti savame buvime, įvykdant tuo būdu ir mus pa- 
čius. Tačiau mūsų laisvė gali mus nuvesti nuo jo tolyn, nu- 
grįžti mus nuo Dievo ir įstatyti mus į kelią nebūtin. Vyk- 
dydami dieviškąji pirmavaizdį, mes savo būtį statome, ją 
stipriname, ją pildome.  Toldami nuo šio pirmavaizdžio, 
mes ją ardome, silpniname, prapuldome. Ir nuostabu, kad 
nūsų valia tai pajėgia! Be abejo, ardomasis veikimas liečia 
tik būtį, suprastą šios tikrovės, šio žemiškojo gyvenimo 
prasme. Net ir neigiamiausiu savos valios apsisprendimu 
mes negalime pasiekti žmogiškosios esmės, ją sugriauti 
ir nustoti buvę žmonėmis. Esmė, būdama antlaikinė ir vi- 
siems bendra, stovi viršum mūsosios tikrovės ir todėl mūsų 
valiai nepaklūsta. Mūsų laisva valia priklauso nuo mūsų 
žmogiškosios esmės, bet ne atvirkščiai. Todėl net ir didžiau- 
sias nutolimas nuo dieviškojo pirmavaizdžio, net ir didžiau- 
sias savos žemiškosios tikrovės suardymas esmės nepasiekia, 
nes šie du dalykai nestovi toje pačioje plotmėje. Žmogų 
nubūtinti galima tik tokia pat prasme, kaip ir nuasmeninti 
ar nužmoginti. Nuasmeninimas, kuris, sakysime, įvykista 
minioje, nėra asmens išnykimas. Tai tik sugriovimas jo tu- 
rinio, žlugimas jo savybių, jo išsiskleidimo ir reiškimosi. 
Net ir labiausiai minioje paskendęs asmuo nevirsta daiktu. 
Miniažmogis taip pat yra asmuo, bet suskurdęs, sunykęs, 
apiplėštas. Taip pat ir nužmoginimas, kuris pasitaiko tira- 
nijoje ar psichinėje ligoje, irgi nereiškia žmogaus išnykimo. 
Net ir didžiausias psichinis ligonis nevirsta gyvuliu. Tačiau 
liga sužlugdo žmogiškąją tikrovę: nužmogintas žmogus 
neišnyksta, bet jis pradeda reikštis nebe kaip žmogus. Taip 
lygiai ir nubūtinimas nėra žmogiškojo buvimo kaip to- 
kio išnykimas, bet tik jo apiplėšimas, jo turinio didesnis 

ar mažesnis sunaikinimas, jo atvedimas prie ribos. Net ir 
labiausiai nubūtintas žmogus yra, nes peržengti buvimo 
ribą ir visiškai išnykti nėra jo galioję.  Nebūdamas sava 
valia iš nebūties kilęs, jis negali savo noru į ją ir grįžti. 
Tai padaryti gali tik Dievas, nes tik Jis yra buvimo auto- 
rius ir tik „Jis yra vienintelis, kuris visų kritimą savose 
rankose laiko“ (R. M. Rilke). Kūrybinis aktas, kuriuo Vieš- 
pats yra mus pašaukęs iš nebūties, nesiliauja niekados 
(creatio continua). Bet jeigu jis liautųsi, mes išnyktume. 
Ir nėra jokio metafizinio prieštaravimo, kad tai ne- 
galėtų įvykti. Tačiau Apreiškimas aiškiai skelbia, kad 
Dievas šio kūrybinio akto nenutrauks ir mūsų nebūtin ne- 
grąžins. Kitaip sakant, ana ontologinė galimybė 
niekados nevirs tikrove. Todėl ir nubūtinimas ne- 
reiškia nei susinaikinimo iš žmogaus pusės, nei sunaikinimo 
iš Dievo pusės. Nubūtinimas yra tik sunaikinimas šiapusinės 
žmogiškosios tikrovės, sukurtos ant niekad neišnykstančio, 
nes palies Dievo Jo amžinuoju pažadu laikomo pagrindo. 
Bet egzistencijos sklaidai kaip tik šit as nubūtinimas ir yra 
pats svarbiausias, nes jame atsiveria mūsų negalia atsta- 
tyti dingusią būtį. Juk kas „gali savo rūpesčiu padidinti 
savo ūgį vienu mastu?“ (Mat. 6. 22). Ir čia, kaip matysime, 
atsiskleidžia ontologinė mūsų atvirybė Dievui. 


Neturėdamas buvimui pagrindo pats savyje, būdamas 
iš nebūties pašauktas Kito valia, žmogus nelaiko savo bu- 
vimo pats savo rankose ir todėl visados būna nebūties aki- 
vaizdoje. Nebūtis sudaro žmogui ontologinę grėsmę, kuri jį 
ištiktų kiekvieną akimirką, jeigu Dievas jo būties nelaikytų. 
Šita savotiška nebūties grėsmė kaip tik ir apsireiškia bai- 
me. Žmogus trokšta būti. Bet sykiu jis jaučia, kad iš 
savęs būti jis negali. Atsirėmęs į save, jis tuojau patiria 
atsirėmęs į niekį. Ir tada jam kyla baimė. Todėl baimė 
yra žymiai gilesnis dalykas, negu tik psichologinis išsigandi- 
mas. Baimė yra įausta į pačią žmogaus sąrangą. Ji atsklei- 
džia atsitiktinį žmogaus pobūdi, jo nebūtiną buvimą, jo lai- 
kymąsi buvime Kito galia. Baimė yra kūriniojaus- 

mas. Todėl ontologine prasme ji negali būti pergalima. 
Pergalėti ontologiškai baimę reikštų pakelti žmogų i abso- 
liųtinio buvimo, vadinasi, į Dievo sritis. Egzistencinė filo- 
sofija, iškėlusi baimę mąstymo švieson ir priskyrusi jai di- 
delės svarbos egzistencijoje, kaip tik ir pabrėžė šią onto- 
loginę baimės pusę. Tačiau, vienas dalykas yra turėti 
baimę įaustą ontologinėje sąrangoje, o visai kitas jausti ją 
savo sąmonėje ir virsti drebančiu padaru nebūties akivaiz- 
doje. Ontologiškai baimės išnaikinti negalima, nes tai reikštų 
išnaikinti žmogaus kūriniškumą. Bet galima ją pergalėti 
psichologiškai, atsiremiant į Apreiškimo skelbiamą 
Viešpaties pažadą nenutraukti kuriamojo savo akto ir tuo 
būdu mus visados laikyti buvime, net jeigu mes savo valia 
nuo Jo ir amžinai nusigrįžtume. Nuosekliai tad krikš- 
čionis baimės neturi: ne ontologiškai, bet psicholo- 
giškai. Tikėdamas į Dievą ir Juo pasitikėdamas, jis žino, 
kad Viešpats niekados neleis nebūčiai jo ištikti. Todėl tasai 
pesimizmas, kurį baimės jausmo pabrėžimu sukėlė egzisten- 
cinė filosofija, Krikščionybėje yra nežinomas.  Krikščionis 
niekad nėra pesimistas, nes jis gyvena dangiškojo Tėvo glo- 
boje, kuris aprūpina dangaus paukščius, apvelka lauko le- 
lijas ir kuris žino, ko žmogui reikia (plg. Mat. 6, 26—32). 
Įdiegęs žmogui troškimą būti, Jis ir patenkina jį savo pa- 
žadu. Be abejo, Krikščionybė ontologinės prasmės baimėje 
neneigia. Tačiau ji neiškelia jos į psichologinę plotmę ir 
neapsprendžia ja konkrečių žmogaus pergyvenimų, kaip tai 
padarė egzistencinė filosofija. Ir visai nuosekliai. Krikš- 
čionybė turi priemonę baimei pergalėti, būtent, Viešpaties 
pažadą. Tup tarpu netikintis žmogus tokio pagrindo neturi. 
Todėl kai tik jis kiek giliau susimąsto savos būties akivaiz- 
doje, jis tuojau susiduria su nebūties grėsme, nes save su- 
vokia kaip praeinantį, kaip nuolatos nykstantį, kaip savo 
buvimo nelaikantį ir sykiu nežinantį jokio pagrindo, kuria- 
me jis galėtų laikytis ir išsilaikyti. Nebūties grėsmė jam 
išnyra visu šiurpumu. Tuo pačiu išnyra jam ir baimės jaus- 
mas.  Ontologinė galimybė išnykti netikinčiajam pasidaro 

psichologiškai reali, nes gas gi mus laikys, jeigu mes patys 
savimi nesilaikome, o Dievo nėra? Psichologinis baimės per- 
gyvenimas netikinčiojo sieloje užima ypatingą vietą. Jis 
apvaldo visą tokio žmogaus būtybę ir persunkia ją giliu 
pesimizmu. Kaip krikščionis nėra ir negali būti pesimistas, 
taip giliau mąstantis tikintysis yra ir turi būti pesimistas. 
Žmogus netikėjimo šviesoje pasirodo kaip kažkokia atsitik- 
tinybė, trumpai sušvitusi būties skliaute ir vėl išnykstanti 
jo tamsybėse, Todėl visi tie istorijos tarpsniai, kuriais 
tikėjimas nyksta, yra perpinti baime, pesimizmų ir nihiliz- 
mu. Dabarties egzistencinė filosofija taip pat yra gimusi iš 
netikėjimo (M. Heidegger). Todėl joje baimė ir užima tokią 
reikšmingą vietą ne tik ontologine savo prasme, bet ir psi- 
chologine savo nuotaika. Bet kaip tik šioje vietoje ir glūdi 
baimės vertė žmogiškojo buvimo sampratai. Išanalizuota 
ligi galo baimė parodo, kad žmogus nesilaiko savimi pačiu 
(kitaip jis nebijotų); kad jo egzistencija yra atvira kitai Jė- 
gai, pajėgiančiai mus laikyti; kad visa mūsų būtis yra nu- 
kreipta į šią Jėgą; kad pats mūsų buvimas yra ontologinė 
malda į Dievą, net jeigu mūsų lūpos Jam ir piktažodžiautų. 
„Jobo dramoje“ autorius kaip tik ir mėgina atskleisti šią, 
pasakytume, šviesiąją baimės pusę: baimė kyla iš ne- 
būties grėsmės, bet ji žadina viltį ir pasitikėjimą Dievu. 
Šių keletos minčių iškėlimas rodo, kad „Jobo drama“ ne- 
bus lengvai skaitoma. Nors jos autorius ir stengėsi rašyti 
kuo suprantamiausiai, kai kur aukodamas net filosofinį 
tikslumą ir beveik visur vengdamas grynai loginių apibrėž- 
čių, tačiau jis jaučia, kad skaitytojui daugelyje vietų reikės 
įtempti mintį. Žmogaus buvimas juk yra visuma. Tikro- 
vėje jis yra visados visas kartu. Todėl kai savo mintimi 
mes jį suskaldome, jis aptemsta, pasidaro daug kur nesu- 
vokiamas ir net keistas. Tik suvestas atgal į visumą jis at- 
skleidžia atskirų savo dalių prasmę. Todėl autorius ir nori 
paprašyti skaitytoją turėti kantrybės saviems sprendi- 
mams ligi galo. Jeigu kai kas pradžioje ir pasirodytų 

keista arba prieštaringa, tegul skaitytojas palauks ligi pasta- 
rųjų eilučių. Tuomet visumos šviesoje gal išsisklaidys keisty- 
bės ir išnyks prieštaravimai. 


Taip pat iš sykio ši studija atrodys grynai teorinė: 
kam gi naudinga — pasakys nevienas — yra žmogaus bu- 
vimo skaida, net jeigu šiame buvime ir rastume Dievą? Ta- 
čiau, kas seka dabartines pasaulio grumtynes, gali pastebėti, 
kad jos esmėje yra ne politinio ar ekonominio, bet idėji- 
nio pobūdžio. Tai yra grumtynės už žmogaus 
apsisprendimą Dievo atžvilgiu. Mėgindamas šia 
studija atskleisti Dievą žmoguje, autorius kaip tik ir nori 
nevienam palengvinti šį apsisprendimą. Jis nori įteigti la- 
bai praktinę ir aktualią mintį, kad mes pačia savo sąranga 
esame Dievui apspręsti ir kad valingas mūsų apsisprendi- 
mas yra ano ontologinio apsprendimo pripažinimas arba jo 
atmetimas. Apsisprendę už Dievą, mes teigiame save tokius, 
koki esame giliausioje savo prigimtyje. Apsisprendę prieš 
Dievą, mes paneigiame savo tikrovę ir tuo pačiu save ar- 
dome. Todėl kova už Dievą nėra kova už kažką svetima, bet 
galų gale kova už mus pačius. Teizmas yra sykiuir 
aukščiausias humanizmas. „Jobo drama“ kaip tik 
ir nori būti inašas į šią lemtingą kovą, į kurią mes vis la- 
biau artinamės ir kurioje išsispręs kiekvieno iš mūsų liki- 
mas, 


Pagal ankstyvesnį planą „Jobo drama“ turėjo būti pa- 
žymėta antruoju „Cor inguietum“ ciklo tomeliu. Tačiau 
Vl. Solovjovo mirties sukaktis (jis mirė 1900 m.), paskatino 
autorių panagrinėti šio didžiojo filosofo ir poeto ,„Pasakoji- 
mą apie antikristą“, kuris savo problematika yra artimas 
Dostojevskio didžiojo inkvizitoriaus legendai. Todėl ši nauja 
autoriaus studija, pavadinta „Niekšybės paslaptis — myste- 
rium iniquitatis“ yra pastatoma šalia „Didžiojo inkvizito- 
riaus“, o „Jobo dramai“ tenka trečiojo tomelio vieta, 
nepaisant, kad „Niekšybės paslaptis“ ir išeis kiek vėliau. 

Citatos iš Jobo knygos yra imamos iš naujausio vokiško 
vertimo, padaryto tiesiog iš hebrajiško originalo: „Das 
Buch Job, übersetzt und erklärt von P. Paul Szcygiel 
M. S. C., Bonn, 1931. 

Kaip kitų, taip ir šio „Cor inguietum“ tomelio leidėjas 
yra kun. Pr. M. JUR AS (Lawrence, Mass). Jam tad pri- 
klauso ir skaitytojų, ir autoriaus padėka, nes jau tik didelių 
širdžių didelėmis aukomis galime išlaikyti gyvą lietuviš- 
kają mintį. 


AUTORIUS 
Freiburg i. Breisgau, 


1950 m. Marijos Nekalto 
Pradėjimo šventės dieną 

IVADAS 


JOBOKNYGA 


Jobo istorija yra labai paprasta. Arabijoje, Huso šalyje 
gyveno dievobaimingas žmogus, vardu Jobas. Jis turėjo 
gausią šeimą ir dar gausesnių turtų: septynis sūnus ir tris 
dukteris, septynis tūkstančius avių, penkis šimtus jungų jau- 
čių, tris tūkstančius kupranugarių, penkis šimtus asilių, taip 
pat daugybę tarnų ir piemenų. Jis gyveno laimingai, mels- 
damasis ir aukodamas už savo sūnus, duodamas žmonėms 
patarimų, eidamas teisėjo pareigas, globodamas našlės ir 
vargšus. Savo turtais ir savo tiesia širdimi jis pasidarė gar- 
sus tarp Rytų šalies gyventojų. 

Bet štai, vieną dieną velnias pasirodė Viešpaties akivaiz- 
doje ir suabejojo religiniu Jobo nuoširdumu. - Velnias įtarė 
Jobą, jog šis esąs dievobaimingas tik todėl, kad Viešpats jį 
laiminąs ir padedąs jam susikurti gerą gyvenimą: Bet tegul 
tik Dievas atitrauktų savo ranką, ir Jobas imtų piktažo- 
džiauti Jam į akis. Dievas, žinoma, nepatikėjo velnio žo- 
džiaras, tačiau sutiko Jobą išmėginti. Jis atidavė Jobo turtą 
į velnio rankas, ir šis jį sunaikino per keletą valandų. Sa- 
bėjai pagrobė jaučius ir asiles; dangaus ugnis sudegino avis 
ir piemenis; kaldėjai nusivarė: kupranugarius; pakilusi audra 
sugriovė namus, kuriuose puotavo Jobo sūnūs ir dukterys, 
ir juos visus: užmušė.. Jobas pasiliko plikas, kaip ir išeida- 
Mas iš motinos įsčios. : Tačiau jis nepiktažodžiavo. Jis tiek 
tepasakė: „Viešpats davė, Viešpats atėmė; tebūna palaimin- 
tas Viešpaties vardas“ (1, 21). 

Tačiau velnias nenusileido: Jis 'vėl grįžo pas Dievą; vėl 
kartojo tas pačias abejones ir išsiderėjo iš Dievo sutikimą 
šį sykį sunaikinti Jobo kūną. Gavęs Viešpaties leidimą, vel- 
nias apleido Jobą bjauriausiomis votimis nuo kojų padų ligi 
viršugalvio. Visa Jobo oda pasidarė viena pūliuojanti žaizda. 
Pūliai taip gausiai :tekėjo,: kad. Jobas,  pasiėmęs' šukę; juos 

gramdė nuo savęs. Negalėdamas dėl ligos pasilikti tarp žmo- 
nių, jis persikėlė į atmatų krūvą už savo miesto ir ten ap- 
sigyveno. 

Jobo trys draugai, sužinoję apie jį ištikusias nelaimes, 
atvyko jo paguosti ir, apsibarstę galvas pelenais, visą sa- 
vaitę sėdėjo šalia nelaimingojo, netardami nė žodžio. Po 
šios ilgos tylos Jobas pakilo, atvėrė savo burną, prakeikė 
savo gimimo dieną ir pradėjo ilgą pokalbį su savo draugais, 
kuris išsivystė į aštrų ginčą. Jobo draugai norėjo atsakyti 
į klausimą, kodėl jis kenčia. Jie norėjo jani įrodyti, kad jo 
nelaimės ir kančios yra jo nuodėmių pasėka. Bet Jobas ne- 
galėjo rasti savyje kaltės ir todėl nesutiko su savo guodėjų 
pažiūra. Po keletą kartų jis atsakinėjo į savo draugų kal- 
bas, jas griaudamas ir kritikuodamas. Beveik visą Jobo 
knygą, išskyrus įvadą ir pabaigą, kaip tik ir sudaro Jobo gin- 
čas su savo draugais, ginčas aitrus, nes tai yra nekalto žmo- 
gaus gynimasis. 

Įsibėgėjusį ir natūralios atomazgos nerandantį ginčą, i 
kurį vėliau įsijungė knygos pradžioje neminimas ketvirtasis 
Jobo draugas, nutraukė pats Dievas. Išgirdęs Dievo balsą 
ir išklausęs visą ilgą Jo kalbą, Jobas apgailestavo savo norą 
šaukti Viešpatį į teismą. atšaukė savo žodžius ir pažadėjo 
juos apgailėti. Dievas atleido Jobui jo prisispyrusį norą su 
Juo bylinėtis, papeikė Jobo draugus, nes jie kalbėję netiesą, 
išgydė Jobą ir grąžino jam turto dvigubai tiek, kiek anks- 
čiau buvo turėjęs. Jam vėl gimė septyni sūnūs ir trys duk- 
terys, pasidariusios garsios savo grožiu. Po šių visų nelai- 
mių Jobas gyveno dar šimtą keturiasdešimt metų ir mirė 
prisisotinęs savo amžiumi. — Toks yra Jobo knygos suglaus- 
tas turinys. 

Ką juo norėjo autorius pasakyti? Kokios prasmės turi 
Jobo knyga? — Daugelis ją laiko didaktine, vadinasi, 
turinčia paskirtį pamokyti žmones kantrumo, pasitikėjimo 
Dievu, nuolankumo ir kitų Jobo asmenyje besireiškiančių 
dorybių. Jobas turįs parodyti, kad kiekvienas, kuris priima 
Viešpaties siunčiamus smūgius ir juos kantriai neša, nepikta- 

žodžiaudamas Dievui, galų gale laimi: Visagalis išklauso jo 
prašymą, atitraukia baudžiančiąją savo ranką ir grąžina net 
dvigubai to, ko žmogus buvo netekęs. — Nevienas taip pat 
šią knygą laiko istorine, vadinasi, turinčia tokio pat tik- 
rumo, kaip Mozės, Karalių, ar Makabiejų knygos. Jobo 
knyga esąs aprašymas tikro, kadaise įvykusio atsitikimo. Tai 
Huso šalyje gyvenusio žmogaus, vardu Jobas, biografija, pa- 
pasakota, atkreipiant ypatingo dėmesio į jo mintis ir todėl 
smulkmeniškai jas perteikiant. 

Abi šios Jobo knygos sampratos turi pagrindo. Jobo knyga 
iš tikro yra didaktinė, nes iš jos pasimokyti yra ko: ne tik 
pedagogine ar moraline, bet ir filosofine prasme. Pasitikė- 
jimas Dievu čia yra tiesiog nuostabus. Elgsena kančios 
akivaizdoje labai prasminga. Taip pat nėra kliūčių šią knygą 
laikyti ir istorine. Jobas galėjo būti istorinis asmuo, gyventi 
tikrai Huso šalyje ir būti toks, kaip knygoje aprašyta. Jo 
nelaimės taip pat galėjo būti visiškai realios. Tačiau nei 
didaktinė, nei istorinė šios knygos samprata jos giliausios 
esmės neatskleidžia. Didaktiškumas, istoriškumas ir net geo- 
grafiškumas (nes geografinių elementų joje taip pat yra) yra 
jai tik atsitiktinės aplinkybės, tik viršiniai rėmai, kuriuose 
glūdi įdėta gilesnė prasmė. Jie teikia konkretybės įspūdį. 
Jie priartina jos vaizdus prie tikrovės. Tačiau patys savimi 
jie Jobo knygos neišsemia. Autoriui čia rūpėjo ne pamokyti 
žmones, kaip tai daroma, sakysime, Išminties knygoje; ne 
papasakoti Jobo biografiją, kaip, sakysime, Mozės knygose 
yra papasakotos Abraomo ar Jokūbo biografijos, bet išreikšti 
tam tikrą idėją. Savo turiniuir savo prasme Jobo 
knyga yra idėjinė. Jos pagrinduose glūdi tam tikra 
problema, tam tikra filosofija. tiesa, išreikšta vaizdais ir 
simboliais, bet nemažiau gili ir vertinga. 

Ir viršine savo sąranga, ir savo dvasia Jobo knyga yra 
drama. Ji susideda iš dialogų ir sykiu šie dialogai yra 
didelės vidinės kovos išraiška. Dramos pagrindas visados 
yra pokalbis. Bet ne pasakojantis ar vaizduojantis po- 
kalbis, kur vienas dalyvis pratęsia kito minti ar vaizdą, bet 

kovojantis pokalbis, kur vienas dalyvis rungiasi su kitu 
dėl jiems abiems bendro objekto. Tačiau šitas objektas dra- 
moje stovi ne šalia pokalbio dalyvių, kaip epe, bet gyvena 
juose, yra su jais susijęs, sudarydamas jų egzistencijos dalį. 
Dramos pokalbiu sprendžiasi pačių besikal- 
bančiųjų likimas. Dramos asmens yra savo žodžių 
užangažuoti ir įpareigoti. Jie ne pasakoja apie ką nors, 
bet jie patys save išgyvena savo žodžiuose. Dramos žodyje 
susitelkia besikalbančiųjų būtis. Todėl dramos dialogai yra 
ne atsitiktinis jai pradas, bet pati jos esmė. 


Šita prasme Jobo knyga yra dialoginė gilaus draminio 
dialogo požiūriu. Jobo ir jo draugų pokalbis čia sukasi ne 
apie kurį nors viršinį jiems daiktą, bet apie patį Jobo liki- 
mą. Jobas kovoja su savo draugaispatsužsa- 
ve. Pirmoji Jobo kalba yra kančios neprasmingumo iškėli- 
mas ir savos nevertingos egzistencijos apgailestavimas. Ge- 
riau Jobui būtų buvę visai negimti arba tuojau mirti, negu 
gyventi tokį gyvenimą, kurs jį yra ištikęs. Į šilą Jobo skundą 
jo draugai atsako savotišku, labai skaudžiu Jobo apkaltini- 
mu: šitą kančią jis pats esąs užsitraukęs ankstesnėmis savo 
nuodėmėmis. Jobas jiems atsikerta, kad jokios kaltės savyje 
jis nerandąs; kad esą netiesa, jog kiekvienas nusidėjėlis ken- 
čiąs, o kiekvienas teisingasis džiaugiąsis gyvenimo laime. 
Pavyzdžiai rodą visai ką kita. Tačiau draugai nenusileidžia. 
Jie visokiausiais būdais mėgina pagrįsti savo pažiūras ir jas 
pritaikyti Jobo atvejui. Tai nėra mokslinis ginčas dėl kan- 
čios teorinės prasmės. Tai yra grumtynės už konkretaus 
asmens likimą. Jobas grumiasi su savo draugais ne už kurią 
nors teorinę pažiūrą į kančią, bet pats už save. Jis visko 
neteko: sveikatos, šeimos, turto. Bet jam dar liko įsitikini- 
mas, kad jis yra nekaltas; kad visos šios nelaimės jam 
yra primestos iš viršaus kažkokios aukštesnės jėgos; kad už 
jas jis nėra atsakingas. Tuo tarpu jo draugai nori jam atimti 
ir šią paskutinę gėrybę. Jie nori jam įrodyti ir jį itikinti, 
kad jis vistiek yra kaltas; kad joks žmogus Dievo akyse nėra 
teisus. Teoriškai Jobas negali atsispirti šiam draugų teigi- 

mui. Bet egzistenciškai jis jo sau neprisitaiko, nes kaltės 
savyje neranda, „Jeigu aš nusidėjau, tai ką aš Tau padariau, 
Tu žmonių Sarge?“ (7, 20), klausia Jobas Dievą. Iš čia ir 
kyla visa kovos įtampa, kuri knygai teikia gilaus dramatiz- 
mo. Tai yra vidinio žmogaus drama. Tai drama žmogaus, 
kuris atsiduria tarp teorinės tezės ir egzistencinio savęs pa- 
ties pergyvenimo. 


Draminė Jobo knygos sąranga ir dvasia iškelia ją iš pro- 
zinės literatūros ir paverčia giliu poezijos veikalu. Jobo 
knyga yra poetinė. Gali jos medžiaga būti istorinė. 
Gali jos išvados būti didaktinės. Tačiau savo esme ji yra 
poezijos kūrinys. Jos autorius pažiūrėjo į pasiimtą turinį 
ne tiek didaktiko-moralisto ar istoriko, kiek poeto akimis. Tuo 
pačiu savai medžiagai jis davė gilesnę prasmę bei reikšmę, 
negu tik pamokyti žmones ar pavaizduoti tai, kas kartą 
istorijoje yra atsitikę. Pro viršinius didaktinius ir istorinius 
rėmus Jobo knygoje prabyla tam tikras būties pergyveni- 
mas, tam tikra metafizika, tam tikras nusistatymas pasaulio, 
žmogaus ir Dievo atžvilgiu. Jos simboliuose ir vaizduose, visoje 
jos dramatinėje sąrangoje glūdi tam tikra idėja, kuri kaip 
tik ir sudaro šios knygos prasmę. Jeigu Jobas taip, o ne 
kitaip elgiasi savo kančios akivaizdoje, tai tik todėl, kad jis 
taip, o ne kitaip pergyvena pačią būti. Kiekviena etika yra 
atremta į metafiziką ir yra šios apsireiškimas kasdienoje. 
Jobo elgimasis yra jo pažiūrų ir jo apsisprendimo išraiška. 
Norint tad susekti pačią pagrindinę Jobo knygos idėją, rei- 
kia eiti žymiai giliau, negu tik Jobo dorybės; reikia pralaužti 
Jobo etiką ir atskleisti jo metafiziką, iš kurios jis kaip tik 
ir semia stiprybės skausmo valandą. 


Pagrindinė idėja, aplinkui kurią yra sutelkta visa Jobo 
Knyga, yra žmogus. Žmogus yra pokalbio objektas tarp 
Dievo ir velnio; žmogus yra objektas Jobo ginčų su savo 
draugais; žmogus galop yra objektas smūgių ir kančios. 
Dievo leidimas velniui išmėginti Jobą atskleidžia mums 
gilią ir skaudžią žmogiškosios prigimties dramą, ku- 

rią Dostojevskis yra išreiškęs Dimitrijaus Karamazovo 
žodžiais. „Dievas su velniu kovoja žmogaus širdyje“. Tranš- 
cendentiniai pradai: gėris ir blogis, kūryba ir ardyba susi- 
tinka žmogaus prigimtyje, joje susiremia ir vienas arba ant- 
ras švenčia savo pergalę. Šiuo atžvilgiu Jobo asmuo yra 
nepaprastai būdingas, nes jame kaip tik ir vyksta anos 
transcendentinės rungtynės. Jis iš tikro yra laukas, kur Die- 
vas kovoja su velniu. Ir tai nėra retas išimtinis atsitikimas. 
Tai yra kiekvieno žmogaus likimas. Visa mūsų istorija, 
visas bendruomeninis mūsų gyvenimas, galop individuali 
mūsų prigimtis yra scena, kurioje vyksta amžinas ir ligi vi- 
suotinio išsprendimo neišvengiamas grūmimasis tarp Dievo 
ir velnio. Jobo drama yra žmogaus drama. V. Lochas 
ją teisingai vadina „neatpirktosios žmonijos kančių isto- 
rija“!). Kristaus žygis tą Dievo ir velnio kovą, kurią turi 
iškęsti kiekvienas, žmogui iš esmės palengvino, nes blogio 
galybę palaužė jos gelmėse. Atpirktojoje žmonijoje melo ir 
pikto kunigaikštis nebeturi tokios jėgos, kaip anksčiau. Bet 
neatpirktoj prigimtyj jo siautėjimas buvo nepaprastai skaų- 
dus. Atpalaiduota jo galybė reiškėsi čia visu smarkumuų bei 
gaivalingumu. Todėl ir Jobas, atiduotas į jo rankas, turėjo 
pakelti šį siautėjimą ligi pat galo. Štai kodėl jo istorija yra 
visos neatpirktosios žmonijos istorija. Jı yra istorija blogio 
šėlsmo, dar Viešpaties nepakirsto savo šaknyse, 


Čia kaip tik ir glūdi visuotinė Jobo knygos reikšmė, 
kuri ją išskiria iš visų Senojo Testamento knygų. Visas Se- 
nasis Testamentas, neišskiriant nė Giesmių Giesmės, šio poe- 
tiškiausio veikalo, yra sutelktas aplinkui Izraelio tautą: ap- 
linkui jos istoriją (istorinės knygos), aplinkui jos moralę 
(didaktinės knygos), aplinkui jos pašaukimą (pranašų kny- 
g0s), aplinkui jos liturgiją (kunigų knygos). Izraelio tautos 
sandora su Dievu, jos nuodėmės ir bausmės, jos vargai ir 
persekiojimai, jos rūpesčiai ir kovos, jos vidaus visuomeninė 


1) Die heiligen Schriften des Alten Testamentes I, XLVI p. Regens- 
burg, 1899. 

santvarka sudaro Senojo Testamento turinį). Tuo tarpu 
Jobo knyga pralaužia šias tautines sienas ir išeina jau į 
bendras žmogiškąsias platumas. Jobo knygoje Izraelis nėra 
minimas jau tik todėl, kad jos veikėjai nėra žydai. Mesija- 
niškosios išrinkimo idėjos čia nėra. Todėl nėra nė to nuo- 
latinio atsikreipimo į savą tautą, į jos gyvenimą ir į jos pa- 
skyrimą. Jobas skundžiasi ir kalba ne kaip tos ar kitos tau- 
tos narys, bet kaip žmogus. Jis skundžiasi ne visuome- 
niniais vargais, ne Izraelio tautos stabmeldybe ir artimo mei- 
lės stoka, kaip pranašai, bet pačios žmogiškosios egzisten- 
cijos sunkumu ir mislingumu. Jobo personažas yra grynai 
žmogiškas, ir jo keliamos idėjos jau liečia visą žmoniją. „Jo 
pavidalas, — gražiai pastebi V. Lochas, — yra atbaigtas sa- 
vyje ir todėl tinkamas reikšti ne vienos tik išrinktosios 
tautos religinę sąmonę, bet bendrai žmogiškąjį jausmą ir 
tikėjimą“). 

Tačiau šis bendras žmogiškasis jausmas bei tikėjimas Jo- 
bo knygoje yra vaizduojamas visiškai konkrečioje situacijoje. 
Jobas nėra teorinis mąstytojas, kuris, atsirėmęs į bendrus 
metafizinius principus, žvelgtų į žmogaus problemą ir ją 
spręstų. Jis neformuluoja jokios bendros antropologijos. Jis 
nekuria jokios filosofinės mokyklos, kaip graikų išminčiai. 
Jobo Mąstymas kyla iš jo paties egzistenci- 
jos. Aukštesnės galybės įsikišimu į jo gyvenimą jis neteko 
savo sveikatos, savo šeimos, savo turto; atsidūrė varge ir 
Kančioje. Jo situacija radikaliai pakito. Laimė virto nelaime 
ir džiaugsmas — suspaudimu. Liūdesys apgaubė visą jo 


2) Cia pat reikia pastebėti, kad gilesne (mistine-simboline-figū- 
rine) prasme visas Šventasis Raštas turi visuotinės prasmės. 
Izraelio tauta, būdama Viešpaties pašaukta paruošti Mesijui sąly- 
gas, tuo pačiu pasidarė visos žmonijos figūra, suimdama savin 
žmonijos problematiką. Todėl Izraelio gyvenimas, aprašytas Se- 
najame Testamente, nepasibaigė su juo, bet kaipfigūra gy- 
vena ir toliau pasaulio istorijoje. Šiuo atžvilgiu Jobo knyga nėra 
visuotinesnė už kitas Šventraščio knygas. Ji yra visuotinesnė 
tik tiesioginiu savo turiniu, kuris yra imtas nebe iš Izrae- 
lio, bet apskritai iš žmogiškosios egzistencijos. 


3) Op. cit. XLVII p. 


būtį. Šitos tad pakitusios situacijos akivaizdoje jis ir susi- 
mąsto. Kančios šviesoje jis kelia žmogaus egzistencijos klau- 
simą ir mėgina į jį atsakyti. Tačiau čia jam rūpi ne žmo- 
gus savyje, bet jis pats; ne žmogaus gyvenimas apskritai, 
bet jo paties asmeninis buvimas ir likimas. Žmogaus 
bendrosios esmės jis visiškai neliečia. Kas yra žmogus pats 
savyje ir kokia yra apskritai gyvenimo prasmė — šita 
problema nė vieną sykį Jobo meditacijose neiškyla. Užtat 
vietoje esmės klausimo atsistoja egzistencijos klausi- 
mas, Tačiau kadangi egzistencija visados yra individuali, 
kadangi ji visados yra mano gyvenimas ir mano likimas, 
todėl visi Jobo apmąstymai darosi sutelkti aplinkui jį pa- 
ti. Jis mato, kad jo dienos yra suskaitytos ir kad jis jau 
žengia į šešėlių karalystę, iš kurios niekados daugiau ne- 
begriš. Bet šitas žengimas jam yra nenatūralus. Jis nėra 
įprastas gamtinio išsekimo ir senatvės kelias. Jobas jaučia, 
kad į mirtį jį stumia aukštesnė galybė. Ji sunaikino jo kūną, 
ji jam atėmė sveikatą ir jėgas, ji ištrėmė jį iš žmonių bend- 
ruomenės. Jobas nebegali ilgiau žemėje išsilaikyti. Jis turi 
mirti. Todėl šitos priverstinės kančios ir mirties akivaizdoje 
jis kaip tik ir stato savo likimo klausimą: kodėl visa tai 
įvyko; ar tai būtinai turėjo įvykti; kodėl tai atsitiko ja m; 
ar po mirties jis išsivaduos iš šitų persekiojimų. Asmeni- 
nės egzistencijos ir asmeninio likimo prob- 
lema yra pagrindinė Jobo knygos tema. Žmo- 
giškosios prigimties drama čia susitelkia į mano paties 
dramą. Tai, už ką kovoja ir dėl ko kenčia žmonija savo 
istorijoje, čia apsireiškia atskiros sielos kova ir kančia. 
Tačiau mąstyti apie savo paties buvimą ir likimą, dėl jo 
sielotis ir už jį kovoti reiškia ne ką kitą, kaip surasti pa - 
čiam žmogui reikalingą nusistatymą konkrečioje jo si- 
tuacijoje ir šį nusistatymą vykdyti. Egzistencinis mąstytojas 
visados yra savo paties nusistatymo bei apsisprendimo mąsty- 
tojas. Bet kadangi žmogus kiekvieną savo buvimo akimirką 
atsiduria vienokioje ar kitokioje situacijoje, todėl kiekvieną 
akimirką jis turi nusistatyti ir apsispręsti. Mąstymas 

situacijoje sutampa su buvimu situacijoje. 
Todėl ir Jobas, atsiremdamas į savo kančią ir žvelgdamas į 
prislėgtą savo buvimą, nori nusistatyti ir apsispręsti jo aki- 
vaizdoje. Jis jaučia, kad jo prigimtyje siaučia kova tarp 
gėrio ir blogio, tarp laimės ir kančios. Jis taip pat jaučia, 
kad jis negali likti tik pasyvus šios kovos stebėtojas, tik žiū- 
rovas, tik scena. Jis žino, kad šioje kovoje yra sprendžiamas 
ir jo paties likimas. Dievas, atiduodamas Jobą į velnio ran- 
kas, nori išsklaidyti įtarimą, esą Jobas tarnaująs Viešpačiui 
tik tol, kol šis jį savo Apvaizda globojąs. Todėl Jobas ir 
yra mėginamas. Tačiau šiame mėginime turi paaiškėti ne 
tik tai, kas buvo teisus kalbėdamas: Dievas ar velnias, bet 
ir tai, kaip pats Jobas nusistatys ir elgsis. Ar jis bus tik 
dieviškasis klientas, kuris savo patronui lenkiasi tol, kol 
gauna iš jo išlaikymą, ar pasiliks ištikimas ligi galo, nepaisy- 
damas jį ištikusių smūgių ir Apvaizdos pasitraukimo. Die- 
vo ir velnio pokalbiu yra užangažuotas ir 
pats Jobo asmuo. Jis pats šioje kovoje turi dalyvauti 
ir pats apsispręsti už vieną ar už kitą pusę. Jis pats turi jį 
ištikusių smūgių akivaizdoje nusistatyti. Žmona jam pataria 
prakeikti Dievą ir mirti. Draugai jam pataria atgailoti už 
savo nusikaltimus ir viltingai laukti, kada Viešpats atitrauks 
baudžiančiąją savo ranką. paversdamas jo gyvenimą vėl lai- 
me ir džiaugsmu. Jo paties sąmonė purtosi prieš žmonos 
patarimą ir sykiu neranda savyje kaltės, kuri galėtų paža- 
dinti gailesčio jausmą. Jobo dvasia atsiduria prieš kažkokią 
tamsą. Jame kyla sąmyšis. Jis pradeda skųstis, nerimauti 
ir net maištauti, nes jieško išeities iš savo surizgusio buvimo. 
Nei žmonos, nei draugų nurodytas kelias jo nepatenkina. 
Todėl jis stengiasi pats šitą kelią susirasti; naują kelią, 
nes juk reikia kančios situaciją vienokiu ar kitokiu būdu 
pergalėti. Reikia jos atžvilgiu apsispręsti ir savo apsispren- 
dimą įvykdyti. Visi tad Jobo apmąstymai, visi jo skundai 
ir visos jo kalbos kaip tik ir yra tokio apsisprendimo ir tokio 
elgesio jieškojimas. Jobo knyga yra žmogaus ap- 
sisprendimo drama. 

Šios tad knygos metafizika, kaip matome, yra sutelkta 
aplinkui žmogaus buvimą konkrečioje situacijoje. Ji kelia 
«e bendros esmės, bet individualios egzistencijos problemą. 
Ji kelia ją, atsiremdama ne į abstrakčius principus, bet į 
asmeninį atskiro žmogaus likimą. Ji suveda galop šią prob- 
lemą į asmens apsisprendimą ir elgimąsi situacijoje. Tai 
yra Jobo knygos problematika. Nesunku pastebėti, kad ši- 
taip savas problemas stato bei sprendžia ir naujųjų laikų 
vadinamoji egzistencinė filosofija. Ji taip pat 
mąsto konkrečioje situacijoje. Kierkegaardas prieš Hegelio 
abstraktų arba sisteminį mąstytoją stato egzistencinį, vadi- 
nasi, asmeninį ir konkretų mąstytoją, kuris savo mąstymą 
susieja su savo paties buvimu ir likimu. Abstraktus masty- 
tojas pasitenkina gryna mintimi, nekreipdamas dėmesio į 
savo paties egzistenciją, kurią jis laiko antrinės reikšmės jo 
minties darbui. "Tuo tarpu egzistencinis mąstytojas savo 
egzistenciją kaip tik deda pagrindan ir ant jos savo mąstyma 
stato.  Abstraktaus mąstytojo mąstymas yra tikslas pats sau. 
Egzistencinio mąstytojo mąstymas yra tarnyba jo egzisten- 
cijai: tai statomoji jo buvimo funkcija. Abstrak- 
tus mąstytojas savo mąstyme yra nesuinteresuotas. Jo min- 
ties darbas įgyja estetinių bruožų.  Egzistencinio mąstytojo 
mąstymas yra jo būties šauksmas, jo širdies žaizda, su kuria 
siejasi jo likimas. ŽmMmogausbuvimoirlikimoprob- 
lema pasidaro pagrindinė ir net centrinė 
egzistenciniame mąstyme ir tuo pačiu egzis- 
tencinėje filosofijoje. Šiuo tad atžvilgiu ir Jobo 
knygos autorius eina tuo pačiu keliu. 


Iš kitos pusės, egzistencinė filosofija yra žmogaus nusista- 
tymo ir apsisprendimo filosofija. Išeidama iš egzistencinio 
mąstytojo, ji savaime klausia, koki yra mano santykiai ir 
mano nusistatymas manojo buvimo atžvilgiu; kas yra 
man pačiam šalia manęs esąs pasaulis; kaip aš pats 
turiu elgtis mane ištinkančiose kraštinėse situacijose: kal- 
tėje, kovoje, kančioje, galop mirtyje, ypač mirtyje; kas man 
pačiam yra laikas, į kurį yra panerta mano būtis ligi pat 

gelmių. Abstraktus mąstytojas gali statyti tuos pačius klau- 
simus savo turiniu. "Tačiau atsakymo į juos jis jieško visai 
kitokio. Jis klausia, kas yra savyje buvimas, pasaulis, 
kaltė, kova, kančia, mirtis, laikas . . . Todėl šio mąstytojo 
atsakymai visados žmogų veda į bendrą esmę, į bendrus 
principus, kuriuose dingsta klausėjas ir kurie asmeninio li- 
kimo - neišsprendžia ir tuo būdu žmogaus neužangažuoja. 
Žinodamas, kas yra mirtis savyje, žmogus dar nežino, kas ji 
yra jam pačiam. Tuo tarpu egzistencinis mąstytojas, 
mąstydamas konkrečioje situacijoje, daugiau klausia, kas yra 
svarstomieji objektai man pačiam ir kaip aš pats 
turiu jų atžvilgiu nusistatyti. Egzistencinis tad mąstymas ir 
egzistencinė filosofija visados veda į asmeninį konkretų bu- 
vimą ir į žmogaus elgimąsi konkrečiose šio buvimo situa- 
cijose. Buvimas be apsisprendimo yra abstrak- 
cija. Konkrečiu jis virsta tada, kai žmogus jį priima, jo 
atžvilgiu nusistato ir jame tam tikru būdu elgiasi. Kaip 
anksčiau buvo minėta, šitaip buvimą nagrinėja ir jį Jobo 
asmenyje išreiškia ir Jobo knygos autorius. 


Žinogaus tad problemos pastatymo ir sprendimo atžvilgiu 
Jobo knyga yra pirmas egzistencinis veika- 
laspasaulyje. Be abejo, jis nepriklauso jokiai srovei ir 
jokiai mokyklai. Egzistencinis jis yra ta prasme, kad čia 
konkretus žmogaus gyvenimas yra padarytas mąstymo pa- 
grindu ir sykiu objektu. Egzistencinės filosofijos pradžia 
paprastai yra siejama su Kierkegaardu. Galimas daiktas, 
kad šis mąstytojas, užgniaužęs savyje poetą, nes poetinė 
egzistencija jam atrodė esanti nuodėmė, buvo šaltinis ištisos 
srovės, kuri iš jo ištekėjo ir vokiečių M. Heideggerio ir 
K. Jasperso, prancūzų G. Marcel, M. Blondel ir J. P. Sartre, 
ispanų J. Ortega ir M. de Unamuno raštuose pasklido po visą 
Europą. Pirmoji mūsų amžiaus pusė kaip tik ir yra pažymėta 
šios srovės ženklu. Tačiau pati žmogiškosios egzistencijos 
problema siekia žymiai senesnius amžiųs. Jobo knygoje, 
kaip sakėme ir kaip tai plačiau stengsimės atskleisti, ji iš- 
eina aikštėn jau visais pagrindiniais savo punktais. Tai, ką 

Jobas savo mąstymuose kėlė turinio atžvilgiu ir kaip jis 
sprendė būdo atžvilgiu, yra bendra su dabarties egzisten- 
cine filosofija. Tiesa, dabarties mąstytojai į daugelį klau- 
simų atsakė kitaip, negu Jobas; jie papildė tai, ką Jobas 
buvo nelietęs. Tačiau pagrindinės užuomazgos Jobo knygoje 
jau yra. O kai kur ši knyga net pralenkia mūsų dienų 
egzistencinę filosofiją, atskleisdama tokių atžvilgių, kurių, 
kaip matysime vėliau, mūsų dienų egzistenciniai mąstytojai 
nepastebėjo arba permaža įvertino. Tiesa, Jobo knyga yra 
drama, vadinasi, poezijos, ne filosofijos veikalas. Jos 
metafizika yra išreikšta vaizdais ir simboliais. Tačiau tai 
nė kiek jai nekliudo būti metafiziškai savo esmėje. Bū- 
dama gilus poezijos kūrinys. ji kaip tik ir slepia savyje tam 
tikrą egzistencijos sampratą, tam tikrą nusistatymą žmogaus 
Euvimo ir likimo atžvilgiu. Jobo knyga yra vienas iš tų 
didžiųjų pasaulio literatūros veikalų, kuriuose filosofijos ir 
poezijos tapatybė apsireiškia kuo ryškiausiai*). Ji rodo, kad 
egzistencijos klausimas anaiptol nėra mūsų dienų žmogaus 
atradimas, bet amžinai skaudi ir amžinai neišsprendžiama 
problema. 

Jobo knyga yra artima dabarties egzistencinei filosofijai 
ir religine savo nuotaika. Kaip iš tolimesnių šios 
studijos skyrių galės paaiškėti, egzistencinio mąsty- 
mo „problematika iš esmės yra religinė, nes 
žmęgus/iš esmėsyrareliginė būtybė. Jo egzisten- 
cija yra klausimas, atvertas Dievo akivaizdoje, ir jo likimas 
yra „neatsiejamai sujungtas sų „Dievu... Todėl kas nagrinėja 
egzistencijos problemą, negali; jos. nenagrinėti transcenden- 
vijos „šviesoje. Tiesa, esama „egzistencinės filosofijos atstovų 
ix. ateistų. -Pirmoje vietoje čia. stovi prancūzas J. P. Sartre, 
Tačiau Sartre egzistencializmas jau yra virtęs sistema. Sartre 
nėra egzistencinis mąstytojas tikra šio žodžio prasmę., M. 


3) Pig. „Cor inguietum“ pirmojo tomo „Didysis Inkvizitorius“ įva- 
Gą „Filosofija ir poezija“, kur filosofijos ir poezijos esminė ta“ 
patybė yra mėginama plačiau paaiškinti ir. pagiįsti. Šis įvadas 
tarnauja. visos šios serijos raštams, kaip metodinis pa- 
grindimas:“ 24 5 ais Ete 

Heideggeris taip pat savo veikaluose Dievo problemos ne- 
stato ir jos nesprendžia. „Šios hipotezės, — Laplace žodžiais 
tariant, — jis nėra reikalingas“. Tačiau pats Heideggeris 
ginasi nuo priekaišto esą jo filosofija esanti ateistinė. Savo 
studijoje „Über den Humanismus“ jis pastebi, kad egzisten- 
cialinis žmogaus apibrėžimas, kurį jis duoda savo veikaluose, 
anaiptol nerodo nei Dievo buvimo, nei Jo nebuvimo. Jis yra 
tik pastanga giliau suprasti pačią būtį, nes tik būtį atsklei- 
dus bus galima atskleisti ir šventumo esmę. O atskleidus 
šventumo esmę, bus galima mąstyti ir apie Dievybę ir sykiu 
suprasti, ką reiškia žodis Dievas“). Tuo būdu išeitų, kad 
Heideggerio pastanga atskleisti būtį būtų lyg ir kelias į 
tikslesnį Dievo atskleidimą. Atrodo, kad šia prasme ir pats 
Heideggeris teigia, jog šventumo srities užsklendimas yra 
mūsų amžiaus ženklas ir kad čia glūdi visa jo nelaimė“). Šios 
Heideggerio pastabos neleidžia jo filosofijos, kol ji dar nėra 
jos autoriaus mirtimi užantspauduota, įjungti į ateistinę 
srovę. Ar Heideggeris prieis prie Dievo problemos ir ar 
įstengs ją pastatyti, šiandien dar sunku pasakyti. Tačiau 
kažkoks lūžis jame vyksta. Pastarieji raštai dvelkia kiek 
kitokia nuotaika, negu ankstesnieji: Kiti egzistencinės filo- 
sofijos' atstovai, kaip prancūzai G. Marcel ir M. /Blondel -ar 
ispanai J. Ortega ir M. de -Unamuno, yta aiškūs teistai ir 
net krikščionys, kaip ir pats šios srovės pradininkas Sören 
Kierkegaard, Ne pas visus juos Dievo klausimas yra ryškus 
ir vienodai atsakomas.: Tačiau pas visus juos jis yra /užtin= 
kamas:-“Net K. Jaspersas pastarajame savo straipsnyje';„Der 
Gottesgedanke“, nors ir- nepripažindamas, kad. Dievą galima 
įrodyti ar paregėti, vis dėlto teigia, kad žmogus, kuris 
tikrai suvokia savo laisvę, suvokia sykiu ir Dievą. Laisvė 
ir Dievas yra neatskiriami“). Šie pavyzdžiai patvirtina aukš- 
čiau teigtą mintį, kad egzistencinis mąstymas iš tikro yra 


5) Frankfurt/M., 1949, 36—37 p. 

6) Op. cit. 37 p. — Šia linkme Heideggerio nusistatymą aiškina ir 
Max Mūller savo studijoje „„Existenzphilosophie im geistigen 
Leben der Gegenwart“, Heidelberg, 1949. 

7) „Der Monat“ 15 Nr. 229, p. 1949 m. 


religinis savo problematika ir savo nuotaika, net jeigu jis 
Dievo ir neranda. Jobo knygoje šitas religiškumas išeina 
aikštėn visu savo svoriu. Dievas stovi pačiame jos centre. 
Čia jis nėra tiktai nujaučiamas, tiktai sudarąs kūrinio ana- 
pusinę tikrovę, kaip, sakysime, Giesmių Giesmėje. Čia Jis 
sudaro vieną iš didžiausių žmogaus rūpesčių. Žmogaus 
egzistencijos klausimas Jobo knygoje virsta 
religiniu klausimu. Jobo knyga yra religinė ir savo 
forma, ir savo esme. Šitas tad egzistencijos organiškas su- 
siejimas su transcendencija kaip tik ir padaro, kad Jobo 
knyga įsijungia į eilę visų tų veikalų, kurie egzistencijos iš- 
sprendimą randa jos santykyje su Dievu arba religijoje. 

Šitą tad knygą, nepaprastai seną ir nepaprastai gilią, ir 
mėginsime šioje studijoje nagrinėti. Tai nebus egzegetinis 
komentaras. Tai bus bandymas filosofine kalba pasakyti tai, 
ką jos autorius yra pasakęs vaizdais ir simboliais. Tai bus 
mėginimas už šių vaizdų bei simbolių paregėti aną aukštesnę 
tikrovę, kurią jie reiškia ir į kurią jie Mums nurodo, nes 
kiekvienas didelis meno veikalas visados yra rodiklė. Jobo 
knyga yra egzistencinės filosofijos šauklė. Jos autorius su- 
sidomėjo žmogaus buvimu bei likimu dar žilos senovės am- 
žiais ir savo pergyvenimus išreiškė poetinio įkvėpimo pa- 
diktuota forma. Krikščioniui šis įkvėpimas reiškia ne tik 
paprastą žmogaus įžvelgimą į būties gelmes, bet Jobo knygos 
atveju ir paties Dievo Žodį, nes ši knyga priklauso 
prie Apreiškimo. Visa tai dar labiau padidina Jobo knygos 
reikšmę bei vertę. Mes mėginsime suprasti šios knygos balsą 
ir konkrečiai išreikštą jos idėją pakelti, Novalio žodžiais ta- 
riant, į principų aukštį. 

I 
EGZISTENCINIS MASTYMAS 


1. NEMĄSTANTI KASDIENYBĖ 


Septynias dienas ir septynias naktis sėdėjo Jobo draugai 
su juo ant žemės ir „nė vienas netarė nė žodžio, nes matė, 
kad skausmas buvo perdidelis“ (2, 13). Iš tikro, didelio skaus- 
mo akivaizdoje žodžiai netenka prasmės. Tiesa, kalba, kaip 
jau W. von Humboldtas savo metu buvo pastebėjęs, yra anas 
„didysis perėjimo punktas iš subjektyvumo į objektyvumą, 
iš visados aprėžto individualumo į visa apimančią būtį“). 
Kalba yra žmogiškojo bendravimo įvykdy- 
mas. Būdamas bendruomeninė būtybė, žmogus tuo pačiu 
yra ir kaibanti būtybė. Kalba yra esmingai suausta su žmo- 
gaus būtimi, nes ši būtis trokšta būti pasidalinama su kitų. 
Kalba kaip tik įvykdo šitą pačioje giliausioje prigimtyje glū- 
dintį norą. Ji pralaužia individo ankštumą ir išveda jį į 
buvimą drauge sų kitais. Žmogus niekados negali apsispręsti 
už principinę vienatvę, nes jis negali šios vienatvės tikro- 
vėje pakelti. Savo esme jis yra bendruomeninis padaras, 
tasai Aristotelio zoón politikon, suprastas pačia giliausia šio 
žodžio prasme. Ir tik drauge būdamas jis išvysto ir įvykdo 
pats save. Būti drauge yra vienas iš giliausių 
mūsų apsprendimų. Todėl žmogus prabyla į kitą 
žmogų kiekviena proga: džiaugdamasis ir kentėdamas, my- 
lėdamas ir neapkęsdamas, garbindamas ir piktažodžiauda- 
mas. Šiuo savo aktu jis apreiškia save, objektyvuoja vidinį 
savo pasaulį ir jį perteikia kitam, įvykdydamas tuo būdu ir 
pats save, nes giliausią savą buvimą žmogus veda tik tada, 
kai būna kitame ir kitam, Kas savo sielą atiduoda, laimi ją. 
Kalba yra vienas iš pagrindinių aktų būti kitame ir kitam. 
Ji yra tarsi sparnai, kuriais mūsų siela persikelia į kito būtį. 
Ji yra būdas mums būti drauge ir tuo pačiu būti savyje. 


1) W. v. Humboldts ausgewählte philosophische Schriften, herausg. 
von Johannes Schubert, 151 p., Leipzig, 1910. 

Todė: mes kalbame ne tik kūniniais savo padargais. Pati 
mūsų egzistencija yra kalbi. 


Ir vis dėlto Jobo draugai sėdėjo, netardami nė žodžio. Jie 
buvo prie jo. Jie buvo drauge. Bet jie tylėjo. Jie tylėjo 
visą savaitę. Ir šitą ilgą tylą knygos autorius pagrindžia tuo, 
kad „jie matė, jog skausmas buvo perdidelis“. Kalba yra 
kelias mums pereiti į kitą ir bendrauti su juo. Tačiau sykiu 
ji yra kelias šį kitą sudaiktinti. Žodis, tiesa, neša mūsų 
būtį ir ją perteikia šitam mūsų jieškomam ir pasiilgtam ki- 
tam. Tačiau pats savyje jis jau nebėra mūsų būtis. Jis jau 
yra tiktai garsinis būties ženklas, tiktai regima jos objek- 
tyvacija. Jis yra mūsų kūrinys, todėl nuo mūsų atitrūkęs, 
sustingęs, virtęs daiktu. Mes sudaiktiname visa, apie ką 
tik kalbame. Kiekviena kalbos tema virsta objektu, sto- 
vinčiu šalia mūsų, nors ši tema liestų ir pačius asmeniškiau- 
sius mūsų pačių ar mūsų artimųjų jausmus. Asmeninė būtis 
žodyje virsta daiktine būtimi. Be kalbos mes negalime būti 
bendruomeniški ir tuo pačiu negalime pilnai išskleisti savos 
prigimties. Tačiau prabilę tobulos bendruomenės su kitu ir 
tobulo savęs perteikimo kitam nepasiekiame, nes tarp savos 
būties ir būties to, į kurį prakalbėjome, įterpiame daiktu 
virtusį žodį. Žodis yra tiltas tarp dviejų būties srovių. Bet 
kaip tik dėl to, kad jis yra tiltas, jis laiko jas savo daik- 
tiškumu išskyręs, neleisdamas joms niekados sutekėti į vieną 
vagą. Metafizine prasme būdamas mūsų jungtis su kitais, 
žodis garsinėje savo tikrovėje virsta persiskyrimo ženklu. 
Babelio bokšto tragedija girdėti kiekviename mūsų sakinyje. 


O būna žmogaus gyvenime valandų, kada bet koks per- 
siskyrimas yra nepakenčiamas, kada egzistencijos turi susi- 
lieti į vieną. Tada bet koks tiltas yra nereikalingas. Tada 
net ir žodžio esti perdaug. Vietoje žodžio tokią valandą stoja 
tyla. Karl Jaspersas teisingai mus įspėja, kad tylėjimo 
nelaikytume neveiklumu. „Tylėjimas, — pasak jo, — turi 
savotiško aktyvumo“), Jis išreiškia jėgą to, kuris savo vi- 


2) Philosophie, 359 p., Heidelberg, 1948. 

duje yra pasiruošęs susijungti su kitu. Todėl Jasperso tei- 
gimu „žmonės, nebendraują tylėjime, yra nepajėgūs giliam 
susijungimui“). Ir iš tikro, žmones giliausiai suriša ne tai, 
kas pasakyta, bet tai, kas perduota tyloje: vos jaučiamu pri- 
silietimu, rankos paspaudimu, akių žvilgsniu arba nors pačiu 
buvimu šalia vienas kito. Tyla taip pat turi metafizinės 
jungiamosios galios — net dar didesnės, negu žodis. Ji ne- 
sudaiktina srovenančios mūsų būties, kaip žodis. Ji leidžia 
jai tekėti į kitą tiesiog, nepaversdama jos jokia objektyvacija 
ir jokiu kūriniu. Tuo būdu tyloje dvi būtys susitinka kuo 
arčiausiai, ir žmogaus noras būti drauge čia įvyksta kuo gi- 
liausiai. Tylėjimas yra tiesioginis žmogiška- 
sis bendravimas. Todėl kiekvieną didžią mūsų gyve- 
nimo valandą mes nutylame, nes mes norime tuomet būti 
kuo arčiausiai. 


Štai dėl ko ir Jobo draugai septynias dienas ir septynias 
naktis sėdėjo ir tylėjo. Jie norėjo kenčiantįjį guosti pačiu 
savo buvimu. Kančia, kaip matysime vėliau, nubūtina žmo- 
gų. Ji pastūmi jį nebūties linkui. Todėl kenčiąs žmogus 
visados jieško paguodos; paguodos ne tiek psichologine, kiek 
metafizine prasme. Kenčiančiame žmoguje ypatingai išeina 
aikštėn visų mūsų prigimtas noras būti drauge. Kenčian- 
tysis trokšta būti drauge todėl, kad kita būtis paremtų jo 
griūnančią būtį. Paguoda visados yra kenčiančios būties sta- 
tymas. O šitas statymas įvyksta, suliejant savą būtį su ken- 
čiančiąja būtimi. Štai kodėl didelio skausmo akivaizdoje 
tinka ne žodis, kuris kenčiančią būtį paverčia pokalbio tema 
ir tuo būdu ją sudaiktina, neleisdamas jai susilieti su guo- 
dėjo būtimi, bet čia tinka tylėjimas, kaip tiesioginis sa- 
vos bities perteikimas kenčiančiajai būčiai. Nėra abejonės, 
kad anos tylios septynios dienos bei naktys Jobui daugiau 
reiškė, negu paskesnieji jo draugų žodžiai, išmintingi ir 
gražūs, tačiau nebeturį ano gaivinančio tiesioginio bruožo, 
kuriuo taip buvo vaisinga savaitės tyla. 


3) Op. cit. 360 p. 

Bet štai, šitoje vietoje mes susiduriame su pačiu nuo- 
stabiausiu dalyku visoje painioje mūsų egzistencijoje, bū- 
tent: su žmogaus prabilimu. „Jobas, — pasakoja kny- 
gos autorius, — atvėrė savo burną“ (3, i) ir nutraukė ilgą 
tylą. Jis prabilo, prakeikdamas savo gimimo dieną, gailė- 
damasis nemiręs motinos įsčioje, skųsdamasis nerandąs ra- 
mybės dėl savo kančios (3, 1—26). Jobo žodžiai pažadino ir 
jo draugus. Šie taip pat liovėsi tylėję ir pradėjo Jobą guosti, 
tačiau jau ne vienu tik savo buvimu drauge su juo, bet ir 
protiniais išvedžiojimais bei Jobo skundo kritika. Jobas, 
be abejo, neliko jiems skolingas. Tuo būdu išsivystė ilgas 
ir aštrus ginčas, kurį galop nutraukė pats Dievas savo kal- 
ba. — Kas yra šitasai Jobo prabilimas? Kodėl jis savo 
skausmo akivaizdoje, kada iš tikro tinka tik gilus tylėjimas, 
panorėjo kalbėti? Kodėl jis aną tiesioginę būties srovę nu- 
traukė ir jos vietoje pastatė žodį? — Todėl. kad jis panūdo 
susivokti savame buvime. Tyloje srovena viena egzistencija 
į kitą ir viena kitą stiprina. Tačiau žodyje ji prabyla 
mąstymo pavidalu. Tylėdami mes būname. giliai ir sta- 
tančiai būname, bet čia mes nesame dar jokia problema. 
Tuo tarpu prabilę kaip tik išsakome savo problematiškumą. 
Žodis atskleidžia mums mus pačius, atskleidžia mūsų k la u- 
simą — ne teorinį ir abstraktų, bet glūdintį mūsų pačių 
būtyje, klausimą egzistencinį, amžinai neišspręstą, ta- 
čiau visados aktualų ir išsprendimo laukianti.  Prabildami 
mes kaip tik šio išsprendimo mėginame jieškoti. Savo žo- 
džiais mes savą būties klausimą pastatome ir bandome at- 
sakyti. Jobas prabilo todėl, kad jis panorėjo 
išspręsti pats save. 


Juk kas gi yra visos Jobo kalbos, jeigu ne vienas ištisas 
žmogaus klausimo pastatymas? Gyvenimas žemėje 
yra tarsi „samdinio dienos“ (7, 1), kurios „bėga greičiau, 
negu audėjo šaudyklė ir dingsta be jokios vilties“ (7, 6). 
Žmogaus gyvybė „yra atodūsis, kuris negrįžta“ (7, 7). Jis 
dingsta „tamsos ir mirties šešėlių šalyje, juodoje tarsi vidu- 
naktis“ (10, 21—22). Kodėl tad Viešpačiui patinka persekioti 

šį trumpalaikį žmogų „tarsi liūtą“ (10, 16)? Argi žmogaus 
dienos yra Dievo dienos (10, 5)? Juk jo paties rankos Žmogų 
sukūrė. Kodėl tad jis vėl paverčia savo kūrinį dulkėmis 
(10, 8—9)? Žmogus šaukiasi pagalbos, ir niekas jo neišklauso 
(19, 7). Tačiau juk jo jėgos nėra akmeninės, ir jo kūnas 
nėra metalinis (6, 12) Ar visi šie smūgiai yra dėl paties 
žmogaus kaltės? Štai, „vienas miršta visiškai nepaliestas, 
jis gyveno laimingas ir linksmas. Kitas miršta nusiminusia 
siela: jis nematė laimės. O abu lygiai ilsisi dulkėse, ir pu- 
vėsiai, lyg antklodė, juos dengia“ (21, 23—36). Tiesa, žmogus 
jaučia Dievo ranką savo buvime. Bet kur Dievą rasti? „Jei 
eisi į Rytus, ten Jo nėra; jeigu į Vakarus, ten Jo nepastebė- 
siu“ (23, 8). Žmogus prabyla į Dievą. Bet Dievas tyli. Ir 
„kodėl tyli Galingasis?“ Juk „Jo galia yra lemiami likimai“ 
(24, 1). Tuo tarpu, šia tyla tarsi pasinaudodami, žemės pik- 
tadariai „siaurina ežias, grobia bandas ir ganosi iš našlaičių 
pagrobtus asilus; užstatan ima našlės jautį; vargšus stumia 
iš visuomenės kelio ir iš krašto tremia neturtėlius (24, 
2—4) . . . Šie vaikšto skuduruose ir išbadėję velka varpas; 
dėl nutukėlių atmatų jie spaudžia aliejų ir trokšdami mindo 
spaustuvą (24, 10—11) .. . Vagis laužiasi naktį, ir svetimo- 
terio akis budi sambrėškoje“ (24, 14—15). — Visa Jobo 
knygayražmogausbuvimo apmąstymas. Jobas 
susimąsto buvimo akivaizdoje, kelia daugybę klausimų, pa- 
tiekia daugybę minčių, jieškosi faktų savam sprendimui pa- 
gristi. Buves ramus ir tylus, jis dabar pakyla ir paprašo 
Viešpatį žodžio, nes giliausioje savo esmėje jis kalba ne savo 
draugams, bet Dievui: „Aš noriu Jam kelti dėl savo reikalo 
bylą ir savo lūpas pripildyti įrodymais. Aš noriu patirti žo- 
džius, kuriuos Jis man atsakys, ir pajausti, ką Jis man turi 
pasakyti“ (23, 4—5). Todėl Jobo draugams tokia kalba atro- 
do kaip maištavimas. Tai žino ir pats Jobas. „Ir šiandien 
mano skundas yra maištas“ (23, 2), pasisako jis pats. Tačiau 
Jobas drįsta maištauti: „Aš kalbėsiu Jo nebijodamas“ (9, 35). 
Jis drįsta mąstyti, klausti ir abejoti. Jis drįsta pastatyti 
žmogiškojo buvimo klausimą visu jo aštrumu. 

Bet kodėl kaip tik dabar? Kodėl anksčiau Jobas ne- 
maištavo ir buvimo problemos nesprendė? Kodėl susimąsty- 
mas žmogaus gyvenimo akivaizdoje pirmiau jam nebuvo pa- 
grindinė jo dvasios funkcija? Šventraštis gražiai pasakoja, 
kad Jobas aukodavo Viešpačiui aukas už savo sūnus (1, 5); 
kad jis padėdavo pagalbos reikalingiesiermms (29, 13); apkul- 
davo niekšus (29, 18); duodavo Žmonėms patarimų (29, 22). 
Bet niekur nerandame, kad jis būtų mąstęs. Jis galvojo 
psichologine prasme, bet nemąstė metafiziškai. Kitaip sa- 
kant, jis nejieškojo būties prasmės ir būties klausimo iš viso 
nekėlė. Jis tiktai gyveno: aukojo, meldėsi, dirbo, kalbėjo, 
bet nemastė. Kodėl? Kas buvo pridengęs jo dvasią nuo jo 
paties klausimo? Kodėl pirmiau jis pats sau nebuvo proble- 
ma? Kodėl mąstymas apie žmogiškąją egzistenciją buvo 
nustumtas į šalį, kaip kelintaeilė funkcija? 


Atsakymas į visus šituos klausimus yra tik vienas: Jo- 
bas buvimo klausimo nekėlė todėl, kad anks- 
čiaujis gyveno kasdienybėje. Štai paties Švent- 
raščio nupieštas anktesnis Jobo gyvenimo vaizdas: „Huso 
šalyje buvo vyras vardu Jobas. Tasai vyras buvo grynas ir 
tiesus, bijąs Viešpaties ir vengiąs pikto. Jam buvo gimę 
septyni sūnūs ir trys dukterys. Jo turtą sudarė septyni tūks- 
tančiai avių, trys tūkstančiai kupranugarių, penki šimtai 
jungu jaučių ir penki šimtai asilių. O tarnų buvo didelė 
daugybė. Taip tad šis vyras pasidarė net galingas tarp Rytų 
gyventojų. Jo sūnūs mėgo ruošti puotas kiekvienas savo 
namuose paskirtą dieną ir kviesti kitus, ir pasišaukti savo 
tris seseris, kad su jais valgytų ir gertų. O Kai jie pabaig- 
davo puotos dienų eilę, Jobas imdavo juos pašvęsti. Jis kel- 
davosi anksti rytą ir aukodavo deginamųjų aukų pagal visų 
jų skaičių, mąstydamas: „Gal mano vaikai nusidėjo ir pikta- 
žodžiavo Viešpačiui savo širdyje“. Taip elgėsi Jobas visą laiką“ 
(1, 1—5). Nėra abejonės, kad Jobas buvo kilnus žmogus. Tai 
pažymi ir pats Šventraštis, sakydamas, kad jis „buvo grynas 
ir tiesus, bijąs Viešpaties ir vengiąs pikto“. Jis pats vėliau, 
gindamasis nuo draugų priekaišto, esą jis kenčiąs už savo 

nuodėmes, yra priverstas išsipasakoti savo gerus darbus ir 
dorybes. Ir iš šio išsipasakojimo patiriame, kad jis nieko 
pikto savo širdyje nėra mąstęs apie mergaites (31, 1); ne- 
tykojęs prie draugo durų jo žmonos (31, 9); nepaneigęs vergo 
teisių (31, 13); neatstūmęs pagalbos reikalingojo (31, 16); ne- 
pakėlęs rankos prieš našlaitį (31, 21); nedėjęs vilčių į auksą 
(31, 26); negarbinęs nei saulės, nei mėnulio (31, 26)). Tačiau 
visos šios dorybės neišvadavo Jobo iš kasdienybės. Jis gy- 
veno kasdieninį gyvenimą: dorą. pavyzdingą, bet kasdieninį. 
Jis buvo paskendęs kasdienos rūpesčiuose ir reikaluose. Tie- 
sa, jis juos atlikdavo pagal švarią bei teisingą sąžinę. Ta- 
čiau jie buvo jį atitraukę nuo jo paties. Todėl 
anas didysis jo paties klausimas jam nebuvo iškilęs. Jam 
atrodė, kad jo buvimas nėra jokia problema, nes šitas prob- 
lemiškumas jam buvo pridengtas kasdienos. 

Kasdiena gali būti dvejopa. Visų pirma „kasdiena, — 
kaip ją apibrėžia K. Jaspersas, — yra paruošimas ir išsklei- 
dimas istorinės mūsų egzistencijos“*). Tai iaiko sąvoka. 
Savo esme būdama uždavinys, mūsų būtis yra vykdoma 
kiekvieną akimirką. Šių akimirkų metu ji kaip tik išsisklei- 
džia ir įvyksta. Buvusi tik galimybė, ji virsta tikrove. Bu- 
vusi uždavinys, ji virsta išsprendimu. Todėl ir kasdiena, 
suprasta laiko prasme, virsta mūsų būties vykdymo lauku, 
mūsų darbo su mumis pačiais scena. Šiuo atžvilgiu gali 
kasdiena susidėti ir iš labai nereikšmingų darbelių. gali jos 
turinys būti ir labai skurdus, tačiau savo gelmėse ji, kaip 
K. Jaspersas gražiai pastebi, yra „didinga ir svari““), nes už 
visų šių darbelių, už viso šio menko turinio stovi pati mūsų 
besiskleidžianti būtis, pati mūsų žmogiškoji pilnatvė. Šven- 
tujų gyvenime šitasai kasdienos didingumas kaip tik ir yra 
pasirodęs visu ryškumu. Šventieji jautė, kad jie tampa 
kasdienos akimirkomis, kad dieviškoji malonė juos sklei- 
4žia tomis smulkutėmis paros valandėlėmis; kad joks ypa- 
tingas žygis ar darbas anam savos būties uždaviniui iš- 


4) Philosophie, 441 p. 
5) ibd. 

spręsti nėra reikalingas: jam yra reikalingas tik laikas. To- 
dėl jie pašventė šį kasdieninį laiką jo didybės bei prasmės 
pergyvenimu ir tuo būdu kasdieną pavertė savęs pačių pa- 
šventimo dirva. Šia prasme suprasta kasdiena yra 
žmogaus santykis su pačiu savimi, vykstas 
laike. 

Bet kasdiena gali būti ir Žmogaus santykis su pasau- 
liu, kuriame gyvename ir kuriam esame apspręsti. Tai jau 
yra nebe laiko, bet būsenos sąvoka, kurią, kad atskirtume 
nuo kasdienos laiko prasme, vadiname kasdienybe. Kas- 
dienybė yra vienas iš atsakymų, kaip žmogus būna pa- 
saulyje. Jau pats žodis parodo, kad kasdieninis buvi- 
mas yra, panaudojant M. Heideggerio posakį, „prapuolimas 
pasaulyje““). Tai pasaulio užgožėjimas; tai viršinės būties 
persvara prieš vidinę būtį; tai „buvimas lauke“?), kaip šią 
būseną labai prasmingai apibūdina tas pats Heideggeris. 
Kasdienybė įsiterpia tarp mūsų buvimo ir giliausiojo mūsų 
Aš ir pridengia buvimą nuo mūsų pačių. Kasdienybėje mes 
negyvename tikra prasme savojo gyvenimo. Joje mes 
gyvename pasaulio gyvenimą, neasmeninį, nevardinį, ne 
mūsų gyvenimą, bet greičiau daikto: mes ne tiek gyve- 
name, kiek paprastai būname. Kasdienybėje mes atsidu- 
riame šalia savęs pačių. Šv. Augustinas, skųsdamasis, kad 
pasinėrimas pasaulyje jį atitraukęs nuo Dievo, apibūdina šį 
atitrūkimą kaip atsidūrimą už būties durų: „Aš buvau lauke, 
Tu gi buvai viduje“ — „Ego foras eram, tu autem intus“. 
Minėtasis Heideggerio „buvimas lauke“ arba jo iškelta ga- 
limybė vesti nesavą ir netikrą buvimą (Uneigentlichkeit), 
apie kurį šiandien tiek daug kalbama egzistencinėje filoso- 
fijoje, iš tikro yra augustiniškos kilmės. Šv. Augustinas su- 
prato kasdienybės jėgą ištraukti žmogų iš tikrojo buvimo 
ir pastatyti jį už jo būties durų, vadinasi, anapus santykio 
su savimi pačiu. 


6) Sein und Zeit, 113 p., Tūbingen, 1949. 
1) Op. cit. 62 p. 

Palikęs patį save ir prapuolęs pasaulyje, žmogus gali 
vesti ir labai padorų kasdieninį gyvenimą; gali jis būti gry- 
nas, tiesus ir dievobaimingas; gali jis būti mokytas ir kul- 
tūringas“); tačiau kiekvienu atveju šitas kasdienybės žmogus 
yra prisiėmęs daikto būseną ir netekęs savo pirmenybės bū- 
tybių sąrangoje. Žmogus prašoksta kitas būtybes kaip tik 
tuo, kad jis yra nuolatos atsikreipęs į savo buvimą; kad jam 
šitas buvimas rūpi; kad jis apie jį mąsto ir jį supranta. Tuo 
tarpu kasdienybėje šitas susirūpinimas dingsta.  Kasdieny- 
bės Žmogus vykdo daugiau pasaulio buvimą, bet ne savo. 
Todėl jo darbai gali būti kartais net didvyriški, bet jie kyla 
ne iš jo paties, o iš ano bevardžio pasaulio. Jie yra ne jo 
asmens, bet pasaulio reikalų išraiška. Štai kodėl gali būti 
„nežinomasis kareivis“, bet negali būti „nežinomojo šven- 
tojo“. „Nežinomasis kareivis“ yra gerbiamas ne dėl jo pa- 
ties, bet dėl jo darbo, kurį jis atliko pasauliui ir iš pasaulio. 
Tuo tarpu šventasis yra šventas pats savyje; jis yra šventas 
ne savo kuriuo nors vienu ar keliais darbais, bet dieviškąja 
malone, kuri jį persunkia: jį patį, kaip šį asmenį, žinomą 
ir pavadintą. Todėl kareivis, kaip didvyris, gali būti stipriai 
kasdienybėje pasinėręs ir negyventi savojo gyvenimo, nors 
savo darbu jis pralaužia kasdienos (laiko prasme) sienas. 
Tuo tarpu šventasis, priešingai, gali būti kasdienos, bet nie- 
kados ne kasdienybės žmogus. Jo darbai sutelpa kasdieni- 
nio laiko sienose, bet jis pats savo asmenybe nesutelpa ir 
neprapuola pasaulyje. Kasdienybė nėra darbas ar darbai, 
bet santykis su pasauliu; santykis, kuriame pasaulis 
paima pirmenybę prieš patį žmogų, įjungdamas asmenį į 
daiktinį buvimą ir tuo būdu nuplėšdamas jam visatos ka- 
raliaus vainiką. 

Šitoje tad vietoje, patį kasdienybės vidudienį tarp „Vieš- 
paties vaikų“ (1, 6) kaip tik ir pasirodo šėtonas, grižęs 


S) Heideggeris teisingai pastebi, kad „kasdienybė nesutampa su 
primityvumu“ (Sein und Zeit, 50 p.j. Priešingai, jo nuomone 
kasdienybė kaip tik yra aukštos kultūros žmogaus būsena. Ga- 
limas daiktas todėl, kad savuose kūriniuose prapulti yra žymiai 
lengviau, negu mus apsupančiame Dievo pasaulyje. 

iš savo „kelionių po žemę“ (1, 7) ir regėjęs žmones prapuo- 
lusius pasaulyje. Ir kai Viešpats jį paklausia: „Ar atkreipei 
akį į mano tarną Jobą, kuriam nėra lygaus visoje žemėje? 
Tai vyras grynas ir tiesus, dievobaimingas ir vengiąs pikto“ 
(1, 8), šėtonas ironiškai nusišypso ir atsako: „Argi veltui 
Jobas garbino Viešpatį? Argi ne Tu pats apvedei tvorą ap- 
link jo namus ir visą jo turtą? Tu palaiminai jo rankų dar- 
bus; jo nuosavybė išplito po visą kraštą. Bet ištiesk tik 
savo ranką ir pajudink jo gėrybes; jis tikrai Tau pikta- 
žodžiaus tiesiog į akis“ (1, 9—11). Ką reiškia ši velnio šyp- 
sena? Ar tai lik pinklės pakenkti žmogui? Ar tai toks pat 
melas, kaip ir visi šio melo tėvo žodžiai? Anaiptol! Tai kas- 
dienybės žmogaus apibūdinimas. Prapuolęs pasaulyje žmo- 
gus garbina Dievą tik tol, kol jam šiame pasaulyje sekasi. 
Praradęs sėkmę, jis paprastai praranda ir Dievą. Kad šė- 
tonas principialiai buvo teisus, rodo Jobo žmona. Ga- 
vęs iš Dievo sutikimą išmėginti Jobo nusistatymą, velnias, 
kaip žinome, ne tik sunaikino Jobo turtą, vaikus, bet ir jį 
patį apleido bjauriausiomis votimis. Tada jo žmona, maty- 
dama nieko neturinti, pasakė šiuos iš giliausios kasdienybės 
plaukiančius žodžius: „Ar tu vis dar laikaisi savo tiesumo?“ 
Juk tavo atminimas krašte jau žuvo — tavo sūnūs ir dukros, 
mano isčios vargai, vaisius, kurį aš veltui skausmuose pagim- 
džiau. Tu pats esi pilnas puvėsių ir turi nakvoti po pliku 
dangumi. O aš, vergė, klajoju iš vietos į vietą, iš namų į 
namus, laukdama saulės nusileidimo, kad pasilsėčiau nuo 
savo vargų ir nuo mane kamuojančio skausmo. „Prakeik 
Dievą ir mirk!“ (2, 9). Jobo žmonos religija yra pagrįsta 
kaip tik tuo, ką šėtonas mano rasti ir Jobo dvasioje, būtent: 
jaučiama Dievo globa. Kol jos gvenimas buvo geras, tol ši 
moteris meldėsi Viešpačiui, Kol ji buvo didelių bandų ponia 
ir gausios šeimos laiminga motina, tol ji garbino Dievą ir 
Jam dėkojo. Tačiau kai visa tai Viešpaties ranka nušlavė, 
kai net jos vyro kvapas pasidarė jai priklus (19, 17), tada ji 
pataria Jobui keikti Dievą ir mirti, nes paskui piktažodžia- 
vimą Dievui eina mirtis. Ar vieną tokią moterį šėtonas matė 

savo klajonėse po žemę? Ar vienas žmogus yra nusigrįžęs 
nuo Dievo kaip tik todėl, kad jį ištiko fizinė ar dvasinė ne- 
laimė, kad jo pasinėrimas pasaulyje pradėjo būti nesėkmin- 
gas? O gal ir Jobas padidins šių Dievo klientų skaičių? Gal 
ir jis pasirodys tiek sukasdienėjęs, jog nelaimė nepajėgs jo 
išblokšti iš pasaulio ir grąžinti jo jam pačiam? Gal griuvus 
sudaiktintai jo egzistencijai, jis panorės žūti ir pats, ką vė- 
liau jo žmona jam ir patarė? Šėtono iškelta abejonė yra reali, 
nes pagrista tūkstančiais gyvenimo pavyzdžių. Čia šėtonas 
kalba ne pats iš savęs, bet iš žmogaus egzistencijos. 
Šiuo atveju jis yra ne tiek pikto atstovas bei reiškėjas, kiek 
žmogaus buvimo pasaulyje interpretatorius, norįs bendrą pa- 
tyrimą pritaikyti ir konkrečiam Jobo atvejui. Todėl Dievas 
nenubloškia jo, kaip gundytojo, bet suteikia jam galios Jovą 
išmėginti. Pats Jobas turįs parodyti, ar velnio patyrimas, 
surinktas jo žemiškų klajonių metu, tinka ir šitam Vieš- 
paties tarnui. Ar ir jis, kaip tūkstančiai kitų žemės vaikų, 
tarnauja Viešpačiui tik todėl, kad Dievas, tarsi saugi tvora, 
apsupo jo namus ir visą jo gyvenimą? 

Kuo šitas mėginimas gali būti įvykdytas? Ne kuo kitu, 
kaip žmogaus išbloškimu iš kasdienybės. Jobas 
gyveno sąžiningą, padorų, ramų, laimingą, tačiau kasdieninį 
gyvenimą. Jis buvo turtingas ir sveikas, didelės šeimos tė- 
vas ir plačių turtų šeimininkas. Čia jam iš tikro buvo lengva 
garbinti Viešpatį, kurio globą jis regėjo kiekviename savo 
žingsnyje. Bet kaip jis pasielgs tada, kai iš šios padorios 
kasdienybės jis bus išblokštas? Ar ir tada jis pasiliks Dievui 
ištikimas? Jobo žmona, kaip matėme, šio bandymo nepakėlė. 
Ar jį pakels pats Jobas? 

Du dalykai ypatingu būdu panardina žmogų į pasaulį ir 
sudaiktina jo buvimą: turtas ir kūnas. Kiekvienas tur- 
tas yra daiktas; net žmogus (pvz. tarnai), jeigu jis sudaro 
turto dalį, virsta savotišku daiktu, nes turėti galima tik 
daiktą. Asmuo niekados nevirsta kito nuosavybe. Todėl šv. 
Augustinas bet kokį turtą ir vadina „pinigu“, išreikšdamas 
tuo būdu turto ne tik daiktinį, bet ir sutartinį pobūdį. „Ar 

tai būtų vergas, — sako jis, — ar indas, ar laukas, ar galvijas 
— visa tai yra vadinama pinigu“?). Visa, kas tik patenka į 
turto kategoriją, esti užtiesiama daikto skraiste. Jeigu tad 
žmogus turi turto, jis yra priverstas juo rūpintis, jį prižiū- 
rėti, jam atsidėti, nes kitaip turtas nueis vėjais. Turtas 
verčia žmogų jam aukotis. Turtas turi savo logiką 
ir stato tam tikrų reikalavimų, kurių nevykdant jis išslysta 
iš turinčiojo rankų. Turėti turto ir jam nesiaukoti yra nesu- 
derinami dalykai. Štai kodėl ir Kristus Kalno pamoksle yra 
pasakęs, kad „kur tavo turtas, ten ir tavo širdis“ (Mat. 6, 21). 
Tačiau šita širdis būna pas daiktą. Auka turtui yra auka 
daiktui. Tai prisiėmimas daikto būsenos ir pasinėrimas daik- 
tų pasaulyje. Turtas apsunkina žmogų ne tik iš viršaus, ap- 
kraudamas jo gyvenimą nereikalingais ir visados jam sveti- 
mais priedais, bet jis jį apsunkina ir iš vidaus, ištraukdamas 
jį iš asmeninio buvimo ir priversdamas pereiti į daiktinį 
buvinią. Turtas yra anasai metafizinis svoris, kuris nutraukia 
žmogų žemyn. Turtuolis sudega ant daikto aukuro, kaip auka 
ne Dievui, ne žmogui, bet pasauliui — anam bevardžiam, 
niekados nesavam daiktų pasauliui. Štai kodėl turtas yra 
viena iš sėkmingiausių priemonių prapulti pasaulyje ir pa- 
nirti kasdienybėje. Turtas yra ryškiausia apraiš- 
ka buvimo lauke. Todėl Krikščionybė nuo pat pirmųjų 
savo dienų yra laiminusi neturtą, kaip būdą išsivaduoti iš 
kasdienybės, iš daiktinės būsenos; kaip kelią, kuriuo einama 
į tikrai savą asmeninį ir tuo pačiu. žmogaus verta buvimą; 
i buvimą Dievui ir artimui. 

Tokios pat prasmės turi ir kūnas. Tiesa, kūnas yra su- 
dėtinė žmogiškosios būtybės dalis, ir jo gyvenimas organiš- 
kai įsipina į žmogiškosios egzistencijos visumą. Todėl kūnas 
dalyvauja visame žmogaus likime: jo džiaugsme ir liūdesyje, 
jo laimėje ir nelaimėje, jo nuodėmėje ir atpirkime, jo pra- 
keikime ar išskaistinime. Tačiau kūno būtis žmogiškumo sri- 
tyje yra labai savotiška: kūnas žmogauscgzistenci- 
jojebūnane sau,bet dvasiai. Josė Ortega y Gasset 


9) Sermo de disciplina christiana, Migne P. L. 40, 672 p. 

yra teisingai pastebėjęs, kad „kūnas yra švenias, nes jam pa- 
tikėta aukščiausia misija, būtent: simbolizuoti dvasią“!?). Ki- 
taip sakant, kūno būtis giliausia prasme yra 
simbolio būtis. Kūnas visados yra nurodymas. Jis visa- 
dos yra ženklas. Jis yra anoji Nietzschės strėlė į kitą krantą. 
Bet kaip tik todėl jis niekados neturi įgyti tikrovinio ir sava- 
rankiško buvimo. Jis niekados neturi nustoti savo simboliš- 
kumo ir ženkliškumo. Panorėjęs virsti tikrove, nebe ženklu, 
kūnas virsta daiktu: biologiniu, gyvu, jaučiančiu, tačiau 
vis dėlto daiktu, nes asmens srityje jis gali pasilikti tik tol, 
kol jis yra simbolis, kol jis yra asmens reiškimosi laukas. 
Nustojęs būti išraiška, jis savaime iškrinta iš asmens kate- 
gorijos ir pereina į daikto kategoriją. Tokiu atveju kūnas 
pasidaro žmogaus egzistencijos apsunkinimas, jos nutrauki- 
mas žemyn, jos prapuldymas pasaulyje. Platono pasakojimas 
apie dievaitį Glauką, kuris, gyvendamas jūros dugne, taip 
apaugo sraigių kiauteliais, žolėmis, akmenėliais, jog nebe- 
buvo galima jo net pažinti, yra kūno atsipalaidavimo vaizdas. 
Tačiau tokių atsipalaidavimų yra pilnas žmogiškasis gyveni- 
mas. Ištisi istorijos tarpsniai yra buvę ne kas kita, kaip 
mėginimas teigti kūnui tikrovės, ne simbolio, prasmę. Jeigu 
L. Klages šauksmas ištremti dvasią į transcendentines sri- 
tis, iš kurių ji yra atklydusi, metafiziškai yra nesąmonė, tai 
psichologiškai ir morališkai jis yra vykdomas kiekvieną dieną 
visų mūsų akivaizdoje. Kiekvieną dieną dvasia pasitraukia 
iš kūno, nebesireiškia per jį, nebestato jame savos šventyk- 
los ir nebegarbina jame savo Dievo. Kūnas virsta tikrove: 
nebe ženklu ir nebe simboliu. Tada jis kelia savų reikalavi- 
mų, ir dvasia juos tenkina, išrasdinėdama būdų juos vis 
labiau ir įdomiau patenkinti. Tai yra žmogaus kelias į kas- 
dienybę per savo paties kūną. Tai prapuolimas pasaulyje 
gyvybės keliu. Atsidėjęs turtui, žmogus prapuola medžia- 
gos pasaulyje. Atsidėjęs kūnui, žmogus prapuola gyvybės 
pasaulyje. Tačiau kiekvienu atveju jis sudaiktina pats save. 
Ir šitas antrasis prapuolimas, šitas antrasis susidaiktinimas 


10) Über die Liebe, 39 p., Stuttgart, 1949. 

yra dar gilesnis, negu pirmasis, nes gyvybė yra labiau su 
mumis suaugusi, negu medžiaga, ir kūno reikalavimus mes 
švenčiau pildome, negu turto. 

Norint tad žmogų išblokšti iš kasdienybės, reikia nukirpti 
gijas, kurios jį laiko pririšusios prie šių dviejų kertinių kas- 
dienybės stulpų: prie turto ir prie kūno, Ir tada tik paaiš- 
kės, kaip žmogus elgsis naujoje savo padėtyje. Ar jis raudos 
prie žlugusio turto ir kūno karsto, nebesugebėdamas pakilti 
į tikrąjį savo buvimą, ar pasidžiaugs nusikraięs prapuolimu 
pasaulyje ir visas susitelks aplinkui giliausiąjį savo paties 
pagrindą. Krikščionybė, atsiremdama į Naujojo Testamento 
laisvės ir meilės dvasią, šias gijas kerpa savanoriškais ne- 
turto ir skaistybės apžadais. Vienuolinių įžadų prasmė ir yra 
apsiginti nuo kasdienybės, apsiginti nuo pasaulio užgožėjimo, 
nuo prapuolimo medžiagos ir gyvybės srityse. Pasižadėūa- 
mas neturėti nieko sava, netenkinti seksualinės savo aistros, 
pačios aukščiausios ir stipriausios gyvybės srityje, žmogus, 
savo paties valia, žengia iš kasdienybės aukštyn prie 
savo būties pagrindo ir ryžtasi tęsti toliau ar pradėti iš 
naujo tikrąjį savo buvimą. Jobo istorijoje šitų gijų nu- 
kirpimas atėjo iš aukšto. Viešpats davė velniui leidimą su- 
naikinti iš sykio Jobo turtą, o paskui ir jo kūną. Jobas buvo 
išblokštas iš kasdienybės ne pats savo valia, kaip Katalikų 
Bažnyčios vienuoliai, bet aukštesnės galybės ranka. Tačiau 
ne pats išbloškimo būdas čia yra svarbus, o toji žmogaus 
elgsena paskui, elgsena naujoje padėtyje, kuri atsi- 
randa netekus turto ir kūno. 


Pirmąjį savo išbloškimo tarpsnį Jobas atlaikė pavyzdin- 
gai. Išklausęs savo tarnų, kurie pranešė, kad sabėjai pagrobė 
jo jaučius ir asiles; kad ugnis iš dangaus sunaikino jo avis 
ir piemenis; kad kaldėjai nusivarė jo kupranugarius; kad 
pakilusi audra sugriovė namus ir prislėgė juose puotavusius 
jo sūnus ir dukteris, — „Jobas pakilo, perplėšė savo drabužį, 
nusikirpo plaukus, krito ant žemės, nusilenkė ir tarė: „Nuo- 
gas išėjau iš savo motinos įsčios, nuogas grišiu atgal; Vieš- 
pats davė, Viešpats atėmė; tebūnie palaimintas Viešpaties 

vardas!“ (1, 15—21). Šėtono įtarimas, kad Jobas būsiąs neat- 
šaukiamai prapuolęs medžiaginių daiktų pasaulyje, nepasi- 
tvirtino. Tiesa, Jobas buvo gyvenęs tarp šių daiktų, jais rūpi- 
nęsis ir jiems aukojęsis. Tačiau jiems išnykus, jis ir toliau 
garbina Viešpatį, net dar giliau ir nuoširdžiau, nes nebesu- 
interesuotai. Turto žlugimas parodė, kad Jobas priklauso prie 
tų retų žmonių, kurie įstengia apginti savo laisvę viršinių 
gėrybių atžvilgiu; kurie nesiduoda medžiagos ištraukiami iš 
savęs ir sudaiktinami; kuriems turto buvimas ar nebuvimas 
nesudaro jų egzistencijos turinio. Tai yra žmonės, kuriems 
turtas būna už jų būties durų: nei jie patys neišeina laukan 
į daiktini buvimą, nei turto neįsileidžia į savo vidų. kad jis 
juos pačius sudaiktintų. Toki žmonės gali būti ir turtingi, 
tačiau šiuo atžvilgiu jie nėra prapuolę pasaulyje ir 
panirę kasdienybėje. Turėdami turto, jie jo nebrangina; ne- 
tekę jo, nesigaili. Jie yra anie beturčiai dvasioje, kuriuos 
laimina Kalno Pamokslas (Mat. 5, 3). Prieš jų akis nuolatos 
stovi žmogiškosios egzistencijos griežta nepriklausomybė nuo 
daikto, išreikšta žmogaus kūno nuogumų jam gemant ir ab- 
soliučiu atitrūkimuų nuo bet kokio daikto jam mirštant. Kas 
šią nepriklausomybę giliai pergyvena, negali prapulti daiktų 
pasaulyje, nors ir visas kosmas jam būtų padovanotas. Toks 
žmogus išsaugoja esminę savo laisvę nuo turto, kurią Krikš- 
čionybė kaip tik ir laimina. 

Bet turto netekimas nėra nei vienintelis, nei pats tikrasis 
žmogaus išbloškimas iš kasdienybės. Kūnas, kaip sakėme, 
gali žmogų prapuldyti gyvybės pasaulyje net daug giliau ir 
daug tragiškiau, negu turtas. Net ir beturtis žmogus gali 
teikti savo kūno būčiai savarankiškos prasmės, užtrinti jo 
simboliškumą ir tuo būdu leistis nutraukiamas į kasdienybės 
gelmes. Todėl velnias nepasitenkina Jobo abejingumu din- 
gusio turto atžvilgiu. Jis nori paliesti ir antrajį kasdienybės 
stulpą ir jį išgriauti. Jis nori sunaikinti Jobo kūną. „Ištiesk 
tik savo ranką, — sako jis Viešpačiui, — ir paliesk jo kaulus, ir 
raumenis; iš tikro, jis piktažodžiaus Tau į akis“ (2, 5). Kūnas, 
kaip buvo minėta, yra mums žymiai artimesnis, negu turtas. 

Todėl iš vienos pusės jis mus giliau nutraukia į kasdienybę, 
užtat iš kitos jo palietimą mes daug skaudžiau pergyvename, 
negu turto. Pralaimėjęs savotiškas lažybas su Dievu turto 
atžvilgiu, velnias tikisi jas laimėsiąs kūno atžvilgiu. Todėl 
gavęs Viešpaties sutikimą Jis „ištiko Jobą piktybinėmis vo- 
timis nuo kojų padų ligi viršugalvio taip, kad šis, pasiėmęs 
šukę, gramdė save ir gyveno tarp atmatų krūvos už miesto“ 
(2, 7—8). Jo kančios, kaip patiriame iš jo skundų, buvo ne- 
pasakomai didelės. Jis neturėjo poilsio nei dieną, nei naktį. 
Per jo kūną ėjo skausmai kaip ugnis. Jį gąsdino baisūs sap- 
nai ir žmonių nusigrįžimas. Ir vis dėlto Jobas pasiliko išti- 
kimas sau pačiam ir savo Dievui. Kai jo žmona, skųsdamasi 
dėl visų šių neiaimių, patarė jam prakeikti Dievą ir mirti, 
kad būtų padarytas galas šiam baisiam gyvenimui, Jobas 
atsakė: „Kalbi tarsi kvailė. Jeigu gėrybes priimame iš Vieš- 
paties, kodėl neturėtume priimti blogybių?“ (2, 10). Ir Švent- 
raštis pastebi, kad „Jobas, nepaisant visko, nenusidėjo savo 
lūpomis“ (ibd.). Šiuo atžvilgiu jis taip pat pasirodė esąs ver- 
tas Dievo pasitikėjimo. Netekęs turtų, Jobas pasiguodė žmo- 
gaus egzistencijos griežta nepriklausomybe nuo viso pasau- 
lio. Netekęs kūno, jis guodžiasi Apvaizdos visuotinumu. Dievą 
Jobas pergyvena, kaip Didįjį Įprasmintoją, kurio rankose 
slypi ne tik gėris, bet ir blogis. Jobas nepadaro Dievo blogio 
autoriumi, kaip vėliaų manichėjai, bet jis jaučia, kad visi 
smūgiai, kurie ištinka žmogų, yra įjungti į visuotinį prasmin- 
gumą, turintį savo pagrindą pačiame Dievuje. Todėl Jobas 
priima smūgius ne kaip viršinę nelaimę. žmogų gniuždančią 
ir traiškančią, bet kaip Viešpaties dovanas, kurias 
dalina Jo neregimos rankos. Pergyvenant gėrį kaip priimtą 
iš Dievo rankų, negalima kitaip pergyventi nei blogio. Štai 
kodėl Jobas pakelia ir šį paskutinį mėginimą, kuris jį galų- 
tinai išbloškia iš kasdienybės. Kūno votys jį atskiria nuo viso 
pasaulio: ir nuo daiktų, ir nuo žmonių. Gyvenimas už miesto 
šiukšlių krūvoje jau yra nebe kasdienybė. 


Tuo, atrodo, turėtų ir baigtis Jobo knyga. Kur gi toliau 
dar būtų galima eiti? Velnias tvirtino Dievui, kad Jobas 

tarnauja Viešpačiui tik dėl Jo palaimos. Jei Dievas atitrauk- 
tų globojančią savo ranką, Jobas, užuot Jį garbinęs, pikta- 
žodžiautų Jam į akis. Viešpats paklausė velnio siūlymo ir 
leido sunaikinti visa, kas tik Jobą galėjo rišti su kasdienybe: 
jo turtą, jo vaikus, galop patį jo kūną. Tačiau Jobas pasirodė 
mažiau pasaulyje prapuolęs, negu velnias buvo patyręs savo 
klajonėse po žemę. Jis atlaikė visus smūgius ir pasiliko Die- 
vui ištikimas, Velnias užmačias pralaimėjo. Kas čia tad liko 
dar pasakyti? — O vis dėlto velnio užmačios ir Jobo bandymai 
sudaro tik knygos įvadą. Pats knygos turinys yra Jobo mąs- 
tymai, jo atsakymai savo draugams, kurie mėgino įsijungti 
į Jobo mintis, jas papildydami ar pataisydami. Jobas smūgius 
pakėlė. Savos ištikimybės Dievui jis neišdavė. Tačiau iš- 
blokštas iš kasdienybės, jis surado savyje naują dalyką, kurio 
nebuvo anksčiau, būtent: reikalą mąstyti. Pirmiau, 
kaip minėjome, Jobas nemąstė. Dabar mąstymas virto pa- 
grindine jo buvimo funkcija. Pirmiau jis galvojo apie kas- 
dienos dalykus ir jais rūpinosi. Dabar jis leidžiasi į būties 
gelmes ir kelia žmogiškosios egzistencijos klausimą. Visos 
Jobo kalbos, kaip sakėme, yra sutelktos aplinkui šią pagrin- 
dinę problemą. — Kas čia įvyko? Kodėl Jobas pradėjo mąs- 
tyt? Paviršium žiūrint, čia neįvyko nieko nuostabaus. Juk 
argi susimąstymas, visko netekus, nėra pats suprantamiau- 
sias dalykas? Argi taip darė tik vienas Jobas? Tačiau žvel- 
giant giliau, šitas suprantamumas dingsta. Kodėl smūgiai, 
o ypatingai kančia, pažadina žmogų mąstyti? Kodėl Jobo 
knygos autorius žmogaus egzistencijos klausimą kaip tik 
deda į kenčiančiojo Jobo lūpas? Ar tai yra tik gryna poetinė 
priemonė, palikti skaitytojuje gilesnį įspūdį? O gal tai yra 
gili metafizinė idėja? — Šį klausimą ir mėginsime atsakyti. 

2. MĄSTYMO KILIMAS Iš KANČIOS 


Kančia turi nuostabios žadinamosios galios. K. Jaspersas 
gražiai pastebi, kad „jeigu būtų tiktai buvimo laimė, tai 
galima egzistencija pasiliktų snūduriuojanti“!). Kitaip sakant, 
jeigu žmogus nuolatos gyventų laimingai, jo būties galimy- 
bės neišsiskleistų, nes niekados neatbustų tikrajam buvimui. 
Jaspersas pastebi, kad laimė daro žmogų tuščią ir šita savo 
tuščia įtaka ji kėsinasi suardyti tikrąją būtį. Jeigu kančia, 
Jasperso teigimu, naikina faktinį buvimą, tai laimė grąso 
pačiai mūsajai būčiai?). Ji užliūliuoja žmogų tuo, kas neišsi- 
laiko. Ji, kaip apaštalai Taboro kalne, akimirksninius švys- 
telėjimus mėgina įamžinti, nepastebėdama, kad šie akimirks- 
niai mūsajame buvime turi praeiti ir kad kaip tik todėl 
mes juos vertiname, kad jų negalime sulaikyti. Laimės 
galia yra patiriama tik per jos sudužimą. Nesudužusi ir 
atrodanti nedūžtanti iaimė mus nuvilioja į kasdienybę ir 
prapuldo pasaulyje. 

Tuo tarpu kančia kaip tik mus išbloškia iš šios kasdieny- 
bės. Būdamas laimingas, žmogus mano, kad pasaulis ir jo 
apraiška kasdienybė yra tikroji jo buvimo erdvė. Kančia, 
suardydama šią erdvę, kviečia žmogų kažkur kitur. Ji pa- 
rodo, kad prapuolimas pasaulyje nėra pagrindinis žmogaus 
būties apsprendimas; priešingai, jis yra netikra žmogaus 
busena, pridengianti tikrąją, kurią kančia kaip tik atsklei- 
džia. Kančia yra liudytoja, kad žmogus yra pasaulyje. 
bet kad jis yra ne iš pasaulio, jeigu šiai paradoksinei 
žmogaus padėčiai apibūdinti panaudosime paties Kristaus 
žodžius, pasakytus jo kančios išvakarėse. Žmogus yra pa- 
saulyje, kad išskleistų save per susidūrimą su šia pasauline 
atsparybe. Buvimas pasaulyje jam yra šiuo atžvilgiu jo pa- 
ties įvykdymo sąlyga ir laukas. Bet žmogus yra ne iš pa- 


1) Philosophie, 493 p. 
2) Pig. ibd. 

saulio, nes jis būna savyje ir sau. Pasaulis jam yra tik są- 
lyga ir jo Veiklos laukas, bet niekados ne jo buvimo šaltinis 
ir prasmė. Jeigu tad žmogus, gyvendamas ilgesnį laimės 
tarpsnį, spėja pamiršti šitą savo savarankiškumą ir pradeda 
būti taip, tarsi jis būtų iš pasaulio, kančia pažadina jį iš šios 
užmaršties ir nurodo tikrąją jo būseną. Šiuo atžvilgiu kan- 
čia yra prapuolusios būties žadintoja. Ji lyg 
tas laikrodis budintojas sučirškia kaip tik tada, kai mes esa- 
me labiausiai įmigę pasauliniame savo buvime, ir išmeta mus 
iš šilto mūsų guolio. Mes pašokstame truputį išsigandę ir 
pirmas akimirkas nesusivokiame naujoje padėtyje. Tačiau 
paskui apsidairome ir pradedame būti kitaip, negu 
snaudulio metu. Mes atbundame iš ontinio miego tylos. Mes 
prabylame, bet jau nauju žodžiu, visiškai kitokiu, negu 
jį tarėme snūduriuodami. Ten mes tik vapaliojome. Dabar 
mes prašnekame visa savo būtimi. 

Jobo knygos autorius suprato šią žadinamąją kančios 
prasmę ir todėl leido Jobui prabilti pirmajam. Atėję 
guosti ir ištisą savaitę tylėję, jo draugai nustemba, kad ligi 
šiol buvęs ramus žmogelis pradeda kalbėti stipriais žodžiais, 
pradeda maištauti, darydamas priekaištų visai būties są- 


- rangai ir net pačiam Dievui. Pirmoji Jobo kalba nebuvo 


pažadinta draugų paguodos, iš kurios vėliau išsivystė didelis 
ir aštrus ginčas. Tuo metu Jobo draugai dar nebuvo pasakę 
nė žodžio. Jie tik sėdėjo ir tylėjo. Jobas prabilo pats 
iš savęs. Jis prabilo iš savo kančios. Kančia nubraukė 
visa, kas jį rišo su pasauliu. Molio šuke Jobas tarsi nusi- 
gramdė nuo savęs visą kasdienybę ir pakilo į naują buvimą. 
Ir štai, šio naujo buvimo akivaizdoje jo dvasia atsibudo ir 
tarė savo žodį. 

Iš kur kančia semia šios žadinamosios galios? Kuo ji 
pabudina žmogų iš būties snaudulio? Juk kančia yra blo- 
gis, vadinasi negatyvus dalykas. Pozityvaus turinio ji 
neturi. Kuo tad ji įstengia mus išblokšti iš kasdienybės? 
Kuo ji nukerpa anas gijas, kurios mus iaudžia į daiktinį pa- 
saulio buvimą? 

Ne kuo kitu, kaip tik savonegatyvumu. Kas įvyko 
su Jobu, patekus jam į kančią? Paklausykime“ jo paties: 
„Kas atstatys mane, koks aš buvau ankstesniais mėnesiais, 
koks anomis dienomis, kada Jo žibintuvai švietė viršum mano 
galvos ir kai Jo šviesoje žygiavau per tamsybes; koks aš 
buvau savo žydėjimo dienomis“ (29, 1—4). Dabar „mano 
siela tirpsta manyje, ir vargo dienos laiko pagavusios mane; 
naktimis mano kaulus grąžo skausmas, ir mano kirminas 
manyje nenurimsta“ (30, 16). „Redactus sum in nihilum“ 
(30, 15), verčia Jobo skundą Vulgatos tekstas, tuo apibūdin- 
damas visą naująją Jobo padėtį kančioje. Ar tai yra tik 
psichologinis pergyvenimas? Ar anos žydėjimo dienos Jobui 
turėjo tos pačios prasmės, kaip ir dabartinės vargo dienos? 

Kančią dabartinė egzistencinė filosofija vadina viena iš 
kraštinių žmogaus buvimo situacijų. Kai kurios situa- 
cijos, kaip mirtis, kančia, kova, kaltė, yra vadinamos krašti- 
nėmis todėl, kad jos išreiškia žmogaus buvimo pakraštį arba 
ribą, „už kurios, — pasak K. Jasperso, — mes savo buvime nie- 
ko neregime; jos yra tarsi kažkokia siena, į kurią atsidaužiame 
ir pralaimime“*), Tačiau, nepaisant jų tamsos, šios kraštinės 
situacijos yra suaugusios su žmogaus būtimi. Jos konkrečiu 
būdu apreiškia kaip tik tai, kaip žmogus egzistuoja. Kraš- 
tinės situacijos yra žmogiškosios būsenos 
konkretybės. Žmogus, būdamas atsiradęs ir žlungas, 
visados būna nebūties akivaizdoje*a). „Nebūtis, — gražiu W. 
Rehmo pasakymų, — grąso šiam pasauliui nuo pat pra- 
džios“'). Dar daugiau, nebūtis yra suausta su mūsų būtimi. 
„Nebūtį apreiškia baimė“, sako M. Heideggeris. „Baimėje, 
— jo teigimu, — būtis pasidaro dužli savo visumoje““). Ir 
mes kaip tik išsigąstame šio dužlumo. Mes pajaučiame, kad 


3) Philosophie, 469 p. 

3a) Šiame skyriuje pabrėžiamas žmogaus susijimas su nebūtimi ir 
iš jos kylanti baimė yra svarstomi prigimtojo proto švi:- 
soje. Tai yra filosofijos atsakymas i klausimą, kaip būna 
būtybė, neturinti pati savyje buvimui pagrindo. Papildantį atsa- 

4) Experimentum medietatis, 12 p., München, 1947. 

5) Was ist Metaphysik?, 30 p., Frankfurt a. M., 1949. 

būtis tarsi slysta iš rankų, kad būtybių visuma kartu su mu- 
mis pačiais apreiškia mums savo galimybę nebūti“). Pajau- 
timas, kad mes galime nebūti, kad visa gali nebūti, su- 
daro baimės esmę ir sykiu yra dvelktelėjimas nebūties šalčio 
iš anapus. Be abejo, tik retais akimirksniais patiriame šį 
šaltį. Todėl baimė, metafiziškai turinti būti nuolatinis mūsų 
palydovas, iš tikro yra retas mūsų egzistencijos svečias, nes 
kasdienybė, prapuldžiusi mus pasaulyje, neleidžia mums pa- 
jausti būties dužlumo, pridengdama jį paviršutiniškų daiktų 
pastovumu. Tačiau kraštinėse situacijose'), žlugus kasdieny- 
bės uždangoms, anasai dužlumas kaip tik pasirodo visu šiur- 
pumu. "Todėl ir baimė čia yra nebe akimirka, bet nuolatinė 
būsena.  Kraštinėse situacijose mes būname bijodami, nes 
šių situacijų metu žmogaus būtis priartėja prie savo ribos 
ir, vaizdingai kalbant, atsistoja akis į akį su nebūtimi. Jeigu 
visą laiką mes vaikščiojame nebūties bedugnės krantu, tai 
kraštinių situacijų valandą atsistojame ant pat jos slenksčio. 
Būties dužlumas čia pasidaro visiškai konkretus mūsų pačių 
patyrimas. Anoji siena, apie kurią kalba Jaspersas, meta 
stiprų šešėlį ant mūsų buvimo, ir šitas šešėlis yra nebū- 
ties šešėlis. Kraštinėse situacijose aptemsta ne kuris nors 
teorinis klausimas, bet pats mūsų buvimas. Mes pasvyrame 
į nebūtį, mes pradedame mažiau būti, mažiau ne matematine, 
bet ontologine prasme. 


6) Baimėje apsireiškianti galimybė nebūti atskleidžia mums ir kita 
būties aspektą, būtent, kad būtis būna kitos Valios teigimu; kad 
jeigu ši Valia jos nelaikytų, būtis iš tikro išsilietų anoje begali- 
nėje nebūties jūroje. Baimėje mes iš tikro pajuntame, kad bū- 
tis ne tik slysta, bet kad ji yra ir laikoma. Mes pajaučiame 
reikalą būčiai būti laikomai. Todėl baimė nebūties akivaizdoje 
niekados nėra nusiminimas: baimėje yra įausta ir viltis bei pa- 
sitikėjimas. 

7) M. Heideggeris teisingai pastebi, kad baimė gali žmoguje pra- 
busti kiekvieną akimirką; jokių ypatingų įvykių nereikia jai 
pažadinti (plg. Was ist Metaphysik?, 34 p.) Neneigdami šios ga- 
limybės, vis dėlto turime pripažinti, kad kai kurios akimir- 
kos baimei pažadinti turi ypatingos galios. Prie tokių akimirkų 
mes ir priskiriame vad. kraštines situacijas. 

Taip atsitinka žmogui visose kraštinėse situacijose, taip 
jam atsitinka ir kančioje. „Kančia, — sako Jaspersas, — 
yra buvimo susiaurinimas, dalies sunaikinimas; už kiekvienos 
kančios stovi mirtis““). Kančios ištiktas Jobas kaip tik skun- 
džiasi dėl šito savos būties susiaurėjimo. ` „Aplinkui mane 
buvo mano jaunieji; mano svečiai maudėsi piene; uola te- 
kėjo medumi; aliejaus upės buvo mano. Kai išeidavau prie 
miesto vartų ir jų aikštėje pastatydavau savo kėdę, jauni- 
mas traukdavosi nuo mano žvilgio, o seniai atsistodavo ir 
stovėdavo. Didžiūnai liaudavosi kalbėję ir ranka prisideng- 
davo burną .. . Aš vilkėjau teisybe, ir ji supo mane: tarsi 
apsiaustas buvo mano teisingumas. Aš buvau akis aklie- 
siems ir koja raišiesiems. Buvau vargšams tėvas ir ištirda- 
vau nepažįstamojo bylą. Maniau: mirsiu pas savo atžalas, 
ir mano metų bus kaip smilčių“ (29, 5—18). Deja, kančia visa 
tai sunaikino. Jobas neteko daiktu, kurie jį supo ir tenkino; 
neteko aplinkos, kurioje vykdė teisingumą; neteko vaikų, 
kurie turėjo užspausti jam akis. Be abejo, visi šie dalykai 
buvo ryšiai su pasauliu ir su kasdienybe. Bet iš kitos pusės 
jie buvo ir tasai laukas, kuriame skleidėsi Jobo būtis: jie 
buvo objektai, su kuriais susidūręs Jobas vykdė pats save. 
Visų jų netekusi, egzistencija susitelkė aplinkui save pačią, 
bet sykiu suskurdo ir sumenko. Ji buvo išblokšta iš kasdie- 
nybės, bet sykiu atitraukta nuo savo galimybių. Todėl Jobas 
visai pagrįstai su liūdesiu prisimena dingusias „žydėjimo 
dienas“ ir gailisi ju, gailėdamasis esmėje egzistencijos pil- 
natvės, kurią kančia sunaikino. Kančia padaro, kad mes 
pradedame būti ne tik ne iš pasaulio, bet ir ne pasaulyje. Ji 
ištrremia mus už miesto, apgyvendina atmatų krūvoje ir pa- 
verčia mus „giminės patyčia“ (17, 6). Mes pasidarome „ša- 
kalų broliai ir unkščiančių strausų draugai“ (30, 29). Kančia 
susiaurina mūsų buvimą, sunaikindama tą jo dalį, kuri, nors 
ir nebūdama iš pasaulio, vis dėlto gali skleistis ir įvykti tik 
pasaulyje. Už kančios mes jaučiame stovinčią mirtį Ne- 
būtis savo šaltu dvelktelėjimu papučia į mus kančios situa- 


5) Philosophie, 492 p. 

cijoje. „Aš žinau, — prikaišioja Jobas Dievui, — kad tu 
nori mane pastumti į mirtį, į aną visų gyvųjų sueigos namą“ 
(30, 23). 

Tačiau kaip tik šituo mūsų būties susiaurinimu, daliniu 
jos sunaikinimu, jos pastatymu mirties, vad. fizinės ne- 
būties akivaizdoje, kančia supurto mūsų būtį ir ją pažadina 
iš snaudulio.  Pasiekusi savo ribą, mūsų būtis nusigąsta po 
jos kojomis atsiveriančios nebūties. Ji pašoksta tarsi iš 
miego ir paregi, kad visi senieji pavidalai yra griuvę; kad 
jos pasaulyje turėta pilnatvė yra žlugusi; kad jai yra belikę 
labai nedaug, nes beveik visa jau yra išslydę. Tada ji su- 
sikaupia ir prabyla. Ji pasiryžta kovoti už savo buvimą, 
kovoti giliausią kovą, nes kovą su nebūtimi. Todėl nors 
kančia esmingai yra negatyvinis dalykas, nors pozityvaus 
turinio ji neturi, bet kaip tik šituo savo negatyvumu ji iš- 
budina mus pačius iš būties snaudulio. Privedusi mus prie 
mūsų būties ribos, ji priverčia mus atšokti atgal. Kančioje 
mūsų buvimas pasidaro tarsi užčiuopiamas, nes mes pra- 
dedame jo jieškoti nebūties tamsoje. "Todėl pergyvenimas, 
kad dar esame, pasidaro labai intensyvus. Mes susitel- 
kiame aplinkųi save, sukaupiame į vieną savąjį Aš visas 
savo dar likusias jėgas ir trokštame būti. Dar daugiau, 
kančioje mes ryžtamės būti; mes ryžtamės gintis nuo 
ano nebūties dvelkiančio šalčio. Šita prasme kančia ir turi 
žadinamosios galios. Šita prasme ji išmeta mus, kaip anasai 
laikrodis, iš šilto kasdieninio mūsų guolio, kad kovotume 
kietą kovą, kovą už mus pačius. Štai kodėl nevienas kančios 
ištiktas žmogus, pirmiau buvęs ištižėlis ir lepūnas, pasidaro 
didvyris ir šventasis. Štai kodėl ir Jobas, anksčiau buvęs 
tylus ir dievobaimingas, kančios paliestas atsitiesia ir taria 
savo žodį, dažnai aštrų bei skaudų, bet kiekvieną sykį ky- 
lantį iš pačių jo sukrėstos būties gelmių. 

Šitoje vietoje mes susiduriame su rūpesčiu, kuris su- 
daro plačiausią ir pastoviausią žmogiškosios būties nuotaiką. 
Norint suprasti, kas yra rūpestis giliausia savo esme, reikia 
prisiminti Mortos ir Marijos įvykį, aprašytą Luko evange- 

lijoje. „Jis įėjo į vieną kaimą. Tenai viena moteriškė, vardu 
Morta, priėmė Jį į savo namus. Ji turėjo seserį, vardu Ma- 
rija, kuri atsisėdo prie Viešpaties kojų ir klausėsi Jo žodžių. 
Morta turėjo daug visokio darbo su patarnavimu. Ji sustojo 
ir tarė: „Viešpatie, tau nerūpi, kad mano sesuo palieka tar- 
nauti mane vieną? Sakyk jai, kad man padėtų“. Viešpats, 
atsakydamas jai, tarė: „Morta, Morta, sielojiesi ir esi susi- 
rūpinusi daugeliu dalykų, o reikia tik vieno. Marija pa- 
sirinko geriausią dalį, kuri nebus iš jos atimta“ (Luk. 10, 
38—42). Šiame pasakojime mes patiriame du rūpesčiu, kurie 
esmingai skiriasi vienas nuo kito: Mortos, kuri rūpinasi, 
kaip geriau priėmus apsilankiusi Išganytoją, ir Marijos, 
kuri rūpinasi, kaip geriau suvokus pačią save, pasinaudojant 
Išganytojo žodžiais. Morta ir Marija abi santykiuoja su 
Kristumi, tačiau labai nevienodai, todėl ir jų rūpestis yra 
nevienodas. Mortai Kristus yra Svečias, savo apsilan- 
kymu pagerbęs jos namą. Todėl jos rūpestis yra patarnauti 
šiam Svečiui, nes jis tuojau išeis. Marijai Kristus yra Mo- 
kytojas, savo žodžiu rodąs jos būčiai kelią ir atskleidžiąs 
šios būties prasmę. Fiziškai jis taip pat netrukus išeis. Bet 
savo žodžiu jis pasiliks Marijoje amžinai. Todėl Mortos 
rūpestis susitelkia aplinkui viršinius daiktus: ji rūpinasi dau- 
geliu ir pasilieka savos egzistencijos paviršiuje, kuris dingsta. 
Tuo tarpu Marijos rūpestis susitelkia aplinkui jos egzisten- 
cijos branduolį: ji nori patirti pačią save iš Dieviškojo Mo- 
kytojo lūpų; ji rūpinasi tik vienu, būtent, pačia savimi — 
savo esme ir prasme. Todėl šis rūpestis jai nebus atimtas, 
nes sykį paregėta būties prasmė lydės ją visą gyvenimą ir 
taps jos egzistencijos pagrindu. Mortos rūpestis yra kasdie- 
ninis, Marijos — egzistencinis. 

Kančia išblokšdama žmogų iš kasdienybės, tuo pačiu iš- 
bloškia jį iš rūpinimosi daugeliu ir grąžina jį į rūpinimąsi 
anuo „unum necessarium“, kuriuo kaip tik ir yra mūsų bū- 
tis. Kančia pasodina žmogų prie Mokytojo kojų, kad jis iš- 
girstų, kas jis yra pats savyje ir kam jis yra. Mortos bū- 
sena čia pasikeičia į Marijos būseną. Gyvendamas laimingą 

gyvenimą, Jobas taip pat buvo paniręs šioje Mortos būse- 
noje. Jis rūpinosi daugeliu: jis teisė, davė patarimų, gel- 
bėjo vargšams, aukojo už savo vaikus, priiminėjo pakelei- 
vius, prižiūrėjo savo bandas, tvarkė savo tarnus ir vaikus. 
Tai buvo geri ir reikalingi dalykai. Tačiau ano „vieno bū- 
tino dalyko“ jiems trūko: Jobo rūpestis nesiekė jo paties gel- 
mių ir nesusitelkė aplinkui jo būtį. Tai įvyko tiktai kančios 
metą. Kodėl Jobas prabilo? "Todėl, kad jam parūpo 
būti. Pirmiau jis taip pat vaikščiojo nebūties krantu. Bet 
kasdienybė, tarsi tirštas rūkas, jam šį krantą buvo užden- 
gusi: jis nebūties grėsmės nejuto. Tuo tarpu kančia, tarsi 
aukštyn pakilusi saulė, išsklaidė kasdienybės rūkus, ir Jobas 
paregėjo, jog jis stovi prie nebūties bedugnės. Tada jis 
susirūpino, tačiau jau nebe anuo daugeliu, bet vienu 
vieninteliu, susirūpino savo buvimu. Kančia jam atskleidė 
geresniąją dalį, kuri nebus iš jo atimta, kaip anas visas kas- 
dieninis rūpestis, kuris dingo sykiu su savo žlungančiais 
objektais. Kančioje išaugęs rūpestis jau yra nebe kasdienis. 
Jis yra egzistencinis, nes jis kyla iš grėsmės mūsajai egzis- 
tencijai ir susitelkia aplinkui egzistenciją Jis rodo, kad 
žmogus yra būtybė, kuriai rūpi būti. Išsiskir- 
damas iš kitų tuo, kad jis žino, kad jis yra?), žmogus 
tuo pačiu rūpinasi, kad jis būtų. Jis rūpinasi, kad šitas 
nuostabus buvimo patyrimas nepasiliktų tiktai teorija, tei- 
gianti, esą kažkas būna, bet kad jis virstų mano pa- 
ties buvimo pažinimu; kad aš pats būčiau objek- 
tas manai būties sąmonei. Todėl rūpestis, suprastas egzisten- 
cine Marijos prasme, yra susijęs su pačia žmogaus būtimi: 
jis jam yra ontologinis dalykas. Gali kasdienybė jį iškreipti 
ir pasukti paviršiaus linkme. Tačiau savo esmėje jis visados 
yra susirūpinimas būti pačia giliausia ir aukščiausia 
šio žodžio prasme. Ir tada, kai kraštinės situacijos, ypa- 


9) M. Heideggeris patyrimą, „kad būtis yra“, vadina „stebuklų 
stebuklu“ (Was ist Metaphysik?, 42 p.). Ir visai teisingai, nes 
pats nuostabiausias, niekados neišsakomas ir nesuvokiamas daly- 
kas kaip tik ir yra tai, kad būtis, galėdama nebūti, vis 
dėlto yra. 

tingai kančia, pastato mus nebūties akivaizdoje, rūpestis 
atbunda visu savo griežtumu. Rūpestisyra žmogaus 
būsena nebūties akivaizdoje. Jis nepaprastai 
aiškiai rodo, kad žmogaus būtis nelaiko pati savęs; kad ji 
nestovi ant savęs, kaip ant nedūžtančio pagrindo; kad ją 
reikia nuolatos statyti ir rūpintis, jog šis statinys nesugriūtų. 
Rūpestis yra atsitiktinės būtybės būsena 
Žmogus būna rūpindamasis todėl, kad jis gali ir nebūti. Die- 
vas nesirūpina, nes nebūtis absoliučiai negrąso Jo būčiai. 
Tuo tarpu žmogus, pergyvendamas save, kaip nuolatos pra- 
einantį, yra perpintas rūpesčiu, kad būtų. Rūpestis pastūmi 
žmogų griebtis statomųjų aktų, kad išlaikytų savo būtį ir 
ją atstatytų, jeigu ji kartais jau svyra į nebūtį. Marija šiam 
reikalui atsisėdo prie Išganytojo kojų ir klausėsi Jo žodžių. 
Savo dvasios atvėrimas čia buvo tasai statomasis aktas, ku- 
riuo tvirtėjo Marijos būtis. Jobas tam pačiam reikalui pra- 
bilo pats. Marija atskleidė savo būtį dieviškajam Žodžiui. 
Jobas panorėjo kildinti iš savęs savo žodį. Nors šitie Marijos 
ir Jobo aktai yra labai skirtingi, tačiau ju abiejų pagrinduose 
glūdi ontologinis rūpestis, kaip žmogaus noras būti visados 
saugiam savame buvime, 


Pagrindinis statomasis aktas, kuriuo žmogus atsigrižta į 
savo būtį ir ją mėgina ginti nuo nebūties, yra Mąstymas. 
Kančios ištiktas Jobas susirūpino savo būtimi ir todėl pra- 
bilo: „Aš nedrausiu savo burnai, nes aš noriu kalbėti savo 
dvasios suspaudime; aš noriu skųstis savo sielos liūdesyje“ 
(7, 11). Ir šitas Jobo suspaudimas, jo atsidūrimas prie bu- 
vimo ribos yra šaltinis, iš kurio kyla jo noras kalbėti. Jis 
mato, kad jo būtis baigiasi ir todėl nori prabilti: „Kas yra 
tasai, kuris nori ginčytis su manimi, kad tylėčiau ir žūčiau?“ 
(13, 19). Tylėdamas jis nenori mirti. Jis nori išsakyti tai, 
ką kančia jame pažadino. Tačiau kas gi yra visas šitas 
Jobo prabilimas, jeigu ne savos būties apmąstymas? Kas yra 
visos jo kalbos, jeigu ne vieno vienintelio žmogaus klausimo 
pastatymas ir skleidimas įvairiais atžvilgiais? Jobo žodžiai, 
kuriuos jis kreipia į Dievą arba į savo draugus, yra tiktai 

minties išdėstymas. Tai tik pasakymas garsiai to, kas kyla 
"jo dvasioje. Noras kalbėti Jobui yra noras mąstyti. Mąsty- 
mas virsta konkrečia apraiška susirūpinimo savo būtimi 
Egzistencinis rūpestis prabyla būties klau- 
simo pastatymu. Ir tai yra nepaprastai nuostabus 
dalykas! Kodėl rūpestis apsireiškia mąstymu? Kodėl nebū- 
ties akivaizdoje žmogus pradeda mąstyti? Kančia pabudina 
žmogaus būtį, ir ši pabudusi būtis griebiasi mąstyti, ne apie 
kurį nors pašalinį dalyką, bet apie save pačią, kurią kančia 
ištiko ir privedė prie buvimo ribos. Koks tad yra ryšys 
tarp žmogaus buvimo ir mąstymo? Ko žmogus nori savo 
mąstymu pasiekti? — Čia tad mums ir kyla mąstymo pras- 
mės problema žmogaus egzistencijoje. 

Susirūpinęs sava būtimi, žmogus pradeda mąstyti todėl, 
kad šiuo aktu jis nori išsklaidyti aną nebūties tamsą, kuri 
jį laiko apsupusi kančioje. Kraštinių situacijų pažadintas' 
aptemimas nėra loginis kurios nors problemos ne- 
aiškumas. Tai yra ontologinis aptemimas. Tai tamsa 
pačioje mūsų būtyje, tamsa kylanti iš priartėjimo prie mūsų 
buvimo ribos. Anie Viešpaties žibintuvai, kurie švietė viršum 
Jobo galvos ir kurių vedamas jis žygiavo per tamsybes, yra 
būties pilnatvės simbolis; simbolis žmogaus dalyvavimo Ab- 
soliutinėje Būtyje, kuri savo šviesa nužeria mūsų kelią — 
ne pasaulyje, bet pačioje būtyje. Kančioje šitie žibintuvai 
prigeso, nes Viešpats atitraukė savo ranką. Žmogus tarsi 
iškrito iš Absoliutinės Būties ir tuo pačiu pateko į tamsą. 
Todėl jis ir imasi mąstyti, kad šią tamsą pergalėtų. Mąsty- 
mu jis mėgina iš naujo atstatyti sumenkėjusią savo būtį, iš 
naujo save įbūtinti ir iškelti iš jį apsupusios ir jam grąsančios 
nebūties. Mąstymas todėl yra kova su nebūti- 
mi mūsų pačių egzistencijoje. Jis yra žmo- 
gaus būties statymas!''). Mąstydami mes mėginame 


10) Čia, mums atrodo, yra pagrindas, kodėl A. Schopenhaueris teigė, 
kad „kad kiekvienas žmogus yra gimęs metafizikas: jis yra vie- 
nintelis metafizinis padaras žemėje“ (Einleitung in das Studium 
der Philosophie. Gesamm. Werke 9, 79—80 p. Herausg. von Deus- 
sen, München, 1913). Taip pat kodėl M. Heideggeris metafiziką 

iš savyje esančio chaoso kildinti naują mūsų būtį. Mes mė- 
giname save sukurti. Jobas nori kalbėti, vadinasi, nori 
mąstyti, ne todėl, kad psichologiškai palengvintų savo skhus- 
„mą, bet todėl, kad iš naujo pagrįstų nubūtintą savo būtį. Jo 
žodis turi išsklaidyti nebūties tamsą. Jis turi būti žiebtu- 
vas, kuris uždegtų anuos užgesusius švyturius, kad jie jį nu- 
šviestų pačiame jo buvime. Iš Jobo kalbos turi išaugti nau- 
jas asmeninis jo paties kosmas, kaip iš dieviškojo pirmykš- 
čio fiat išaugo viršinis pasaulis. Kaip Dievas savo žodžiu 
sukūrė pasaulį. taip žmogus savo mMąstančiu žodžiu 
mėgina sukurti pats save. Iš nubūtinimo, į kurį žmogų 
pastūmi kraštinės situacijos, jis mėgina savo mąstymu vėl 
iškopti į būties pilnatvę. Mąstymas tad giliausia 
prasme yra žmogiškasis fiat. 


Čia kaip tik ir glūdi ontologinė mąstymo reikšmė. Būti 
ir mąstyti kraštinėje situacijoje yra vienas 
ir tas pats dalykas. Šie du aktai yra persiskyrę 
tiktai kasdienybėje, nes prapuldami pasaulyje mes pradeda- 
me būti netikrai, nesavai ir todėl nemąstome. Kasdienybėje 
nėra nei tikrojo buvimo, nei tikrojo mąstymo, nes šie du 
dalykai yra susiję savo esmėje. Tačiau išblokštas iš kasdie- 
nybės ir grįždamas į tikrąjį savo buvimą, žmogus tučtuojau 
pradeda mąstyti; tiksliau sakant, savo mąstymu jis kaip tik 
į šį tikrąjį buvimą grįžta, statydamas šiuo aktu iš naujo savo 
būtį. "Todėl mąstymas egzistencine prasme niekados nėra 
teorinis, nes jis liečia ne vieną kurią idėją ar problemą, 
bet pačią mūsų būtį Mūsasis Aš yra jo objektas. 
Tačiau ne kaip stovįs šalia mūsų, kaip psichologiniuose ty- 


vadina ,,pagrindiniu vyksmu buvime“ ir net „pačiu buvimu“ 
(Was ist Metaphysik?, 38 p.), ir kodėl Jaspersui filosofavimas 
yra „egzistencijos nušvietimas“, duodąs „būties tikrumą“ (Philo- 
sophie, 27—28 p.). Filosofija, būdama intensyviausias ir gryniau- 
sias mąstymas, savaime virsta pačiu tikriausiu mūsų būties sta- 
tymu, pačia pagrindine mūsų buvimo funkcija. Todėl ji nėra 
nei specialybė, nei šalutinis žmogui dalykas. Ji, kaip tas pats 
Heideggeris teigia, priklauso prie žmogaus prigimties (op. cit. 
37). Žmogus filosofuoja visados ir visur, nes visur ir visados 
jam rūpi būti. 

rinėjimuose, bet kaip esąs pačiu mąstymu.  Egzistencinio 
mąstymo akte mes liečiame savąjį Aš ne kurio nors teorinio- 
"mokslinio-metodinio intereso atžvilgiu, kaip apie Aš yra 
mąstęs Descartes, bet mes jį liečiame jieškomcs naujos būties 
„atžvilgiu, dėl kurios grauždamasis mąstė šv. Augustinas. 
Taip pat ir Jobas, nutraukęs tylą ir prabilęs,kalba ne moks- 
linės teorijos dėliai, bet sau pačiam: jo paties kenčianti, su- 
nykusi būtis yra jo mąstymo objektas. Jeigu vienur kitur 
jis paliečia žmogiškąjį buvimą apskritai, tai visados savęs 
paties šviesoje. Jam rūpi išspręsti ne problemą, bet patį. 
save. K. Jaspersas yra pasakęs, kad „filosofuodamas aš 
esu susitelkęs prie savęs, bet niekados ne prie gryno daikto“; 
kad „filosofavimas yra rūpinimasis pačiu savimi“!!), Šitas 
posakis netinka teoriniam mąstytojui, kuris savo mąstymo 
centran pastato gryną daiktą, pats pradingdamas begalinėse 
šio daikto perspektyvose. Tačiau visu svoriu šitas teigimas 
tinka egzistenciniam mąstytojui, kokiu yra Jobas, nes jam 
mąstymas yra pagrindinis jo buvimo aktas ir jo buvimo už- 
davinys. Mąstydamas Jobas iš tikro yra susiteikęs prie savęs 
ir susirūpinęs pačiu savimi. Kol jo egzistencija buvo lygi ir 
įsisenėjusi, tol jis egzistenciškai nemąstė, vadinasi, nebuvo 
mąstymo padaręs savo būties statytoju ir sprendėju. Vykdy- 
damas teisingumą, Jobas turėjo, be abejo, daug galvoti. Bet 
šis galvojimas buvo teorinis: jis buvo susitelkęs aplinkui 
daiktą, tačiau nelietė pačios giliausios Jobo būties. Kas- 
dienybėje egzistenciškai žmogus nemąsto, 
nes čia jis tikrai ir neegzistuoja; čia jis tik pa- 
prastai būna, todėl tik paprastai ir galvoja. Šiuo atžvilgiu 
Jobas gražiai pastebi: „Ar dejuoja asilas žalioje ganykloje 
ir ar baubia jautis prie savo grūdų maisto?“ (6, 5). Iš tikro, 
ne! Jie yra tylūs. Taip ir žmogus. Bet kai sausra išdžiovina 
ganyklas ir kai badmetis sunaikina grūdus, tada sudejuoja 
asilas ir prabliūva jautis. Šiais savo skausmo garsais jie 
šaukia senąją savo būtį. Taip ir žmogus. Kančiai sunaiki- 
nus jo buvimą pasaulyje ir išmetus jį už miesto į šiukšlių 


11) Philosophie, 231 p. 

krūvas, žmogus prabyla ir mąsto, nes tuo būdu jis nori grą- 
žinti tai, kas jo būtyje jam yra žlugę. Mąstymas yra 
būties šauksmas: iš būties kilęs ir į būtį einąs. Todėl 
savo esmėje jis yra ne loginis, bet ontologzinis; ne teo- 
rinis, bet egzistencinis. 

Kaip tik todėl jis yra ir asmeninis. Asmeninis ta | 
prasme, kad jis klausia ne būties apskritai, bet mano bū- 
ties, kuri neteko atramos ir atsidūrė prie buvimo ribos. Vie- 
nas iš Jobo guodėjų Eliphas themanietis pastebi Jobui: „Žiū- 
rėk, tu daugelį pamokei ir nusvirusias rankas padrąsinai; 
suklupusius tavo žodis atitiesė ir linkstančius kelius sustip- 
rino. Bet kai tave tai ištiko, esi sujukęs; kai tave tai pa- 
lietė, esi išsigandęs“ (4, 3—4). Šios rūšies pastabą padaro 
pats sau ir Aischilo Prometėjus, Hefaisto prikaltas prie uolos. 
išskaičiavęs, kiek gero jis yra žmonijai padaręs (išmokęs 
žmones stebėti dangaus kūnų judesius, išgalvojęs raštą ir 
meną, prijaukinęs gyvulius, pagaminęs laivus ir tt.) ir pasi- 
didžiavęs, kad „visus menus žmonės gavo iš Prometėjaus“, 
jis priduria: „Bet pats sau pagelbėti aš negaliu“. Elipho 
pastaba Jobui ir Prometėjaus skundas yra tos pačios pras- 
mės: atsidūręs nebūties akivaizdoje žmogus 
ištikro patssau pagelbėti negali’?). Eliphas savo 
žodžiais norėtų Jobą sugėdinti, kad kitus guodęs ir stiprinęs 
pats savęs negalįs sustiprinti. Tačiau Eliphns nepastebi, kad 
Jobo žodžiai kaip tik ir yra šito sustiprini- 
mo jieškojimas. Jobas prabyla todėl, kad savo mąty- 
me jis regi vienintelį būdą pakilti iš sumenkėjusio savo bu- 
vimo. Savais žodžiais jis mėgina statyti savo apirusią būtį. 
Bet šie žodžiai, kreipiami į save patį, jau turi visai kitos 
prasmės, negu ankstyvesnieji jo patarimai ar paguodimai. 
Anksčiau jis kalbėjo ne iš savęs: jis kalbėjo teoriškai ir todėl 
jo žodis kitiems kenčiantiems ar svyruojantiems buvo tiktai 
psichologinė parama. Prabilęs iš savo kančios, Jobas 
jieško jau ontologinės paramos: jis jieško naujos bū- 


12) Sitą mintį išvystysime kiek vėliau. Šioje vietoje ji tarnauja tik 
kaip nurodymas į asmeninį egzistencinio mąstymo pobūdį. 

ties, kuri kaip tik ir turinti išaugti iš jo žodžių. Psicholo- . 
ginė paguoda čia nieko nereiškia. Kodėl gi Jobas nepriima 
savo guodėjų žodžių? Kodėl jis juos vienoje vietoje išvadina 
net „niekingais šundaktariais“ (13, 4)? Ne tik todėl, kad jie 
prisispyrę nori surasti jame nuodėmę ir jo kančią išaiškinti 
kaip bausmę už nuodėmes, bet ir todėl, kad jis jaučia, jog 
jo draugai kalba teoriškai, abstrakčiai, bendrai, tuo tarpu 
jam reikia asmeninės, konkrečios, egzistencinės pagalbos. 
Kančios problemos vienoks ar kitoks teorinis išsprendi- 
mas dar nieko neduoda kenčiančiajai būčiai, Jobo draugai 
dėsto pažiūras: savas, savų tėvų, savo krašto. Gali jos 
būti gražios ir teisingos, bet jos pasilieka teorijos srityje, 
nevirsdamos tuo statančiuoju žodžiu, tuo kūrybiniu fiat, 
kurio taip ilgisi Jobas. Užtat jis ir kalba pats. Jis pats 
pirmutinis prabyla ir paskui nepraleidžia nė vienos progos, 
į savo guodėjų kalbas neatsakęs. Egzistenciniomąs- 
tymo asmeniškumas yra esminė jo žymė, To- 
dėl jo negalima išmokti iš knygų ar pasiimti iš kito lūpų. 
Jis, kaip ir kiekvienas kūrybinis aktas, turi kilti iš paties 
mąstytojo būties. Ad. Mickevičiaus „Vėlinių“ Konradas sa- 
vos didžiosios improvizacijos metu sako: „Ir šios jėgos — 
jos nenuskyniau nuo rojaus medžio; ne pažinimo obuolys ji 
buvo. Jos man nedavė nei knygos, nei pasakojimai ar le- 
gendos, nei įspėti mokslo klausimai, nei burtininkų būrimai. 
Esu kūrėjas gimęs“. Kaip menininkas kuria naują 
objektyvinę būtį šitąja prigimta savo galia, taip ir mąsty- 
tojas, atsigręžęs pats į save, taria savo mąstymu kūrybinį 
fiat, iš kurio turi kilti naujas jo buvimas. Todėl ontolo- 
ginės prasmės turi tiktai egzistencinis mąstymas, vadinasi, 
toks, kuris yra paties žmogaus gelmių padaras; kuris jam 
yra autentiškas, nepasisavintas ir neišmoktas; kuris jame 
vyksta ne teorijos, bet naujos jo paties egzistencijos dėliai; 
kuris yra pagrindinė jo egzistencijos funkcija. Šitoks mąsty- 
mas yra asmeniškiausias aktas ir tuo pačiu turįs galios kil- 
dinti naują būti Ontologinė mąstymo prasmė 
glūdi jo asmeniškume. Žmogus turi mąstyti pats, 

suprantant šitą žodį pačia tiesioginiausia ir giliausia jo reikš- 
me. Nebūtį pergalėti ir pasvirusią mano būtį atitiesti gali 
ne Platonas, Aristotelis, Tomas, Kantas ar Heideggeris, bet 
tiktai aš pats. 

Jobo knygos autorius gražiai atskleidžia skirtumą tarp 
teorinio abstraktaus ir egzistencinio mąstymo: prieš Jobo 
skundą jis pastato Elipho atsakymą. Pagrindinis Jobo klau- 
simas yra: kodėl jis turi kentėti? Eliphas kaip tik 
pasišauna duoti atsakymą į šitą klausimą: „Nelaimė, — sako 
jis, — nekyla iš žemės dulkių, ir ne iš dirvos dygsta negan- 
das, bet žmogus jį pagimdo“ (5, 6—7). Pagimdo tuo būdų, 
kad nusideda. O paskui nuodėmę, kaip bausmė, ateina kan- 
čia ir visoks kitoks negandas. Eliphas Jobui pasakoja, kaip 
jis šį dalyką patyręs nakties reginio metu“. Kai gilus mie- 
gas apima žmonės, pagavo mane baimė ir drebulys, nes kaž- 
kas galingas išgązdino mane . . . Jis stovėjo, bet jo išvaizdos 
nepažinau; kažkoks pavidalas stovėjo prieš mano akis. Gir- 
dėjau tik šiurenimą ir balsą: „Ar yra koks nors žmogus tei- 
singas prieš Dievą ir ar pasirodo jis grynas prieš savo Kū- 
rėją?“ (4, 13—17). Šešėlio žodžiai ir yra Elipho atsakymas 
Jobui. Žmogus kenčia todėl, kad yra nusidėjęs. Gali jis 
pats manyti esąs teisus ir grynas. Tačiau Dievo akivaizdoje 
nieko nėra gryno, nes „Jis ir savo tarnams nepasitiki, ir savo 
pasiuntiniams, kuriuos juk garbei sukūrė“ (4, 18). Todėl Jo- 
bas, Elipho manymu, be reikalo blaškosi ir jieško atsakymo, 
Atsakymas yra aiškus: jo kančia yra jam bausmė už jo nu- 
sikaltimus. Mums šiuo tarpu yra svarbus ne šio atsakymo tei- 
singumas, kurį aiškiai paneigia Jobas, bet jo kilmė. Knygos 
autorius Elipho tezę kildina iš naktinio šešėlio. Šešėlio 
simbolika čia turi gilios prasmės, Eliphui atsakymą pa- 
kuždėjęs šešėlis yra teorinio abstraktaus mąstytojo sim- 
bolis. Jis pasako savo formulę iš šalies, be ryšio su konk- 
rečia žmogaus egzistencija, išvesdamas šią formulę iš bendro 
principo, kad Dievas, kaip žmogaus Kūrėjas, yra neapsako- 
mai už jį aukštesnis, teisingesnis ir šventesnis. Iš šito 
bendro, nors esmėje ir teisingo, principo Eliphas daro išvadą 

konkrečiam atvejui. Jis išeina ne iš paties Jobo, bet iš 10- 
ginio dėsnio, kurį tarsi matą paskui taiko atskiriems gyve- 
nimo įvykiams. Elipho atsakymas nėra Jobo būties iš- 
sprendimas, bet išsprendimas problemos, loginės ir teo- 
rinės. Būdamas teisingas savyje, jis gali kaip tik netikti 
konkretiems egzistenciniams atvejams. Jobo atveju jis kaip 
tik ir sušlubuoja. Jobas įrodinėja, kad jis yra nekaltas ir 
kad todėl šešėlio pašnibždėta formulė jam netinka. Jobas 
neneigia ano bendro principo. kad Dievas yra neapsakomai 
visais atžvilgiais aukštesnis už žmogų. Tačiau jis taip pat 
tvirtai yra įsitikinęs, kad jis yra nekaltas: „Jeigu aš nusi- 
dėjau, tai ką gi aš padariau prieš Tave, Tu žmonių sarge?“ 
— klausia Jobas Dievą, kadangi jo sąžinė jokio nusikaltimo 
nerodo. Bet jeigu taip, jeigu Jobas yra nekaltas, tuomet ir 
kančia darosi neišaiškinama tiktai bausme. Abstrakti šmėk- 
liška Elipho formulė sudūžta į konkrečią egzistenciją. Todėl 
labai prasmingai Jobo knygos autorius šią formulę ir pri- 
skiria nakties šešėliui, vadinasi, bekraujei ir beširdžiai bū- 
tybei, kuri turi protą, bet neturi gyvybės. Elipho šešėlis 
yra simbolis visų tų teorinių abstrakčių įkvėpimų, kurie pa- 
sidaro garsūs žmogaus minties istorijoje, tačiau kurie konk- 
rečios žmogiškosios egzistencijos nepaliečia ir jos neiš- 
sprendžia. Jie yra tik loginiai kūriniai, neturį nei ontolo- 
ginės kilmės, nei ontologinės prasmės. Žmogiškoji egzisten- 
cija vyksta šalia jų. Jie nesudaro ano aukščiau minėto pa- 
grindinio žmogaus buvimo akto, kuriuo jis stato pats save. 
Todėl asmeninio likimo jie neišsprendžia, nes ne šio likimo 
jie yra pažadinti. Jie yra atsiradę iš viršaus, pakuždėti 
šmėkliškos kasdienybės ar abstraktybės, todėl ir pasilieką 
grynai teorinių svarstymų plotmėje. Tuo tarpu egzistencinis 
mąstymas nusileidžia į patį žmogaus buvimą ir mėgina jį iš- 
spręsti asmeninėje jo konkretybėje. Iš kančios kilęs, jis bando 
ją pergalėti ne abstrakčia formule, kuri tiktų visiems ir vi- 
sada, bet ontologiniu savos būties susikūrimu, tinkančiu tik 
jam vienam. Egzistencinio mąstymo atsakymas yra nebe 
loginis, bet ontologinis. Tai yra atsakymas pačia būtimi. 

Todėl jo žmogus visų pirma ir siekia, kai kančia atskleidžia 
pasvirimą į nebūtį. "Todėl jis ir sudaro pagrindinę buvimo 
"funkciją. 


3 KLAUSIMAS KAIP MĄSTYMO RIBA 


Minėdami Elipho pastabą, kad kitiems padėjęs Jobas ne- 
galįs pats sau pagelbėti, kėlėme psichologinę šios pastabos 
prasmę, kurią savo žodžiams teikė ir pats Eliphas, norėda- 
mas Jobą sugėdinti ir tuo pažadinti jo dvasios jėgą pakelti 
savo kančią. Tačiau savyje Elipho žodžiai siekia žymiai gi- 
liau, negu jis manė net ir pats. Jobo jie nesugėdino. Jobas 
nesiliovė kalbėjęs ir skundęsis. Jis nepasitenkino prisiminęs, 
kad kadaise jis daugelį pamokė ir daugelį nusvirusių rankų 
padrąsino. Jis pasiliko išsigandęs savo kančios akivaizdoje 
ir toliau. Jo draugai mėgino jį guosti, spręsdami įvairiais 
atžvilgiais kančios problemą ir taikydami savo išvadas 
Jobo atvejui. Jie norėjo būti Jobui tuo, kuo ka- 
daise pats Jobas buvo anoms nusvirusioms 
rankoms ir linkstantiems keliams. Tačiau visa 
ši paguoda kietai atsimušė į Jobą. Į visus savo draugų 
žodžius Jobas atšovė: „Ką jūs žinote, žinau ir aš; aš nuo 
jūsų neatsilieku .. . O kad jūs pagaliau nutiltumėte! Tai 
būtų protingiausia“ (13, 2—5). Tuo Jobas paneigė ne tik savo 
draugų pastangas, bet sykiu ir patį save, kiek jis anksčiau 
kitiems buvo guodėjas ir ramintojas. Šiais savo žodžiais 
jis parodė, kad psichologinė paguoda neturi gi- 
lesnės prasmės; kad abstrakčių tiesų kėlimas neiš- 
sprendžia konkrečios kenčiančios būties; kad tuo, kuo žmo- 
gus ramino kitus, pats savęs jis nuraminti negali; kad čia 
reikia kažkokio visai kitos plotmės dalyko. Todėl Jobas nė 
kiek nesusigėsta, pasirodęs silpnas kančios valandą. Elipho 
pastaba jo neišmuša iš pradėto eiti kelio, nes jis jaučia, kad 
anas senasis kasdienybės žodžiais kitus guodęs Jobas ir šis 
naujasis iš kančios kalbąs Jobas nestovi toje pačioje būties 
plotmėje. Senasis laimingasis Jobas kitus guodė psicho- 
logiškai; taip daro dabar ir jo draugai. Naujasis ken- 
čiantysis Jobas jieško ontologinės paguodos, kurios ne- 

gali jam duoti nei jo draugai, nei anas senasis, gražiuose 
prisiminimuose gyvenąs Jobas. Todėl nors Eliphas savo pasta- 
ba nori Jobą sugėdinti ir grąžinti jį į anuos laikus, kada jis 
pats buvo kitų guodėjas, tačiau iš esmės Eliphas pasako gi- 
lią tiesą: žmogus patssaunegalipagelbėti taip, 
kaip jis gelbėjo kitiems. Kitus jis ramino psicho- 
logiškai ir morališkai. Pats sau jis reikalauja ontologinio 
nuraminimo. Pats sau jis reikalauja užpildyti būties spragas, 
padarytas kančios. Žodis, kurį jis kreipė į kitus, yra tuš- 
čias jam pačiam. Jobas savo draugu kalbas vadina „pe- 
lenų posakiais“ (13, 12), vadinasi, nereikšmingais, vėjo iš- 
barstomais ir dingstančiais daiktais, kurie nieko negelbsti, 
nes nieko nestato. Jie tik suvilioja ir apgauna. Jie tik ap- 
temdo žmogaus žvilgį ir neleidžia jam susivokti savoje bū- 
senoje. Pačiam Jobui yra reikalingas naujas žodis, on- 
tologinis žodis, kuris sukurtų jį patį ir tuo būdu jį pa- 
grįstų pačioje jo būtyje. Šitokį žodį jis mėgina tarti pats. 
Jis liepia nutilti savo draugams, kad galėtų „išsakyti savo 
liūdesį“ (13, 13). Ir šitą liūdesį jis išsako ištisa eile savo 
kalbų. Visi Jobo kreipiniai į Dievą, visi jo klausimai ir 
skundai yra ne kas kita, kaip šio liūdesio išsakymas, kaip 
šio naujo žodžio jieškojimas ir bandymas jį ištarti. 

Tačiau čia mums kaip tik ir kyla pagrindinės svarbos 
klausimas: kiek žmogus pajėgia savo mąstančiu žodžiu iš- 
sklaidyti nebūties tamsą ir atstatyti pasvirusią savo būtį? 
Kiek egzistencinis mąstymas pergali grynai loginę-teorinę 
sritį ir kiek jis įžengia į ontologinės tikrovės plotmes, ne- 
šinas anuo didžiuoju būtį kildinančiu Fiat? Kiek žmogus 
yra pats savęs kūrėjas savu mąstymu? 

Teikti žodžiui būtį kildinančios prasmės mėgina ne tik 
Jobas.  Egzistencinėje poezijoje ir filosofijoje ši pastanga 
yra ypatingai gyva. R. M. Rilkė devintojoje Duino elegijoje 
kreipiasi į žemę, mėgindamas atspėti giliausią jos troškimą: 
„Žeme, argi ne to tu trokšti, kad neregima mumyse pri- 
sikeltum? Argi ne tavo svajonė yra sykį būti neregimai? 
Žeme! neregima! Kas gi, jei ne perkeitimas yra tavo ver- 


70 


čiantis uždavinys?“!). Ar čia Rilkė turi galvoje krikščioniš- 
kąjį pasaulio perkeitimą laikų pabaigoje? Anaiptol! Žemės 
neregimumas, jos perkeitimas, jos mums statomas uždavi- 
nys neregimai mumyse prisikelti turi būti įvykdytas, pasak 
Rilkės, žodžiu, poetiniu žodžiu, poeto giesme. Toje pa- 
čioje elegijoje Rilkė pastebi: „Mes turbūt čia esame. kad 
sakytume: namas, tiltas, šulinys, vartai, indas, vaismedis, 
langas . . . Bet kad sakytume, suprantama, oh, kad sakytu- 
me taip, kaip daiktai niekados viduje negalvojo būti'?). 
Mūsų žodyje daiktai turi įgyti giliausią prasmę ir atrasti 
giliausią būtį. Mūsų žodyje jie turi virsti tikrais, tokiais, 
kokiais jie čia niekados nebūna. Todėl trečiajame Orfėjaus 
sonete Rilkė, tarsi pratęsdamas elegijų mintį, ir sako, kad 
„giesmė yra ne geismas, ne siekimas galop pasiekiamo da- 
lyko; giesmė yra buvimas: Gesang ist Dasein“). Ir 
Orfėjus, tasai giedantis dievas, kuris būtį paverčia gryna 
tyla, nes grynu klausymu, kaip tik ir keičia žemę savo gies- 
mės žodžiu. Būtis „ne iš klastos ir ne iš baimės buvo sa- 
vyje tokia tyli, bet iš klausymo“*), nes Orfėjaus dainoje ji 
išgirdo pati save, išgirdo taip, kaip niekados nebuvo galvo- 
jusi būti). Poeto žodis stato būtį. Gal kaip tik dėl to Rilkė, 


1) Duineser Elegien. Die Sonette an Orpheus, 35 p., Insel-Verlag, 
1949. 

2) Op. cit., 34 p. 

3) Op. cit., 47 p. 

4) Op. cit., 45 p. 

5) Nesunku pastebėti, kad Rilkės pasaulėžiūroje Orfėjus atsistoja 
Kristaus-Logos vietoje ir kad krikščioniškieji Amžinojo Logos 
santykiai su pasauliu yra perkelti į šį mitologinį dievą. Kaip 
Kristus atnaujins būtį savo žodžiu, taip savo giesmės žodžiu ją 
atnaujina ir Orfėjus. Kaip Kristaus galia perkeistajame pa- 
saulyje viskas sueina vienybėn ir sandoron, taip ir Orfėjaus 
dainos paliestoje žemėje. Argi ne Izajo pranašystę, kad ėriukas 
gulės šalia liūto, primena Rilkės posakis, kuriuo jis apibūdina 
Orfėjaus giesmės paliestus gyvulius: ,„Baubimas, riksmas, maiša- 
tis atrodė menki jų širdyse“ (Op. cit., 45 p.). Orfėjus yra natū- 
ralistinis pasaulio išganytojas. Tai supasaulintas Kristus, ateinąs 
ne iš anapus, bet iš mūsų pačių vidaus, nešinas ne kančia, bet 
poeto žodžiu, kuriuo jis išgano žemę, atstatydamas ją į pirmykštę 
jos būtį. Ir visai nenuostabu. Po dviejų tūkstančių metų kiek- 
vienas „išganytojas“ turi Kristaus bruožų. 

liepdamas žmogui girti angelo akyse pasaulį, liepia „sakyti 
jam daiktus“) — ne žodžius, nes žodis turi virsti daiktu. 
Žodžio suontologinimas čia išeina aikštėn visu ryškumu. Bet 
ar Rilkės posakis „giesmė yra buvimas“ neprimena mums 
Heideggerio posakio, kad metafizika „yra pats buvimas“'?7) 
Ir ar Rilkės liepimas sakyti daiktus nėra panašus į Heideg- 
gerio teigimą, kad „mąstytojas sako būti“?*“) Egzistencinė 
poezija čia susiliečia su egzistencine filosofija, ir abi teikia 
žodžiui ontologinės prasmės. Ir poetas, ir mąstytojas savo 
žodžiu stato būtį. Kaip toli šitas statymas gali siekti? Kuo 
konkrečiai jis gali apsireikšti? 

Susimąstęs kančios akivaizdoje Jobas klausia, kokią 
prasmę turi jo nelaimės, jo skausmas, apskritai visas žmo- 
giškasis jo gyvenimas, atsidūręs ties nebūties bedugne ir 
grąsomas mirties. Visos jo kalbos sukasi aplinkui šią vieną 
pagrindinę mintį. Tačiau būdinga yra tai, kad Jobas 
niekur savo kalbose neduoda atsakymo į sa- 
vo klausimą. Jis visą laiką tik klausia. Jis visą laiką 
tik jieško atsakymo. Jeigu vienur kitur jis ką nors ir teigia, 
tai šitie jo teigimai esmėje yra tik išplėsti klausimai, pa- 
nerti į bendrąją neišaiškintą jo kančios problemą. Išklausęs 
savo draugų kalbos, Jobas, kaip minėjome, pastebi, kad savo 
žinojime jis neatsilieka nuo ju; kad tai, ką jie pasakė, jis 
pats savo akimis yra matęs ir savo ausimis girdėjęs ((3, 1). 
Jis nesutinka su draugų atsakymais į jo egzistencinį klau- 
simą; išvadina juos net „melo tinkoriais“ bei „niekingais 
šundaktariais“ (13, 4) ir liepia jiems nutilti, kad pats galėtų 
išsakyti savo liūdesį (13, 13). Tačiau nei anksčiau, nei vėliau 
Jobas nieko aiškaus nepasako. Jokio priešingo atsakymo 
draugų aiškinimams jis neduoda. Jis tik šituos aiškinimus 
paneigia, atsiremdamas į savo nekaltumo sąmonę. Tačiau 
pats neprieina jokio formuluoto dėsnio, kurį jis galėtų, 
kaip teoriją, pastatyti prieš savo draugų teorijas 


6) Op. cit., 35 p. 
1) Was ist Metaphysik?, 38 p. 
8) Op. cit., 46 p. 

Jobas jaučia stovįs kažkokios paslapties akivaizdoje ir todėl 
nemėgina suimti jos į kurią nors racionaliai loginę formulę. 
Jis sako savo draugams: „Klausykite, klausykite gi mano 
įrodymo ir to, ką aš jūsų ausims paskelbsiu“ (13, 17). Tačiau 
šitas jo paskelbimas išsisemia savo nekaltumo pabrėžimu: 
„Aš žinau, kad aš esu teisus“ (13, 18), ir kreipimusi į Dievą, 
kad šis nurodytų jam jo piktadarybes ir nuodėmes (13, 23). 
Bet jokio atsakymo į aną pagrindinį klausimą mes neran- 
dame. 


Atsakymo neduoda nė knygos veiksmo atomazga. Jobo 
knygos veiksmą, Kaip įvade sakėme, sudaro Jobo ir keturių 
jo draugų ginčas. Kadangi draugai nuolatos jieško prie- 
žasčių ir mėgina kas kartas vis duoti atsakymų, o Jobas tik 
neigia ir vis klausia, tai ginčas, atrodo, yra neišsprendžiamas 
ir nesibaigiantis. Todėl autorius galop leidžia įsikišti Dievui 
ir tuo būdu susipainiojusį ginčą nutraukti. Jau ir anksčiau 
Jobas savo draugams buvo pastebėjęs, kad jie neteisingai 
gina Dievo pusę ir kad Jis tai jiems pats įrodys (13, 7—-10). 
Savo klausimais ir savo skundu Jobas, atrodo, einąs prieš 
Dievą: jis stato jam reikalavimus, jis šaukia Ji į teismą, jis 
reikalauja paaiškinimų. Užtat Jobo draugai ir jaučia pa- 
reigos atsistoti Dievo pusėje ir ginti Dievą nuo Jobo užpuo- 
limų. Tačiau Jobas jiems primena, kad skleisdami netiesą, 
jie negalį Dievo apginti; kad tuo jie negalį Dievo apgauti, 
kaip apgauną žmones; kad Jis pats tai jiems įrodys (13, 8—9). 
Iš tikro, ginčo atomazgoje Dievas prabyla; prabyla Tasai, 
„kuris valdo audras“ (38, 1). Ir pirmas Dievo žodis yra pa- 
klausimas: „Kas yra tasai, kuris įžvalgumo stingančiomis 
kalbomis aptemdo sprendimą?“ (38, 2). Ar šitas paklausimas 
yra kreipiamas į Jobo draugus, ar į patį Joba, kiekvienu 
tačiau atveju jis yra nurodymas, kad ginčo tema yra pa- 
slaptingas amžinas sprendimas, kuris racionalinėmis logi- 
nėmis formulėmis yra tik aptemdomas. Susimąstymas žmo- 
gaus egzistencijos akivaizdoje yra susimąstymas paslap- 
ties akivaizdoje, todėl negalimas išsemti jokia teorija ir 
jokia abstrakčia formule. 

Dar labiau šitą mintį Dievas patvirtina, papeikdamas 
Jobo draugus. Kadangi viso ginčo vedėjas ir atsakymų for- 
muluotojas buvo Eliphas, todėl Dievas ir kreipiasi į jį: „Ma- 
no pyktis dega prieš tave ir prieš tavo du draugus, nes jūs 
netiesą kalbėjote, kaip mano tarnas Jobas“ (42, 7). Kokią 
tačiau gi tiesą kalbėjo Jobas? Savo kalbas juk jis apgailes- 
tavo ir jas atšaukė (42, 6). Kodėl tad Dievas jį pastato prieš 
jo draugus ir net liepia Jobui melstis už juos (42, 8)? Kas čia 
Jobo kalbose Dievo yra pagiriama ir kas draugų kalbose pa- 
peikiama? Ne turinys, nes Jobas jokio aiškaus turinio 
nedavė. Jis tik statė klausimus ir šaukė Dievą į teismą, 
tikėdamasis bylą laimėti. Dievui pasirodžius, jis „ranka už- 
spaudžia savo burną“ ir nutyla, pasižadėdamas daugiau 
nebekartoti to, ką buvo pasakęs (40, 4—5). Taip pat ir Jobo 
draugų kalbos turinio atžvilgiu nebuvo neteisingos. 
Gal jos buvo nepilnos, gal jos netiko konkrečiam Jobo atve- 
jui, tačiau principiškai Dievas negalėjo paneigti Elipho 
tezės, kad nė vienas žmogus nėra grynas Dievo akivaizdoje 
ir kad kančia yra nuodėmės pasėka. Ką tad Dievas Jobo 
kalbose pagiria ir jo draugų kalbose papeikia? Dievas 
pagiria ir papeikia pačią Jobo ir jo draugų 
mąstymo linkmę. Jobo draugai formulavo atsakymus 
ir tuo būdu žmogaus egzistenciją, kuri yra paslapčių paslap- 
tis, mėgino suimti į racionalinę formulę, tuo būdu šitą pa- 
slaptį pridengdami ir aptemdindami. Tuo tarpu Jobas tiktai 
klausė, tiktai susimąstė egzistencijos akivaizdoje, nedrįsda- 
mas pats formuluoti jokio atsakymo. Pertraukęs vienoje 
vietoje Dievo kalbą, Jobas kreipiasi į Viešpatį: „Aš šauksiuos 
į Tave, o Tu pamokyk mane“ (42, 4). Kaip ir anksčiau sa- 
kėme, visi Jobo klausimai buvo nukreipti iš esmės į Dievą. 
Todėl ir atsakymo jislaukiaiš Dievo. Pats Jobas 
stato tik klausimą. Jis tik šaukiasi Visagalio, kad šis 
atsakytų. O jo draugai kaip tik buvo pasiryžę patys šį 
atsakymą duoti. Tuo būdu jie norėjo atsistoti Dievo vietoje 
ir padaryti tai, ką gali tik Tasai, „kuris valdo audras“. Štai 
kodėl Dievas ant jų supyko ir štai kodėl jis Jobą pagyrė. 

Ne jų ginčo turinys čia buvo tiesa ar netiesa, bet pati link- 
mė, pats mąstymo santykis su žmogiškąja eg- 
zistencija. Mąstymas, kuris nori atsakyti į egzistencinį 
klausimą, kelia Dievo pyktį. Tuo tarpu mąstymas, kuris 
atsakymą palieka Viešpačiui, virsta, kaip matysime vėliau, 
malda, tai yra šauksmu į Viešpatį ir tuo būdu pasidaro 
tinkamas išgelbėti ir aną paklydusios linkmės mąstymą. Štai 
kodėl Dievas, nepaisydamas, kad Jobas Jį šaukė į teismą, 
padaro jį savo paklydusių draugų užtarėju, paklydusių ne 
savo teorijoje, bet tame, kad jie šitas teorijas laikė atsa- 
kymais į egzistencinį Jobo klausimą. 


Tarsi norėdamas duoti pavyzdį, Dievas pats savo kalboje 
kaip tik eina šia klausimo linkme, Visa ilga Dievo kalba 
(36—42 sk.) yra ne kas kita, kaip ištisa eilė paklausimų, ku- 
riais Dievas nori išreikšti iš vienos pusės egzistencijos pa- 
slaptingumą, iš kitos savo Visagalybę. „Kur tu buvai, kai 
aš tiesiau žemei pamatus? Atsakyk, jei gali įžvelgti (38, 
4)... Ar tu gali patekti į jūros šaltinius ir vaikščioti marių 
dugnu? Ar tau yra atviros mirties karalijos durys ir ar tu 
gali išgązdinti mirties šešėlių sargus? Ar tu gali apimti aki- 
mis žemės plotą? (38, 16—18) .. . Ar tu suriši Plejadų ryšius 
ir ar atleidi Oriono pančius? (38, 31) . . . Ar tu sumedžioji 
liūtei grobį ir ar nutildai liūtukų geismą (38, 39)... Ar tu 
teiki žirgui jėgos ir ar griaudi jo kanopomis?“ (39, 19). — 
Atsakymas į visus šiuos klausimus yra labai trumpas: ne! 
Žmogus neperskverbia būties gelmių. Jis nėra jų kūrėjas, 
todėl ir negali suimti jų į savo mąstymą. Jo mąstymo tu- 
rinys yra jo egzistencija. Tuo tarpu egzistencija yra būties 
apsireiškimas žmoguje. Kaip tad galėtų žmogus viena kuria 
formule šį apsireiškimą išreikšti ir į savo klausimą atsakyti? 
Nuostabiausia tačiau yra tai, kad Dievas savo kalboje taip 
pat jokio atsakymo neduoda. Įsijungęs į žmogiškojo ginčo 
dalyvių eiles, Jis tuo pačiu atsistoja žmogiškojo mąsty- 
mo plotmėje ir todėl pasilieka tik paklausime. Dievo kalba 
kaip tik patvirtina Jobo mąstymo linkmę ir mums atskleidžia 
egzistencinio mąstymo pobūdį. 


Egzistencinis mąstymas esmingai yra pa- 
klausimas. Egzistencinis mąstymas yra on- 
tologinis paklausimas, patiekiant savo bū- 
tį. Statydamas visą eilę klausimų, gindamasis nuo jam pri- 
metamos kaltės, šaukdamas Dievą į teismą. Jobas kūrė ne 
teoriją, bet patiekė ir parodė patį save tokį, koks jis buvo 
kančios nubūtintas ir paverstas žmonių patyčia. Tai ir buvo 
jo paklausimas. Jis klausė ne racionaliai ir logiškai, bet 
egzistencialiai. Jis klausė visu savimi: pati jo egzisten- 
cija virto klausimu, nes atsidūrė nebūties akivaiz- 
doje. Koks tad atsakymas gali patenkinti šitą ontologinį 
klausimą? Aišku. tiktai ontologinis. Kiekviena racio- 
nalinė formulė čia yra bereikšmė. Kiekvienas teorinis atsa- 
kymas čia yra bevertis. Mąstydamas egzistencialiai, žmogus 
klausia ontologiškai, todėl tik ontologinis atsakymas ir gali 
jį patenkinti. M. Heideggeris teisingai pastebi, kad „kiek- 
vienas klausimas yra jieškojimas. O kiekvienas jieškojimas 
semia savo kryptį iš jieškomojo“?). Kitaip sakant, klau- 
sime jauglūdi atsakymo pobūdis. Klausdami teo- 
rijai, mes laukiame teorinio atsakymo. Klausdami egzisten- 
cijai, mes jieškome egzistencinio atsakymo. Iš kančios kiles 
mąstymas, apsireiškiąs klausimu, kaip tik vyksta mūsų bū- 
čiai, mūsų atstatymui, mums gręsiančios nebūties pergalei. 
Todėl atsakymas kaip tik ir turi būti šios būties statymas 
ir nebūties grėsmės pergalė. Jis turi būti ontologinis. Štai 
kodėl Jobas visą laiką purtosi savo draugų atsakymais, nes 
jo klausimas ir draugų atsakymai stovi visai skirtingose bū- 
ties plotmėse. Jobas laukia ontologinio atsakymo, nes jis ir 
klausia ontologiškai. Tuo tarpu draugai duoda jam loginius 
atsakymus. Gali šitie loginiai atsakymai savyje būti ir tei- 
singi, tačiau nebūties grėsmės ištiktai egzistencijai jie nieko 
nepadeda. Votimis aptekusiam žmogui reikia pašalinti vo- 
tis, o ne duoti tegul ir gražiausią traktatą apie kančios pras- 
mę. Mūsų gyvenimo tragika dažniausiai ir yra ta, kad vie- 
toje būties mes pastatome teoriją ir manome jau tuo būdu 


9) Sein und Zeit, 5 p. 

išsprendę patys save. Nutraukę tylą, Jobo draugai pamiršo, 
kad jie yra ne filosofų draugija, susiėjusi vieną gražų va- 
karą pasikalbėti apie kančią, bet kančios ištikto žmogaus 
guodėjai, turį jam pagelbėti pačioje jo būtyje. 

Ir vis dėlto Jobo draugų bėgimas į loginę sritį turi nepap- 
rastai gilios prasmės. Jis nėra tik jų nesusipratimo pasėka. 
Jis yra esminis kiekvieno žmogaus likimas, jeigu tik žmogus 
panori peržengti klausimo ribą ir duoti atsakymą. Žma- 
gus gali duotitiktai loginį-racionalinį-teo- 
rinį atsakymą. Vistiek ar klausimas bus pastatytas 10- 
ginis ar ontologinis, žmogaus atsakymas kiekvienu atveju 
bus tiktai loginis. Žmogus sugeba pastatyti ontologinį 
klausimą, nes jo galioje yra savo būtį patiekti. Bet 
jis nesugeba duoti ontologinio atsakymo, nes žmogus 
nėra savos egzistencijos šaltinis. Jis savo egzistenciją tvarko, 
tačiau jis jos nekildina pats iš savęs. Anksčiau, kalbėdami 
apie baimę, užsiminėme, kad baimėje apsireiškia ne tik ne- 
būtis, bet ir kita Valia, kuri mūsų būtį teigia ir tuo būdu 
ją laiko. Atsidūrę nebūties akivaizdoje mes bijome. Tačiau 
ko mes bijome? Ne ko nors konkretaus, nes juk nebūtis 
yra niekas. Grėsmė, mums einanti iš nebūties, neturi sa- 
vyje nieko pozityvaus. Čia mes negalime su kuo nors susi- 
durti, į ką atsidaužtume ir kas iškreiptų mūsų gyvenimo 
kelią. Niekas nebūtyje mūsų nelaukia ir su nieku mes ten 
negalime susitikti. Mes bijome paprasčiausiai — nebūti. 
Mes bijome išnykti. Mes bijome netekti to, ką turime. 
Mes bijome būti paneigti. Tačiau ar šita išnykimo, netekimo 
ir paneigimo baimė nerodo, kad mes nelaikome savos būties 
savo rankose? Ar tai nerodo, kad baimė atskleidžia mūsų 
egzistencijos nepriklausomumą ne tik nuo pasaulio, bet ir 
nuo Mūsų pačių?  Baimėje mūsų būtis apsireiškia mums 
kaip duota, kaip nešama ir laikoma, kuri gali būti mums 
atimta, gali būti paleista iš kažkieno Kito rankų. Šitos tad 
galimybės mes kaip tik ir bijome. Nebūties akivaizdoje mes 
trokštame būti ir tuo pačiu trokštame, kad tasai Kitas 
mūsų būtį teigtų bei neštų ir toliau. Baimėje mums atsiveria 

ne tik nebūtis, į kurią mes galime nuslysti, bet ir Būtis, 
kurioje mes laikomės tarsi šakelės vynmedyje. Baimėje 
žmogus ryškiausiai pajunta, kad jo būtis teka ne iš jo pa- 
ties; kad ne jis yra savos egzistencijos šaltinis ir autorius. 
Kitaip baimės jausmas jam būtų nežinomas. Juk jeigu jis 
pats grįstų savo būtį, galimybė išnykti jam būtų neįmafo- 
ma, tuo pačiu būtų neįmanoma ir baimė. Dievas juk nebijo. 
Tuo tarpu žmogus yra baime perpintas ligi gelmių. Baimė 
yra atsitiktinės būtybės jausmas, kyląs iš savos egzistencijos 
pergyvenimo, egzistencijos, kuri gali nebūti Bijanti 
būtybė yra nebūtina būtybė, o nebūtina bū- 
tybė yra ta, kuri būna ne savo, bet Kito Va- 
lia. Baimėje šita anojo Kito Valia apsireiškia pačiu radika- 
liausiu pavidalu. Bet sykiu čia apsireiškia ir mūsų negalia 
grįsti pačius save. O nebūdamas savos būties grindėjas ir 
laikytojas, žmogus negali nė duoti atsakymo į savo paties 
pastatytą egzistencinį klausimą. Juk duoti ontologinį atsa- 
kymą reiškia pergalėti atsiveriančią nebūti ir atsta- 
tyti savą apirusią būtį Bet tai esmėje reiškia kaip 
tik savęs paties pagrindimą. Tai reiškia galią būti savos 
būties šaltiniu, kas naikina bet kokį baimės jausmą ir žmogų 
padaro, heideggeriškai kalbant, nebe būties sargu, bet jos 
viešpačiu!?), Štai dėl ko egzistencijoje atsakymo 
nėra. Ir štai dėl ko visi mūsų atsakymai yra tik loginiai, 
bet niekados ne ontologiniai. 

Todėl nors žmogus ir stengiasi pergalėti nebūtį savu 
mąstymu, tačiau tai jam niekados nepasiseka, Nors jis ir 
mėgina save sukurti savu žodžiu, tačiau jo žodis niekados 
nesuskamba nauja būtimi, kaip Dievo Žodis tvėrimo dieno- 
mis Žmogiškasis mąstymas, susitelkęs ap- 
linkui egzistenciją, yra pasmerktas nepasi- 
sekimui,nesjisišesmėsnegali duotiatsaky- 
mo. Ir tai nėra atsitiktinis nepasisekimas. Tai nepasiseki- 
mas iš esmės. Savu mąstymu žmogus pergalėtų nebūtį ir 
save iš naujo pagrįstų tik tuo atveju, jeigu pajėgtų teigiamai 


10) Plg. Uber den Humanismus, 29 p., Frankfurt a. M., 1949. 

atsakyti į aukščiau minėtus Dievo klausimus: jeigu jis žinotų, 
„kur jis buvo tada, kai Dievas tiesė žemei pamatus; jeigu jis 
"galėtų valdyti jūrų šaltinius; jeigu pergalėtų mirties kara- 
i lijos sargus; jeigu tvarkytų žvaigždžių kelius ir pajieškotų 
i grobio laukiniams žvėrims. Tačiau taip nėra. Į Dievo klau- 
"simus žmogus gali atsakyti tik neigiamai. Tuo pačiu jis 
"turi prisipažinti savo egzistenciją turįs iš Kito ir nuo šito 
ito priklausomas. Savo mąstymu žmogus nebūties neper- 
` gali ir savo žodžiu savos būties nepagrindžia. Egzisten- 
cinis mąstymas yra tikklausimas: tik savos bū- 
ties patiekimas šitam nebūties baimėje iškilusiajam ir apsi- 
"reiškusiajam Kitam, kuris yra pergyvenamas kaip vienin- 
telis būties laikytojas ir jos viešpats. Visa, kas išeina už 
"klausimo ribų, savaime virsta teorija, abstrakcija, logine 
| konstrukcija, nesykį žavia ir teisinga savyje, tačiau šmėk- 


2 ave eros pats savo mintimi. Žmogiškoji egzistencija 
„nėra žmogaus minties įsikūnijimas, kaip, sakysime, bet 
„kuris kultūros kūrinys. Tiesa, žmogus slepia savyje idėją. 
Zmogus yra idėjos objektyvacija. Tačiau šita idėja yra ne 
0. Todėl nė viena žmogiškoji mintis, nė viena žmogiškoji 
idėja nepajėgia atitiesti pasvirusios žmogiškosios būties, nes 
ne žmogaus idėja ar mintimi ši būtis yra pagrįsta. Pastanga 
ogiškąja mintimi pergalėti nebūtį reiškia norą paversti 
žmogų kultūros kūriniu, kaip mokslo ar meno veikalai, kurie 
tikro yra žmogiškųjų idėjų objektyvacijos: šiomis 
idėjomis pagrįsti ir jomis tesilaiką. Deja, žmogus yra išėjęs 
ie iš žmogaus rankų. Jis yra ne kultūros kūrinys. Jis stovi 
kitoje plotmėje. Savo būtį jis yra gavęs ne pats iš savęs 
r ne iš savo artimo. Todėl nei jo paties, nei jo artimo min- 
is negali nei jo būties pagrįsti, nei pasvirusios atitiesti. 
mogiškoji būtis laikosi savo šaknimis anojo Kito rankoje. 

Šitoje vietoje mums darosi aiški ir Jobo gailesčio 
prasmė. Dievui prabilus ir pastačius visą eilę klausimų, į 
kuriuos galima tik neigiamai atsakyti, Jobas staiga paregi 
savo pastangų linkmę ir nutyla. „Aš esu persilpnas. Kaip 
tai paneigti? Savo ranka užčiaupiu savo burną. Sykį pasa- 
kiau ir nebekartosiu; aš kaltinau du kartu; daugiau to nebe- 
darysiu“ (4, 4—5). Ir kitoje vietoje: „Aš atšaukiu ir apgai- 
lėsiu tai pelenuose ir dulkėse“ (42, 6). Ką čia Jobas atšaukia 
ir ką jis pasiryžta apgailėti? Be abejo, savo norą bylinėtis 
su Dievu ir įrodyti Jam savo nekaltumą. Tačiau kas gi buvo 
esmėje šis noras bylinėtis, jeigu ne slapta pastanga bylą 
laimėti ir kaip tik šituo laimėjimu save atstatyti 
savo būtyje? Iš kur gi šitas laimėjimas būtų kilęs? Aišku iš 
paties Jobo. Jobas pats savo mintimi ir savo įrodančiu žo- 
džiu būtų bylą laimėjęs ir savo kančią pergalėjęs. Noras 
bylinėtis su Dievų yra noras save susikurti 
savopatiespastangomis. Galimas daiktas, kad kaip 
tik todėl Jobas nesykį liepia nutilti savo draugams ir pa- 
klausyti, ką jis pasakys. Išsakydamas savo liūdesį, išdėsty- 
damas savo įrodymus, jis iš tikro jau bylinėjosi su Dievu 
ir tuo pačiu tikėjosi pergalėti jį ištikusią nebūtį. Bet kai 
Dievas pastatė jam visą eilę klausimų, atskleidžiančių žmo- 
giškosios būties nepakankamumą sau pačiai, Jobas suprato 
savo bylos slaptą prometėjišką užmačią, išsižadėjo jos ir pa- 
siryžo ją apgailėti. Ir šitas gailestis jį išgelbėjo. 
Jeigu jis būtų leidęs šiai prometėjiškai užmačiai iškilti pil- 
non sąmonės švieson, jis būtų pradėjęs visa jėga teigti savą 
žodį, būtų jį suracionalinęs, suloginęs, pavertęs jį teorija, 
kaip tai padarė jo draugai, ir tuo pačiu savaime ir neišven- 
giamai peršokęs iš ontologinės srities į loginę. Galimas 
daiktas, kad šiandien mes stebėtumėmės jo šita teorija, kaip 
stebimės daugybe kitų atsakymų į kančios klausimą. Tačiau 
ji nebūtų išvadavusi paties Jobo iš gręsiančios nebūties. 
Kančios ir toliau graužiamas, jis būtų vis labiau slinkęs į 
nebūtį, vis labiau jautęs savo žlugimą, kol galop mirtis būtų 
jį išvadavusi iš jo kančios ir baimės. Bet Jobas laiku su- 

prato savo byios pavojingumą ir teisingai ją paneigė. Savo 
gailesčiu jis išgrynino savo mintį ir ją apvalė nuo vylingo 
pasitikėjimo ja pačia. 

Gailesčiu Jobas taip pat galutinai ir tikrai pastatė savo 
egzistencijos klausimą. Jau minėjome, kad statyti ontologinį 
klausimą reiškia patiekti savo būtį, parodant ją tokią, kokia 
ji yra: nubūtintą ir pasvirusią. Tačiau kol žmogus slapta 
tikisi savo būtį atstatyti savomis pastangomis, tol jis jos 
tikrai ir galųtinai nepatiekia. Prometėjiškos užmačios dėka 
“jis pasilaiko savo egzistencijos dalį, tarsi ją paslėpdamas 
nuo anojo Kito. Jis ją pridengia savo paties šešėliu ir todėl 
“visos neparodo. Tuo pačiu ir anas didysis egzistencijos klau- 
„simas lieka nepastatytas visa savo plotme ir gelme. Ir tik 
_ tada kai žmogus gailisi, vadinasi, kai jis išsižada savo pro- 
= metėjiškų užmačių, kai jis paneigia savo norą atsistoti ant 
„savo paties pagrindo, tik tada jis nužeria aną šešėlį ir pa- 
„tiekia visą savo egzistenciją be jokių nuslėpimų ar nu- 
„tylėjimų. Tik tada ir egzistencinis klausimas esti pastato- 
mas tikra prasme. Gailestis todėl yra giliausias 
„egzistencinio klausimo aktas, grindžiamasis ak- 
“tas, be kurio žūsta kiekviena žmogiškoji būtis. Be gailesčio 
negalima tikrai ir giliai prisipažinti, kad žmogiškoji būtis 
yra Kito nešama ir tuo pačių negalima jos pateikti galuti- 
„nėje jos visumoje; kitaip sakant, negalima pastatyti onto- 
Oginio klausimo. O nepastačius klausimo, negalima su- 
ukti nė atsakymo. Jeigu Jobas atsakymo sulaukė, tai tik 
dėl, kad jis gailėjosi ir tuo pačiu tinkamai savo klausimą 
statė bei pagrindė. Su jo žodžiais: „Aš noriu Tavęs šauk- 
, O Tu pamokyk mane“ (42, 4) jo noras bylinėtis su Dievu 
utinai sudužo; prometėjišką jo egzistenciją dengusi už- 
ga trūko, ir Jobo būtis atsistojo Viešpaties akivaizdoje 
savo bejėgiškumu. Jobo klausimas buvo pastatytas, 
dėl ir atsakytas. Posūkis yra labai radikalus. Jobas ir 
irmiau buvo kreipęsis į Dievą. Tačiau šio kreipinio dvasia 
3 skirtinga: „Pašauk mane, o aš Tau atsakysiu“, sako 
lobas Dievui. Bet čia pat prometėjiška užimačia jam pa- 

kužda šių žodžių atitaisymą: „Arba aš kalbėsiu, o Tu atsakyk 
man“ (13, 22). Po šitokio kreipinio, kaip matysime vėliau, + 
palygindami Jobą su Adomo Mickevičiaus „Vėlinių“ Kon- 
radų, Dievas neatsako. Kol žmogus kalba, Dievas 
tyli. Dievas atsako tik tada, kai žmogus užgniaužia savo 
burną, kai atšaukia savo kalbas ir dėl jų gailisi. Dievo atsa- 
kymas visados atsiremia į žmogaus klausimą, nes šis atsaky- 
mas yra ne teorija, bet būtis. Reikia tad, kad žmogus Dievą 
paklaustų, vadinasi, patiektų savo būtį tokią, kokią jis ją 
yra gavęs iš Jo rankų. Savo gailesčiu Jobas Dievą galutinai 
paklausė ir todėl Dievas atsakė. Jobo gailestis parodė, kad 
egzistencijoje atsakymo nėra. Egzistencija yra tik klausi- 
mas, atvertas Viešpaties akyse. 

4 TRANSCENDENCIJOS ATSAKYMAS 


b Koks tad yra egzistencinio mąstymo galas? Skepticizmas? 
4 Nusivylimas ir nežinia? Anaiptol! Skeptikas ir egzistencinis 
mąstytojas ne tik kad nestovi toje pačioje plotmėje, bet yra 
tiesiog priešingi vienas kitam. Skeptikas priklauso teorinių 
= mąstytojų grupei. Jis nėra tasai, kuris atsakymo neduoda. 
| Atvirkščiai, skeptikas atsakymą duoda ir abstrakčia savo 
formule „nieko negalima pažinti“ savo mąstymą kaip tik 
užsklendžia. Skepticizmas visados pasilieka loginio mąstymo 
„srityje ir todėl asmeninės egzistencijos paliesti nesugeba. 
Pačia savo esme jis yra tiktai teorija. Skeptiko nusivylimas 
kyla iš jo pastangų suimti egzistenciją į loginę formulę. Bet 
kadangi egzistencija į jokią abstrakčią formulę yra nesu- 
imama, kadangi ji, kaip sakoma, padalinta iš proto niekados 
nėra be liekanos, todėl skeptikas, nepajėgdamas šitos lieka- 
os loginiu būdu išreikšti, numoja ranka į visas ankstesnes 
pastangas ir paskelbia, kad nieko negalima pažinti, Tačiau 
šitas jo mostas taip pat yra atsakymas. Jis taip lygiai 
uždaro žmogaus mątymą, kaip ir bet kuri kita loginė formulė. 
Skepticizmas, kaip ir bet kuri kita teorija, priklauso už- 
darajam mąstymui. Jis pasiekia savo pabaigą loginės 
"formulės pavidalu. Tiesa, šita jo formulė yra negatyvi. Bet 
yra pabaiga, mąstymą uždaranti be žvilgio tolyn. 
Tuo tarpu egzistencinio mąstymo nepasisekimas yra visai 
tos prasmės. Būdamas esmingai klausimas, šitas mąsty- 
niekados neužsisklendžia. Juk klausimo esmė ir yra jo 
tvirumas. Skeptikas klausimo nestato, nes, negalėda- 
ñas gauti atsakymo iš savo minties arba visus atsakymus 
damas vienodais, jis neranda prasmės klausti. Tuo 
pu egzistencinis mąstytojas kaip tik klausia. Jis klausia 
u savimi; jis klausia, patiekdamas savo būtį. Todėl jo 
usimas pralaužia loginio mąstymo sienas, kuriose daužoši 
ždarytas skeptikas. Egzistencinis klausimas, kaip matėme, 

virsta ontologiniu, pačios būties — ne tiktai grynos min- 
ties — klausimu. Tiesa, atsakymo savoje egzistencijoje jis 
neranda. Bet ne todėl, kad principialiai atsakymo galimybę 
paneigtų, kaip tai daro skeptikas, o todėl, kad šis atsakymas 
taip pat turi būti ontologinis, vadinasi, apsireiškiąs n a u- 
ja būtimi, kurios egzistencinis mąstytojas kaip tik ir jieško. 
Todėl egzistencinis mąstymas prieina prie žmogiškosios bū- 
ties ribos ir sustoja. Neduodamas jokio loginio atsakymo, 
jis savęs neužsklendžia, pasilikdamas atviras ir šiame atvi- 
rume kaip tik pasiruošęs atsakymą priimti.  Egzistencinis 
mąstymas nepasibaigia, bet tiktai sustoja, tiktai padaro per- 
trauką, tiktai dairosi, ar kas nors Kitas jam atsakymo ne- 
duos. Atsakymo reikalas yra ontologinis. Egzistenciškai 
mąstydamas, žmogus pastato ontologinį klausimą, kuris reiš- 
kia jo norą bei pastangas išsklaidyti ištikusią nebūties tamsą 
ir iš naujo atstatyti nubūtintą egzistenciją. Iš atsakymo 
todėl turi ateiti nauja šviesa ir nauja būtis. Todėl egzisten- 
cinis mąstytojas, nors pats atsakymo ir negali duoti, ne- 
numoja ranka į savo pastangas, kaip skeptikas, bei laukia 
ir yra pasiruošęs atsakymą priimti, nes juk nuo šito atsaky- 
mo priklauso tolimesnė jo egzistencija. Nuo jo priklauso, 
ar žmogaus būtis atsities, ar ir toliau, slinks į nebūtį ir visiš- 
kai žlugs. Todėl riba šitam mąstymui niekados nėra galas. 
Riba čia yra tik sustojimas, pasiruošimas ir laukimas. Pri- 
ėjusi ribą, žmogaus egzistencija atsiskleidžia. 

Šitoje vietoje mes kaip tik ir užčiuopiame pirmąjį 
egzistencijos ryšį su transcendencija arba, paprasčiau kal- 
bant, žmogaus ryšį su Dievu. Kam gi žmogiškoji 
egzistencija, priėjusi savo ribą, pasidaro atvira ir atsisklei- 
Gusi? Ne kam kitam, kaip tam, kas jau yra nebe egzisten- 
cija, kas jau yra anapus egzistencijos. O tai, kas yra anapus 
egzistencijos, yra transcendencija arba Dievas. 
Vadinasi, egzistencija atsiskleidžia transcen- 
dencijai; žmogus atsiskleidžia Dievui. Pasiekęs savo bū- 
ties ribą kraštinėje situacijoje ir patiekęs savo būtį, kaip 
vieną didžiulį klausimą, žmogus sustoja, pasiruošia ir laukia 

j Dievo žodžio. Jis laukia atsakymo iš anapus. Be šito atsa- 
| kymo egzistencija pasiliktų neatbaigta, ir jos klausimas būtų 
„be prasmės, nes egzistencijoje, kaip matėme, atsakymo nėra. 
„Atsakymas, kuris turi egzistenciją nušviesti ir ją iš naujo 
įbūtinti, glūdi anapus josios: jis glūdi transcendencijoje. Ret 
juk šitas atsakymas yra pagrindas tolimesnei žmogaus būčiai. 
| Juk jis yra tasai kūrybinis žodis, tasai fiat, kuriuo egzisten- 
"cija turi įgyti naujos būties ir naujos prasmės. Tuo būdu 
| transcendencija virsta kuriamąja egzistencijos jėga ir grin- 
žiamuoju jos veiksniu.  Duodama atsakymą, transcenden- 
cija iš naujo egzistenciją pagrindžia. Dievas pergali žmogui 
"gręsiančią nebūtį, išsklaido jį užklupusią tamsą ir pasvirusią 
y: būtį vėl atitiesia. Dėl to kai tik žmogus pradeda egzisten- 
| ciškai mąstyti. jis jau pradeda eiti keliu, kuris jį veda į ana- 
pus. Visas egzistencijos kelias yra kelias į 
transcendenciją. Pati mūsų būtis mus veda už savo 
„ribos, į anapus, į transcendenciją, nes, būdama klausimas, 
di savaime jieškosi atsakymo, kuris glūdi Dievuje. Egzisten- 
cijos atvirumas yra atvirumas transcendencijai. Egzis- 
tencija yra taip susijusi su transcendencija, 
aip klausimas su atsakymu. Žmogus yra vienas 
elis klausimas visoje savo būtyje. Bet šio klausimo atsa- 
as yra Dievas, ir tik tada žmogus tikrai egzistuoja, 
jis yra atsakytas. Kitaip tariant, kai jis savo atvirumu 
yra įėmęs Dievą į save. 

Jobas gerai suprato šitą esminį žmogaus ryšį su transcen- 
dencija ir todėl visą laiką kalbėjo tiktai Dievui. Į Dievą 
jis kreipėsi, klausdamas, kuo jis nusidėjo (7, 20); Dievui iš- 
ė savo kančią, Jo nebijodamas (9, 35); į Dievą jis kreipė 
savo skundą ir liūdesį (13, 13); Jo šaukėsi jis, kaip liūdy- 
savo nekaltumui (16, 19—22). Savo mąstymu Jobas no- 
O pažinti savą būtį, norėjo susivokti savame likime. Ta- 
jam buvo aišku, kad šį pažinimą jis gali rasti tik 
pus; kad nei gamtoje, nei kultūroje jo nėra. Iš žemės 
Ųų Žmogus ima sidabrą ir auksą; iš rūdos pasigamina ge- 
eži; kalnuose įsirengia akmenų laužyklas; uolose iškala van- 

deniui kelius ir gamtines paslaptis iškelia į dienos šviesą 
(28, 1—11). „Bet išmintis, kur ji yra randama, ir kur yra 
pažinimo tėvynė? Jos apsišarvavimo žmogus nepažino, ir 
gyvųjų žemėje jos nerado. Bedugnė sakė: „manyje jos nėra“, 
ir jūra atsiliepė: „ir man ji yra nepasiekiama“ (28, 12—14). 
Gamtinis pasaulis su savo turtingumu, įvairumu ir paslap- 
tingumu šio egzistencinio pažinimo neduoda. Jis neatsako į 
asmeninio likimo klausimą ir jo neišsprendžia. Žmogus gali 
gilintis į gamtos pasaulį, kiek pajėgdamas; gali visas jo pa- 
slaptis iškelti dienos švieson, tačiau pats savęs ten jis neras. 
Gamtinėse bedugnėse egzistencijos problemos nėra, ir jūrų 
gelmėms ji yra nepasiekiama. Gamta nėra šio pažinimo 
tėvynė. Bet tas pat yra ir su žmogaus rankų darbais. Ir 
juose egzistencijos problema nėra atsakoma. Išmintis „už 
gryną auksą negaunama, ir sidabras nėra jos pardavimo 
kaina. Ji nesveriama aukso dirbiniais iš Ofyro ir brangiais 
akmenimis bei safyrais. Jos nepagamins nei auksas, nei 
stiklas, nei įrankiai iš gryno aukso“ (28, 15—17). Kultūros 
kūrinių pasaulis taip pat nėra egzistencinio pažinimo šaltinis. 
Todėl Jobas pakartodamas kelia klausimą: „Iš kur tada 
ateina išmintis, ir kur yra pažinimo tėvynė“ (28, 20)? Jokiuose 
žemės padaruose, vistiek ar jie būtų gamtiniai ar kultūriniai, 
jos nėra. „Ji prisidengia nuo gyvųjų akių ir pasislepia nuo 
dangaus paukščių“ (28, 21). Bet štai, iš mirusiųjų šalies ateina 
gandas, kuris nurodo pažinimo tėvynę: ji yra Dievuje 
(28, 22—23). Kurdamas būtį: sverdamas vėjo svorį, matuo- 
damas vandenis, tiesdamas griaustiniui kelią, Dievas išmintį 
„paregėjo ir paskelbė, įkūrė ir pagrindo“ (28, 25—27). Dievas 
tad yra pažinimo autorius ir jo šaltinis. Jame laikosi mūsų 
pastatyti klausimai savo atsakymais. "Todėl jeigu žmogus 
gali pažinti savo egzistenciją, tai tik dalyvaudamas Dievuje. 
Egzistencinis pažinimas esmingai yra daly- 
vavimas transcendencijoje. Įsijungęs į Jobo bei 
jo draugų pokalbį, Dievas klausia: „Kas įdiegė išmintį (žmo- 
gaus) viduje?“ (38, 36). Atsakymas yra tik vienas: Jis 
Pats. Žmogaus turimas savos būties pažinimas ateina jam 

"iš anapus. Iš savo egzistencijos žmogus pastato tik klausimą. 
Atsakymą jis jau gauna iš transcendencijos. Dievas susi- 
„siekia su žmogaus būtimi ir ją nušviečia jos mįslingume. 
| Mūsų būtis pasidaro mums perregima tik Viešpaties šviesoje. 
„ Egzistencinis pažinimas yra participacinis 
kūrinio aktas transcendencijoje. 

Egzistencinis tad mąstymas, kaip matome, pasiekia savo 
„ atbaigą ir prieina prie pažinimo tik ryšium su transcenden- 
"cija. Čia yra jo pasisekimo, bet sykiu ir grėsmės šaknys. 
| Egzistencinis mąstymas, paimtas pats savyje ir atitrauktas 
| nuo transcendencijos, kaip jį regime šiandieninėje egzisten- 
; "cinėje filosofijoje, yra beviltiškas, nes egzistencijoje atsaky- 
„mo jis rasti negali. Jis gali tik paklausti. Panorėjęs 
„pats duoti atsakymą, jis atsidaužia į abstrakčią formulę 
ir savo paties pastatyto ontologinio klausimo neišspren- 
„džia. Mėginimas atsiremti į pačią egzistenciją yra neįmano- 
mas, nes egzistencija nesilaiko savimi: ji laikosi Kitu. 
Tai yra pagrindinis mūsų pergyvenimas, kurį mes patiriama 
„baimėje. Todėl nepasisekimas, galutinis ir neatšaukiamas 
"nepasisekimas lydi kiekvieną egzistenciją, kuri, priėjusi savo 
ibą, vis dėlto jieško pagrindo savyje ir pasilieka viena su 
Savimi, savo valia uždarydama ontinį savo būties atvirumą. 
Egzistencija — kartojame — yra tiktai klausi- 
ma s. Jis nurodo į atsakymą. Taip! Bet reikia peržengti — 
transcendere — klausimo plotmę, kad į atsakymo sritį 
patektume. Todėl kas šito žingsnio nepadaro, tas pasilieka 
amžinai klausimo plotmėje ir paregi galutinį savo pastangų 
\epasisekimą. Tačiau egzistencinis mąstymas, kuris supranta 
usiamąjį savo pobūdį, savo atvirumo neužsklendžia, per- 
gia klausimo plotmę, pasiekia transcendenciją ir tuo pačiu 
gali nepasisekimo grėsmę, gaudamas atsakymą iš anapus 
tuo būdu įprasmindamas savo klausimą. 
"Štai kodėl Jobas, nors pats atsakymo ir neduoda ir savo 
raugų formulių nepriima, fačiau nenusimena, nes jaučia, 
atsakymas ne jam priklauso, kad jis ateis iš anapus, iš 
Špaties, kuris yra išminties šaltinis ir pažinimo tėvynė. 

Jobo pasitikėjimas Dievu yra nuostabus. „Nors Jis mane ir 
užmuštų, aš vistiek Jo lauksiu“ (13, 15), sako Jobas, žinoda- 
mas, kad šitas laukimas giliausioje savo esmėje yra naujos 
būties laukimas. Sustojęs prie buvimo ribos, Jobas žiūri į 
anapus ir iš ten laukia savo išsigelbėjimo, nes šiapus iš- 
sigelbėjimo nėra. Dievas laiko Jobą jo būtyje. Jis gali jį 
užmušti. Bet Jis taip pat bus jam ir išganymas (13, 16). Bet 
kadangi šitas išganymas yra vienintelis Jobo troškimas, ka- 
dangi visas jo mąstymas yra susitelkęs aplinkui naujos bū- 
ties pagrindimą ir išsivadavimą iš nebūties grėsmės, todėl 
nusikreipimas į transcendenciją Jobui darosi savaimingas ir 
būtinas, nepaisant, kad ši transcendencija būtų ir baisi, apsi- 
reikšdama žmogui, kaip matysime vėliau, savo elementariniu 
galybiškumu. Kiekvienas žmogus, kuris mąsto ne teorijai, 
bet savam asmeniniam likimui, savaime peržengia 
egzistenciją ir susiduria su transcendencija, nes į ją veda 
pati šio mąstymo esmė: rasti ontologinį atsakymą 
savam ontologiniam klausimui. Jeigu dabartinės 
egzistencinės filosofijos kai kurie atstovai ligi transcenden- 
cijos vis dėlto nenueina, tai tik todėl, kad nevienas iš jų 
mąsto ne savam likimui pagrįsti, bet teorijai sukurti. Jiems 
rūpi ne jų pačių egzistencija, bet nauja filosofija. Jobas 
sako: „Aš mąstau“. Šioje asmeninio mąstymo plotmėje 
pasiliko dar ir Kiekegaardas. Tuo tarpu mūsų dienų egzis- 
tencininkai jau sako: „Aš mąsto, Aš filosofuoja“. 
Skirtumas yra labai radikalus. Tasai Aš, kuris gauna tre- 
čiojo asmens veiksmažodį, jau nebėra mano Aš. Jis jau 
yra abstraktus Aš. Jis jau yra man objektas, kurį aš svars- 
tau ir nagrinėju, kaip jis masto, kaip jis kenčia, kaip jis 
miršta. O mirti ir filosofuoti apie mirtį yra du, rodos, labai 
skirtingi dalykai. Jobas ir daugybė kitų, filosofijos istorijoje 
nežinomų mąstytojų, patys mąstė ir patys kentė. Todėl 
jie buvo tikri egzistenciniai mąstytojai, nors jų šiuo 
vardu niekas ir nevadino. Tuo tarpu dabarties egzistencinin- 
kai. prisiėmę vardą, pametė esmę, nes įsijungė į abstrakčių 
mąstytojų eiles, statydami ne ontologinius savo pačių 


88 


"būties klausimus, bet loginius teorijos klausimus ir todėl 
duodami atsakymus patys iš savęs. Čia tad ir yra pagrindas, 
„kodėl transcendencijos problema dabarties egzistencinėje 
“ filosofijoje yra tokia tamsi. Abstraktus mąstymas dažniau- 
“siai transcendencijos nepasiekia, nes į ją jis ir neina. Tuo 
„tarpu tikras egzistencinis mąstymas, nesuterštas teoriniais 
= rūpesčiais, transcendenciją visados pasiekia, nes jis siekia 
"ontologinio atsakymo, kitaip tariant, siekia Dievo. Jobui ne- 
„ rūpėjo jokia teorija. Jam rūpėjo tik jo paties likimas. Todėl 
J jo mąstymas pasiliko grynai egzistencinis, atviras, neuždary- 
~ tas jokia abstrakčia formule, todėl peržengė egzistenciją ir 
k. susidūrė su transcendencija. Dievo pasirodymas ir prabili- 
mas besiginčijantiems Jobui ir jo draugams yra simbolinė 
šio susidūrimo išraiška. Tikras egzistencinismąsty- 
mas yra visados mąstymas transcendencijos 
„akivaizdoje. 


r Tinkamai pastatyto ontologinio klausimo ir visiškai pa- 
„tiektos būties atžvilgiu transcendencija nepasilieka nebyli: 
ji atsako. Dievas atsiliepa į žmogaus šauksmą ir jį iš- 
„ vaduoja. „Jahwe atstatė Jobo likimą ir dvigubai padidino 
visa, ką šis buvo turėjęs“ (42, 10). Jobas vėl buvo priimtas 
"į savųjų bendruomenę; vėl įsigijo turto; jam vėl gimė sūnų 
„ir dukterų; jis gyveno labai ilgai ir „mirė senas bei prisiso- 
tings amžiumi“ (42, 11—16). Tai buvo transcendencijos atsa- 
„kymas į nubūtinto žmogaus klausimą. Bet šitas atsakymas 
yra labai savotiškas. Kančia nubūtino Jobą ir šis šaukėsi 
„ Viešpaties, kad išgelbėtų svyrančią jo egzistenciją. Tačiau 


„dvigubai padidino visa“, ką Jobas buvo turėjęs. 
Ar tai buvo tik atlygis už Jobo kančias? Ar šitame dvigu- 
bume neglūdi mintis, kad transcendencijos atsta- 
tytoji būtis visados yra pilnesnė už senąją? 
bui buvo grąžinta ne tik tai, ką jis anksčiau turėjo, bet 
buvo ir pridėta. Ir šitas priedas, šitas gavimas dvi- 

gubai nėra tik moralinė atlygio idėja, bet gili metafizinė 
mintis, kuri mums atskleidžia transcendencijos atsakymo 
pobūdį. 

Didįjį Šeštadienį velykinės žvakės šventinimo apeigose 
Bažnyčia „Exultet“ giesmėje kartoja šv. Augustino žodžius: 
„O felix culpa!“ — „O laimingoji kaltė!“ Kaltės žodžiu 
Bažnyčia čia supranta aną pirmykštę Adomo nuodėmę, dėl 
kurios visa žmonija pateko į savotišką egzistenciją, nuo- 
dėmingą egzistenciją, iš kurios ją išvadavo Jėzus Kristus. 
Sunkus ir vargingas istorinės žmonijos likimas, kurį ji nešė 
tūkstančius metų ir kurio pasėkos yra pasilikusios ir dabar, 
buvo primestas jai ne kieno nors kito iš viršaus, bet kilo iš 
jos pačios laisvos valios ir laisvo apsisprendimo nepaklausyti 
Viešpaties įsakymo ir eiti savu keliu. Žmonijos kančia, 
susijusi su jos kalte, anaiptol nebuvo tos pačios kilmės, kaip 
ir Jobo kentėjimai. Jobas buvo ištiktas aukštesnės galybės. 
Jis buvo objektas. Jis buvo rungtynių kaina tarp Dievo ir 
velnio. Todėl jis pagrįstai nepriėmė Elipho tezės, esą jis 
kenčiąs už savo nusikaltimus. Tačiau šita Elipho tezė visa 
savo pilnatve tinka žmonijai. Žmonija iš tikro kenčia už 
savo nusikaltimus. Jos kančia jai yra bausmė, kilusi ne iš 
viršaus, bet iš jos pačios. Ir vis dėlto Bažnyčia, nepaisydama 
žmonijos atsakingumo už savo likimą, taria džiaugsmingu 
balsu „laimingos kaltės“ žodį Kuo gi šita kaltė yra lai- 
minga? Ar tuo, kad užtraukė žmonijai baisų likimą? Anaip- 
tol! Ji yralaiminganesavu puolimu, bet Vieš- 
paties atpirkimu. Dievas savo Sūnaus Jėzaus Kristaus 
mirtimi ir prisikėlimu atstatė kaltės nubūtintą žmonijos 
egzistenciją. Jis išvadavo ją iš mirties paunksmės, kurioje 
ji sėdėjo tūkstančius metų. Tačiau ar tai reiškia, kad Dievas 
atstatė tik tai, kas buvo prieš kaltę? Visai ne! Atpirkta- 
sis žmogus yra pilnesnis už žmogų prieš puo- 
limą. Atpirkimas įvedė žmoniją į tobulesnę būseną, negu 
ji buvo nenusidėjusi. Tai yra bendras Krikščionybės įsitiki- 
nimas. Visa puolusi žmonija vaitojo ir laukė Išganytojo. 
Visa ji buvo skausmingas klausimas Dievo akivaizdoje. Ir 

“Dievas atsakė. Jis siuntė Amžinąjį Logos, kuris susijungė 
su žmogiškąja prigimtimi, prisiėmė žmonijos likimą, jį iš- 
“ kentė savo mirtyje, pergalėjo savo prisikėlimu ir tuo būdu 
< išvadavo iš nebūties grėsmės, nes nuodėmė, kaip jau šv. 
„ Augustinas pastebėjo, yra paslinkimas į nebūtį: „inclinatio 
L ad nihilum“. Jėzus Kristus yra Dievo atsaky- 
„mas puolusiajai žmonijai. Bet šitas atsakymas yra 
L toks nuostabus ir Jo įvykdytas žygis yra toks didingas. kad 
jis toli gražu pralenkia nekalto rojinio žmogaus būseną, pri- 
| pildydamas žmogaus būtybę tokiomis malonėmis ir sujung- 
"damas ją taip ankštai su Dievu, kaip niekados. Štai dėl ko 
Bažnyčia ir vadina aną pirmykštę kaltę laiminga, nes ji 
“ „pelnė tokį didį Atpirkėją“ — „quae talem ac tantum me- 
ruit habere Redemptorem“ (Exultet) Žmonijos kaltė buvo 
proga Dievui duoti žmonijai naują būtį, ją iš naujo pagrįsti 
ir pakelti aukštyn. Atpirkimo žygis yra naujas sukūrimas: 
„creatio nova — ne tik moraline, bet ir ontologine pras- 
„me, nes nuodėmė taip pat yra ne tik moralinis, bet ir onto- 
loginis aktas. 

Ši naujos, pilnesnės ir tobulesnės būties mintis glūdi ir 
bo knygoje, kurios autorius leidžia Dievui Jobą apdova- 
oti dvigubai. Tiesa, ši mintis čia yra išreikšta dar labai 
imityviai, dar labai konkrečiais, pasakytume, net ekono- 
Ininiais vaizdais: dvigubu, avių, kupranugarių, galvijų ir asi- 
lių skaičiumi (42, 12). Tačiau šitie nomadinės tautos vaizdai 
mums nė kiek nekliudo įžvelgti, kad transcendenci- 
jos atsakymas savopilnatve visados pralen- 
ia egzistencijos klausimą. Dievas atsako dau- 
au, negu žmogus klausia. Dievas atitiesia labiau, negu 
ogus pasvyra. Todėl laiminga yra ne tik kaltė. Laiminga 
a kiekviena kraštinė situacija, kuri nubūtina žmogų, nes 
ja, iš transcendencijos gautoji būtis jau yra aukštesnė, 
gu seniau turėtoji. Laiminga yra ir kaltė, ir kančia, ir 
tova, ir galop mirtis, nes visos jos pastato žmogų Dievo aki- 
vaizdoje. Jos visos atskleidžia transcendencijai jo egzisten- 
ją. Jos visos žmogų atveria Dievui, kuris jį pripildo nauja 

šviesa, nauju turiniu, nauja galia. Šias situacijas pergalėjęs, 
žmogus jau yra naujas žmogus, naujas Viešpaties kū- 
rinys, gyvenąs nebe tiek savimi, kiek anuo gautuoju transcen- 
dentiniu turiniu. Todėl kraštinės situacijos pačios savimi, 
objektyviai jas svarstant, yra tikriausi keliai į Die- 
vą, tikresni, negu tradiciniai keliai, pasilieka teorijos plot- 
mėje. Atvesdamos žmogų prie jo būties ribos, jos tuo pačiu 
jį atveda ir prie transcendencijos, nes leidžia žmogui pajusti, 
kad jo egzistencija yra laikoma ne jo paties, bet Kito, kuris 
yra būties atrama ir pagrindas. Gavęs iš šitojo Kito atsa- 
kymą ir juo iš naujo pagrindęs savo būtį, žmogus savaime 
esti pakeliamas aukštyn, nes juk ir pats atsakymas yra 
transcendentinis, vadinasi, peržengiąs egzistenciją: iš 
Dievo kilęs ir į Dievą vedąs. — Transcendencijos tad atsa- 
kymas yra visados žmogaus išaukštinimas. Jeigu žmogus 
yra nuostabus jau pačioje savo egzistencijoje, tai dar nuosta- 
besnis jis pasidaro tada, kai ši egzistencija, virtusi klausimu, 
esti Dievo atsakoma. Mišių metu Bažnyčia, maišydama vyną 
su vandeniu, kalba maldą, kurioje kreipiamasi i Viešpatį, 
kuris žmogaus substancijos kilnumą nuostabiai sukūrė ir dar 
nuostabiau atstatė: „mirabiliter condidisti et mirabilius re- 
formasti“. Transcendencijos atsakymas pralenkia visus žmo- 
gaus lūkesčius, nes jis kyla iš jos, kaip iš Meilės. 


Ir vis dėlto nekiekvienas egzistencijos paklausimas yra 
transcendencijos atsakomas. Jau buvome sakę, kad Jobas 
savo klausimą tinkamai pastatė tik tada, kai atšaukė savo 
norą bylinėtis su Dievu ir pažadėjo jį apgailėti dulkėse ir 
pelenuose. Kitaip sakant, egzistencinis klausimas 
estitinkamai pastatomas tiktada, kaiegzis- 
tencija visa savo gelme atsiveria transcen- 
dencijai, nepasilikdama nieko sau ir nė jo- 
kiu atžvilgiu į save neatsiremdama. Tiktai to- 
kiu atveju transcendencija atsako. Tiktai tokiu atveju žmo- 
gus esti Dievo išgelbstimas iš jį ištikusios nebūties. O kol 
žmogus būna atsivėręs Dievui tik iš dalies, kol jis tebesitiki 
savo minties galia atstatyti pasvirusią savo būtį, tol jo sta- 

tomas klausimas pasilieka daugiau ar mažiau abstraktus ir 
jo kreipimasis į Dievą — netikras; tol ir transcendencija 
tokiu atveju yra nebyli. Koks yra skirtumas tarp šių dvieju 
žmogaus nuotaikų ir tarp šių dviejų jo statomų klausimų, 
4 „ryškiai parodo Adomo Mickevičiaus „Vėlinių“ Konradas, 
"kuris nepaprastai intensyviai kreipiasi į Dievą, tačiau jokio 
~ atsakymo negauna. Konrado šauksmas sudūžta į Viešpaties 
begalinę tylą. 

Konradas yra poetas. Jis dainuoja, tačiau ne žmonėms, 
„ bet pats sau: „Kam man žmonės? — sako jis pasilikęs vienas 
„kalėjimo celėje, — lyg jiems aš dainuoju . . . Tas nelaimin- 
"gas, kur žmonėms dainuoja“!). Savo giesmę, tąją antpasau- 
linę žvaigždę, jis kreipia į Dievą ir į gamtą: „Klausykis, 
„Dieve, ir tu, gamta, klausykis. Štai jūsų verti garsai, jūsų 
„verta daina. Aš — jos milžinas“ (ibd.). Ir šitas milžinas, 
"šitas giesmės kūrėjas apvaldo savo žygiais visą pasaulį. Jis 
"suka žvaigždes savo dvasia (ibd.); žvilgtelia į kometą visa 
"sielos galia, ir kometa sustoja (86 p.); dirstelia į paukščius, 
k „sparnais perskrodžiančius erdves“, ir šie pasijunta tarsi 
kilposna įkliuvę (ibd.). Medžiaginis ir gyvybinis pasaulis 
"pasiduoda kūrėjo galiai. Tik vienas vienintelis padaras iš- 
| 5prunka iš kūrėjo-poeto žinios, būtent: žmogus. „Tiktai 
„žmonės nuodėmingi, menki, bet nemirtingi, nei jie man tar- 
uja, nei manęs jie pažįsta“ (86 p.) O Konradas nori vis 
Ito valdyti ir žmones. Jis nori, kad ir jie būtų objektas 
jo kūrybai. „Tą valdžią, kurią gamtai turiu, turiu turėti ir 
sieloms; kaip paukščius aš valdau, suku žvaigždes, taip ir 
artimus turiu valdyti“ (ibd.). Deja, šitos sielų valdžios Kon- 
radas savyje nejaučia. Nebūdama žmogiškosios kūrybos pa- 

aras, žmogaus siela negali būti kito valdoma, kaip yra val- 
as medžiaginis ar gyvybinis pasaulis. Poetas negali su 
ogumi elgtis taip, tarsi jis būtų „lyg mintys ir žodžiai“, 
kurių „giesmių giesmės pinas“ (ibd.). 
Šitoje tad vietoje Konradas ir kreipiasi į Dievą. Iš jo 
nori gauti šios sielų valdžios. „Duok man sieloms val- 


i Cit. M. Biržiška, Iš Adomo Mickevičiaus raštų 82 p., Kaunas, 1927. 

džią“, maldauja Konradas (86 p.). — „Duok man ją arba bent 
kelią parodyk . . . Geidžiu valdžios, kokią Pats turi; geidžiu 
sielas valdyti, kaip Pats jas valdai“ (87 p.). Kreipimasis yra 
visiškai nuoseklus. Jeigu Dievas yra žmogaus būties Kū- 
rėjas ir jos Palaikytojas, tai Jis yra vienintelis, kuris gali, 
žmogų valdyti, kaip poetas valdo savo mintis ir žodžius. 
Žmogus yra Dievo ištartas žodis, Dievo įkūnyta 
mintis, todėl nuo Jo ir priklausoma visa savo esme. Norė- 
damas tad šitas dieviškąsias įsikūnijusias mintis valdyti ir 
jas pinti į savo giesmę, Konradas gali kreiptis tik į Dievą, 
nes tik iš Jo vieno jis gali gauti šitokią galią. Žmoguje jos 
nėra. Tai Konradas jaučia labai gerai. "Todėl jis iš tikro į 
Dievą ir kreipiasi. 

Bet Dievas tyli. Nepaisydamas Konrado maldavimų, pa- 
kartotinų priekaištų ir net grasinimų sukrėsti visą santvarką, 
Viešpats neatsiliepia į Konrado balsą ir neatsako į jo klau- 
simą. Konradas visaip mėgina prie Dievo prieiti. Jis pa- 
žada šią galią panaudoti žmonių gerovei, užtraukdamas lai- 
mės giesmę (86 p.). Jis priekaištauja Dievui, kad šis širdis 
palieka amžiname varge, patenkindamas tiktai protą (87 p.). 
Jis galop grasina, pastebėdamas, kad „jausmas sudegins tai, 
ko mintis nestengs sulaužyt“ (90 p). Tačiau Dievas tyli. 
Kodėl? Kodėl Dievas, išklausęs Jobą ir net dvigubai jam 
grąžinęs to, ką jis buvo anksčiau turėjęs, yra toks nebylus 
Konrado atveju? Atsakymą mums duoda pats Konradas, 
atskleisdamas savęs, kaip kūrėjo, pergyvenimą. Konradas 
jaučia turįs savyje nepaprastą kūrybos galią, kuri „ne nuo 
žmogaus priklauso“ (85 p.)) Šios galios jis negavo nei iš 
rojaus medžio „pažint, kas gera ir kas pikta“; nei iš knyginių 
pasakojimų; „nei iš uždavinių sprendimo, nei iš burtininkų 
būrimo“ (85 p.). Iš kur tad yra ši galia? Konradas atsako: 
„Esu kūrėjas gimęs. Iš ten kilo mano jėgos, iš kur ir tavo- 
sios pas Tave atėjo . . . Turi, nustoti nebijai; aš irgi nebi- 
jau“ (85 p.) Vadinasi, kūrybinių Konrado galių 
šaltinis yra jis pats. Jis jas semia iš ten pat, iš kur 
ir Dievas, o Dievas jas semia pats iš savęs. Taip ir Kon- 

radas. Jis yra kūrėjas gimęs, jis paprastai turi kūrybinė 
4 galią ir nebijo jos prarasti, nes jos versmė yra jis pats. Bū- 
„damas nemirtingas ir pats „aukštasis žemės jausmininkas“ 
“(87 p.), jis tuo pačiu nešiojasi savyje ir nežlungančią kūrybos 
1 jėgą. Tačiau jeigu taip, kokios prasmės tada turi jo kreipi- 
< masis į Dievą? Tiesa, ši Konrado galia nėra visuotinė. Ji 
„neliečia žmogiškosios sielos. Todėl Konradas ir prašo Dievą 
"suteikti jam šios sielų valdžios. Tačiau ką gi reiškia ši 
"spraga anoje kūrybinėje nemirtingoje ir nežlungančioje 
„galioje? Ar ji nerodo šios galios reliatyvumo? Ar ji nerodo, 
"kad Konradui jo galia kyla anaiptol ne iš jo paties; kad 
„Dievo kūrybiškumas ir žmogaus anaiptol nestovi toje pačioje 
"plotmėje? Ką gi reiškia Konrado negalia pačiam užsitaisyti 
"aną spragą savo kūrybiniame pajėgume? Kodėl gi jis ne- 
"įstengia žmonių taip valdyti, kaip valdo savo giesmės žo- 
"džius? Konradas atsistoja priešais Dievą ir sako: „Matai, 
„jogei žmonių ir angelų pirmasis geriau Tave pažįstu, negu 
arkangelai; esu, vertas, kad su manim valdžia pasidalintum“ 
(89 p.). Iš tikro, jeigu Konrado kūrybinė galia yra iš to pa- 
ties šaltinio, kaip ir Dievo, kodėl Dievas negalėtų šita val- 
a su juo pasidalinti? Tačiau argi nejaučiame šio klau- 
o absurdiškumo? Ką gi reiškia pasidalinti? Tai 
škia duoti kitam tai, ko anas neturi. Konradas prašo, 
d Dievas su juo pasidalintų savo valdžia sieloms, tuo 
pačiu prisipažindamas, kad jis šitos valdžios neturi ir 
negali iš savęs turėti. Bet tuomet kokia gi yra prasmė sa- 
kyti, kad „aš esu vertas, kad su manim valdžia pasidalintum“ 
ai ba kad „iš ten kilo mano jėgos, iš kur ir tavosios pas Tavė 
tėjo“? Susilyginimas su Dievu, kurį nori Konradas išreikšti, 
a tik žodiniu, neturinčiu jokios ontinės atramos pačioje 
nrado būtyje. Savo prašymu pasidalinti jis pats 
neigia savo lygumą Dievui, patekdamas tuo būdu į prieš- 
aujantį kelią ir dėl to neatverdamas savo būties trans- 
tendencijai. Konradas Dievui neatsiskleidžia visu savimi, 
taip Jobas. Dievas jam nėra jo būties Nešėjas ir Palaikyto- 
Konradas mėgina atsistoti pats ant savęs. Jis tik kvie- 

čiasi Dievą į talką — truputį jam padėti, užtaisant mažą 
spragelę jo būtyje. Bet kas gi yra ši spragota būtis? Ar 
spragos buvimas neišduoda visos tos apgaulės, kuria Kon- 
radas gyvena? Būties spragotumas yra jos reliatyvumo ženk- 
las. O spragos užtaisytojas, ateinąs iš anapus, jau nėra 
priemonė ar įrankis, bet būties Pagrindas, nes jos kūrėjas. 
Užtaisyti būties spragą reiškia ją sukurti. 
Tai pajėgia Dievas, bet to nepajėgia Konradas. Bet juk Kon- 
radas Dievo tokiu pagrindu nepripažįsta.  Transcendencija 
Konradui yra ne žmogiškosios būties pagrindas ir šaltinis, 
bet tik įrankis, tik talkininkas, tik pagelbininkas, kuris nenori 
ateiti ir padėti. Konradas jaučia savyje būtinį plyšį. Tačiau 
žodiniu savo susilyginimu su Dievu jis užsklendžia pats save. 
Jis neišvysto šitos pajaustos spragos ligi visumos, kaip tai 
padarė Jobas, atsidūręs kančioje, ir todėl pasilieka trans- 
cendencijai uždaras. Konrado šauksmas į Dievą yra tik jo 
lūpų, bet ne jo būties šauksmas. 


Štai kodėl Dievas ir tyli. Ir štai kodėl Konradas nesu- 
laukia jokio atsakymo, nes iš tikro tanscendencija čia nė 
neturi į ką atsakyti, kadangi Konradas nepastato klausimo. 
Jis neatveria savo būties, bet tik parodo Dievui mažą jos 
plyšelį, kurį Dievas turįs užlopyti. Tarp Konrado ir Dievo 
neatsiranda tokio santykio, koks iš esmės yra tarp egzistenci- 
jos ir transcendencijos ir koks susidaro tarp Dievo ir Jobo. 
Dėl to, nepaisant maldavimų, priekaištų ir grasinimų, Kon- 
radas jokio baiso ir jokio ženklo iš anapus nepatiria. Ir 
šita Dievo tyla kaip tik parbloškia Konradą. Pasiryžęs 
iššauti į viso kosmo santvarką savo šauksmą, kad Dievas 
yra „ne pasaulio tėvas, bet . . .“, Konradas nepajėgia ištarti 
šio sakinio paskutinio žodžio ir krinta apalpęs. Jo mintį už- 
baigia jau velnio balsas: „Caras“ (90p.) Dievas yra ne pasau- 
lio tėvas, bet tiktai jo caras, kuris jėga ir žiaurumu valdo ir 
nenori šia valdžia su nieku pasidalinti. Ši mintis glūdėjo 
Konrado dvasioje jau iš pat pradžios. Tik jis jos nepajėgė 
garsiai ištarti. O pasiryžęs vis dėlto ją, tarsi patrankos svie- 
dinį, iššauti į pasaulio sąrangą ir norėdamas, kad šis jo balsas 

eitų „iš kartų į kartas“ (90p.), Konradas neteko fizinių jėgų 
šiam pasiryžimui įvykdyti. Ši Dievo tyla turi begalinės 
reikšmės. Į ją sudūžta žmogaus pastangos atsiremti į save ir 
iš savęs išverpti savo būtį. Kaip Dostojevskio „Didžiajame 
Inkvizitoriuje“ Kristaus tyla priverčia inkvizitorių eiti ligi 
galutinio savo minčių paneigimo, taip Mickevičiaus ,Vėli- 
nėse“ Dievo tyla priverčia Konradą eiti ligi fizinio sugriu- 
vimo, kad tuo būdu būtų galima išsivaduoti iš ano priešta- 
ravimo, į kurį jis buvo savo teigimais įsipainiojes. Savoje 
“ improvizacijoje Konradas sykį pastebi, kad ši naktis reiškia 
| aukščiausią jo jėgų pakilimą ir kad dabar jis patirsiąs, kas 
„jis iš tikro yra: „Aukščiausias, o gal tik išdidęs“ (84p.). Savo 
= alpuliu jis patiria, kad jis yra ne aukščiausias, o tik išdidąs. 
“Jis pajaučia, kad grimsta į bedugnę, neturinčia galo. Iš šitos 
"bedugnės jį išgelbsti tik kunigo Petro malda, vadinasi, 
_ žmogiškosios būties atvėrimas Dievui. 


Skirtumas tad tarp Jobo kreipimosi į Dievą ir Konrado 
"yra, kaip matome, esminis. Tiesa, Jobas prometėjiškų užma- 
$ čių iš sykio taip pat turėjo. Tačiau jos neiškilo jam pilnon 
sąmonės švieson ir todėl kelio į transcendenciją neužtvėrė. 
Tuo tarpu Konradas šitų užmačių buvo vedamas iš pat pra- 
 džios. Jo giesmė esanti verta Dievo; jo galia kurti esanti tokia 
pat, kaip Dievo; jis, kaip ir Dievas, nemirtingumą jaučiąs 
r nemirtingumą kuriąs. „Ką gi didesnio įstengei sukurt, 
„Dieve?“ — pasididžiuodamas jis klausia Viešpatį (83) .. 
Sios užmačios kaip tik ir užsklendžia Konradui tikrą egzis- 
tencinį kelią į transcendenciją. Savęs, kaip lygaus Dievui, 
pergyvenimas neleidžia Konradui pastatyti savojo klausimo 
tikrąja šio žodžio prasme ir tuo pačiu neleidžia sulaukti 
atsakymo. Jobo kreipimasis į Dievą virto malda. Tuo tarpu 
nrado kreipimasis pasibaigė grasinimu. Ir šitas grasini- 
s būtų visiškai Konradą pražudęs, jeigu ne jo fizinių jėgų 
kimas, neleidęs jam paskutiniu žodžiu apvainikuoti savo 
što. Taigi nors abu — Jobas ir Konradas — jaučia savo 
galią: Jobas išsivaduoti iš kančios, o Konradas valdyti 
mones, tačiau jų nusistatymai šios negalios atžvilgiu yra 

labai skirtingi. Abu juodu yra priėję prie savo būties ribos 
Jobas kančioje, Konradas kūryboje. Tačiau Jobas šios ribos 
akivaizdoje meldžiasi, o Konradas maištauja ir grąso . Todėl 
ir jų egzistencinė išvada yra skirtinga. Jobas peržengia šią 
ribą ir pasvyra į transendencijos rankas. Konradas daužosi 
šiapus ribos ir išsekęs pasvyra į begalinę bedugnę, iš kurios 
jį išgelbsti taip pat tik malda, nors ir ne jo paties. Visos 
Jobo kalbos yra ne kas kita, kaip jo kūriniškumo išskleidimas 
Viešpaties akivaizdoje; kaip nuolatinis prisipažinimas esant 
Dievo rankų menkų padaru ir stebėjimasis, kaip Viešpats 
dar gali atkreipti savo akį į šį žmogaus menkumą. Tuo tarpu 
visa Konrado improvizacija yra ne kas kita, kaip pastangos 
šį kūriniškumą paneigti ir parodyti, kad žmogus-kurėjas yra 
toks pat, kaip ir Dievas, tegul ir su mažyte spragele. 

Todėl suprantama, kad šie du skirtingi nusistatymai 
transcendencijos atžvilgiu sukuria ir du skirtingus atsaky- 
mus. Jobas, kreipdamasis į Dievą visa savo būtimi, sulaukė 
Jo atsakymo taip pat būtimi. Konradas, kreipdamasis į 
Dievą maištaujančių žodžiu, sulaukė absoliutinės tylos ir pa- 
regėjo krintąs į begalinę tamsą. Prometėjiškas savęs pergy- 
venimas neleidžia žmogui patiekti savos būties, neleidžia 
pastatyti savo ontologinio klausimo ir sulaukti atsakymo iš 
anapus. Transcendencija neatsako į žodžius, nes Ji pati 
yra ne žodis, bet Būtis. Todėl ir kreipimasis į ją turi būti 
būtimi tokia, kokia ji savyje yra. Ir taip atsitiko ne tik su 
Konradu. Taip būtų atsitikę ir su Jobu, jeigu jis nebūtų at- 
šaukęs savo bylinėjimosi su Dievu. Ir taip atsitinka su 
kiekvienu žmogumi, kuris prometėjiškame užsisklendime mė- 
gina Dievą nutraukti į egzistencijos ribas ir čia jį uždaryti. 
paversdamas Jį įrankiu savo spragoms užtaisinėti. Prome- 
tėjiška egzistencija transcendencijos nepasiekia. Bet ne to- 
dėl, kad ji nežinotų savo kelio, bet todėl, kad ji laisva savo 
valia šį kelią pridengia. Kiekvienoje  egzistencijoje yra 
spraga, ir kiekvienas prometėjus šią spragą skaudžiai išgy- 
vena. Šita spraga kaip tik ir yra tasai langas, pro kurį žmo- 
gus gali paregėti Dievą. Tačiau nesykį žmogaus valia užtrau- 

kia tankią uždangą ant šito lango, ir transcendencija pasį. 
lieka anapus. Ji pasilieka už egzistencijos durų.  Tačigų 
„ tai yra ne pačios egzistencinės sąrangos, o tiktai žmogiš. 
 kosios laisvės aktas. Transcendencija savo atsakymu nusilej. 
džia tiktai į vispusiškai atsivėrusią egzistenciją. O šitą egzis. 
“ tenciją atverti yra žmogaus rankose. 

II 
EGZISTENCIJOS ANALIZĖ 


1. EGZISTENCINĖ NUOTAIKA 


Mūsų dienų egzistencinė filosofija pagrindine žmogaus 
nuotaika, liečiančia jo būtį, laiko rūpestį. Rūpestis, kaip 
jau anksčiau sakyta, nėřa susirūpinimas kasdieniniu savo 

| gyvenimu. Tiesa, jis, kaip ir kiekvienas kitas žmogaus nu- 
 siteikimas ar nusistatymas, gali prapulti pasaulyje, gali būti 
L nutrauktas į kasdienybę ir virsti nesavu, vadinasi, esan- 
čiu tiktai žmogaus būtybės paviršiuje, bet nesiekiančių jo 
gelmės. Taip gali atsitikti ir su rūpesčiu. Iš tikro, šitaip 
su juo nesykį ir atsitinka. Nesykį žmonės, kaip ta Evange- 
lijos Morta, rūpinasi daugeliu, pamiršdami vieną vienintelį 
| dalyką, būtent: savo būtį ir savo likimą. Kai Kristus Kalno 
„ Pamoksle įspėjo žmones nesirūpinti rytdienos valgiu ir gė- 
Bi rimu, o Dievo Karalyste, Jis taip pat turėjo galvoje žmo- 
| giškojo rūpesčio prapuolimą pasaulyje ir paskendimą kas- 
| dieniniuose rūpestėliuose, susitelkiančiuose aplinkui fizinės 
k gyvybės palaikymą. Vis dėlto savo esmėje rūpestis nėra 
kasdieninis ir paviršutiniškas. Jis yra, kaip sakėme, žmo- 
“gaus būsena nebūties akivaizdoje. Tai yra atsitiktinės bū- 
“ tybės būsena, būtybės, kuri gali nebūti ir todėl rūpinasi, 
"kad būtų. Rūpestis todėl yra įaustas į pačią ontologinę žmo- 
“gaus sąrangą. Jis išreiškia nuolatos esančią nebūties grėsmę 
ty šitai atsitiktinei būtybei, kokia yra žmogus. Žmogus 
„egzistuoja rūpindamasis, nes jis egzistuoja 
pripuolamai. Rūpestis kaip tik ir yra žmogaus noras 
" šitoje pripuolamybėje išsilaikyti, nes pripuolamybė visados 
"yra gręsiama išnykti, kadangi ji neturi pagrindo pati savyje. 
“| Tačiau šalia rūpesčio, šalia šios plačios ir gilios egzisten- 
„cinės nuotaikos, kurią taip labai pabrėžia dabartinis pasau- 
dis, Jobo knyga kelia kitą nuotaiką, kuria yra būdingas žmo- 
gaus buvimas žemėje, būtent: skundą. Visa Jobo knyga 

kančios akivaizdoje juk yra vienas ištisas skundas. „Eidamas 
gulti, aš sakau: kada prašvis diena, kad galėčiau atsikelti? 
Atsikėlęs laukiu vakaro ir esu pilnas nerimo nuo sutemos 
ligi aušros. Mano kūnas yra aptekęs puvėsiais, ir, tarsi že- 
mės pluta, yra mano oda (7, 4—5) . . „ Jeigu aš nusidėjau, 
tai ką aš padariau Tau, žmonių Sarge. Kodėl Tu pasirinkai 
mane savo taikiniu, kad aš virtau Tau našta? Kodėl Tu ne- 
pakeli mano nuodėmių ir neleidi mano kaltei pranykti? (7, 
20—21) . . . Jis užmūrino mano kelią, kad neičiau toliau, ir 
tamsybes patiesė ant mano tako. Jis išvilko mane iš mano 
garbės ir nuėmė vainiką nuo mano galvos (19, 8—9) . . . Jis 
atitolino nuo manęs mano brolius, ir mano pažįstami pasi- 
darė man svetimi. Nuo manęs nutolo mano giminės ir pa- 
tikimieji, mane pamiršo mano namų saugotojai; mano tar- 
naitės niekina mane, tarsi svetimą; lyg svetimšalis esu jų 


visų akyse (19, 13—15) . . . Pasigailėkite manęs. pasigailėkite 
manęs bent jūs, mano draugai, nes Viešpaties ranka ištiko 
mane“ (19, 21). — Šitokiais paklausimais, savo buvimo anali- 


zėmis, priekaištais, maldavimais yra perpintos visos Jobo 
kalbos. Jobo egzistencija būna skųsdamasi. Ir tai nėra tik 
individualus Jobo atvejis. Kiekvienas žmogus skundžiasi, 
skundžiasi nuo pat jo sąmonės atbudimo vaikystėje ligi jos 
užgesimo mirties momentą. Skundas, kaip ir rūpestis, yra 
susijęs su pačia žmogaus būtimi. Jis yra nuotaika, kuri iš- 
tikimai žmogų lydi visą jo žemiškąjį kelią. Visi mesbū- 
nameskuųsdamiesi. 

Iš kur kyla šitas skundas ir kas yra jo pagrindas? Savo 
kalbose Jobas nurodo dvi priežastis, kurios skundą žmogui 
pažadina ir jį palaiko. Visų pirma žmogusskundžiasi 
dėlto, kad jis turi aprėžtą galią kentėti. „Ar 
mano jėga yra akmens jėga, ir ar mano kūnas yra geležinis? 
Štai, kadangi manyje nėra jokios pagalbos, tai man ir kiek- 
viena viršinė parama yra atsakoma“ (6, 12-—13). Jobas jau- 
čia savo negalią kančiai pergalėti; jaučia taip pat ir viršinį 
apleidimą, kuris ištinka kiekvieną kenčiantįjį; ir kaip tik 
todėl skundžiasi. Žmogaus jėgos yra aprėžtos, ir kai šios 

jėgos pasiekia savo ribas, tuomet ir kyla skundas. Kol žmo- 
gus kančią pakelia, tol jis gali būti neramus, nepatenkintas, 
nerviškas, bet tol jis dar nesiskundžia. Skundas atsiranda 
tik kraštinėje situacijoje, tik tada, kai žmogus atsiduria prie 
ribos. Čia jis atsistoja priešais nebūtį, paregi savo negalią 
nebūtį pergalėti ir todėl pradeda skųstis. Iš kitos pusės, 
žmogus skundžiasi tada, kai nesuvokia savo 
kančios prasmės. „Pamokykite mane, — sako Jobas 
savo draugams, — ir aš nutilsiu“ (6, 24). Deja, Jobo draugai 
nesugeba tinkamai atskleisti kančios prasmės, ir todėl Jobas 
į nenutyla. Prasminga kančia nežadina skundo. 
= Prasmingoje kančioje žmogus gali tik dejuoti dėl jį kamuo- 
jančių skausmų. Bet jis nesiskundžia dvasine prasme, kurią 
Y skundas savyje visados slepia. Jeigu žmogus žino, kodėl jis 
kenčia, šitas žinojimas pripildo jo dvasią kartais net dideliu 
“džiaugsmu. Kankinių istorijoje nėra skundo. Kankiniai 
“eidavo į areną ne skųsdamiesi, bet dažnai giedodami, o vi- 
“ sados melsdamiesi ir pradžiugę, kad savo krauju turi progos 
A paliudyti Tiesą. Jie žinojo, kodėl jie kenčia, ir kokios pras- 
„ mės yra šita jų kančia. Todėl jie ir nesiskundė. Skundas 
| yra esmingai susijęs su kančios prasmės neaiškumu. Jeigu 
"aprėžta žmogaus galia kęsti yra daugiau gyvybinė jo skundo 
“ priežastis, tai kančios prasmės nesuvokiamumas jau yra gry- 
"nai dvasinė priežastis. Ir kai abi šios priežastys susitinka 


| kartu, skundas pasidaro labai kartus ir labai gilus. Jobo 
„atveju jos kaip tik susibėgo. Todėl Jobo skundas kaip tik 
ir apreiškia šios egzistencinės nuotaikos pačias gelmes. 

1 Šios dvi skundo priežastys mums parodo, kad skundas 
„visados yra susijęs su kančia. Kančia yra skundo 
í šaltinis, iš kurio jis išteka ir kuris jį maitina. Laimėje žmo- 
y gus nesiskundžia. Džiaugsmas taip pat skundo nepažįsta. 
Obas irgi, kol gyveno paprastą, ramų gyvenimą, nesiskundė. 
Bet tos pačios priežastys parodo, kad nekiekviena kančia 
„žadina skundą. Skundas kyla tiktai iš žmogui 
'perdidelėsirnesuvokiamos kančios. Todėl jis 
ekados nėra paviršutiniškas dejavimas, atsirandaąs dėl fizi- 

nių skausmų, bet gilus žmogiškosios būties balsas. Skundas 
nėra tik grynas psichologinis pergyvenimas, bet ontologinis 
žmogaus gelmių atsiskleidimas. Juo prabyla ne nepatenkin- 
tas kasdieninis žmogaus gyvenimas, bet kančios paliesta, 
šitos kančios nubūtinta ir joje ligi nesusivokiamumo pakly- 
dusi pati žmogiškoji egzistencija. Skundas yra nykstančio 
žmogaus pagalbos šauksmas; žmogaus, kuris atsidūrė prie 
savo būties ribos ir kuris jaučia, kad pamažu, bet nesulaiko- 
mai slenka į nebūtį. 

Konkrečia savo išraiška, paviršium žiūrint, skundas gali 
kartais atrodyti kaip piktažodžiavimas. Šitaip Jobo skundą 
suprato ir jo draugai. Todėl jie, savotiškos baimės vedami, 
stojo prieš Jobą, mėgindami jį gelbėti, nes tikras piktažodžia- 
vimas Dievui juk reiškė mirtį. Kančios didumas ir sykiu jos 
nesuvokiamumas pažadina žmoguje tam tikrą kartėlį, kuris 
gali išsiveržti ir šiurkščiais žodžiais. Tai yra psichologinės 
skundo apraiškos, suaustos su žmogaus nekantrumu, su ana 
aprėžta galia kentėti. Tačiau savo esmėje skundas niekados 
nėra piktažodžiavimas. Piktažodžiavimas yra ne 
skundo, bet kovos forma. Kai žmogus nori kovoti, 
bet neįstengia, tuomet jis ima piktažodžiauti. Jobo žmonos 
patarimas prakeikti Dievą ir buvo savyje ne kas kita, kaip 
patarimas paskelbti Dievui kovą. Bet juk žmogus, ir dar 
puvėsiais aptekęs žmogus, yra bejėgis Viešpaties akyse. To- 
dėl eidamas į kovą su Absoliutu, jis negali rasti jokio kito 

- ginklo, kaip tik piktą žodį. Štai kodėl ir minėtoji Micke- 
vičiaus „Vėlinių“ Konrado kova su Dievu baigiasi grasinimu 
ir galop pastanga sviesti į pasaulį piktą žodį, kad Dievas yra 
ne tėvas, o — caras. Bet juk kančios ištiktas žmogus, į ne- 
būtį slenkąs žmogus paprastai nekovoja, nes jis neturi su 
kuo kovoti. Jis tik šaukiasi pagalbos. Todėl piktažodžia- 
vimo jame paprastai nėra, nors, paviršium. stebint skundo 
formą, ir gali atrodyti. Jobas todėl ir atkreipia savo draugų 
dėmesį, kad šiurkštūs bei drąsūs jo posakiai anaiptol nėra 
piktažodžiavimas: „Mano lūpose negyvena netiesa, ir mano 
liežuvis netaria pikto žodžio“ (6, 30). Savo skundu Jobas 

nori tik pasakyti, kad jis nepaprastai sunkiai kenčia ir kad 
nemato šios kančios pagrindo bei nesuvokia jos prasmės. Pa- 
grindo bei prasmės jieškojimas virsta pagrindiniu skundo 
motyvu. Kančios didumas skundą pažadina. Kančios nesu- 
vokiamumas jį veda ir teikia jam turinio. Giliausia tad 
prasme skundas yra kančios prasmingumo 
jieškojimas. Vistiek ar žmogus maldauja, ar prašo pa- 
gelbėti bei paguosti, ar vaizduoja savo sunkią situaciją, po 
visais jo žodžiais ir posakiais glūdi vienas vienintelis klau- 
simas „kodėl?“ Kodėl kančia pasidarė nebepakeliama? Kodėl 
žmogus negali iš jos išsivaduoti? Kodėl jis kenčia? Ir tt. 
H Vidine savo sąranga skundas visados yra klausimas. 
| Šitoje vietoje mes susekame esminį skundo ryšį su egzis- 
“ tencin'u mąstymu. Jau esame minėję, kad egzistencinis 
a mąstymas yra žmogaus kova su nebūtimi, kuri atsiveria 
„jame pačiame. Priėjęs kančioje ar kurioje nors kitoje kraš- 
; tinėje situacijoje prie savo būties ribos ir atsistojęs nebūties 
akivaizdoje, žmogus mėgina nebūtį pergalėti ir savo masty- 
mu save iš naujo atstatyti. Jis klausia, jis patiekia savo 
„būtį, tačiau savyje ir savo egzistencijoje atsakymo neranda. 
"Tai yra egzistencinio mąstymo eiga. Skundas kaip tik ir 
įsijungia į šitą eigą. Jis virsta konkrečia žmogaus kovos su 
 nebūtimi ir žmogaus klausimo išraiška. Egzistencinis mąsty- 
mas, kaip minėjome, nėra abstraktus teorijos reikalui. Žmo- 
gus egzistenciškai mąsto visa savo būtimi savam asmeniniam 
likimui. Jo paties egzistencija yra šio mąstymo objektas. 
Tačiau negalėdamas nebūties pergalėti ir atsakymo duoti, 


ir egzistencinio mąstymo skirtumas nyksta. Skundas 
virsta egzistencinio mąstymo būdu: egzis- 
tencine mąstysena. Skųsdamasis žmogus mąsto giliau- 
Šiai, nes jis mąsto, jausdamas nebūties ir nesuvokiamybės 
ėjimą savyje. Fgzistencinis mąstymas, išvystytas ligi 

galo, visados virsta skundu, nes visados atsimuša į nebūtį, 
kurios pergalėti jis nepajėgia. Dar daugiau, tik skundu 
virtęs Mąstymas virsta tikra ir giliausia 
prasmeegzistenciniu. Kol žmogus nesiskundžia, tol 
jis mąsto daugiau ar mažiau abstrakčiai, kadangi jis mąsto 
apie tai, kas jam yra svetima ir tolima. Tačiau tada, kai 
mąstymas tikrai susitelkia aplinkui savąjį Aš, jis būtinai atsi- 
duria nebūties akivaizdoje ir todėl būtinai virsta skundu, 
virsdamas sykiu ir egzistenciniu. Skundas todėl savo 
esmėje yra ne kas kita, kaip aukščiausia ir 
intensyviausia egzistencinio mąstymo for- 
ma. Mes mąstome skųsdamiesi. Skundas glūdi visose asme- 
ninio mūsų gyvenimo ir asmeninio mūsų likimo problemose. 
Kiekvienas egzistencinis mąstytojas yra Jobo tipo žmogus, 
kurio klausimai atsakymo egzistencijoje neranda ir todėl 
darosi perpinti gilaus skundo motyvais. Šiais motyvais yra 
perpinta ir egzistencinė poezija, išreiškianti nebe gamtos, bet 
žmogaus būtį. Kas gi yra Rilkės „Duineser Elegien“, jeigu 
ne vienas ištisas žmogiškosios būties skundas? Angelai yra 
„kūrinijos lepūnėliai“, veidrodžiai, „kurie išspinduliuotą savą 
grožį susisemia atgal į savo veidą“. O mes? „Ak mes, mes 
iškvėpuojame mus pačius . . . Kaip rasa nuo rytmečio žolės, 
taip kyla mūsų būtis nuo mūsų“!). „Visomis akimis kūrinija 
regi atvirumą. Tik mūsų akys yra tarsi atbulos ir apstatytos 
lyg kilpomis aplinkui laisvą išėjimą. O mažųjų sutvėrimų 
palaima, nes jie visados pasilieka įsčioje, kuri juos išnešioja! 
O laimė uodo, kuris visados viduje šokinėja, net ir tada, kai 
švenčia savo vestuves; nes įsčia yra visa! .. . O mes: stebė- 
tojai visados ir visur, į viską atsikreipę ir niekados negalė- 
dami išeiti. Kas gi mus taip apgręžė, kad mes, viską dary- 
dami, esame tokioje būsenoje, kaip tas, kuris iškeliauja? 
Kaip tasai, kuris ant paskutinio kalnelio užkopęs dar pamato 
visą slėnį, atsisuka, stabteli, pastovi, — taip gyvename ir mes 
ir nuolatos atsisveikiname“?). Kas gi yra visi šitie posakiai, 


1) Antroji elegija. Cit. Duineser Elegien, 11 p. 
2) Aštuntoji elegija, Op. cit., 30—32 p. 

2 jeigu ne žmogiškojo likimo apmąstymas skundžiantis? Skun- 
“das eina per visas mūsojo buvimo sritis ir apsireiškia kaip 
viena iš pagrindinių egzistencinių nuotaikų; nuotaikų ne pra- 
einančių, ne kasdieninių, bet pastovių ir ontologinių. Pati 
mūsų būtis yra pilna skundo. 

į Skundo tad pagrinduose glūdi klausimas. Gali žmogus 
"skųstis įvairiausiomis žodinės išraiškos formomis. Gali jis 
"daryti priekaištų ar pasakoti savo kančią bei nelaimes. Ta- 
"čiau visų šitų formų esmėje glūdi klausimas. Skundas 
visados yra klausiamasis mąstymas. Net ir Rilkė, kuris są- 
3 moningai norėjo pasilikti egzistencijos ribose, stato klau- 
„simą: „Kas gi mus taip apgręžė?“ Bet skunde glūdįs klau- 
„simas nėra teorinis ir abstraktus. Tai yra egzistencinis 
"klausimas. Jis nėra kuri nors loginė premisa, patiekta klau- 
 siamąja forma, iš kurios mes paskui silogistiniu būdu dary- 
| tume išvadas. Ne, skundo klausimas yra klausimas pačia 
giliausia šio žodžio prasme. Skųsdamasis žmogus klausia ir 
"tiktai klausia. Atsidūręs prieš nebūtį, jis nedaro jokių 
išvadų, nieko nesprendžia, bet tik klausia, klausia visa savo 
būtybe, visa savo egzistencija. Skundo klausimas 
yra ontologinis. Skųsdamasis žmogus patiekia savo 
| būtį ir ją atskleidžia. Skundas yra egzistencijos atvirumo 
„išraiška. Štai kodėl skundo klausimas visados yra į ką nors 
nukreiptas. Loginis klausimas yra tiktai mąstymo priemonė. 
"Jis nėra kreipiamas į kitą. Logiškai mąstydamas, žmogus 
pats klausia ir pats atsako. Tuo tarpu egzistencinis klau- 
"simas, būdamas mūsų būties patiekimas ir jos atskleidimas, 
„Savaime krypstą į Kitą, nes pats žmogus atsakymo, kaip 
„buvome minėję, duoti negali. Skunde šitas kreipimasis kaip 
"tik apsireiškia geriausiai. Mes skundžiamės ne sau patiems, 
bet kažkam Kitam, kas jau yra ne mes, bet kas mums gali 
"atsakyti ir mus paguosti. 

4 Kad mes skundžiamės ne sau, aiškinti nereikia. Pats 
"Skundo pobūdis mus veda už mūsų pačių. Tačiau dažnai 
„mes skundžiamės žmonėms; savo artimiesiems, savo drau- 
gams, savo mylimiesiems. Viena egzistencija skundžiasi kitai 

tokiai pat egzistencijai. Viena egzistencija klausia kitą egzis- 
tenciją. Atrodo, kad skundas sukasi kažkokiame užburtame 
rate: kiekviena egzistencija skundžiasi ir kiekviena atsimuša 
į kitą, šalia jos esančią egzistenciją. Bet jeigu pro šitą krei- 
pimąsi į žmones pažvelgsime į pačią skundo linkmės esmę. 
nesunkiai galėsime pastebėti, kad skundas krypsta anaiptol 
ne į egzistenciją. Skųsdamasis žmogus jieško ko nors, kas 
galėtų jam atsakyti į jo egzistencijos klausimą. Jo žvilgis 
visų pirma užkliūva už šalia jo esančių žmonių. Bet tai yra 
tik psichologinis sustojimas. Tai yra tik pirmasis tarpsnis 
skundo kelyje. Skundas vyksta į atsakymą. Tuo tarpu jokia 
egzistencija atsakymo duoti negali, nes kiekviena yra pilna 
skundo ir kiekviena stato tą patį klausimą. Žmogus savo skun- 
dą kitam žmogui tik ištaria, tik jį garsiai apreiškia. Bet savo 
esme jis kreipia šį skundą ne į jį Viena egzistencija kitos 
skundą priima, bet į jį neatsako. Ji tik išklauso jį, bet ne- 
paguodžia. Ir tai yra principinė egzistencijos negalia. Skun- 
das, kaip sakėme, kyla iš Žmogaus susidūrimo su nebūtimi 
ir su nesuvokiamybe. Žmogus skundžiasi tada, kai jis pa- 
siekia savo būties ribą. Todėl jis negali savo skundo kreipti 
į tą, kuris stovi prie tos pačios ribos ir taip pat skundžiasi. 
Skundas yra pagalbos šauksmas. "Tačiau pagalba žmogui 
gali ateiti tik ne iš egzistencijos, nes kiekviena egzistencija 
čia stovi prie savo galimybių ribos. Žmogus kaip tik todėl 
ir šaukiasi pagalbos, kad jokioje egzistencijoje — nei savo, 
nei kitų — jis neranda atramos nebūčiai pergalėti ir nesu- 
vokiamybei atskleisti. Todėl nors skundas psichologine savo 
forma dažnai yra kreipiamas į žmogų, tačiau savo esme jis 
žmogų pralenkia ir vyksta kažkur kitur, kas yra jau nebe 
egzistencija ir nebe žmogaus būtis. Šiuo atžvilgiu yra bū- 
dingas Jobo skundas. Kai jis prabilo ir išdėstė savo kančią 
ir jos pagrindo nesuvokiamumą, draugai pasišovė jį su- 
raminti, manydami, kad jis skundėsi jiems ir jų prašė atsa- 
kymo. Tačiau Jobas gražiai jiems atsakė: „Aš taip pat turiu 
protą, kaip ir jūs; aš jums anaiptol nenusileidžiu“ (12, 3). 
Kiekviena egzistencija skundo atžvilgiu yra tokia pat. Kiek- 

d „viena atsiduria prie nebūties ir todėl kiekviena žino tiek pat, 
„kiek ir kita. Todėl ji gali kitos skundą išklausyti, tačiau 
žinodama, kad esmėje jis yra kreipiamas ne į ją ir kad šioje 
„srityje ji neturi nieko pasakyti, kas kitai nebūtų žinoma. 
"Kraštinėse egzistencijos situacijose visi 
„mes esame vienodi. Nei loginis abstraktus išsilavini- 
mas, nei profesinės ar luominės skirtybės čia neturi jokios 
„reikšmės. Visi mes vienodai kenčiame, visi vienodai nusi- 
" kalstame, visi vienodai kovojame ir visi galop vienodai mirš- 
tame. Visų tad mūsų susidūrimas su nebūtimi ir atsistojimas 
"prie nebūties bedugnės yra toks pat. Visi mes tada skun- 
“ džiamės, jieškodami atsakymo, ir visi jaučiame, kad šis atsa- 
 kymas neglūdi mūsų rankose. 

E) Todėl Jobas, tarsi paaiškindamas draugams savo skundo 
"linkmę, liepia jiems nutilti, kad jis galėtų išsakyti savo liū- 
 desį (13, 13). Ir šitą liūdesį jis išsako Dievui. Apie tai 
jau esame kalbėję. Tai nėra tik vieno Jobo žygis. Kiek- 
vienas skundas savo esme yra kreipiamas į 
anapus. Giliausia prasme žmogus skundžiasi 
„Dievui. Egzistencijos skundas eina į trans- 
È endenciją. Būdamas giliausias mąstymas, skundas tuo 
pačiu yra ir didžiausias egzistencijos atsiskleidimas transcen- 
d encijai. Jau esame sakę, kad egzistenciniame mąstyme žmo- 
£ prieina prie ribos, sustoja ir laukia atsakymo iš trans- 
cendencijos. Skundas parodo, kad šitas laukimas iš žmogaus 
pusės nėra grynas pasyvumas; kad žmogus šitam atsakymui 
ruošia atsiverdamas; kad jis pats šaukiasi šito atsakymo; 
d jis jo prašo ir maldauja. Skunde išeina aikštėn egzisten- 
os aktyvumas transcendencijos atžvilgiu: egzistencija 
jieško transcendencijos. Skųsdamasis Dievui, žmo- 
gus parodo, kad transcendencija ne tik apskritai yra, bet 
ji jam yra; kad transcendencijai jis yra apspręstas sava 
timi; kad ji yra jo išgelbėtoja iš nebūties ir neprasmės. 
u apskritai egzistencinis mąstymas parodo egzistencijos 
irumą transcendencijai, tai skundas šitą atvirumą jau 
rnipildo tam tikru turiniu. Skunde egzistencija 

atskleidžia savo apsprendimą transcenden- 
cijos atžvilgiu. Skųsdamasis žmogus apreiškia ne tik 
savo negalią perskverbti jį ištikusią nebūties tamsą, bet sy- 
kiu ir ontologinį savo polinkį kreiptis į transcendenciją ir ją 
prašyti jam padėti. Skunde išeina aikštėn pirmasis transcen- 
dencijos, kaip gelbėtojos, pergyvenimas. Dievas Iš- 
ganytojas visų pirma pasirodo žmogaus dejonėse. Giliausia 
tad prasme skundas yra religinio pobūdžio. Skunde glūdi 
žmogaus religijos šaknys. Žmogus kreipiasi į transcenden- 
ciją todėl, kad jam reikia peržengti egzistencijos ribas, nes 
egzistencijos prasmė glūdi anapus josios, ir kad jis pats ne- 
gali šių ribų peržengti. Todėl jis ir šaukiasi pagalbos, pa- 
galbos ne iš žmonių, bet iš Dievo, kuriame glūdi egzisten- 
cijos pagrindas ir prasmė. Religinis žmogaus nusiteikimas 
visų pirma apsireiškia skundu. Skundas yra pir- 
mykštė maldos forma. 

Dabartinė egzistencinė filosofija nepriėjo aiškiai prie 
transcendencijos, galimas daiktas, dėl to, kad ji neatkreipė 
dėmesio į skundą. Ji susitelkė tiktai aplinkui rūpestį. Tuo 
tarpu rūpestis, tiesa, yra gili žmogaus nuotaika. Jis, kaip 
sakėme, atskleidžia žmogiškosios būties reliatyvumą, nes pa- 
rodo jos nuolatinę galimybę nebūti. Vis dėlto rūpestis 
savo esmėje yra imanentinis dalykas. Jam visu svoriu 
tinka Rilkės posakis, kad mūsų akys yra tarsi apgręžtos — 
„wie umgekehrt“ —, nes susirūpinusios akys žiūri į savo 
rūpesčio objektą, kuriuo yra mūsų pačių egzistencija. Rū- 
pesčio vedami mes susitelkiame aplinkui save. Rūpestis ne- 
suponuoja kito, kuris būtų sudėtinis jo pradas. Rūpestis pa- 
lieka žmogų vieną su savimi. Štai kodėl dabarties egzisten- 
cinė filosofija, padariusi rūpestį pagrindine žmogaus nuo- 
taika, nepajėgė peržengti egzistencijos ir nerado nieko, kas 
tikrai būtų anapus žmogiškosios būties. Tuo tarpu skundas 
kaip tik atveria aną anapusinę Būti. Skundas, kaip minė- 
jome, neišsitenka egzistencijoje, nes skundimasis sau pačiam 
ar kitai tokiai egzistencijai yra neprasmingas. Pati skundo 
sąvoka suponuoja kažką Kitą, kam skundžiamasi ir kas yra 

jau nebe egzistencija. Atsiremdamas tiktai į rūpestį, egzis- 
tencinis mąstytojas žvelgia tik į save. Gali jis savo rūpestyje 
laikytis herojiškai, gali savo negalią pergalėti, nebūtį pri- 
imti šaltai ir net su tam tikra meile: amor fati. Tačiau vi- 
„sados jis pasilieka vienas su savimi. Grynas rūpestis apstato 
“laisvą išėjimą, jei čia vėl panaudosime vaizdingus Rilkės 
“žodžius, tarsi kilpomis, ir todėl jo vedami mes visados žvel- 
į giame atgal ir niekados negalime išeiti iš savęs: „nie hinaus“ 
(aštuntoji elegija). Tuo tarpu atsiremdamas į skundą, kuris 
yra nė kiek nemažiau reali žmogaus nuotaika, kaip ir rū- 
"pestis, egzistencinis mąstytojas peržengia save ir pasiekia 
“ transcendenciją, kuriai skundžiasi ir iš kurios laukia išgany- 
"mo. Iš rūpesčio kyla vienišas ir šaltas herojizmas. Iš 
"skundo kyla dviasmeninis, vidinis santykis su transcenden- 
"cija arba religija. Skundas rūpesčio neneigia. Greičiau 
di atbaigia, nurodydamas, kas žmogui gali padėti jo susirūpi- 
1 Skundas pralaužia rūpesčio uždarumą ir išveda jį į 
tikras žmogiškosios egzistencijos platumas. Egzistencinė filo- 
"sofija, neįėmusi į savo analizes skundo, neatskleidė žmogiš- 
kosios egzistencijos visoje jos platumoje ir tuo pačiu ne- 
tiekė pilnutinio žmogiškosios būties vaizdo. Egzisten- 
nės filosofijos žmogus rūpinasi, bet ne- 
siskundžia. Jis yra herojiškas, bet ne religiškas. Tačiau 
juo pačiu jis yra netikras žmogus, nes konkretus, šios 
emės žmogus visados skundžiasi ir tuo pačiu visados yra 
apspręstas transcendencijai, nors jos savo protu bei valia 
pripažintų. Rūpestis atveda žmogų ligi kraštinių situacijų 
čia sudūžta, nes šių situacijų jis pergalėti nepajėgia. Tada 
ideda skundas. Todėl konkrečiame savo išsivystyme 
ūpestis yra tiktai įvadas į skundą. Visu pločiu 
šzistencija atsiskleidžia tiktai skųsdamasi. Šiuo atžvilgiu 
knyga papildo žmogaus vaizdą vienų iš esminių jo 
zistencijos pradų, būtent: skundu. Apie rūpestį Jobas 
ba. Tiesa, jo susimąstymas yra rūpesčio vedamas. Kan- 
nubūtintas jis rūpinasi būti. Bet šitas jo rūpestis jau 
virtęs skundu. Jobas skundžiasi ir tuo pačiu atveria 

savo būtį transcendencijai, vadindamas ją savo išganymų 
(pig. 13, 16 ir 19, 25). Jobo knygoje todėl žmogiškoji egzisten- 
cija yra pilnutinė. Žmogaus imanentiškumas čia yra per- 
galimas atsivėrimu transcendencijai. Štai dėl ko Jobo knyga 
yra religinė pačia savo esme, pačia žmogiškosios egzistencijos 
samprata.  Keldamas skundą, kaip pagrindinę egzistencinė 
žmogaus nuotaiką, ir šiuo skundu atverdamas savo būtį, Jo- 
bas tuo pačiu kelią Dievą, kaip pagrindinį veiksnį žmo- 
gaus gyvenime, ir religiją, kaip pagrindinį žmogaus 
apsprendimą. 

Skundas, būdamas esmėje kreipimasis į Kitą, visados su- 
ponuoja šitojo Kito atsakymą arba paguodą. Skundas ir 
paguoda yra koreliatyvios sąvokos, papildančios viena kitą 
ir viena kitą paaiškinančios. Kas skundžiasi, tas jieško pa- 
guodos, ir kas į skundą atsako, tas paguodžia. Paguoda yra 
toks pat gilus egzistencinis aktas, kaip ir skundas. Kokia 
tad yra jos prasmė ir vertė? 

„Trys Jobo draugai, patyrę visą negandą, kuris Jobą iš- 
tiko, pakilo kiekvienas iš savo tėviškės, Eliphas iš "Themano, 
Baldadas iš Schuacho, Sopharas iš Naamaho, ir susitarė eiti 
sykių pareikšti jam užuojautos ir jį paguosti“ (2, 11). Jie 
žinojo, kad Jobas sunkiai kenčia ir todėl yra reikalingas pa- 
ramos. Todėl ir atėjo pas jį. Jau esame sakę, kad septynias 
dienas ir septynias naktis jie sėdėjo, netardami nė žodžio, 
apsibarstę galvas pelenais. Jie prabilo tik po pirmosios Jobo 
kalbos, po pirmojo jo skundo. Guodę ir raminę Jobą tyla, 
paskui jie pradėjo jį guosti žodžiu. Jie pradėjo mėginti 
atsakyti į Jobo statomą savo būties klausimą „Būdamas iš 
esmės klausimas, skundas jieškosi atsakymo.  Paguosti todėl 
reiškia atsakyti. Paguoda yra vienos egzistenci- 
jos atsakymas į kitos egzistencijos klausi- 
mą. Būdamas apspręstas būti drauge su kitais, žmogus jau- 
čia savo bendruomeninį buvimą kiekvienoje situacijoje, va- 
dinasi, ir kančioje, ir todėl savaime yra pažadinamas 
atsakyti, kai kitas klausia savo skundu. Paguoda yra bend- 
ruomeninio žmogaus buvimo išraiška. Jos vertė todėl glūdi 

| ne tiek tame, kad ji žmogų suramina, kiek tame, kad ji apsk- 
ritai ramina, vadinasi, apreiškia vieno žmogaus santykį 
su kitu. Paguoda yra bendruomeninio buvimo aktas, ir šio 
akto atlikime glūdi jo vertingumas. Štai kodėl ir Jobo drau- 
gai, patyrę, kad jis tapo ištiktas nelaimės, tuojau pakyla 
kiekvienas iš savo vietos ir keliauja jo paguosti. Jie keliauja 
| parodyti, kad Jobas egzistuoja nevienas, kad jo egzistencija 
„yra susieta su kitais laimėje ir nelaimėje, kančioje ir 
“  džiaugsme. Paguodos reiškimas nėra tik psichologiškai mo- 
„ ralinė pareiga, bet gilus ontologinis aktas, kaip konkreti 
i apraiška žmogaus buvimo drauge su kitais Būti yra 
„visų bendras likimas. Jis yra ištikęs kiekvieną ne 
“tik gryna savo egzistencine forma, bet kartais ir nepakelia- 
` mai sunkiu savo turiniu. Drauge būdami, mes drauge ken- 
čiame ir liūdime, džiaugiamės ir tikimės. Buvimas drauge 
“ pažadina ir jautimą drauge, pažadina aną gilią žmogiškąją 
„simpatiją, iš kurios ir kyla paguoda skundo atveju. Pa- 
| guoda įsijungia į giliausius egzistencinius mūsų aktus, kaip 
| ir skundas. 

k Tačiau savo esmėje paguoda yra ir turi būti atsaky- 
„mas. Skųsdamasis žmogus jieško prasmės bei pagalbos ir 
todėl klausia.  Guosdamas žmogus įsijungia į kenčiančiojo 
škojimus ir stengiasi atsakyti. Paguodoje žmogus 


iš nebūties į būtį ir iš neprasmės į prasmę. Būdamas ap- 
stas kitam buvime, žmogus yra apspręstas kitam ir konk- 
rečiuose šio buvimo aktuose. Skundas kaip tik ir yra vie- 
has iš tokių aktų. Todėl per savo paguodą žmogus įsijungia 
į kito skundą ir padeda jam sykiu jieškoti atsakymo. Skųs- 
amasis žmogus klausia, guosdamas atsako. Klausime ir 
kyme įvyksta dviejų egzistencijų susijungimas ir jų 
bendruomeninis apsprendimas. Paguoda ateina per atsaky- 
na, nes tik atsakyme viena egzistencija pajaučia kitą, įsi- 
ungusią į jos kelią. 

Paguodos, kaip atsakymo, būdai gali būti labai įvai- 
rūs. Jobo knyga pastato priešais kenčiantį Jobą tris jo drau- 
gus, kurių kiekvienas guodžia savotiškai, 

Eliphas mėgina duoti teorinį atsakymą. Jis jieško 
abstrakčios teorinės formulės, kuria galėtų atsakyti į Jobo 
klausimą. Nurodydamas, kad kiekvienas dalykas žemėje turi 
savo priežastį, jis ir kančią įjungia į tokių priežastingų 
veiksmų eilę ir jos priežastį randa asmeninėje kaltėje. 
Nusikaltęs ir Dievui nusidėjęs žmogus turi kęsti. Jobas ken- 
čia todėl, kad jis nusidėjo. Jis turi priimti visas savo ne- 
laimės, kaip bausmę, ir pakelti jas nužeminta širdimi. Elipho 
paguodos linkmė yra visai aiški. Jis yra teorinės paguodos 
atstovas. Jo paguoda prabyla į protą, aiškina pasaulį bei 
gyvenimą, kaip racionalius dalykus, kurie yra lengvai su- 
vokiami ir formuluojami. Tai yra intelektualinė pa- 
guoda. Ji kalba iš proto ir į protą. Ji yra bendruomeninio 
protavimo apraiška. Šitokios paguodos atstovai buvimą 
drauge pergyvena kaip protavimą drauge. Jų sim- 
patija yra protinė. Jieškodami sykiu su kenčian- 
čiuoju, jie ne tiek jaučia, kiek mąsto. Todėl ir jų pa- 
galba, kiek ji apsireiškia paguodos forma, yra pagalba mąsty- 
ti, o jų atsakymas yra teorinė formulė. Neveltui tad Elipho 
formulę Jobo knygos autorius priskiria, kaip sakėme, nak- 
tiniam šešėliui, nes labai dažnai, šita formulė neturi nieko 
bendro su kenčiančia egzistencija, kaip ji neturėjo bendro 
nė su Jobu. 

Sopharas guodžia Jobą jau visai kitaip. Jokios teo- 
rinės formulės jis neduoda. Jis atsiremia ne į gyvenimo 
aktų priežastingumą, bet į gyvenimo praeinamumą. Kadangi 
viskas praeina, praeis ir kančia. O praėjęs dalykas yra ne- 
beskausmingas. Laikas viską neša užmarštin, jis nuneš ir 
didžiausius skausmus. "Tiesa, ir Sopharas pataria Jobui pa- 
ruošti širdį Dievui ir į Jį pakelti savo rankas (11, 13). Tačiau 
kai Dievas pažvelgs, „tuomet tu pamirši savo suspaudimi 
ir jį atsiminsi tik kaip vandenis, kuriuos žmogus perplaukia'“ 
(11, 16). Gyvenimas pasidarys šviesesnis už vidudieno saule 

„Jeigu tu tik peržiemosi, tai tikrai gyvensi“ (11, 18). Tai 
yra Sopharo atsakymas. Bet jis jau turi visai kitos prasmės, 
negu Elipho formulė. Elipho formulė kilo iš abstraktaus 
“mąstymo, iš priežastingų ryšių jieškojimo.  Sopharo atsaky- 
„mas kyla iš egzistencijos praeinamumo pergyvenimo. So- 
pharas, kaip ir Jobas, jaučia nuolatinį laiko tekėjimą ir ši- 
tame tekėjime jieško atramos. Tekėdamas laikas nuneša ne 
tik, kas yra gera, bet ir kas yra bloga. Jobas nesykį skun- 
“ džiasi, kad jo dienos greičiau bėga, negu audėjo šaudyklė. 
“ Sopharas taip pat jaučia šitą praeinamumą ir į jį atsiremia, 
“ parodydamas, kad jis kaip tik gali būti panaudotas paguodai; 
„kad praeinamume žmogus gali rasti atsakymą į savo skundą. 
4 Sopharo atsakymas yra neberacionalinis. Jis yra greičiau 
'rezignacinis. Sopharas žiūri į žmogaus gyvenimą su 
"tam tikrų liūdesiu, nes viskas praeina, kuo mes džiaugėmės 
ir ko tikėjomės, dėl ko kentėjome ir skundėmės. Tai yra 
"rezignacinė paguoda, kurios atstovai prasmės klausimo 
| nekelia. Jie tik žiūri į egzistenciją jos praeinamumo atžvil- 
giu. Egzistencija niekur neužtrunka. Neužtruks ji nė kan- 
1 Šioje. Reikia tik suvokti šitą egzistencijos pobūdį, ir visi 
4 ūgiai bus lengvai pakeliami, nes juos pergyvensime kaip 
greitai praeinančius. Sopharas kaip tik ir nori nukreipti 
Jobo dėmesį į šitą egzistencijos žymę ir iš jos kildinti savo 
'paguodą. Pats Jobas jieško prasmės. Sopharas savo atsa- 
j u mėgina jį nuo prasmės klausimo atitraukti ir nuvesti 
kitokiu keliu. 
„ Baldadas vėl guodžia Jobą visai kitaip. Tiesa, jis 
a siremia į Elipho tezę, kad kančia ateina kaip bausmė už 
kaltę. Tačiau jam yra svarbu ne tiek įrodinėti šios tezės 
1 a, kaip Eliphui, kiek paguosti tuo, kas bus ateityje, 
gu Jobas kančią prisiims kaip skirtą ir pelnytą bausmę. 
ei tu iš savo pusės kreipsies į Dievą ir dėl Jo paties mal- 
i Visagalį malonės; jei tu pats pasiliksi grynas ir teisus, 
Jis tau jau dabar atsibus ir atstatys teisingus tavo na- 
Ankstesnis tavo likimas atrodys tik smulkmena, nes 
tinį tavo likimą Jis nepaprastai išaukštins“ (8, 5—7). 

Juk „Dievas neatmeta nekaltojo“ (8, 20). Todėl reikia pa- 
laukti: „kol jis tavo lūpas pripildys šypsniu ir tavo burną 
džiūgavimu“ (8, 21). Baldado tad atsakymas atsiremia į visuo- 
tinį Dievo gailestingumą, kuris apsupa žmogų ir jo nepalieka 
visokiose situacijose. Tai yra providencinis atsakymas, 
atremtas į Dievo Apvaizdos visuotinumą. Baldadas prasmės 
klausimą taip pat išskiria. Jis mėgina nukreipti Jobo dė- 
mesį į ateitį, kad iš būsimojo gyvenimo, kuris ateis po kan- 
čios tarpsnio, šis semtų galios dabarčiai nugalėti. Baldadas. 
kaip ir Jobas, giliai pergyvena egzistencijos ryšį su trans- 
cendencija ir iš šito pergyvenimo nori duoti Jobui atsakymą. 

Šitie tad trys paguodos būdai: intelektualinis, rezignacinis 
ir providencinis, yra pagrindiniai. Guosdamas kitą, žmogus 
jieško atsakymo arba kurioje nors protinėje formulėje, arba 
mėgina kenčiančiojo dėmesį nukreipti į kančios praeina- 
mumą ir todėl pažadinti susitaikymą su savo likimu, arba 
galop stengiasi pradžiuginti besiskundžiantį žmogų šviesiomis 
ateities viltimis ir džiugiu būsimojo likimo paveikslu, kurį 
sukurs Viešpats begaline savo Apvaizda. Tačiau lengva 
pastebėti, kad visi šitie paguodos būdai į ontologines egzis- 
tencijos plotmes neprasiveržia. Visi jie pasilieka psicholo- 
giškai moralinėje plotmėje, šaukdamiesi žmogaus kantrumo, 
jo pasitikėjimo arba nusilenkimo aukštesnei valiai. Nė vie- 
nas jų neišreiškia to, ko skundas jieško. Skundas savo esme 
yra žmogiškosios būties patiekimas. Tai ontologinio klau- 
simo pastatymas. Žmogus skundžiasi todėl, kad aptemsta 
jo egzistencija, kad jį ištinka nebūties grėsmė. Tuo tarpu 
visi šie paguodos būdai anos tamsos neišsklaido ir nebūties 
grėsmės nepašalina. Jie tik ragina žmogų ištverti tamsoje, 
kol ji pasibaigs. Todėl Jobas teisingai atsako savo guodė- 
jams: „Ir aš galėčiau maždaug taip kalbėti, jeigu jūsų siela 
būtų mano sielos vietoje. Tuomet ir aš pinčiau prieš jus 
žodžius ir jūsų atžvilgiu purtyčiau galvą. Aš jus guosčiau 
savo lūpomis, bet mano burna netartų užuojautos“ (16, 4—5). 
Užuojauta, tikra ir gili užuojauta turi būti ne žodis, bet 
veiksmas. Tuo tarpu visos šitos paguodos ir užuojautos yra 

tiktai žodinės, tiktai psichologinės, tiktai moralizuojančios, 
todėl nepatenkinančios ir nepaguodžiančios. Jos pasilieka 
šalia skundo giliausio troškimo.  Kenčiančio žmogaus būties 
jos nepaliečia. „Jei aš kalbu, — sako Jobas, — mano skaus- 
mas nenurimsta, ir jei nutylu, jis neatsitraukia nuo manęs“ 
(16, 6). Šiais žodžiais Jobas nori pasakyti, kad ar jis priims 
“ Elipho formulę ir jausis kaltai kenčias, ar jis rezignuos pa- 
gal Sopharo patarimą ir lauks, kada kančia praeis, ar galop 
žvelgs į ateitį ir džiaugsis būsimuoju, atstatytuoju savo liki- 
mu, — kiekvienu atveju dabartinis skaumas pasiliks 
„toks pats sunkus ir toks pat naikinantis. Todėl Jobo draugų 
< noras paguosti jį, ištiktą didelio negando, atrodo, yra ne- 
F pasisekęs, ir jų kelionė — be prasmės. Atlikę psichologiškai 
„ moralinę savo pareigą, jie vis dėlto negalėjo duoti nieko, 
~ kas Jobą atitiestų jo būtyje. Jieškodami atsakymo, jie galop 
$ pradėjo ginčytis su savo guodžiamuoju. Paguoda virto sa- 
votiška kova, kurią nutraukė pats Dievas, papeikdamas guo- 
dėjus ir liepdamas jiems prašyti Jobą, kad už juos melstųsi 
| dr aukotų (42, 8). 

| Šitas Jobo draugų nepasisekimas pažadina minti, ar iš 
$ viso paguoda yra galima. Ar gali vienas žmogus paguosti 
„kitą? Ar gali žmogus duoti atsakymą, kurio skundas jieško? 
"Egzistencijos paguoda visados yra psichologiškai moralinė 
arba grynai teorinė. Tuo tarpų skundas, būdamas ontolo- 
ginis klausimas, jieškosi ir ontologinio atsakymo. Todėl 
Žžmogiškoji paguoda, kaip atsakymas, prasilenkia su skundu. 
"nepatekdama į šiojo plotme ir todėl nepajėgdama atsakyti 
taip, kaip kenčiantis žmogus nori. Jobo draugu nepasiseki- 
p as nėra atsitiktinis. Jie mėgino Jobo skundą apžvelgti iš 
visų pusių. Jie stengėsi duoti įvairiopą atsakymą. Ir vis 
d ėlto jie Jobo nepatenkino. Nepatenkino todėl, kad neįstengė 
prasimušti ligi ontologinės plotmės ir vietoje naujų patari- 
mų duoti Jobui naują būtį. Jobo draugai ginčą su Jobu pra- 
laimėjo. Ir tai nebuvo individualinis Elipho, Sopharo ir 
žaldado pralaimėjimas, bet pralaimėjimas visos žmogiškosios 
istencijos. Paguoda yra egzistencijos reagavimas į skun- 

dą. Tačiau skundas, kaip anksčiau buvo sakyta, iš tikro yra 
kreipiamas ne į egzistenciją, bet į transcendenciją. Žmogus 
skundžiasi ne žmogui, bet Dievui. Todėl kai egzistencija 
pasišauna atsakyti, ji iš tikro pasišauna atlikti tai, kas pri- 
klauso jau transcendencijai, ir todėl galų gale įsitikina, kad 
jos paguoda šliaužioja paviršiumi, nepaliesdama kenčian- 
čiojo žmogaus būties gelmių. „Visi jūs esate nelemti guo- 
dėjai“ (16, 2). Šitie Jobo žodžiai tinka ne tik jo draugams, 
bet ir kiekvienai žmogiškajai paguodai. Savo psichologinė- 
mis pastabomis, savo moraliniais patarimais ji pasidaro galų 
gale žmogui nepakeliama. Ji kartoja tai, ką kenčiantysis 
labai gerai žino. O ontologinės būties paliesti ji neįstengia. 
Todėl kiekviena žmogiškoji paguoda pasilieka be gilesnio tu- 
rinio. Kiekviena pasitenkina tik paviršiumi. Paguoda yra 
gili, kaip bendruomeninio žmogaus buvimo aktas. Tačiau ji 
yra paviršutiniška, kaip atsakymas į skundą. Žmogus žmo- 
gaus paguosti negali. Jis gali jį tik guosti. Paguoda 
turi reikšmės daugiau pačiam guodėjui, negu guodžiamajam. 

Būdamas savo gelmėmis žmogaus būties atskleidimas 
transcendencijai skundas ir paguodos gali sulaukti tiktai iš 
anapus. Žmogus skundžiasi Dievui, taigi tik Dievas ir gali 
jį paguosti. Tik iš transcendencijos gali ateiti pagrindinis 
atsakymas į skundo klausimą. Štai kodėl ir Jobas, išvadinęs 
savo draugus „nelemtais guodėjais“, savo skundu kreipiasi 
į Dievą ir iš jo laukia tikros paguodos: „Jis yra tasai, kuris 
bus mano išganymas“ (13, 16). Juo Jobas pasitiki ir Jam 
siunčia savo skundą. Kaip pats skundas, taip ir paguoda 
nurodo žmogaus ryšį su transcendencija ir turi religinio po- 
būdžio. Paguoda ir skundas yra dvi apraiškos 
vieno ir to paties egzistencijos santykio su 
transcendencija. Žmogus skundžiasi Dievui ir laukia 
iš Jo paguodos, vadinasi, laukia atsakymo į savo pastatytą 
būties klausimą. Dievas šitą atsakymą duoda ir tuo būdu 
žmogų paguodžia. Paguoda tad giliausia prasme 
yra Dievo atsakymas žmogui; tai žmogiško- 
sios būties atstatymas dieviškąja galia; tai 

naujos būties sukūrimas. Dieviškasis paguodos žo- 
dis ateina iš anapus, iš kur ateina ir pati egzistencija. Todėl 
jis šitą egzistenciją ir stato. Jis išgelbsti ją iš nebūties ir 
iš neprasmės. Jis nušviečia jos kelią nauja šviesa, kurios 
egzistencija — kenčianti ar guodžianti — iš savęs išskelti 
nepajėgia. 

Egzistencinė tad nuotaika, kaip matome, yra sunki, nes 
| ji yra skundas. Bet ji nėra beviltiška, kadangi ji yra 
| paguodžiama. Egzistencijos atvirumas transcenden- 
ų cijai yra visados viltingas. Patiekęs skunde savo būtį, 
Žmogus pasitiki, kad Dievas jį atgaivins ir iš naujo įbūtins, 
-` įprasmindamas jo gyvenimą ir jo kančią. Transcendencija 
i yra tasai švyturys, pagal kurį žmogus susivokia audringoje 
savos egzistencijos jūroje. Dabartinė egzistencinė filosofija 
„yra tamsi todėl, kad ji šitokio švyturio neturi. Jos žmogus 
"yra paliktas egzistencinėse audrose pats vienas. Jis nesi- 
skundžia, nes neturi ka m skųstis. Užtat jis nesulaukia nė 
"paguodos. Visas jo gyvenimas pasilieka neperregima tamsa 
ir kova. Vilties jis neturi, nes jis neturi jos kuo pagrįsti ir 
"neturi ko laukti, nes savos būties jis nepatiekia ir egzisten- 
cinio klausimo nepastato. Todėl jis herojiškai grumiasi su 
jį supančia tamsa, bet šitas herojizmas ji stumia į neišven- 
giamą ir būtiną pralaimėjimą. Egzistencinės filosofijos žmo- 
gus yra ryžtingas, bet ryžtingas tiktai pralaimėjimui, kuris 
yra nuoseklus kiekvienos, pačiai sau vienai paliktos egzisten- 
cijos likimas. Štai kodėl nepasisekimas (das Scheitern) yra 
viena iš pagrindinių šios filosofijos sąvokų. Tuo tarpu Jobo 
knygos žmogus pralaužia savo egzistencijos uždarumą ir 
prasiskverbia į transcendencijos sritis. Todėl šito žmogaus 
'gzistencinė nuotaika pasidaro viltinga, nors ir nenustoja 
avo sunkumo, kuris apsireiškia skundo forma. Mes skun- 
Ižiamės, nes mes kenčiame; kenčiame visur ir visados. Bet 
r es skundžiamės ne sau patiems, ne kitiems tokiems pat 
tenčiantiesiems, o Dievui, sykiu žinodami, kad Jis bus mūsų 
švaduotojas. Egzistencijoje mes paguodos nerandame. Tai 
„ Užtat mes ją randame transcendencijoje. Todėl mūsų 

atvirumas transcendencijai yra susijęs su mūsų būties są- 
ranga. Jis yra įaustas į mūsų būtį. Skundas yra šito atvi- 
rumo ženklas. Gyvendami skundu, kaip pastovia ir nuo- 
latine egzistencine nuotaika, mes parodome, kad mes trans- 
cendencijai esame taip pat nuolatos atviri. 

2 EGZISTENCIJA KAIP PAŠAUKIMAS 


4 
i 
4 


Jieškodami vaizdo, kuriuo Jobas išreiškia žemiškosios 
egzistencijos pobūdį, nerastume geresnio, kaip žmogaus gy- 
|. venimo palyginimas su karo tarnyba. „Argi žmogui 
"nėra skirta karo tarnyba žemėje?“ (7, 1), klausia Jobas. Ir 
„kitoje vietoje, teigdamas, kad mirusio žmogaus negalima 
ą prikelti, jis pastebi: „Aš visas savo karo tarnybos dienas 
lauksiu, kol ateis mano atgaivinimas“ (14, 14). Tai nėra tik 
metaforiniai posakiai. Tai gili ontologinė tikrovė. Karo 
tarnybos vaizdu Jobas mėgina išreikšti pag- 
rindines egzistencijos savybes. Šis simbolis 
Jobo lūpose suima savin esminius egzistencijos pradus, su- 
ungia juos į vieną visumą ir ją konkrečiai pastato prieš 
„mūsų akis. Karo tarnyba virsta simboline egzistencijos 
"funkcija. Kas tad glūdi šiame simbolyje? Koki aktai sudaro 
"egzistencijos reiškimąsi, jeigu ji yra karo tarnyba? Kokios 
areigos laukia žmogaus šioje tarnyboje? 

5 Jau esame sakę, kad egzistencinė žmogaus nuotaika yra 
skundas. Taip pat minėjome, kad skundas yra visados krei- 
„Pimasis į ką nors ir kad šitas kas nors iš tikro yra 
transcendencija, Tačiau be šio „į ką nors“ skunde glūdi 
ar ir kitas pradas, būtent: dėl ko. Žmogus skundžiasi ne 
kam nors, bet ir dėl ko nors. Jis skundžiasi, kad 
kažko neteko; kad kažkas jam buvo atimta; kad kažkas jam 
buvo suardyta. Skundas visados yra apiplėšto 
žmogaus šauksmas; apiplėšto pačioje savo būtyje. 
ėliau kalbėsime apie tai, kad Jobas prakeikia savo gimimo 
ną, linkėdamas jai virsti tamsybėmis ir niekados neiš- 
ysti aušros (3, 3—14). Ten matysime, kad gimimo dienos 
'akeiksmas yra ne kas kita, kaip egzistencijos nevertingu- 
no išsiveržimas. Tačiau iš kitos pusės šis prakeiksmas pa- 
odo, kad egzistencija pasidarė nevertinga kaip tik dėl to, 
joje kažkas žuvo. Kančia nubūtino žmogų. Ji 

atvedė jį prie egzistencijos ribos. Kančioje atsidūręs žmogus 
daryra. Tačiau jis nebe taip yra, kaip seniau. Jo egzis- 
tencija yra pakitusi. Ji yra pasidariusi skurdesnė, negu pir- 
ma. Žmogus yra pradėjęs mažiau būti. Jis yra sumenkąęs. 
Todėl egzistencija ir yra pasidariusi nevertinga. Todėl žmo- 
gus ir skundžiasi, prakeikdamas savo gimimo dieną. Gimi- 
mas buvo pastatęs jį į kažkokį kitą kelią, negu tasai, kuriuo 
jį nuvedė kančia. Kančia užtvėrė šitą gimimo nurodytą taką. 
Ji atėmė tai, ką gimimas buvo davęs. Todėl Jobui ir atrodo, 
kad geriau būtų buvę visiškai negimti, vadinasi, nieko ne- 
gauti, negu gauti ir paskui būti apiplėštam. Gimimo die- 
nos prakeiksmas savo esme yra nurodymas, 
kad žmogui gimimu yra kažkas duota, kas yra 
daugiau, negu tiktai grynas buvimas. Atsi- 
kreipimas į gimimo dieną yra atsikreipimas i šitąjį dau- 
giau ir gailestis, kad žmogus jo neteko. Gimimo prakeiks- 
mas yra šykiu gimimo teigimas, teigiant sykiu ir tai, kas iš 
gimimo kyla. Kas tad yra gimimas egzistencijos šviesoje? 
Ką jis atneša žmogui, ko šis paskui gailisi netekęs ir dėl ko 
jis taip giliai skundžiasi, kad net nori išnykti, kaip Jobas? 
(3, 13—14). Kokios reikšmės egzistencijai turi ši gimimo 
duota dovana? 

Gimimas ir mirtis yra du stipriausi šviesosvaidžiai, kurių 
sankryžoje esti vykdoma mūsų egzistencija. Tai yra du 
taškai, kurie be galo tolsta vienas nuo kito, tačiau kurie abu 
meta tam tikros šviesos mūsų gyvenimui. Juodu abu už- 
daro mūsų egzistenciją. Juodu abu pastato žmogų nebūties 
akivaizdoje. Tačiau egzistencijai juodu turi labai skirtingos 
reikšmės. Priešais mirtį žmogus stovi vienišas. Mirties 
akimirką jo gyvenimas jau yra praėjęs. Galėjo jis būti vic- 
noks ar kitoks; gali jis mirties valandą jam teikti džiaugsmo 
ar skausmo, bet kiekvienu atveju jo jau nebėra. Jis pasiliko 
praeityje. Jo nebegalima nei pakeisti, nei iš naujo gyventi. 
Mirties momentą žmogus esti išvelkamas iš objektyvinių bu- 
vimo formų ir pasilieka pats vienas su savuoju Aš. Jam 
palieka tik subjektyvinis jo nusistatymas, tik jo elgsena, 

„ kuria jos priima mirtį, ją pergyvena, ir kuri, krikščioniškai 
| kalbant, apsprendžia tolimesnį pomirtinį jo likimą. Todėl 
ta filosofija, kurios centre stovi mirtis, savaime virsta žmo- 
i gaus nusistatymų filosofija. Mano santykis su mano mir- 
L timi čia pasidaro pagrindinė problema. Kaip aš priimsiu 
| mirtį ir kokios reikšmės man ji turės? Kokios prasmės ji 
= jau dabar turi mano tebesitęsiančiam dar gyvenimui? Kaip 
"aš turiu šį gyvenimą tvarkyti, kad mirties prasmė būtų at- 
skleista ir įvykdyta? — Štai klausimai, į kuriuos stengiasi 
| atsakyti mirties filosofija. Atsakymai savo turiniu gali būti 
"įvairūs. Tai priklauso nuo metafizinių pažiūrų į patį žmogų. 
" Tačiau visus šiuos atsakymus mirties akivaizdoje riša viena 
| formalinė jungtis: žmogaus elgsena. Mirties akivaiz- 
4 doje ir egzistencijoje, kuri būna mirties akivaizdoje, žmogaus 
"elgsena yra pagrindinis ir lemiantis dalykas. Todėl mirtis 
"ir sutelkia žmogų prie jo paties. Egzistencija mirties aki- 
i vaizdoje virsta rūpesčiu dėl savojo Aš. 


Tuo tarpų gimimas stato jau visai kitokius klausimus. 
„Priešais gimimą stovinti nebūtis yra žmogaus egzistencijos 
"ne galinis, bet, priešingai, pradinis taškas, kuriuo jis pra- 
„deda būti. Todėl gimimo akivaizdoje žmogus stovi ne vienas 
„su savimi, bet su visu būsimu savo gyvenimu. Gimimas 
"kaip tik pašaukia žmogų į aną Jobo minimą karo tarnybą. 
„Jis įveda jį į objektyvinius uždavinius, į objektyvines pa- 
f eigas; jis šitas pareigas uždeda; jis pažadina žmoguje lūkes- 
čių. Gimimas iškelia žmogų iš nebūties ne apskritai ir pa- 
„prastai būti, bet būti vienaip ar kitaip. Jis apvelka 
„žmogų konkrečia būsena, apsireiškiančia tam tikrais 
Objektyviniais uždaviniais ir tam tikrais objektyviniais pa- 
vidalais. Mirdamas žmogus šituos pavidalus palieka. Gim- 
"damas jis juos prisiima. Mirdamas jis yra atleidžiamas nuo 
gyvenimo ir atpalaiduojamas nuo visokeriopo jo turinio. Jis 
Jasilicka vienas. Gimdamas jis yra į gyvenimą pa- 
ukiamas.  Objektyvinis gyvenimas su savo turiniu yra 
patikimas. Žmogus čia pasidaro įjungtas. 
rties šviesoje egzistencija yra apsisprendimas ir elgimasis. 

Gimimo šviesoje ji yra pašaukimas ir uždavinys. Mirtis nu- 
šviečia subjektyvinę vidinę egzistencijos pusę: jos subjekty- 
vinį pergyvenimą ir žmogaus nusistatymą jos atžvilgiu. Gi- 
mimas apreiškia objektyvinę viršinę jos pusę, jos objekty- 
vinį turinį, tąjį žygį, kurį Žmogus sava egzistencija yra pa- 
šauktas įvykdyti. Mirties šviesoje egzistencija yra manojo 
Aš rūpestis pačiu savimi. Gimimo šviesoje ji niekados nėra 
tiktai sau, bet visados ir kitam: kažkam skirta, kažkam 
įpareigota, kažkam pašaukta. Egzistencinė filosofija gimimą 
pergyvena kaip Žmogaus nusviedimą į pasaulį. Nusvie- 
dimo sąvoka čia yra labai būdinga. Ji atskleidžia prie- 
vartinį nusviedimo pobūdį ir sykiu parodo, kad nusviestas 
žmogus yra paliktas žmogus — be jokio tikslo ir be jokio 
uždavinio. Nusviedimas nėra pašaukimas. Nusviedimas yra 
tik neprasminga prievarta ir žmogaus palikimas vieno sau. 
Nusviestam žmogui belieka tik apsispręsti, kaip jis šitą nu- 
sviedimą bei palikimą priims ir kaip jį pergyvens. Tačiau 
jeigu prisiminsime tą viltį, kuria yra sutinkamas kiekvieno 
naujo žmogaus pasirodymas žemėje; viltį, pasirodančią ne tik 
tėvų veiduose, bet ir akyse kiekvieno, kuris stebi kūdikį; taip 
pat jeigu prisiminsime visą tą gilų žvilgį, kuriuo kiekvienas 
savis4monės sulaukęs jaunuolis žiūri į savo ateitį, — ne- 
galėsime viso šio proceso pavadinti nusviedimu ir palikimu 
be jokio pašaukimo ir be jokio skirto uždavinio. Pro šias 
viltis ir šiuos ilgesingus žvilgsnius prabyla iš pačių būties 
gelmių besiveržiąs pasiryžimas kažką padaryti, kažką 
atlikti, kažkokį žygį įvykdyti, kuris būtų daugiau, 
negu tiktai grynas buvimas. Atbundanti savisąmonė kaip tik 
mato šiame žygyje savos ateities prasmę; juo remia savo 
gyvenimo pateisinimą; ant jo stato savo egzistenciją. Ob - 
jektyviniam žygiui žmogų ruošia ir kiti, ir 
jis pats jam ruošiasi. Tai nėra nusviedimo ap- 
raiška. Tai greičiau yra pašaukimo pergyvenimas. 
Egzistencija yra pašaukta. Ji yra ne nusviedimas. 
bet pašaukimas, kuris suponuoja laisvą prisiėmimą, atsakin- 
gumą ir reikalą pasiteisinti. 

Evangelijos pasakojimas apie padalintus talentus yra sim- 
bolinis egzistencijos vaizdas. Žmogus, „iškeliaudamas svetur, 
pasišaukė savo tarnus ir perdavė jiems savo turtus. Vienam 
jis davė penkis talentus, kitam du, o trečiam vieną, kiekvie- 
nam pagal jo gabumą, ir tuojau iškeliavo“ (Mat. 25, 14—15). 
Gimdami mes kiekvienas gauname tam tikrą talentų skaičių. 
Tai yra Davėjo malonė. Tai darbas Dvasios, kuri dalina 

j „kiekvienam, kaip ji nori“ (1. Kor. 12, 11). Tačiau kiekvienas 
i šių dovanų gauna. Kiekvienas yra pašaukiamas ir paskiria- 
"mas. Tačiau nekiekvienas šį pašaukimą supranta. „Tas, 
kuris buvo gavęs penkis talentus, nuėjęs jais vertėsi ir pelnė 
| kitus penkis. Taip pat ir kurs buvo gavęs du, pelnė kitus 
"du. Kurs gi buvo gavęs vieną, nuėjęs įkasė jį į žemę ir pa- 
„slėpė savo valdovo pinigus“ (25, 16—18). Šis trečiasis ir yra 
4 žmogus, kuris nesupranta, kad egzistencija yra pašaukimas. 
Ė Jis todėl nori tiktai būti, palikdamas šalia anąjį „dau- 
giau negu tik būti“, kuris jam buvo duotas, tegul ir vieno 
„ talento pavidalu. Jis neprisiima pašaukimo, pasilikdamas 
tik pats su savimi. Jis užkasa gautą dovaną, užsidaro savame 
„Aš ir veda tiktai subjektyvinį formalinį buvimą. Jis apsi- 
"sprendžia, bet nieko nevykdo. Jis gyvena ne gimimo, bet 
„mirties šviesoje. Todėl jo galas ir yra mirtis. „Daug laiko 
„praslinkus, tų tarnų valdovas parėjo ir darė su jais apyskai- 
„tą. Priėjo tas, kurs buvo gavęs penkis talentus, ir atnešė 
"kitus penkis talentus, sakydamas: „Viešpatie, tu man davei 
"penkis talentus; štai, aš pelniau dar kitus penkis“. Jo val- 
dovas jam tarė: „Gerai, gerasis ir ištikimasis tarne; kadangi 
1u buvai ištikimas ant nedaugelio, aš ant daugelio tave pa- 
statysiu; įeik į savo viešpaties džiausmą“. Priėjo ir tas, kurs 
„buvo gavęs du talentu ir tarė: „Viešpatie, tu man davei du 
talentu; štai, aš pelniau dar kitus du“. Valdovas jam turė: 
erai, gerasis ir ištikimasis tarne; kadangi tu buvai ištiki- 
nas ant nedaugelio, aš ant daugelio tave pastatysiu; įeik į 

vo viešpaties džiaugsmą“. Priėjęs ir tas, kurs buvo gavęs 
vieną talentą, ir tarė: „Viešpatie, aš žinau, kad tu kietas 
s; tų pjauni, kur nesėjai, ir renki, kur nebarstei; bijo- 

damas aš nuėjau ir paslėpiau tavo talentą žemėje; štai jis, 
imk, kas tavo“. Atsakydamas jo viešpats jam tarė: „Piktasis 
tarne ir tinginy, tu žinojai, kad aš pjaunu, kur nesėjau, ir 
renku, kur nebarsčiau; taigi tau reikėjo pavesti mano pinigus 
pinigų mainininkams, ir sugrįžęs aš juk būčiau gavęs kas 
mano su palūkanomis. Taigi atimkite iš jo talentą ir duokite 
tam, kurs turi dešimtį talentų. Nes kiekvienam turinčiam 
bus duota, ir jis apsčiai turės; o iš to, kurs neturi, bus atimta 
ir tai, ką jis regisi turįs. Ir nenaudingą tarną išmeskite 
laukan į tamsybes“ (25, 19—30). Formalinėeegzisten- 
cija, susitelkusi ir užsidariusi tiktai savy- 
je, baigiasi tamsybėmis. Egzistencija, kuri nori 
įeiti „į savo viešpaties džiaugsmą“, turi įvykdyti savo pa- 
šaukimą. Ji turi gautą talentą paversti vaisingu. 
Egzistencijos pašaukimas, į kurį mus pastato gimimas ir 
kurį Kristus vaizduoja gauto talento, o Jobas karo tarnybos 
simboliu, gali būti įvykdytas tiktai veikiant. Abu pir- 
mieji tarnai padvigubino savo talentus veikdami. Trečiasis, 
užkasęs savo talentą žemėje, yra neveikimo simbolis. Todėl 
kiek pirmųjų dviejų egzistencija išsiskleidė ir paregėjo savo 
pilnatvę, tiek trečiojo sunyko. Viešpaties džiaugsmas yra 
pasiekiamas tik veikiant, ir tamsybės ištinka kiekvieną ne- 
veikimą. Jobo vaizdas sako tą patį. Karo tarnyba yra vei- 
kimas iš esmės. Tai yra gautas ir prisiimtas veikimas. Tai 
yra pareiga, Jeigu tad žmogaus gyvenimas žemėje yra gautų 
talentų didinimas, jeigu jis yra karo tarnyba, tai šiuos sim- 
bolinius vaizdus išvertę į filosofinę kalbą, gausime išvadą. 
kad egzistencija yra veikimas. Egzistencija nėra 
tiktai grynas buvimas be turinio. Ji yra veikimas, kuriuo 
žmogus iš vienos pusės teigia save, kaip šio veikimo sub- 
jektą ir daiktą, kaip veikimo objektą. Mūsų egzistencija 
nėra kažkas savaiminga, kas mums kiltų iš pačios prigimties. 
Ji nėra gamtinių galimybių išsiskleidimas. Egzistencija 
yra mūsų asmeninis ir sąmoningas veiki- 
mas. Mes patys turime talentus uždirbti. Mums yra duotas 
pagrindas, tasai pradinis kapitalas. Tačiau jis vienas nepa- 

darys mūsų buvimo egzistencija. Jis vienas mus nuves tiktai 

į tamsybes. Prie šiojo mums duoto pagrindo mes turime 

= prijungti savo intensyvų veikimą. Tik tada anas pagrindas 
“pasidaro prasmingas. Veikimas tad yra pagrindinis aktas, 
kuriuo egzistencija remiasi. A. Gehlenas savo antropologijoje 
yra pastebėjęs, kad vienintelis veikiąs padaras yra žmogus. 
„Gyvuliai, — Gehleno teigimu, — neveikia“). Gyvuliai 
tiktai būna. Jie yra nešami gamtinių jėgų, kurios juose 
individualizuojasi ir išsiskleidžia. Jų buvimas iš tikro yra 
perėjimas iš galimybės į tikrenybę, bet jis nėra veikimas 

„egzistencine prasme. Veikia tiktai žmogus, nes tiktai 
| Žmogus save sąmoningai teigia, be ko veikimas yra negali- 
„mas. Tiktai žmogus žino, kad jis yra, ir šituo žinojimu jis 
"suteikia savam buvimui naujos prasmės ir naujos vertės, 
„Sąmoningas buvimas jau yra pralaužęs grynojo buvimo sritį. 
| Žinodamas, kad jis yra, žmogus tuo pačiu daro, kad būtų. 
„ Žmogaus egzistencija vyksta ne savaime, kaip gyvulių buvi- 
mas, bet esti vykdoma. Žmogus pats ima savo buvimą 
į savo rankas ir jį realizuoja. Egzistencijanėražmo- 
„gui duota iš anksto; ji turi būti įvykdyta jo 
„paties; egzistencija žmogui yra užduota: ji 
yra uždavinys. Ji reikalauja sąmoningo aktyvumo iš 
„žmogaus pusės. Atlikdamas šį uždavinį, žmogus veikia ir 
"tuo pačiu egzistuoja. Žmogus būna veikdamas. Gyvulys 
būna paprastai. Todėl egzistencinė filosofija teisingai šalia 
paprasto gryno buvimo (Dasein) pastatė egzistenciją, 
kaip sąmoningai ir veiksmingai įprasmintą buvimą. Gy- 
vulys ir daiktas yra tiktai buvimas. Tuo tarpu žmogus jaų 
egzistencija, vadinasi vykdomas buvimas. Be 
ejo, žmogus taip pat gali nuslysti į paprastąjį buvimą. Jis 
i tiek nusilpninti savo sąmoningą ir veiksmingą apspren- 
ą, kad jame gali pradėti veikti ne tiek jo asmeninis Aš, 
iek arba grynos gamtinės jėgos, arba bevardis masinis ko- 
ektyvas, kurį Heideggeris išreiškia neasmeniniu įvardžiu 


1) Der Mensch. Seine Natur und seine Stellung im Kosmos, 426 p., 

„man“. Šitasai man, šitasai kolektyvinis instinktas apvaldo 
tokio žmogaus ir sprendimą, ir skonį, ir meilę, ir neapykantą. 
Žmogus sprendžia taip, kaip visi; jis gėrisi tuo, kuo gėrisi 
visi; jis myli tai, kas patinka visiems; jis piktinasi tuo, kuo 
piktinasi visi. Asmeninis Aš čia dingsta. Žmogus nusileidžia 
į kasdienybę. Jis prapuola minioje, kuri sudaro vieną iš pag- 
rindinių sudedamųjų pasaulio pradų?). Tačiau šita galimybė 
atkristi į paprastąjį buvimą kaip tik ir rodo, kad jis yra 
žmogui nesavas; kad egzistuoti, vadinasi, tikrai žmo- 
giškai būti, galima tik tada, kai žmogus veikia, kaip 
Aš; kai jis pats yra savos egzistencijos autorius: sąmonin- 
gas ir valingas. Be abejo, buvimas padeda egzistencijai pa- 
grindą. Ir šį pagrindą žmogus turi ne iš savęs. Šiuo atžvilgiu 
jis nėra jo šaltinis. Apie tai mes esame jau kalbėję. Tačiau 
šitą iš Kito gautą buvimą paversti egzistencija yra Žmogaus 
rankose. Jis gali gautą talentą paleisti apyvarton, bet gali 
ir užkasti į žemę. Sąmoningas,išlaisvaiir sava- 
rankiškai apsisprendžiančio Aš kyląs vei- 
kimas yra tasai aktas, kuriuo duotasis buvi- 
mas virsta egzistencija. 


Tačiau veikimas reikalauja ne tik žmogaus sąmoningo 
Aš, bet ir objekto, kurį šitasai Aš veiktų. Šalia as- 
meninio subjekto veikimas reikalaujair ob- 
jektyvinio daikto. Daiktas, kaip ir asmuo, yra su- 
dedamasis veikimo pradas. Kur nėra daikto, kuris stovėtų 
prieš asmenį, ten nėra nė paties veikimo. Gyvuliai neveikia 
ne tik todėl, kad jie neturi asmeninio Aš, bet taip pat ir 
todėl, kad jie neturi daikto. Jų buvimas nėra pastatytas 
šalia daiktų, bet sudaro daiktų arba aplinkos dalį. Gyvu- 
lys yra apspręstas aplinkai, kaip dalis yra apspręsta visumai. 
Jis negali iš jos išsiveržti. Jis negali jos pergalėti. Jis joje 
išsitenka visiškai. Todėl daiktas gyvuliui niekados ir nėra 
objektas. Daiktas yra tiktai gyvulio pratęsimas ir papildy- 
mas, prieš kurį gyvulys niekados neatsistoja. Daikto gyvulys 


2) Plg. Sein und Zeit, 126—27 p. 

niekad nepergyvena kaip ne— Aš, nes jis nė savęs neper- 
gyvena kaip Aš. Gyvulio sąmonėje daiktas ir jis pats nėra 
persiskyrę. Juodu sudaro vienybę. Todėl gyvulys niekad nėra 
šalia pasaulio, bet visados pasaulyje pačia giliausia 
šio žodžio prasme. Šalia pasaulio savo sąmone gali atsistoti 
tiktai žmogus. Pasaulis jam yra jau ne-Aš. Pasaulis jau 
yra atsiskyręs nuo žmogaus. Žmogus jau yra paleistas iš 
tos gilios vienybės, kurioje būna gyvulys. Dėl to kiekvieną 
daiktą žmogus pergyvena, kaip skirtingą nuo jo paties, kaip 
stovintį šalia jo, kaip objektą, kurį jis savo veikimu liečia, 
keičia, apdirba, įtraukia į savo gyvenimą, bet niekados nesu- 
lieja su savuoju Aš. Tačiau kaip tik dėl to, kad žmogus 
daikto su savimi niekad nesulieja. daiktas virsta 
žmoguijoveikimolaukų, kuriameestivykdo- 
ma žmogaus egzistencija. Gyvulys neveikia todėl, 
" kad, neturėdamas daikto, jis tuo pačiu neturi lauko, kur 
galėtų veikti. Tuo tarpu žmogui toksai laukas yra. Žmogus 
veikia daiktus ir daiktuose. Daiktas taip lygiai pasidaro es- 
| minė veikimo dalis, kaip ir asmeninis žmogaus Aš. Veikimas 
“ eina į daiktą ir daikte įvyksta. Veikimas yra apspręstas daik- 
tui. Jis išeina iš Aš ir eina į ne-Aš. Subjektas susitinka su 
| objektu veikime. 

Ir čia mes prieiname svarbios išvados žmogaus egzistenci- 
jai suprasti. Įsijungdamas į veikimą, daiktastuo 
pačiu įsijungia į egzistenciją. Negalėdami be 
daikto veikti, mes tuo pačių negalime be jo nė egzistuoti. 
Mūsų egzistencija, kiek ji yra veikimas, — o tokia ji yra iš 
„esmės, — yra apspręsta šalia mūsojo Aš esančiam daiktui. 
Mes e5ame daiktui atviri. Mūsų egzistenciją pagrin- 
"džia ne tik mūsasis Aš, bet ir objektyvinis daiktas. Mes nesame 
daryti tik savame asmeniniame subjektyviniame pasaulyje. 
A ūsasis Aš, pašauktas veikti, savaime išeina iš savęs ir eina 
i tai, kas yra ne-Aš, kas yra šalia jo ir tuo būdu parodo, kad 
vyje jis neišsitenka, savimi neišsisemia; kad egzistuo- 
i jis gali tik ryšium su daiktu. Veikimas mus išveda iš 
ūsų pačių ankštos srities. Veikdami mes peržengiame pa- 

tys save ir pasiekiame tą, kas yra šalia mūsų. Egzistencija, 
kaip veikimas, niekados nėra tiktai savyje, bet visados 
ir šalia savęs. Idealizmo teigimas, kad mūsąją egzistenci- 
ją sudaro tik mūsų sąmonė ir kad tai, kas atrodo esą šalia 
mūsų. yra sąmonės gaminys, — šitas teigimas galėjo atsirasti 
tik neišanalizavus veikimo esmės. Sąmonė juk tik todėl ir 
yra sąmonė, kad ji atsidaužia į tai, kas yra šalia jos ir kas 
nuo jos nepriklauso. Be šitokio atsidaužimo ji negalėtų su- 
vokti pati savęs, ir mūsasis Aš niekados neatbustų. Daiktas 
yra tasai titnagas, į kurį įsiskilia mūsojo Aš savęs pažinimas 
ir pergyvenimas, 

Visa tai, kas yra ne mūsų Aš; visa tai, kas yra šalia mūsų, 
mes vadiname pasauliu. Pasaulis, kaip teisingai iškėlė 
egzistencinė filosofija, yra ne tik ta tikrovė, kuri mus ap- 
supa iš viršaus, bet ir mūsų pačių paprastasis buvimas, apsi- 
reiškiąs mūsų pergyvenimais, jausmais, polinkiais, pomėgiais; 
žodžiu, visu psichiniu ir fiziniu mūsų gyvenimu. Visa tai, kas 
yra ne-Aš, yra pasaulis, nepaisant, ar šis ne-Aš bus mums iš 
viršaus, ar gyvens pačioje mūsų būtybėje. Visa tai yra šalia 
giliausiojo mūsų Aš. Visa tai todėl ir yra daiktas, kuriam 
esame apspręsti ir kurį paverčiame savo veikimo lauku. Eg- 
zistencija yra apspręsta pasauliui. Heideggeris 
teisingai šį apsprendimą vadina „buvimu pasaulyje — In-der- 
Welt-sein“ ir jame mato išeities tašką, kuriuo turi prasidėti 
būties analizė). Buvimas pasaulyje anaiptol nera erdvinis 
buvimas. Tai ontologinė žmogiškosios būties būsena, Žmogus 
būna pasauliškai, vadinasi, pagal pasaulio prigimtį ir 
jo reikalavimus. Jis niekad negali pasaulio palikti ir egzistuoti 
taip, tarsi šalia jo nieko nebūtų. Pasauliškas žmogaus buvi- 
mas yra viena iš esminių ir nepakeičiamų jo situacijų. Pa- 
saulis sudaro sudedamąją egzistencijos dalį. Būdami apspręsti 
daiktui, mes tuo pačiu esame apspręsti pasauliui, kuris yra 
ne kas kita, kaip daikto išsiskleidimas ir jo pilnatvė. 

Vis dėlto egzistencijos apsprendimas pasauliui, anos karo 
tarnybos atlikimas daiktuose, dar nepasako, kokios reikš- 


3) Plg. Sein und Zeit, 52—53 p. 

mės pasaulis turi egzistencijai. O atsakymai čia gali būti 
labai įvairūs. Vieną iš jų yra davusi ir dabarties egzistencinė 
filosofija. Ir jos nusistatymas pasaulio atžvilgiu nėra teigia- 
mas. Tiesa, ji pripažįsta, kad pasaulis egzistencijai yra bū- 
tinas, kad pats pirmasis egzistencijos pajudėjimas jau yra 
susidūrimas su pasauliu, kuris atskleidžia neužgrindžiamą 
tarpą tarp Aš ir ne-Aš. Egzistencija ir pasaulis yra du pir- 
mykščiai, vienas iš kito neišvedami dalykai. Tačiau pasaulio 
reikšmė egzistencijai vis dėlto esanti negatyvi. Ankstesnioji 
romantinė „gyvenimo — tiksliau, gyvybės, — filosofija“ žmo- 
gų buvo patalpinusi pasaulyje tarsi jaukiuose ir savuose na- 
muose. Žmogui pasaulyje buvo sava ir saugu. Jis jautėsi 
pasinėręs į gyvybės pilnatvę, tekančią visame kosme; jautėsi 
šios gyvybės nešamas, palaikomas ir globojamas. Tuo tarpu 
| egzistencinei filosofijai šie namai sugriuvo. Žmogus pasijuto 
_ pasaulyje svetimas ir grąsomas. Pasaulis virto jo pavojumi, 
| ne tiek iš viršaus, kiek iš vidaus, nutraukdamas jo egzisten- 
ciją į negrynus ir nesavus pavidalus, ją sumenkindamas ir 
iškreipdamas. Pasaulis virto žmogaus aprėžimu. 
„Pasauliškas žmogaus buvimas esąs jo baigtybės ženklas. 
Žmogus yra aprėžtas kaip tik todėl, kad jis yra apspręstas 
„pasauliui ir kad jis yra į jį nusvietas. Priešiškas pasaulio 
„pobūdis žmogaus yra pergyvenamas visu šiurpumu.  „Prie- 
| šiška mums yra tai, kas artima“, teigia Rilkė ketvirtojoje elegi- 
< joje). „Čia viskas mums yra tolima“, kartoja jis tą patį 
aštuntojoje elegijoje). Net gyvulys jaučiasi nejaukiai šiame 
_ pasaulyje. Nepaisant, kad jis „visados pasilieka įsčioje, kuri 
| jį išnešiojo““), jame slypi „didelio liūdesio rūpestis ir svoris“; 
| jį užklumpa dažnai kažkoks atsiminimas, kažkokios kitos 
„tėviškės ilgesys. Ir „po pirmosios tėviškės ši antroji jam yra 
„ hibridiška ir vėjinga“?). Tuo labiau vėjinga ši antroji tėviškė 
"yra žmogui. Čia jis nieko negali prisišaukti ir nieku pasi- 
audoti: „nei angelais, nei žmonėmis“. O „išmintingi gyvu- 

liai jau pastebi, kad mes nepatikimai esame namie šiame 
išaiškintame pasaulyje““). Todėl nors iš pasaulio mes nega- 
lime pasitraukti, vis dėlto šis „buvimas pasaulyje“ yra mūsų 
nutraukimas į kasdienybę, į aną bevardę neasmeninę minią, 
subanalinant mūsų egzistenciją ir suteršiant mūsąjį Aš. Eg- 
zistencinės filosofijos nusistatymas pasaulio atžvilgiu yra 
savotiškai aristokratiškas, tasai Horacijaus „odi profanum 
volgus“, suprantant „volgus“ pačia plačiausia ir giliausia 
prasme. Iš kitos pusės, šis nusistatymas yra asketinis ir 
anachoretinis. Pergalėti pasaulį savo vidiniu egzistencijos 
sutelkimu, nuo jo atsiskirti savęs teigimu yra pagrindiniai 
reikalavimai, kylą iš egzistencijos nepalyginamo pranašumo 
prieš pasaulį. Pasaulis čia yra pergyvenamas kaip never- 
tingas ir todėl nustumiamas į užpakalį. Gražiu O. Bolnowo 
pasakymu pasaulis egzistencinėje filosofijoje yra „nuvertin- 
tas ligi gryno užpakalinio fono, nuo kurio nusigręžia egzis- 
tencija. Bet kokia savarankiška pasaulio vertė ir prasmė 
neišvengiamai dingsta“?), 

Šitaip pasaulį pergyvena egzistencinė filosofija todėl, kad 
ji žiūri į jį, kaip į žmogaus nusviedimo, o ne kaip į jo 
pašaukimo lauką. Iš tikro, jeigu Žmogus yra nusviestas, 
savaime suprantama, tuomet pasaulis yra ne jo: jis yra 
žmogui svetimas, nejaukus, šaltas ir grėsmingas. Tačiau jeigu 
žmogus yra pašauktas, pasaulis pasirodo jam visai kitoje 
šviesoje. Egzistencija, būdama pašaukimas,per- 
gyvena pasaulį kaip jai duotą. Ji negali pamiršti 
anų pirmykščių Viešpaties žodžių: „Subjicite terram et do- 
minamini — palenkite sau žemę ir apvaldykite“. Egzistencinio 
pašaukimo akivaizdoje pasaulis yra veikimo ir tuo pačiu 
mūsų egzistencijos vykdymo laukas. Jeigu egzistencija yra 
veikimas, tai ji gali apsireikšti tiktai susidūrusi su daiktu, 
vadinasi, su pasauliu. Jeigu egzistencija yra ne gamtos da- 
vinys, bet žmogaus veikimo rezultatas, tai ji gali būti pasiek- 
ta tiktai pasaulyje. Jeigu egzistencija yra pašaukimas, vadi- 


8) Op. cit., T p. 
9) Existenzphilosophie, 426 p. 

nasi turinti atlikti tam tikrą žygį, tai ji gali šį žygį atlikti 
tik ryšium su pasauliu. Pasaulis stato žmogui uždavinių, 
kuriuos vykdydamas jis kaip tik grynąjį savo buvimą paver- 
čia egzistencija. Kas gi yra tasai mūsų jau anksčiau minėtas 
Rilkės žemei priskiriamas noras „neregimai mumyse prisi- 
kelti“), jei ne mūsų pašaukimas pasaulio atžvilgiu? Pats 
Rilkė jį todėl ir vadina „verčiančiu uždaviniu — drūngender 
Auftrag“, kurį, be abejo, gali atlikti tik žmogus. O dvidešimt 
pirmajame Orfėjaus sonete (I dalis) Rilkė išvysto šią mintį dar 
aiškiau: „Pavasaris atėjo. Žemė kaip vaikas, kurs moka eilių; 
daug, o daug . . . Išsivadavusi žeme, tu laimingoji, žaisk su 
vaikais: Mes norime tave sugauti, linksmoji 
žeme! Linksmiausiajam pasiseks“). Sugauti 
žemę yra vienas iš egzistencijos uždavinių. Ne nuo jos pa- 
„ „bėgti, ne nuo jos paniekinančiai ir išdidžiai nusigrįžti, bet 
"eiti su ja žaisti ir ją sugauti. Egzistencija yra ve- 
V „dama į pasaulį, kad šį įimtų į save. Be abojo, 
| žaidimas su žeme nėra be pavojų. Mes galime žemės ir ne- 
i “sugauti, Mes galime atitrūkti nuo savojo Aš ir sykiu nerasti 
pasaulio. Tai yra ta grėsmė, kuri verčia egzistencinę filoso- 
. fiją laikytis atokiai nuo obiektyvinių pavidalų. Vis dėlto ši 
„grėsmė yra tiktai galimybė. Ji nėra ontologinė būti- 
"nybė, įdiegta į mūsų būtį. „Linksmiausiajam pasiseks!“ — 
_ nepaprastai gilus posakis. Kas eina į pasaulį visu atvirumu 
ir atsideda visa būtimi savam pašaukimui, tam pasiseka pa- 
Y sauli įimti į savo egzistenciją; pasiseka žemę sugauti. Savo 
pašaukimo vykdymas pasaulyje reikalauja 
atsivėrimo šiam pasauliui. Bet šis atsivėrimas yra 
sykiu ir laimėjimo laidas. Tuo tarpu kiekvienas užsisklen- 
dimas yra stoka reikalingo linksmumo šiame būties žaidime 
ir tuo pačiu pralaimėjimo pradžia. Nuliūdusiajam nesiseka 
mės sugauti. Pasaulis ištrūksta iš pesimistinių rankų. Užtat 
sugauna linksmiausiasis, kuris giedria dvasia ir atvira 
širdimi prisiima savo pašaukimą ir eina į pasaulį jo vykdyti. 


10) Op. cit., 35 p. 
M) Op. cit., 65 p. 

Pirmieji du Kristaus minimi tarnai ir buvo anie linksmiau- 
sieji. Jie sugavo žemę ir iš jos po tiek paėmė, po kiek ir 
patys turėjo. Jų egzistencija, nuvedusi juos į Viešpaties 
džiaugsmą, susikūrė iš jų pačių ir pasaulio sandėrio. Tuo 
tarpu trečiasis tarnas liūdnu ir nepasitikinčiu veidu paslėpė 
savo talentą nuo žemės. Jis nėjo į pasaulį, mėgindamas savo 
egzistenciją išskelti tiktai iš savęs vieno, Todėl jis ir atsidūrė 
tamsybėse, kur pilna verksmo ir dantų griežimo. Egzis- 
tencija aptemsta tik pasaulio neapgalėjimo 
atveju. Tačiau egzistencija, kuri pasaulį apgali, jį sugau- 
dama ir įjungdama į save, nušvinta dar skaidriau, negu savo 
vienatvėje, nes čia ji yra įvykdoma visa savo pilnatve. Pa- 
šaukimo atlikimas pasaulyje yra tiesioginis kelias į Kristaus 
minimą Viešpaties džiaugsmą. Tai tasai žemės palenkimas 
ir jos apvaldymas, apie kurį mums kalba Genezė ir kuris 
amžiais gyvena žmonijos sąmonėje. Jame apsireiškia žmo- 
gaus galia, jo kilnybė ir sykiu žemiškasis jo tikslas. 


Toks tad egzistencijos pobūdis yra įvystytas į Jobo api- 
būdinimą, kad žmogui yra skirta žemėje „karo tarnyba“. Šitas 
poetinis vaizdas išreiškia žmogaus egzistenciją, kaip veikimą, 
kuris įima savin iš vienos pusės asmeninį žmogaus Aš, iš 
kitos — daiktinį pasaulį. Pasauliuižmogusyrataip 
pat atviras, kaipir transcendencijai. Žmogus 
yra pašauktas atlikti pasaulyje tam tikrą uždavinį. Pasaulis 
jam yra duotas, kaip jo veikimo objektas ir laukas, kuriam jis 
taip pat turi pareigų, kaip sau pačiam ir Dievui. Vietoje nuo 
pasaulio bėgęs ir jį niekinęs, žmogus yra skiriamas į jį eiti ir 
jį pakeisti pagal save, kad žemė neregima mumyse prisikeltų. 
Žmogaus dvasios paliestas pasaulis pasidaro vertingas, nes jis 
yra nušviečiamas žmogiškosios egzistencijos šviesa. Jis tampa 
šios egzistencijos dalimi. Tuo būdu formalinis nusistatymas 
ir apsisprendimas esti pripildomas turiniu. Žmogiškoji egzis- 
tencija pasidaro ne tik subjektyvi, bet ir objektyvi, vykdoma 
šalia mūsų esančioje tikrovėje. ŽmMogiškojiegzisten- 
cija vyksta asmens ir daikto sąjungoje. 

Tačiau vienu tik veikimu žmogiškoji „karo tarnyba“ že- 
~ mèje dar neišsisemia. Būti karo tarnyboje reiškia visados 
„ eitisargybą, vadinasi, budėti ir saugoti. Kareivis visados 
eina sargybą, net ir tada, kai jokio karo nėra, kai taika yra 
“pilname savo žydėjime. Kareivis esmingai yra bu- 
djis žmogus. Jeigu tad Jobas žmogaus gyvenimą pakarto- 
"damas vadina karo tarnyba, jis nori tuo pasakyti, kad eg- 
$ zistencija yra ne tik veikimas, bet ir budėji- 
„mas. Budėjimas yra taip pat savotiškas veikimas. Bet jis 
3 jau reikalauja kitokio nusiteikimo ir kitokių prielaidų, negu 
T veikimas apskritai. Budėjimas visados suponuoja 
"grėsmę. Mes budime todėl, kad mums kas nors grąso. 


„venimo objektas yra grąsomas. Gali šita grėsmė būti ir labai 
„tolima, bet kol ji yra galima, tol kareivis budi. Taip yra 
įr su mūsų egzistencija. Jeigu ji yra karo tarnyba, ji yra 
„ir budėjimas. O jeigu ji yra budėjimas, ji yra kieno nors 


us tyko kažkoks pavojus. Todėl mes ir budime. Budėjimas 
ir grėsmė yra dvi koreliatyvinės sąvokos, nemastomos viena 
„be kitos. Iš kur tad šitas pavojus egzistencijai ateina? Kas 
mums grąso ir kokios prasmės turi šita egzistencinė grėsmė? 


1 Prieš atsakydami į šituos klausimus, pažiūrėkime, kaip 
Jobas suprato šitą grėsmę ir koks buvo jo budėjimas. Šiuo 
atveju mums yra būdingas jo elgesys laimingo gyvenimo 
metais. Kad nelaimių ir smūgių ištikta egzistencija pergy- 
vena grėsmę yra visai suprantama. Tada žmogus įtempia 
Visas savo dvasios ir kūno jėgas šiai grėsmei pergalėti. Tada 
jo budėjimas pasidaro pats didžiausias. Bet kas grąso egzis- 
tencijai tada, kai žmogus gyvena savo laimės metus? Ar ir 
uomet žmogus turi budėti? O jeigu taip, tai kas jį tyko? 
"šitą tad klausimą Jobo elgesys mums kaip tik ir duoda visai 
ko cretų atsakymą. Knygos autorius prasmingai pasakoja, 
kaip Jobas sutikdavo savo sūnų ir dukterų puotas. Jau esame 
minėję, kad Jobo sūnūs nuolatos puotaudavo, susikviesdami 
iekvienas iš eilės savo brolius ir seseris. Nėra abejonės, kad 

Jobas buvo patenkintas savo vaikų džiaugsmu. Jie buvo 
Viešpaties palaima, ir jų džiūgavime jis regėjo duosnią Dievo 
ranką. Ir vis dėlto, „kai jie pabaigdavo puotos dienų eile, 
Jobas imdavo juos pašvęsti. Jis keldavosi anksti rytą ir 
aukodavo deginamųjų aukų pagal visų jų skaičių, mąstyda- 
mas: „Gal mano vaikai nusidėjo ir piktažodžiavo Viešpačiui 
savo širdyje‘. Taip Jobas elgėsi visą laiką“ (1, 5). Tai buvo 
Jobo atsakymas į kasdieninius savo vaikų džiaugsmus. Vaikai 
galėjo užsimiršti. Bet jų tėvas budėjo. Jobas jautė savotišką 
grėsmę, kuri tyko jo sūnus. Todėl malda ir aukomis jis sten- 
gėsi šitą grėsmę pašalinti. Jobas jautė, kad žemiškajame 4y- 
venime mes vaikščiojame bedugnės pakraščiais; kad prie 
laimės šliejasi nelaimė; kad kiekvienas džiaugsmas gali būti 
sudrumstas jeigu ne iš viršaus, tai bent viduje nusikreipimu 
nuo Dievo arba bent jo pamiršimu. Todėl Jobas budėjo. Jis 
buvo susirūpinęs ne todėl, kad gero gyvenimo tarpsnis kada 
nors gali pasibaigti. Ne! Tai buvo greičiau nujautimas, kad 
žemiškojoje egzistencijoje gėris ir blogis, laimė ir nelaimė, 
džiaugsmas ir skausmas yra sumišę tarp savęs, vienas su kitu 
neatskiriamai susiję, sudarydami mums sunkiai suprantamą 
mūsų egzistencijos dvilypumą. Mes niekados negalime būti 
visiškai laimingi, nes jaučiame, kad mūsų laimė yra tykoma 
kažkokios nelaimės. Laimingo gyvenimo metus visados lydi 
baimė, savotiška baimė, kurioje kaip tik ir išeina aikštėn pa- 
slėptas nelaimingumas. Jo iš viršaus mes neregime. Bet mes 
jį jaučiame tūnantį kažkur gelmėse. Šitą gręsiantį nelaimin- 
gumą jautė ir Jobas. Todėl jis meldėsi ir aukojo, kad grėsmė 
neištiktų jo vaikų pačiu sunkiausiu savo pavidalu, būtent: 
nuodėme. 

Jobo elgesys rodo, kad mūsų egzistencija niekados nestovi 
prieš mūsų akis visoje savo pilnatvėje; kad jos visos mes ne- 
galime aprėpti bei suvokti; kad joje visados pasilieka kaž- 
kokių nesuprantamų gelmių ir paslapčių, kurių mes negalime 
pažinti ir todėl apvaldyti. Kažkoks chaotiškas pradas glūdi 
egzistencijos gelmėse, iš kurių iššoksta, tarsi iš nebūties, mūsu 
veiksmai, nenumatyti, nemotyvuoti, nepagrįsti. Jie suardo 

pirmykščius mūsų planus. Jie pakeičia mūsų užsimojimus ir 
“ pasiryžimus. Jie daro įtakos visai mūsų būčiai. Ir tačiau 
| mes negalime padaryti, kad jų nebūtų. Mes negalime taip 
~ sutvarkyti savos egzistencijos, kad ji pasiduotų tiktai aiš- 
| kiems mūsų proto nurodymams. Kažkas visados pasilieka 
= anapus mūsų proto ribų; pasilieka, kaip realus, grėsmingas 
"pradas. Šitą tad protu neaprėpiamą ir neperskverbiamą 
„egzistencijos pusę mes vadiname egzistencijos irra- 
„"cionalųmu. Egzistencija yra irracionali. Ji nesiduoda, 
kaip buvo anksčiau pastebėta, padalinama iš proto be lie- 
kanos. Liekana visados atsiranda, reali, visados mus lydinti, 
kiekviename žingsnyje jaučiama, nors ir nesuvokiama. Mūsų 
"egzistencija mums parodo tik vieną savo pusę. Antroji, lyg 
„mėnulio, yra amžinai paslėpta nuo mūsų, nes nuo mūsų nu- 
"grįžta. Ji būna kažkokioje tamsoje. Mes jaučiame, kad šitos 
tamsos įtaka kartas nuo karto įsibrauna į šviesiosios pusės 
„gyvenimą. Tačiau kaip šita įtaka ateina, kada ir kodėl 
„ji ateina, mes pasakyti negalime. Čia protas atsiduria prieš 
„nesuvokiamybę. 


Šita tad irracionalinė, tamsioji mūsų egzistencijos pusė ir 
„yra tasai šaltinis, iš kurio mums kyla grėsmė. Būdama ne- 
"suvokiama, irracionalinė pusė su savo veiksmais negali būti 
"nei pramatoma, nei tuo labiau apvaldoma. Jos įtaka pasirodo 
epriklausomai nuo Mūsų sąmonės pastangų. Tamsioji egzis- 
„tencijos pusė sviedžia savo šešėlį dažniausiai kaip tik tada, 
K ai jos nelaukiame ir jai priimti esame nepasirengę. Todėl 
šio šešėlio užslinkimą, šviesiosios pusės aptemimą mes ir per- 
"gyvename, kaip didesnį ar mažesnį mūsų būties sukrėtimą. 
O sykį tokį sukrėtimą pergyvenę, esame lydimi nuolatinio 
erimo ir net baimės, kad jis gali pasikartoti. Egzistencija 
sta nuolatiniu pavojumi. Mes egzistuojame nuolatinės 
Bi ėsmės akivaizdoje. Tačiau ši grėsmė ateina ne iš šalies, 
iš mūsų pačių. Egzistencija pati savyje nešioja irracio- 
nalinį pradą ir todėl grąso pati sau. Budėti tad esmėje reiškia 
būti pasiruošus sutikti tamsiosios mūsų pačių pusės prasi- 
Veržimus ir į juos tinkamai atsakyti. Ir juo labiau šviesioji 

mūsų egzistencijos pusė kyla į savo viršūnes, juo labiau ji 
tuomet artėja prie tamsiosios savo pusės ir juo grėsmė mums 
tuomet darosi didesnė. Kai mus ištinka didelis džiaugsmas 
ar didelė kančia, kai skęstame meilės ar maldos ekstazėse, 
visais šiais momentais mūsų egzistencijos irracionalumas stip- 
riai mums grąso. Todėl visais šiais momentais ir budėjimas 
turi būti labai didelis. Kasdieniniame buvime, kuris vyksta 
egzistencijos paviršiumi, grėsmė yra ne tokia didelė, nes tuo- 
met esame toli nuo tamsiosios savo pusės. Tačiau kai lei- 
džiamės į savo būtybės vidų, kai pradeda atsidaryti mūsų 
gelmės, susidūrimas su tamsiąja puse pasidaro beveik ne- 
išvengiamas. Mistikai teigia, kad aukščiausiame tobulumo 
laipsnyje (via unitiva) pavojus žmogui atkristi nuo Dievo yra 
pats didžiausias ir kad šventieji, atsidūrę šiame laipsnyje, 
jautę nepaprastą grėsmę ir todėl pergyvenę nepaprastą ne- 
rimą ir baimę. Teigimas yra visai suprantamas. Pakilęs ligi 
meilės vienybės su Dievu, žmogus pakyla sykiu ir ligi pat 
savo egzistencijos ribos, už kurios prasideda tamsa. Dar 
žingsnis, ir jis gali kaip tik įkristi į šitą tamsą. Stovėdamas 
pačioje viršūnėje, jis gali pasukti į visas puses: ne tik artyn 
prie Dievo, bet ir tolyn nuo Jo. Grėsmė čia išauga ligi mil- 
žiniško savo svorio. Artėjant prie transcendencijos, žmogaus 
laisvė ne tik nemažėja, bet išsivysto ligi visiškos savo pil- 
natvės, išvystydama sykiu ir grėsmingas galimybes. Tai, kas 
anksčiau žmogų varžė ar laikė iš viršaus — tradicijos, pa- 
pročiai, artimieji, geismai, garbė — visa čia netenka savo 
reikšmės. Čia pasilieka tik vienas žmogiškasis Aš, su savo 
laisve ir su savo irracionalumu. Jo niekas nelaiko ir ne- 
remia. "Todėl jis apsisprendžia pats vienas.  Apsisprendimas 
yra nepaprastos reikšmės ir vertės. Bet sykiu ir nepaprastos 
grėsmės, nes jis kaip tik gali būti liuciferiškas. Dostojevskio 
inkvizitorius kaip tik ir yra tokio nuo viršūnių nuriedėjusio 
žmogaus pavyzdys. Jis gyveno tyruose, mito skėriais ir šak- 
nelėmis, stengėsi įsijungti į išrinktųjų būrį, kad skaičius būtų 
pilnas. . Tačiau tyruose buvo ne tik Kristus, bet ir gundy- 
tojas. Todėl inkvizitorius ir krito. Jis apsisprendė ne už 

Kristų, bet už gundytoją. Todėl metė visą pirmykštį anacho- 
$ retišką savo gyvenimą, grįžo į pasaulį, prisiėmė kardinolo 
"purpurą, įsijungė į visuomenę ir pradėjo „taisyti“ Kristaus 
< mokslą. Tai yra kritusios egzistencijos pavyzdys. O tokių 
“ kritusių egzistencijų yra tūkstančiai. Ir jos esti nuo viršūnių 
ne kieno nors nustumiamos: jos krinta pačios, traukiamos 
anos tamsiosios pusės svorio. Ad. Mickevičius savo eilė- 
" raštyje „Arimanas ir Ormuzdas“ duoda puikų šitokios savos 
"traukos svorio vaizdą. Arimanas, tasai senovinis rytietiškasis 
` tamsos ir blogio dievas, išvėmė iš savęs tamsiausią tamsybę 
ir ja, kaip voras savo siūlu, kopė į šviesiąją Ormuzdo kara- 
"lystę. Tačiau iškišęs pro šią savo tamsos sieną galvą ir pa- 
„regėjęs Ormuzdą, spindintį savoje šviesoje, Arimanas pajuto 
k tokią savos tamsos trauką ir tokį svorį, kad jo rankos ne- 
išlaikė, ir jis stačia galva krito atgal į savo tamsybes. Švie- 
"siosios ir tamsiosios pusės susidūrimai egzistencijoje yra patys 
„pavojingiausi, nes jų abiejų svoriai tuomet pasidaro nepa- 
"prastai ryškūs. Tuomet yra reali galimybė ne tik prasiveržti 
į transcendenciją, bet sykiu ir nuriedėti žemyn į savas tam- 
: ybes. Egzistencija yra nėščia ne tik šviesa, bet ir tamsa. 


jo viltis, bet ir jo nusiminimas; ne tik jo džiaugsmas, bet ir 
jo kančia; ne tik dorybė, bet ir nuodėmė, Egzistencija stovi 
viduryje. Ji yra traukiama kilti ir sykių nuriedėti. Ir galu- 
tinis žodis, kuria linkme mes pasuksime, priklauso mums 
patiems. Tai yra laisvės žodis. "Todėl nenuostabu, kad 


Ta pats pavojingiausias. Jeigu mums reikia ko nors bijoti, 
tik savęs pačių. Mes patys sau esame pats didžiausias 
davojus ir pati didžiausia grėsmė. Budėti tad, giliausia pras- 
e reiškia saugotis paties savęs. 

T Egzistencija, būdama pašaukimas, suima savin du pradu: 


nes turime atlikti tam tikrą uždavinį, sugaudami žemę ir ją 
erkeisdami. Tik šio uždavinio atlikimu mes paprastą, iš 

transcendencijos gautą buvimą paverčiame egzistencija, va- 
dinasi, žmogiškuoju buvimu. Tačiau mums šį uždavinį 
vykdant, graso tamsioji irracionalinė mūsų pačių pusė, 
galinti mus nuvesti tolyn nuo mūsų pašaukimo, mus prapul- 
dyti pasaulyje ir galutinai atitraukti nuo Dievo. Užtat mums 
yra reikalo budėti, saugojantis pačių savęs. Veikimas ir bu- 
dėjimas pasidaro pagrindinės mūsosios karo tarnybos parei- 
gos. Mūsų egzistencijaesti vykdoma veikimo 
ir budėjimo įtampoje. Todėl ji yra ne tik džiaugs- 
minga, bet ir sunki; ne tik mūsų kuriamojo sakymo laikas, 
kaip nori Rilkė („hier ist des Saglichen Zeit, hier seine Hei- 
mat“!?), bet sykiu ir budėjimo valanda, kaip mus įspėja šv. 
Petras („sobrii estote et vigilate“ (1. Petr. 5, 8). 


12) Devintoji elegija, op. cit., 34 p. 

S. EGZISTENCIJOSPRAEINAMUMAS 


Būdama pašaukimas, kurio esmę sudaro veikimas pasau- 
~ lyje, egzistencija tuo pačiu virsta tapsmu. Ji nuolatos esti 
j vykdoma ir todėl nuolatos kinta, nuolatos kuriasi, nuolatos 
teka. Egzistencijai tinka žinomas Heraklito posakis, kad du 
kartu negalima įbristi į tą pačią upę. Mūsų gyvenimas teka 
| kiekvieną momentą vis tolyn, ir mes negalime du kartu iš- 
| gyventi to paties akimirksnio. Mes negalime susigrąžinti to, 
kas jau praėjo. O mums praeina visa: mūsų nuotaikos ir 
“ įspūdžiai, mūsų mintys ir mūsų pasiryžimai, mūsų meilė ir 
mūsų džiaugsmas, galop pati mūsų būtis. Antroji Rilkės 
„elegija kaip tik yra skirta šiam egzistencijos praeinamumui 
| išreikšti. Rilkė, kaip minėjome, vadina angelus veidrodžiais, 
"kurie susisemia savo pačių išspinduliuotą grožį atgal į savo 
"veidą ir tuo pačiu nepraeina. Jų būtis grįžta jiems atgal. Tuo 
"tarpu mes save iškvėpuojame kiekvieną akimirką. Mūsų būtis 
„garuoja, tarsi rytmečio rasa, tarsi „karštis nuo šilto valgio“. 
"O jeigu kas nors, Rilkės teigimu, mums sakytų, kad štai „šis 
"kambarys, pavasaris tavimi prisipildo“, vadinasi, pasiima iš- 
"kvėpuotą mūsų būtį ir ja gyvena, tai kas iš to: „jis negali 
ūsų sulaikyti“. Labiausiai stengiasi nepraeiti besimylin- 
tieji. Jie nori jausti „gryną pastovumą“. Todėl savo glebės- 
čiavimuose jie pažada amžinybę. Tačiau po pirmųjų bai- 
1 ngų žvilgsnių, po ilgesingo pažvelgimo pro langa, po bendro 


klausia Rilkė. „Kai jūs vienas kitą pakeliate ir pridedate 
ie lūpų — gėrimą prie gėrimo — o, kaip labai gėrėjas iš- 
sta iš savo veiksmo“. Ir atrodo, kad visa vra lyg ir su- 
tarę nuslėpti nuo mūsų šį praeinamumą. „Medžiai yra, 
Mūsų gyvenamieji namai dar tebestovi. Tik mes traukiame 
pro jų šalį, tarsi oro pasikeitimas. Ir visa yra susimokę mums 
tai nutylėti, pusiau galbūt iš gėdos, pusiau dėl neapsakomos 

vilties!) Pasaulis tarsi gėdijasi šio Žmogaus praeinamumo 
ir todėl savo pastovumu mums jį pridengia. Iš kitos tačiau 
pusės pasaulis šiame žmogaus praeinamume regi neapsakomą 
savo viltį per žmogų išsivaduoti iš savo būsmo, sustingusio, 
kieto, nekintančio, todėl nieko nepralaiminčio, bet sykiu 
nieko ir nelaiminčio. Žmogus yra šiuo atžvilgiu neapsakoma 
pasaulio viltis, viltis būti perkeistam žmoguje ir per žmogų. 
Gal būt šita prasme Rilkė devintojoje elegijoje ir sako, kad 
žemės noras ir svajonė yra „neregimai mumyse prisikelti“?). 
Vis dėlto šita viltis yra tolimas dalykas. Kol ji įvyks, mes 
netiekesame, kiek tampame. Egzistencija pasidaro 
praeinanti -pačia savo prigimtimi. Būdama veikimas, ji nie- 
kados nėra visa kartu. Ji esti vykdoma dalimis. Ji ateina 
iš ateities ir eina į praeitį, nepasilikdama nė vieną akimirką 
dabartinė. Savo gyvenimo mes niekados neturime: neturime 
ne tik viso iš sykio, bet iš viso jo neturime, nes jis nuolatos 
teka. Jis iš nežinomybės ateina ir nežinomybėje dingsta. 
Praeinamumas virsta mūsų būsena: mes būname pra- 
eidami. Mūsų gyvenimas yra nuolatinis atsisveikinimo 
mostas. 

Šitas egzistencijos praeinamumas yra išreikštas Jobo kny- 
goje labai aiškiai ir labai giliai. Jis sudaro nuolatinį Jobo 
pergyvenimą, prie kurio jis vis iš naujo grįžta ir jį vis nau- 
jais vaizdais išreiškia. Egzistencijos praeinamumas yra viena 
iš pagrindinių temų jo susimąstymuose. „Mano gyvenimas 
yra atodūsis, kuris negrįžta .. . Kieno akis mane mato, jau 
daugiau manęs nebematys; jei tavo akis yra prieš mane, ma- 
nęs jau nebėra (7,7—8) ... Mano dienos skuba greičiau už bė 
giką; jos bėga nepergyvenusios gėrio. Jos slenka kaip valtys; 
kaip erelis, puoląs ant savo grobio“ (9, 25—26). Atrodo, kad net 
dieviškasis žvilgis negali sugauti žmogaus egzistencijos pa- 
stovumo. Nė Dievas negali pažvelgti į tą patį žmogų du 
kartu. Kol jis atkreipia piktą savo akį, žmogaus jau nebėra 
Čia yra pagrindas Jobui skųstis, kodėl Dievas negali pakelti 


1) Op. cit., 11—13 p. 
2) Op. cit., 35 p. 

žmogaus nuodėmių ir leisti išnykti jo kaltei (7, 21). Juk 
viskas praeina, tuo pačiu praeina ir nuodėmės, ir kaltės. 
„Dabar einu gulti į dulkes, o jei manęs jieškosi, jau — ne- 
bebūsiu“ (ibd.). Iš vakaro kalbėjęs su žmogumi, jį baudęs 
kančia ir skausmu, rytą Dievas jo neberas tokio, koks jis 
buvo vakar. Praeinamumas valdo visą žmogaus gyvenimą. 
Egzistencija niekur neužtrunka. ,„Mano dienos bėga greičiau, 
negu audėjo šaudyklė“ (7, 6). Šiuo vaizdu Jobas nori pa- 
sakyti, kad egzistencijos praeinamumas jokiu laiko kiekiu 
negali būti matuojamas. Kiekvienas mūsų veiksmas turi tam 
tikrą mastą. Net tasai rankos švystelėjimas, kuris audėjo 
= šaudyklę permeta iš vienos audeklo pusės į kitą. Tuo tarpu 
P egzistencija jokio masto neturi. Egzistencija yra pats 
„ praeinamumas. Priešais transcendenciją, kaip priešais 
" absoliučiai nekintamą būtį, stovi egzistencija, kaip pats kin- 
| tamumas. 

€ Būdinga, kad šitokį praeinamumo pergyvenimą Jobas yra 
| patyręs kančios metu. Jis visur kalba apie savo dienas, 
"vadinasi, apie dienas, kada jis yra ištiktas nelaimės. Tuo 
„tarpu žinome, kad sunkios dienos, ypatingai kančios ir fizinio 
"skausmo dienos, psichologiškai slenka lėčiau, negu kurios ki- 
tos, ypatingai laimingos. Psichologinis praeinamumo per- 
gyvenimas kančioje tarsi sulėtėja. Egzistencija kančioje lyg 
neskuba. Ji lyg ir leidžia žmogui išgyventi visą kančios 
sunkumą. Jeigu vis dėlto Jobas net ir šiuo sunkiu metu, jau- 
čia ypatingą egzistencijos praeinamumą, tai todėl, kad pro 
šilą psichologinį sulėtėjimą jis įžvelgia metafizinių žmogaus 
gelmių tapsmą ir suvokia nepaliaujamą jų tekėjimą. Kančia 
šulėtina tik praeinamumo pergyvenimą. Bet ji nesu- 
tina pačios būties tekėjimo. Tikrovėje praeinamumas 
ilieka toks pat, kaip ir visados. Mes vienodai praeiname 
a imėje ir nelaimėje, džiaugsme ir skausme. Psichologinis 
draeinamumo sulėtėjimas ar pagreitėjimas kai kuriais ypa- 
Hingesniais egzistencijos momentais nieko nepakeičia jos es- 
iėje. Mūsų egzistencija, būdama tapsmas, visados yra nuo- 
ti is tekėjimas. „Žmogus, gimęs iš moters, yra tokių trumpų 

dienų ir tokio nerimo pilnas; jis išsprogsta kaip gėlė ir nu- 
vysta; jis bėga kaip šešėlis ir nesustoja“ (14, 1—2). Argi tad 
verta Dievui su tokiu praeinančiu padaru prasidėti? „Ir į 
tokį tu pažvelgi ir leidi man Tave traukti teisman!“ (14, 3). 


Nuolatinis egzistencijos pracinamumas nurodo į ypatinga 
jos ryšį su laiku. Mes praeiname todėl, kad laikas sudaro 
vieną iš pagrindinių mūsų būties apsprendimų. Egzistencinė 
dabarties filosofija teisingai atkreipė dėmesį į žmogaus san- 
tykį su laiku ir parodė, kad žmogus gyvena laike ne viršinio 
buvimo prasme, bet kad laikas priklauso prie vidinės jo są- 
rangos; kad žmogus giliausia savo esme yra apspręstas laikui. 
Ne tiek žmogus gyvena laike, kiek laikas gyvena žmc- 
guje, kaip jo egzistavimo forma. Žmogus būna 
praeidamas todėl, kad jis būna laike. M. de Munnynckas 
yra pasakęs, kad „trunkąs dalykas (une chose durable) nc- 
turi egzistencijos visoje platumoje“). Kitaip sakant, tai, 
kasįvyksta,neegzistuojavisas kartu. Jo egzis- 
tencija nėra suimta į vieną buvimo tašką, bet ištiesta laike. Ji 
yra išvyniojama tarsi drobė. Laikas tuo būdu darosi įvyks- 
tančios egzistencijos būsena. Tačiau kadangi žmogaus egzis- 
tencija esmingai yra įvykdymas, todėl ji yra esmingai ir su- 
sijusi su laiku. Laikas nėra žmogui atsitiktinis dalykas; pati 
jo egzistencija yra laikas, nes ji yra įvykdymas ir veikimas. 
Iš to egzistencinė filosofija padarė išvadą, kad žmogus yra 
aprėžta ir baigtinė būtybė iš esmės. Laikas yra žmo- 
gausbaigtybėsišraiška. Tai, kas būna laike ir per 
laiką, savaime baigiasi. Nuolatinis mūsų pracinamumas yra 
ne kas kita, kaip mūsų išsibaigimo, Rilkės žodžiais kalbant, 
iškvėpavimo ir išgaravimo ženklas. Mes praeiname ne ta 
prasme, kad mes keistume situacijas, patys pasilikdami, bet 
kad mes dylame savo būtyje: pati mūsų, būtis išsi- 
baigia. Kiekviena egzistencijos įvykdymo akimirka yra 
sykiu ir šios egzistencijos netekimas. Turėdami egzistencija 
savo rankose, mes sykiu jaučiame, kad ji iš jų teka tarsi 


3) La notion du temps, in: Philosophia perennis II, 860 p., 1930. 

vanduo iš rieškučių. Ir sulaikyti jos mes negalime, Mūsų 
rankos tam yra permaža sandarios. 
Ir vis dėlto egzistencijos praeinamumas yra labai savo- 
tiškas. Kad mes praciname, kad mūsų gyvenimas yra tik 
trumpai trunkąs atodūsis, tai yra visiškai aiškus, kasdien pa- 
tiriamas faktas, kurį dainuoja ne tik poetai, bet kurį jaučiame 
ir mes patys. Tačiau mūsų nusistatymas šio fakto 
atžvilgiu yra labai keistas. Žinodami ir jausdami, kad mes 
praciname, mes vis dėlto nenorime praeiti, Mes gina- 
mės nuo šio praėjimo, mes norime, kad jo nebūtų, o negalė- 
dami jo panaikinti savo būtyje, mes norime jį pamiršti bent 
savo sąmonėje. Mes trokštame, kad mūsų egzistencija būtų 
ne įvykdoma, bet visa kartu: tota simul, kaip Boėtijus 
apibūdina laimę. Dalimis įvykstanti egzistencija mūsų ne- 
2 patenkina, ir mes esame nelaimingi su savo įvykstančia, va- 
“ dinasi, laike išsitiesiančia egzistencija. Kas gi yra anas Rilkės 
„besimylinčiųjų grynojo pastovumo noras ir tasai amžinybės 
“ pažadas, kurį jie padaro savo glamonėse, jeigu ne pastangos 
| meile bent pridengti savo būties nepastovumą? Žmogus pra- 
„eina. Jo egzistencija išsibaigia. Tačiau žmogus kovoja su 
| šituo praeinamumu ir su šituo egzistencijos išsibaigimu. Žmo- 
gus jieško būdų ir priemonių šiam praeinamumui per- 
"galėti. Kas gi yra savo esme kultūros kūrinys, kas yra visos 
anos kūrybinės žmogaus objektyvacijos, jei ne mėginimas su- 
"imti į pastovius bei nežlungančius pavidalus savo praeinan- 
 čią dvasią ir tuo būdu išgelbėti ją iš ano nuolatinio tekėjimo 
"ir išgaravimo? Laikas, kuris mūsų egzistenciją neša ir ją 
dildo, yra mūsų pergyvenamas kaip kažkas mums svetima; 
„kaip kažkas, su kuo mes negalime apsiprasti ir susitaikyti. 
1 es niekados negalime susigyventi su mintimi, kad mes pra- 
iname, nykstame ir kad vieną kartą mūsų nebebus. Mūsų 

kažkokį prieštaravimą pačioje žmogaus būtyje. Egzistencija 
yra uždavinys, pašaukimas, kurį vykdome mes patys. Mes 
patys esame autorius šios tikrovės gyvenimo. Užtat stengia- 
mės šį gyvenimą kurti kuo labiausiai pastovų, nes į tai stu- 
mia mus giliausias mūsų būties noras. O tačiau sukuriame 
tik žlungančius pavidalus. Mūsų norasir mūsų egzis- 
tencija yra persiskyrę. Savo noru mės stengiamės 
pergalėti laiką ir įvykdyti savo egzistenciją visą kartu. Bet 
ši egzistencijos visuma išsprunka iš mūsų rankų, ir mes vyk- 
dome ją tik dalimis, tuo pačių palikdami ją dildančiam laiko 
tekėjimui. Ir juo laikas labiau perskverbia mūsų būtybę, juo 
labiau mes stengiamės jį pergalėti. Tačiau sykiu pastebime, 
kad juo labiau šios mūsų pastangos yra nevaisingos. Egzis- 
tencijai dylant, auga jos troškulys, mažė- 
jantjėgaišįdilimą sulaikyti. Čia mes atsiduriame 
prieš kažkokį egzistencijos tragiškumą joje pačioje, prieš 
kažkokį ontologinį nesusipratimą, įaustą į pačią mūsų są- 
rangą. O tačiau šitas nesusipratimas turi gilios prasmės. 

Ką gi reiškia, jeigu žmogus nesusitaiko su savo praeina- 
mumu, jeigu jis nuolatos jieško būdų jam pergalėti? Kas gi 
yra šitas laiko svetimybės pergyvenimas ir pastangos jį per- 
žengti, siekiant egzistencijos visumos? Juk jeigu laikas su- 
daro vidinę egzistencijos būseną, jeigu jis yra vienas iš esmi- 
nių žmogiškosios būtybės apsprendimų, kodėl žmogui jis 
atrodo primestas iš viršaus ir kodėl žmogus nori iš jo išsi- 
vaduoti? Ką reiškia, jeigu laiko perskverbta baigtinė būtybė 
trokšta išsiveržti iš šių ribų ir būti pastoviai bei nuolatos? 
Atsakymas į šituos klausimus tegali būti vienas: laiko sve- 
timybės pergyvenimas parodo, kad praeina- 
mumas yra reali būsena, bet nenormali. Ne- 
noras praeiti prileidžia kažką kitą, kas neturi praeiti. O 
jeigu šitas kažkas vis dėlto praeina, vadinasi, jis yra pri- 
verstas praeiti. Jam praeinamumas yra uždėtas iš viršaus, 
bet ne kilęs iš jo paties. Jeigu praeinamumas būtų normali 
žmogiškosios egzistencijos būsena, žmogus neturėtų noro būti 
pastoviu ir negalėtų jo turėti. Šitoks noras normalioje bū- 


148 


senoje būtų nesąmonė. Tuo tarpu žmogus šitokį norą turi. 

Jis glūdi labai giliai, jis perskverbia visus žmogaus darbus, 

jis apsireiškia visuose žmonėse visais laikais ir visose tau- 

tose. Žmogaus veržimasis iš laiko yra toks pat tikras, kaip 

ir jo negalia išsiveržti. Argi tai nėra praeinamumo, kaip ne- 

normalios būsenos, pergyvenimas? Gyvulys nesiveržia iš sa- 
= vos aplinkos. Užtat jis veržiasi iš narvo, nes aplinka jam 
| yra normali jo gyvenimo erdvė, o narvas — nenormali, pri- 
verstinė, uždėta jam iš viršaus. Žmogus nesiveržia iš laisvės, 
„bet veržiasi iš prievartos, nes laisvė yra normali jo būsena, 
0 prievarta — nenormali. Noras ir veržimasis yra 
ženklas, kad egzistencija yra patekusi į to- 
kią būseną, kurios neturi būti. Taip yra su kiek- 
vienu giliu noru, taip yra galop ir su noru išsiveržti iš laiko 
"ir pergalėti savo praeinamumą. "Taigi, nors praeinamumas 
“yra įpintas į pačią mūsų būtį, nors mūsų egzistencija praeina 
“nuolatos, tačiau tai yra nenormali mūsų būsena. Filoso- 
fija mums negali pasakyti, kaip mes į šitokią būseną pa- 
„tekome. Tačiau ji aiškiai pasako, kad šitokios būsenos mes 
nepriimame, kad ji yra giliausia prasme nemūsų būsena. 
4 Praeinamumas yra žmogiškajai egzistencijai nesavas dalykas. 
` Jis glūdi joje, egzistencija juo apsireiškia, ir vis dėlto šitaip 
4 būti neturi. 


Praeinančios ir laikinės mūsų būsenos nenormalumas pa- 
„rodo, kad mūsų egzistencija yra atvira kitai 
„būsenai, kuri nepraeina, nesibaigia ir ku- 
„riojebuvimasyravisaskartu.Šitokiąbūseną 
mes vadiname amžinybe. Amžinybė kaip tik ir yra 
tai, ko mes jieškome ir už ką mes kovojame su laiku. Tiesa, 
„mes jos neturime. Bet mes norime ją turėti. Ji stovi prie- 
šais mūsų akis, kaip mūsų jieškoma normali būsena. 
"Jos mes ilgimės, ją pergyvename, kaip aukštesnę vertybę, 
egu laikas. Laikas amžinybės akivaizdoje yra netikra bū- 
Sena, į kurią mes iš tikro esame nusviesti. Susidūrę su pra- 
"einamumu, mes pajaučiame, kas mes esame patys savyje: 

nenorinčios praeiti būtybės. Laiko praeinamume 

mums apsireiškia esminis mūsų pačių nepraeinamumas. Am- 
žinybės šviesoje dabartinė egzistencija pasirodo kaip nenor- 
mali, netikra, tikrosios egzistencijos vardo neverta. Mūsų 
giliausias siekimas yra kitokia egzistencija: nebe vyks- 
tanti, bet esanti visa kartuir todėl nebepra* 
einanti. Kaip egzistencijos ribose mes atsiveriame trans- 
cendencijai, kaip savo veikime atsiveriame pasauliui, taip 
savo praeinamume mes atsiveriame amžinybei. Egzistencija 
veda į transcendenciją, asmeninis Aš veda į daiktą, laikas 
veda į amžinybę. Žmogus yra tokia būtybė, kuri 
saviminurodo daugiau, negu ji faktiškai tu- 
ri. Žmogus yra ontologinis simbolis, savotiškas ontologinis 
ženklas, po apčiuopiamu savo pavidalu slepiąs aukštesnę 
prasmę ir kalbąs aukštesne kalba. Dabartinė jo egzistencija, 
panaudojant Nietzschės posakį, yra strėlė į kitą krantą. 

Kad amžinybė yra tikroji žmogiškosios egzistencijos bū- 
sena, galima matyti jau ir iš dabartinės egzistencinės filoso- 
fijos. Nors ši filosofija visu svoriu teigia Žmogaus praeina- 
mumą ir jo būties dilimą, tačiau ir ji jieško atramos, kuria 
galėtų pasikliauti šiame visuotiniame tekėjime. Ji jieško 
tilto žmogiškosios egzistencijos upėje. Ir šilą atramą, šitą 
tiltą ji randa vadinamuosiuose egzistenciniuose aki- 
mirksniuose. Egzistencinis akimirksnis yra savotiškas 
laiko suėmimas į visumą. Jame laikas pasidaro visas kartu, 
ir egzistencija apreiškia savo pilnatvę. Čia laikas netenka 
praeities ir ateities, virsdamas gryna dabartimi. Egzistenciniai 
akimirksniai neturi ryšio vienas su kitu. Jie yra tik ak'- 
mirksniai. Vis dėlto jie yra tarsi žiburiai tamsiame mūsų 
egzistencijos likime. Jieyratikrojižmogausegzis- 
tencija. Visa kita yra tik prietapos, prieaugos, prapuo- 
limas pasaulyje, kasdienybė, nesavumas. Žmogus tikrai 
ir savai egzistuoja tik egzistencinį aki- 
mirksnį. Tačiau kaip tik dėl šio egzistencijos susitelkimo 
akimirksninį momentą egzistencinis akimirksnis peržengia 
laiko sritį ir įeina į amžinybę. Laiko tėkmėje įvyksta laiko 
pergalėjimas tuo būdu, kad egzistenciniame akimirksnyje 

žmogus susiranda tvirtą atramą, kuri nebepraeina. Egzisten- 
ciniame akimirksnyje atsidaro žmogui absoliutinė nelygsta- 
ma sfera, neturinti laikinio pobūdžio ir laiko nebenešama. 
Kaip egzistencijos momentas, egzistencinis akimirksnis, be 
abejo, praeina. Tačiau tai, kas jame atsivėrė ir apsireiškė 
| pasilieka amžinai. Vadinasi, net ir pati egzistencinė filosofija 
= prileidžia ir net pabrėžia amžinybės prasiveržimą pačiame 
laike ir tuo pačiu laiko pergalėjimą. Egzistencinis akimirks- 
“nis, kuris egzistencinėje filosofijoje vaidina labai svarbų 
vaidmenį, tik patvirtina aukščiau minėtą mūsų teigimą, kad 
žmogus nesusitaiko su laiku, kad stengiasi jį pergalėti ir kad 
amžinybė yra tikroji ir savoji žmogaus būsena. Žmogus 
tikrai ir normaliai egzistuoja tik amžinybė- 
je. Amžinybė yra toks pat esminis žmogiškosios būties ap- 
sprendimas, kaip ir laikas. Dar daugiau, amžinybė yra gi- 
lesnis apsprendimas, nes jis kyla iš mūsų būties gelmių. Tuo 
tarpu laikas yra primestas mums iš viršaus. Laike mes egzis- 
~ tuojame netikrai ir nesavai. Laikinė egzistencija yra nu- 
sviestoji egzistencija. Amžinybė kaip tik yra mūsų 
© išgelbėjimas iš šito netikrumo bei nesavumo, iš šito nusvie- 
„ dimo, iš savotiško mūsų prakeikimo laikiniam buvimui. Visi 
mūsų ilgesiai, visos mūsų dejonės kaip tik eina amžinybės 
„ linkui. Kai Jobas nuolatos primena savo greitai praeinančias 
dienas, tai jis čia ne tik konstatuoja praeinamumo faktą, 
„bet sykiu ir skundžiasi dėl šio praeinamumo. Jobas ne- 
nori praeiti. Jis visomis jėgomis spiriasi prieš aną erelinį 
< savo dienų kritimą žemyn. Gyvendamas kasdienybėje, jis 
„ atrodo nebus jautęs šio tragiško skirtumo tarp žmogaus noro 
„ būti ir nuolatinio jo praeinamumo. Tačiau kančia atskleidė 
jam jo dienų trumpumą, jo būties dūžtamumą, ir todėl Jobas 
4 pradėjo gelbėtis. Jis pradėjo kovoti už savo buvimą. Jis 
| pradėjo skųstis savo praeinamumu. "Tuo pačiu jis pradėjo 
"siekti kitos būsenos, kurioje mūsų egzistencija nebepraeina, 
kurioje ji yra ne dalimis, bet visa kartu. Savo skundu 
„Jobastrokštaamžinojobuvimo. Jis trokšta laiko 
„pergalės ir amžinybės apsireiškimo. Tai yra kiekvieno žmo- 

gaus troškimas, įvystytas į giliausią mūsų sąrangą. Juo mes 
apreiškiame patys save, kad mes esame nelaiko, bet 
amžinybės būtybės; kad mūsų išsivadavimas iš laiko 
reiškia mūsų išsigelbėjimą iš netikros ir nesavos būsenos. 

Tačiau amžinybės teigimas ir jos ilgesys anaiptol nepanai- 
kina laiko tekėjimo, kuris nešasi mūsų egzistenciją ir ją ga- 
lop nusineša. Amžinybė, kaip tikroji mūsų bū- 
sena, gali atsirasti tik pasibaigus šiai lai- 
kinei,netikraibūsenai. Ilgėtis tad amžinybės reiškia 
ilgėtis dabartinės: būsenos galo. Amžinybė ne tik nejamžina 
žemiškojo mūsų buvimo, bet, priešingai, ji suponuoja jo pa- 
baigą. Laikas turi baigtis, kad prasidėtų am- 
žinybė. Dabartinės tad egzistencijos pabaiga pasirodo, kaip 
natūralus dalykas, kaip sąlyga mums pereiti į tikrąją ir 
mūsų giliausiai trokštamą būseną. Ir vis dėlto ši pabaiga 
žadina mums kažkokį liūdesį. Mintis, kad mes būname tik 
kartą, nėra džiaugsminga. Galima tikėti, kad tikroji egzis- 
tencija prasideda tiktai anapus, kad amžinybė yra mūsų il- 
gesių įvykdymas, tačiau tasai faktas, kad mes nebegrįžtamai 
žemę paliksime, kad šita, tegul ir nenormali, mūsų būsena 
mums duota tik kartą, kelia mumyse kažkokį nerimą ir 
instinktyvų prisirišimą prie šios žemės buvimo. Šalia pra- 
einamumo pergyvenimo, kuriame atsiveria amžinybė, žmogus 
turi ir vienkartiškumo pergyvenimą, kuriame atsi- 
skleidžia egzistencijos vertingumas. Ir šitas vienkartiškumo 
pergyvenimas yra vienas iš pagrindinių egzistencinių žmo- 
gaus jausmų. 

Šituo jausmu yra perpinti ir Jobo apmastymai. Jobas 
jaučia, kad jo egzistencija ne tik praeina, bet kad ji niekados 
daugiau nebepasikartos. „Kaip debesys skriedami pradingsta. 
taip iš mirusių karalystės negrįžta tasai, kuris į ją nužengė. 
Jis niekados negrįžta į savo namus, ir tėviškė jo daugiau 
nebepažįsta“ (7, 9—10). Jobas, kaip matysime vėliau, miru- 
siųjų karalystės nelaiko nebūtimi. Joje žmogus būna ir to- 
liau, nors ir savotiškai. Ir vis dėlto savotišku iiūdesiu skamba 
minėti Jobo žodžiai, nes iš šios karalystės kelio atgal į žemę 

nėra. Tai yra savotiškas žmogaus — ir tik jo vieno — ap- 
sprendimas. Gamta nuolatos pasikartoja. „Medis turi vilties. 
Sykį nukirstas, jis vėl atsigauna; jo ūgiai nepaliauja sprogę, 
nors jo šaknys žemėje ir pasentų ir jo kamienas dulkėse ap- 
< mirtų. Vandens paliestas jis vėl sužaliuoja ir želdina šakas 
"tarsi naujai pasodintas. Bet jei miršta žmogus, jis pasilieka 
bejėgis . . . Tegul pranyktų vandenys iš jūros, tegul užsida- 
4 rytų ir išdžiūtų upės, palaidotas žmogus nebeprisikels. Nors 
L ir dangūs praeitų, jie jo nepabudins ir neprikels jo iš miego“ 
(14, 7—12). Gamtinis pasikartojimas žmogaus egzistencijai 
„netinka. Ji yra tokia savotiška ir tokia originali, kad ji gali 
| būti tik vieną vienintelį kartą. Mirtis užbaigia šią egzisten- 
T ciją, ir niekas jos pakartoti negali. Nors anapus mes ir gy- 
_vensime — tai yra gilus Jobo įsitikinimas —, bet į šią žemę 
jau nebegrįšime. „Dar praeis keletas metų, ir man reikės 
"stoti į taką be sugrįžimo“ (16, 22). 

Nesunku pastebėti, kad šiuose Jobo žodžiuose slypi gilus 
liūdesys. Jautimas, kad mes niekados į šitą žemę daugiau 
„nebegrįšime, kad mirtis yra amžinas atsisveikinimas su da- 
"bartiniu gyvenimu, pripildo mūsų sielą didelio kartėlio. Kur 
ji ad jieškoti paguodos? Kas gali žmogui atstoti šitą nebegrįžta- 
I umą? Kokiu pavidalu jis galėtų vis dėlto šioje žemėje iš- 
Isilaikyti? — Du dalykai pasisiūlo žmogui jo egzistencijos 
vienkartiškumo akivaizdoje, žadėdami jį žemėje išlaikyti, 
būtent: kultūros kūriniai ir jo vaikai. 

“Kai Horacijus dainavo, kad jis pasistatė paminklą, amži- 
hesnį už varį — „exegi monumentum aere perennius“ — ir 
kad todėl jis nevisas mirsiąs — „non omnis moriar“ —, jis 
kaip tik ir turėjo galvoje žmogaus pasilikimą kultūros kū- 
rinyje, Horacijaus atveju poezijoje. Iš tikro, kultūros kūrinys 
yra žmogaus dvasios — jo idėjų, jo pergyvenimų, jo jausmų, 
meilės ir kančios, jo troškimų ir ilgesių — objektyvacija. 
Įmedžiagindamas savo dvasią, žmogus ją tarsi sulaiko nuo 
raėjimo ir palieka amžių amžiams. Kūrėjas miršta, bet 
irinys gyvena, o jame gyvena ir kūrėjas. Kūrinys pergyvena 
ūrėją ne tuo, kad jo yra ilgesnis amžius, bet tuo, kad jis 

iš esmės amžiaus nebeturi; kad jis yra iškeltas viršum laiko 
kategorijos. Kiekviena gyva būtybė yra tampanti ir žlun- 
ganti. Ji gyvena laike, ji išsivysto, išgyvena savo galimybes 
ir todėl žlunga. Mirtis glūdi gyvos ir realios būtybės sąran- 
goje. Visai kitaip yra su kultūriniu kūriniu. Kūrinys yra 
ne realus daiktas, bet ženklas ir simbolis‘). Todėl savyje jis 
yra visas kartu. Jis neturi jokių galimybių, kurios būtų ne- 
išsivysčiusios, neišsiskleidusios arba dar neapsireiškusios. Jis 
yra pati aktualybė. Todėl savęs išgyventi jis negali, nes jis 
iš viso negyvena. Jis tiktai paprastai būna ir tai ne realiniu, 
bet simboliniu būdu. Todėl kultūrinis kūrinys ir nemiršta. 
Ženklas gali būti arba jo gali nebūti. Tačiau jeigu jis yra, 
jis yra visas sykiu, be jokio įvykdymo ir tuo pačiu be jokio 
gyvenimo ir be jokios mirties. Kultūriniai kūriniai, kaip 
ženklai, priklauso jau kitokiai tikrovei, negu mūsų patirtinė 
realinė būtis. Visa mus supanti realinė tikrovė yra palenkta 
žlugimui: net negyvoji medžiaga. Mirtis yra nepermaldau- 
jamas ir neišvengiamas mūsosios realinės tikrovės dėsnis. 
Tačiau nebūdamos realinės, kultūrinės gėrybės kaip tik nėra 
šiam dėsniui palenktos. Ženklų ir simbolių pasaulyje mirtis 
neturi prasmės. Todėl nors žmogus pats ir praeina, tačiau 
jis sugeba sukurti kūrinių, kurie yra esmingai pažymėti am- 
žinybės ženklu, nes yra išimti iš laiko, kaip turintieji visą 
savo buvimą kartu. Pats būdamas apspręstas laikui, žmogus 
savo kūrinius perveda į amžinybę. Tai yra nuostabi, tačiau 
tragiška žmogaus didybė. Negalėdamas pats žemėje pasilikti. 
jis mėgina joje palikti savo kūrinius, kaip savo dvasios 
įmedžiaginimą ir tuo būdu sulaikymą. Todėl Rilkė septinto- 
joje savo elegijoje ir žavisi šita žmogaus didybe, šituo kū- 
rinių nepraeinamumu. Žmogiškoji kūryba gyvena tarp žmo- 
nių, viduryje naikinančio likimo, viduje nežinios. „Angele, 
-— sako Rilkė, — aš tau ją parodysiu. Štai, ji stovi tavo 


4) Kad kultūros kūrinys yra ne realinė būtis, bet tik ženklas ir 
simbolis, yra kultūros filosofijos tema. Ją autorius yra išvystęs 
savo studijoje „Kultūros kūrinio esmė ir buvimas“, kuri tebėra 
rankraštyje. 

akyse galutinai išgelbėta, galutinai tiesi. Kolonos, vazos, 
sfinksas, veržli katedros pastanga, pilkai išsiskirianti iš žlun- 
gančio ar svetimo miesto“. Ir Rilkė liepia angelui stebėtis 
šiais kūriniais, nes jie yra ne kas kita, kaip sustingę ir pa- 
silikę mes patys. „O, stebėkis, angele, nes tai esame mes, 
mes; ir tu, galingasis, papasakok, kad mes tai įstengėme““), 
Įstengėme savo mirtingumą įdėti į nemirtingus padarus ir 
tuo būdu juos galutinai išgelbėti iš bendro naikinančio visų 
likimo, išgelbstint tuo būdu ir pačius save. 

Todėl žmogus nesykį, jieškodamas atramos prieš savo 
egzistencijos praeinamumą, kabinasi į kultūros kūrinius, deda 
“ į juos pats save ir kartoja Horacijaus „non omnis moriar“, 
. manydamas tuo būdu pergalėsiąs savo negrįžtamumą. Tačiau 
„ tikrovėje ši pergalė yra apgaulinga. Žmogaus pasilikimas 
“savo rankų darbuose turi visai kitos prasmės, negu jo realus 
| gyvenimas. Tiesa, Žmogus gyvena savuose kūriniuose, bet 
„tiktai simboliniu būdu. Žmogaus kūrinys, kaip sakėme, 
| yra tiktai ženklas, kuris asmenybę išreiškia, į ją nurodo, bet 
„realiai savyje jos neturi. Ženklas niekados nėra tai, ką 
jis reiškia. Priešingai, jis visados sako, kad to, ką jis reiškia, 
„ kaip tik nebėra; kad jis yra tik rodyklė į tai, kas buvo ir kas 
jame simboliniu būdu yra objektyvuota. Todėl kultūra ne- 
"sudaro atsvaros prieš žmogaus negrįžtamumą, nes jos gėrybės 
„ nepajėgia sulaikyti realiai žmogiškojo asmens. Jos jį su- 
| laiko tiktai ženklo pavidalu. Dėl to užuot Žmogų paguodusi, 
"kultūra tik dar labiau sustiprina jo liūdesį, nes savo simbo- 
liškumu ryškiai parodo kūrėjų nebuvimą. Akivaizdoje pra- 
„ėjusiųjų amžių kūrinių mes ypatingai pajaučiame žmogiško- 
os egzistencijos trumpumą ir jos vienkartiškumą. Mums 
savaime tada kyla klausimas: „Kur yra dabar visi tie žmonės, 
kurie tai sukūrė?“ Simbolinis ženkliškas kultūros pobūdis 
yra toji strėlė, kuri visados yra nukreipta tolyn nuo žemiš- 
kosios mūsų egzistencijos: ji rodo kažkur į anapus. Štai kodėl 
ir Rilkė toje pačioje elegijoje įspėja angelą, kad šis netikėtų, 
jog kultūros kūrinius girdamas poetas norėtų angelą prisi- 


Op. cit., 28 p. 

vilioti. O jeigu ir norėtų, angelas vistiek neateitų, „nes mano 
šauksmas visados yra pilnas kelio tolyn. Kaip ištiesta ranka 
yra manasis šauksmas“. O ši ištiesta ranka reiškia ne tik 
kvietimą, bet taip pat „atstūmimą ir įspėjimą““), kuris sako, 
kad, nepaisant-išgelbėtų savo rankų darbų, pats žmogus yra 
pilnas kelio tolyn. Kultūra išgelbsti mūsų turinį, bet ji ne- 
gali išgelbėti šio turinio nešėjo — mūsojo Aš. O be jo 
mes Kultūroje taip lygiai esame negyvi, kaip ir patys šie 
kūriniai. 

Jau žymiai realiau žmogų žemėje sulaiko jo kūno ir kraujo 
palikimas, būtent: vaikai. Jie perima tęsti toliau tėvų gy- 
venimo būdą, jų kūno struktūrą, ju charakterį, nesykį net 
gabumus ir profesinį darbą. Todėl pastaraisiais laikais rasės 
teorija paguodos ir net nemirtingumo kaip tik ir buvo pra- 
dėjusi jieškoti biologiniame žmogaus tęsinyje. Gimdydamas 
žmogus perteikia savo paties gyvybę vaikams ir tuo būdų 
juose gyvena. Horacijaus „non omnis moriar“ pasikartoja ir 
šiuo atveju, tik žymiai realiau. O vis dėlto ir biologinis 
žmogaus palikimas žemėje, nors ir yra realus, nebe simbo- 
linis, kaip kultūros kūriniai, tačiau, deja, neasme- 
ninis. Savo vaikuose žmogus pasilieka ne tuo, kuo jis yra 
dvasia ir asmuo, bet tuo, kuo jis yra gamta. Čia jis gyvena 
tąja bendrąja gyvybe, kuri srovena visoje žmonijoje ir kuri 
gimdymo aktu esti individualizuojama.. Tiesa, šita gyvybė 
yra asmeninės mūsų dvasios nešėja ir jos veikimo atrama. 
Be jos dvasia negali šios žemės tikrovėje išvystyti ir apreikš- 
ti savo galių. Tačiau pati savyje gyvybė dvasios neturi, Todėl 
jos pasilikimas mūsų vaikuose anaiptol dar neišsprendžia 
mūsų asmenybės praeinamumo ir nebegrįžtamumo. Asmeni- 
nės savo dvasios mes vaikams neperteikiame. Šiuo atžvilgiu 
juose mes nepasiliekame. Mūsasis Aš mūsų gimdiniuose ne- 
gyvena. Tuo tarpu tai jis liūdi, kad praeina ir nebegrįžta. 
Mumyse liūdi ne gyvybė, ne kūnas, bet giliausias Aš, kuris 
atsiskiria nuo žemės ir į ją daugiau nebegrįžta. Mūsų vaikai 
todėl mūsų nesulaiko ir nebepakartoja. Gyvenimas vaikuose 


6) Op. cit., 29 p. 

„ yra bendras. Kaip lašas, įkritęs į jūrą, nebeturi savos 
individualios egzistencijos, taip ir mes jos neturime anoje 
visuotinėje žmonijos gyvybėje. Asmeniškumo atžvilgiu mes 
žymiai labiau gyvename savuose kūriniuose, negu savuose 
vaikuose. Kultūra sulaiko mūsų asmenybės bruožus, mūsų 
giliausius dvasios turinius, deja, tiktai simboliniu būdu. Vai- 
kai sulaiko realiai, deja ne dvasią ir ne asmenybę, o mūsų 
gyvybę, daugiausia mūsų psichiką. Taigi; nei kultūrą, 
neigamtaneturi galios mus šios žemės egzis- 
tencijoje sulaikyti arba pakartoti. Mes praei- 
name ir nebegrįžtame. Nei kultūros, nei gamtos akivaizdoje 
mūsų liūdesys dėl mūsų negrįžtamumo bei vienkartiškumo 
nemažėja, ir abi šios sritys mūsų nepaguodžia. 

Daugiausia paguodos savyje turi krikščioniškoji prisikė- 
„limo ir žemės atnaujinimo idėja. Krikščionybė skelbia, kad 
mirtis gyvenimą tik pakeičia, bet jo nesunaikina; kad laikų 
| pabaigoje dieviškoji galybė prikels mūsų kūną, sujungs jį 
vėl su atsiskyrusia siela ir tuo būdu vėl atstatys sugriautą 
"žmogiškosios būtybės pilnatvę. Iš kitos pusės, visuotiniu per- 
„ keitimo aktu bus išskaistinti šios žemės pavidalai, žemė bus 
paversta „nauja žeme“, ir žmogaus gyvenimas vyks toje iš- 
" Skaistintoje, perkeistoje žemėje (plg. 2 Petr. 3, 13; Apr. 21, 
1-5). Kitaip sakant, Krikščionybė teigia, kad mūsoji egzisten- 
"cija pasikartos tame pačiame kūne ir toje pačioje žemėje, 
„tik perkeistu pavidalu; kad pasitraukimas iš žemės yra tik Jai- 
kinis, atsiradęs dėl mirties, kuri esanti nuodėmės pasėka, Ta- 
(čiau kaip anais rojinės būsenos laikais žmogui buvo skir- 
ta amžinai gyventi žemėje, taip ir būsimaisiais amžiais jis 
us toje pačioje žemėje apgyvendintas, pirmiau išskaistinus 
ą iš visokių blogybių. Tarp šitų dviejų polių — tarp rojaus 
ir perkeistosios žemės-įsiterpė sunki ir nuodėminga istorija, 
urinti pereiti per mirtį ir per laikinį atsiskyrimą. Bet kai 
aikas pasidarys pilnas, istorija pasibaigs, mirties sugriautas 
venimas bus atstatytas, žemės pavidalai perkeisti, ir žmo- 
i bus grąžinta pirmykštė jo egzistencija ir pirmykštis jo 
paskyrimas. 

Be abejo, Krikščionybės idėjos yra stipriai paguodžiančios. 
Jos parodo, kad žmogaus atsiskyrimas yra galop pergalimas; 
kad egzistencijos vienkartiškumas yra tik laikinis ir reliaty- 
vus; kad išsinėrimas iš dabartinių pavidalų yra netekimas tik 
jų blogybių, bet ne jų pačių iš esmės. Neperkeista žemė ne- 
gali pakelti nei tikro dvasiškumo, nei tuo labiau pilnutinio 
dieviškumo. Todėl ji turinti praeiti. Tačiau po jos ateis nauja 
žemė ir naujas dangus, kaip amžinojo žmogaus tėviškė, į 
kurią jis sugrįš. Todėl krikščionis mirties akivaizdoje nėra 
pesimistas. Jis žino, kad atsiskyrimas pasibaigs. Ir vis dėlto 
ano minėto liūdesio krikščioniškoji viltis panaikinti negali, 
kadangi ji negali žmogaus išgelbėti iš atsiskyrimo fakto. 
Krikščioniškai žiūrint, grįžimas į perkeistą žemę yra tikras. 
Tačiau mes vistiek esame priversti iš šios žemės pasitraukti. 
Šitas priverstinis pasitraukimas yra nepergalimas, tuo pačiu 
yra nepergalimas nė iš jo kyląs liūdesys. Be abejo, krikščio- 
niui šis liūdesys nėra beviltiškas, kaip tam, kuris netiki | 
žemės atnaujinimą ir kūno prikėlimą. Tačiau jis vistiek yra 
gilus ir skaudus. Todėl gedulo drabužiai laidotuvių liturgi- 
joje yra išraiška ne tik žmogaus nuodėmingumo, kuriuo ne- 
šinas jis stoja prieš Viešpaties didybę, bet sykiu ir atsiskyrimo 
liūdesio, kylančio iš mirties, nors esmėje ir pergalėtos tragiš- 
kumo. Atsiskyrimo liūdesys pasilieka visados ir yra būdin- 
giausias mūsosios egzistencijos palydovas. Jis yra nepergali- 
mas, kaip nepergalima šioje tikrovėje yra pali mirtis. 

Liūdesys dėl mūsų egzistencijos vienkartiškumo veda žmo- 
gų į žemiškojo buvimo teigimą ir verčia jį nesykį laikyti šią 
žemę tikrąja savo tėviške. Nors mes esame atviri transcen- 
dencijai ir amžinybei, tačiau norime, kad transcendencija 
mums apsireikštų šioje tikrovėje ir kad amžinybė, kaip bu- 
vimas visas kartu, įvyktų dabartiniame laike, Mes ne- 
norime palikti gyvenamosios tikrovės ir nenorime laiko per- 
galėti tuo būdu, kad mirtume ir šitaip jį užbaigtume. Mes 
nenorime mirti ir nenorime atsiskirti nuo šios žemės. Žemiš- 
koji mūsų egzistencija yra pergyvenama kaip didelė vertybė. 
kurios mes nenorime išsižadėti. Būti yra mūsų apsprendimas. 

mūsų uždavinys ir mes norime, kad šitą uždavinį galėtume 
vykdyti čia, šiame pasaulyje, šioje žemėje, nes būti nie- 
= kados nėra gana, Egzistencijos vertingumo pergyveni- 
“mas aiškiai iškyla jos praeinamumo ir nebegrįžtamumo aki- 
vaizdoje. Jobas, skųsdamasis, kad žmogus žemėn daugiau ne- 
| begrįžta, kad jo tėviškė jo daugiau neberegės, kaip tik ir turi 

galvoje šitą žemiškosios egzistencijos vertingumo teigimą. 
Jeigu po kelerių metų žmogus įžengs į taką, kuris veda tik- 
tai tolyn, o niekad ne atgalios, todėl reikia stipriai laikyti 
šiuos metus, reikia juos kuo intensyviausiai pergyventi ir 
pajausti Nebegrįžtamumo šviesoje žemiškoji 
„egzistencija prašosi išgyvenama kuo inten- 
syviausiai. Ir tai nėra joks „carpe diem“. Priešingai, epi- 
kuriškas egzistencijos išgyvenimas kaip tik ją susilpnina, nes 
iš žmogaus asmenybės gelmių, kurios egzistenciją kuria, epi- 
kureizmas perkelia šitą egzistenciją į psichologinių malonumų 
paviršių, kuris ja tiktai naudojasi. Epikureizmas yra 
egzistencijos išnaudojimas ir tuo pačiu jos 
dilinimas. Užuot egzistenciją stiprinęs ir tuo būdu ją 
intensyviai išgyvenęs, epikuriškas žmogus pats prisideda prie 
“jos dilinimo, prie ano rilkiško jos iškvėpavimo ir išgarinimo. 
Iškelta į psichologinių malonumų paviršių, egzistencija už- 
trokšta. Todėl epikurininkas niekados egzistencijos neišgy- 
= vena intensyviai, nes jis jos nekuria. Intensyviai eg- 
zistenciją išgyventi reiškia intensyviai ją 
"kurti, nes tik kuriama egzistencija yra arti 
mūsų ir todėl yra kuo labiausiai mūsų pa- 
„jaučiama. Bet egzistencija yra kuriama, kaip sakėme, 
„mūsojo Aš ir pasaulio teigimu. Juo mūsų Aš yra labiau save 
teigiąs ir juo labiau jis yra pasaulį keičiąs, juo intensyviau 
"jis kuria savą egzistenciją ir juo intensyviau ją išgyvena. 
„Egzistencijos intensyvumas glūdi savo as- 
„menybės ir objektyvinio pasaulio kūrime. 
"Gali šitie du momentai konkrečiame žmoguje persiskirti, gali 
vienas iš jų imti viršų, tačiau esmėje egzistencija kuriasi 
tiktai asmens ir pasaulio sutartinėje. Intensyviai egzistenciją 

išgyvena tik tas, kuris kuria ir save, ir pasaulį. Šventųjų ir 
menininkų gyvenime šitas intensyvumas pasidaro pats di- 
džiausias, nes šventieji ypatingu būdu pabrėžia savęs kūrimą 
ir visą savo egzistenciją sutelkia aplinkui savą asmenybę, 
o menininkai ypatingų būdu pabrėžia pasaulio kūrimą ir savo 
egzistenciją sutelkia aplinkui daiktą. Be abejo, šių žmonių 
gyvenimas nueina skirtingomis linkrhhėmis ir pasidaro nesykiį 
vienašališkas. Tačiau jų egzistencija yra labai intensyvi. Tik 
apie šventuosius ir apie menininkus galima kalbėti kaip apie 
intensyvios egzistencijos žmones. Visi kiti toli atsilieka nuo 
šių dviejų kategorijų.  Egzistencijos intensyvumas yra žmo- 
gaus kūrybos intensyvumas. Intensyviai būti žmo- 
gaus atveju reiškia intensyviai kurti, Šita tad 
prasme egzistencija savo negrįžtamumo akivaizdoje ir pra- 
šosi kuo intensyviausiai išgyvenama. Vienkartiškumo ir ne- 
grįžtamumo pergyvenimas virsta žmogui kūrybos šaltiniu. 
Egzistencijos tad praeinamumas, kaip matome, iš vienos 
pusės žadina mums gilų ir niekados tikrai nepaguodžiamą 
liūdesį, iš kitos — jis kelia mumyse egzistencijos vertingumo 
pajautimą ir verčia mus šitą vertingumą apreikšti kuo inten- 
syviausia vidine ir viršine kūryba. Būdami žemėje tik karta, 
turime būti taip, kad atliktume mums uždėtą uždavinį ir 
kad pateisintume mūsų pašaukimą būti. Egzistencija, kaip 
minėjome, yra pašaukimas, ne nusviedimas. Bet pašaukimas 
reikalauja būti vykdomas. Žemiškoji egzistencija tam ir yra 
mums duota, kad mes atsakytume į aną pašaukimą, atsaky- 
tume ne žodžiu, bet būtimi, nauja būtimi, kurią mes su- 
kursime savyje ir aplink save. Devintojoje elegijoje Rilkė 
kalba apie žemiškosios egzistencijos vienkartiškumą ir pas- 
tebi, kad būti žemėje yra daug, kad mums reikia šio 
buvimo, šių praeinančių pavidalų, kurie nuostabių būdu 
mums rūpi ir yra svarbūs. Tiesa, jis neslepia, kad visa čia 
būna „tik kartą. Tik kartą ir nedaugiau. Mes taip pat tik 
kartą“. Bet šitas „būti tik kartą, nors tiktai vieną kartą“ 
yra „nebeatšaukiamas““'). Pašauktojii egzistencija praeina. Taip. 


7) Op. cit., 33 p. 

Bet ji yra nebeatšaukiama. O nebeatšaukiama ji yra ne grynu 
savo buvimo faktu, bet tuo, kad ji pati šitą grynąjį buvimą, 
kuris duotas jai iš aukšto, paverčia egzistencija, vadi- 
nasi, kūrybiniulaimėjimu. Žemiškoji egzistencija yra 
paties žmogaus laimėjimas per kūrybą. Tik šito laimėjimo 
šviesoje galima suprasti Rilkės posakį, kad „čionykštis buvi- 
mas yra puikus — „Hiersein ist herrlich“); puikus ano gry- 
nojo buvimo pergale. 


8) Op. cit., 27 p., septintoji elegija. 


ll, Jobo drama 101 


4. EGZISTENCIJOS PABAIGA 


Dažnai yra sakoma, kad būti yra geriau, negu nebūti; 
kad gyvenimas yra didesnė vertybė, negu mirtis. Galimas 
daiktas, kad šis posakis, kaip abstrakti teoretinė formulė, 
savyje ir yra teisingas. Scholastinėje filosofijoje jis yra gana 
gyvas ir išvystytas net ligi tam tikros metafizikos. Tačiau 
Jobo knygoje mes susiduriame sų vienu pergyvenimu, kuris 
parodo, kad konkrečioje situacijoje žmogus ga- 
li mirtį statyti aukščiau už gyvenimą, gali 
mirtiesilgėtisir net jos trokšti. Tai yra nuosta- 
bus dalykas, bet jis yra tikras. Juk kas gi yra visa pirmoji 
Jobo kalba arba pirmasis jo skundas, jeigu ne jo gimimo 
dienos prakeiksmas? „Tepražūsta diena, — kalbėjo 
Jobas, — kurią gimiau, ir naktis, kai buvo pranešta: „štai, 
vaikutis išvydo dienos šviesą“. Tevirsta ji tamsybėmis, ir 
Dievas tenesirūpina ja iš anapus. Tenepuola ant jos šviesos 
spindulys. Tegul išsklaido ją tamsybės ir mirties šešėliai. 
Teapsiaučia ją debesys. Tegąsdina ją dieniniai užtemimai. 
Tenugramzdina ją naktis į vidurnakčio tamsą ir tenebūna ji 
niekados įskaityta į metų dienas . . . Tegul aptemsta žvaigž- 
dės jos prieblandoje. Telaukia ji šviesos, kuri niekados ne- 
pasirodys, ir teneišvysta ji niekad aušros blakstienų“ (3. 
3--6; 9). Kodėl Jobas išsižada savo gimimo dienos ir ją pra- 
keikia? O todėl, kad ji neuždarė jo motinos įsčios ir ne- 
paslėpė vargo nuo jo akių (3, 10). „Kodėl aš nemiriau mo- 
tinos įsčioje ir nepradingau, palikęs josios kūną. Kam aš 
buvau paimtas ant kelių ir kam man buvo paduota krūtis, 
kurią žindau? Tuomet būčiau buvęs palaidotas ir turėčiau 
ramybę; tuomet man būtų buvę duota poilsio tarsi karaliams 
ir šalies patarėjams“ (3, 11—14). Tuo tarpu gimimas užtraukė 
ant Jobo galvos visas nelaimes, įstūmė ji į vargą ir kančią. 
Gyvenimas virto viena ištisa dejone, ir skundas liejasi kaip 
vanduo (3, 24). Kančia apiplėšė Jobą jo būtyje. Ji kažka 

jam atėmė, kažką jo egzistencijoje pražudė. Ji uždarė jam 
kelią, kuriuo jis žygiavo; ji suardė jam planą. kurį jis vykdė. 
Egzistencija pasidarė nevertinga. 

Tačiau to dar negana. Jobas ne tik linki, kad jis nebūtų 
gimęs arba tuoj po prasidėjimo miręs, bet jis ir dabar 
nesykį trokštamirties. Tiesa, jis purtosi prieš kan- 
čios ištiktą egzistenciją, jis stengiasi iš jos išsivaduoti. Jis 
maldauja Viešpatį atitraukti savo persekiojančią ranką ir 
nekreipti dėmesio į greitai praeinantį ir niekur neužtrunkantį 
žmogų. Tačiau jeigu vis dėlto šitokia kančios nubūtinta 
egzistencija turi pasilikti, tai Jobas geriau renkasi mirtį, 
negu tokį gyvenimą. „Aš mastau: gal mano guolis mane 
paguos, gal su savo lova pasidalinsiu savo skundą. Bet Tu 
gązdini mane sapnais ir įvarai man baimės reginiais, taip 
kad mano siela mieliau pasirinktų žuvimą; iš savęs ji mie- 
liau priimtų mirtį, negu šiuos mano kaulus“ (7, 13—15). Jeigu 
tad būtų leista Jobui apsispręsti, jis mirtų, bet ne pasiliktų 
gyventi su išsibaigusiu savo kūnu ir su prislėgta bei nuka- 
muota savo dvasia. Dar daugiau, mirtį Jobas vaizduoja, 
kaip nepaprastai džiaugsmingą dalyką, kaip laimingą radinį, 
jeigu jieškantis žmogus ją randa. Jobas klausia, kodėl Die- 
vas „nuvargusiems teikia šviesos ir gyvenimo tiems, kurie 
„sieloje yra nusiminę? Jie laukia mirties, kuri neateina; jie 
" jieško jos uoliau, negu paslėpto žemėje lobio ir džiūgauja, 
ir linksminasi, jeigu pasiekia karstą“ (3, 20—22). Tai nėra 
šventųjų ar kankinių džiūgavimas Krikščionybėje.  Krikš- 

čionis, kuris visa savo būtimi gyvena anapusinio tobulojo 
"buvimo idėja, palieka šią žemę džiaugdamasis, nes susijungia 
su savo meilės ir ilgesio Objektu. Tačiau Jobui taip nėra. 
„Anapusinis Jobo gyvenimas, kaip netrukus matysime, yra 
tiktai nyki šešėlių karalystė. Tai tik pusiau buvimas, pa- 
lygintas su šia žemiškąja egzistencija. Jeigu krikščionis, 
trokšdamas mirties ir ją džiaugsmingai pasitikdamas, esmėje 
trokšta vertingesnio gyvenimo ir mirtyje jį pasitinka, tai 
Jobas, šaukdamasis mirties, šaukiasi nevertingo buvimo, 
chaoso, šešėlio, nes tikros sampratos, koks yra anapusinis 

buvimas, jis neturi. Todėl jo troškimas mirti yra beveik 
lygus troškimui išnykti. Jobas nori mirti ne todėl, kad pas- 
kui atsibustų laimingam ir pilnutiniam gyvenimui, bet to- 
dėl, kad „turėtų ramybę“, vadinasi, kad išsivilktų iš egzis- 
tencijos apskritai, nes egzistenciją niekados nėra ramybė, 
kurios simbolis būtų palaidotas žmogus. 

Kas tad pažadina žmoguje nebūties ar mirties troškimą 
ir kokios prasmės šitas troškimas turi? Aukščiau esame sakę, 
kad egzistencijos vienkartiškumas sukelia mumyse jos ver- 
tingumo pergyvenimą. Egzistencija mums atrodo esanti ver- 
tinga, nes mes gyvename tik kartą. Vis dėlto šis vienkartiš- 
kumas neatskleidžia mums pagrindo, kodėl, būtent, egzis- 
tencija yra vertinga.  Egzistencijos praeinamumas ir nebe- 
grįžtamumas dar neparodo, kodėl mes turime į šią egzisten- 
ciją kabintis ir neleisti jai neatšaukiamai praeiti. Vienkar- 
tiškumo šviesoje mes dar neregime egzistencijos turinio, dėl 
kurio mes ją vertintume. Šis turinys atsiveria mums tiktai 
nebūties bei mirties troškime. Jeigu kai kuriais atvejais 
mes norime išnykti, jeigu šio išnykimo mes net ilgimės ir 
jo jieškome, vadinasi, mes jau pergyvename savą egzisten- 
ciją, kaip nevertingą, ir todėl stengiamės ja nusikratyti. 
Ji mums pasidaro ne tik sunki, bet ir bloga, blogesnė, negu 
nebūtis. Mirties troškimas parodo, kad egzistencijos 
mes ilgimės tik tol, kol ji yra vertybė. Nusto- 
jusi vertybės pobūdžio, ji nustoja tuo pačiu ir mūsų prisi- 
rišimo prie jos. Grynas egzistencijos faktas mūsų nežavi. 
Kada tad egzistencija nustoja buvusi vertinga? Kada ji virsta 
grynu faktu, kuriuo žmogus nori nusikratyti? 

Atsakymą mums duoda Jobo kreipinys į Dievą: „Paleisk 
mane, nes mano dienos yra tiktai atodūsis“ (7, 16), Tuo Jo- 
bas nori pasakyti, kad jam yra pasilikęs ne tik trumpas gy- 
venimas, kuris greitai išnyks, kaip išnyksta mūsų atsidūsė- 
jimas, bet kad šis jo gyvenimas yra pasidaręs be galo skur- 
dus, iš viršaus nebepastebimas, kaip kvapas, todėl nieko ne- 
reiškiąs, nieko nesakąs, jokios įtakos niekam nedarąs. Kitaip 
sakant, Jobo egzistencija yra atkritusi į gry- 

nąjį buvimą ir todėl pasidariusi nevertinga. 
Jobas savo egzistenciją yra paleidęs iš savo rankų. Jis jos 
nebekuria, kaip kad buvo kūręs anksčiau. Jis jos nebevykdo 
savo pašaukimu pasaulyje. Objektyvinė-turininė jo egzisten- 
cijos pusė jam yra išplėšta. Jam pasiliko tiktai formalinė 
jos pusė, tiktai pats buvimas. Jo dienos yra tiktai grynas 
laiko tekėjimas. Tačiau kadangi šis tekėjimas nieko nebe- 
neša, kadangi jame niekas nebėra vykdoma, todėl jis yra 
niekas, vadinasi, formalus, tuščias tekėjimas, tuščias taps- 
mas, kuriame niekas netampa, ir iš kurio niekas nekyla. 
Todėl šitoks laiko tekėjimas yra nevertingas, ir šitokiu te- 
kėjimu išsisemianti egzistencija yra nebe egzistencija, bet 
grynas buvimas, vadinasi, grynas faktas, kad žmogus yra, 
bet jau nebe nurodymas, kam ir kodėl jis yra. Tuo 
tarpu grynas buvimas arba grynas šio buvimo faktas žmo- 
gaus nepatenkina. Šio fakto jis nelaiko jokia vertybe ir 
todėl trokšta juo nusikratyti Formalinė egzisten- 
cija vertingumo atžvilgiu yra niekas. Noras 
nusikratyti šitokia egzistencija rodo, kad žmogus gali pa- 
kelti gyvenima tik tada, kai jis yra vertingas; o vertingas 
jis yra tik tada, kai jis yra turiningas; kai jis yra tikra 
egzistencija, o ne grynas buvimas. Buvimas pats sa- 
„vyje nėra jokia vertybė. Vertybė yra tik šio bu- 
vimo turinys. Kai šitas turinys žlunga, ir buvimas nustoja 
vertės. 

Buvimo turinys, kuris grynąjį buvimą paverčia egzisten- 
cija ir tuo būdu padaro jį vertingą, susitelkia ir išsisemia 
prasmėje. Prasmė yra tai, kas sudaro buvimo vertingu- 
mą; kas jį išvaduoja iš grynojo buvimo pavidalų; kas jį pa- 
daro tikrai žmogišką, todėl žmogui savą ir tuo pačiu pakelia- 
mą, nepaisant jo sunkybių. Dostojewskis didžiojo inkvizi- 
toriaus lūpomis yra teisingai pasakęs, kad „žmogiškojo bu- 
vimo paslaptis glūdi ne tik tame, kad jis gyvena, bet tame, 
„kam jis gyvena. Neturėdamas tam tikro supratimo, kam 
2 jis gyvena, žmogus nenori gyventi; jis greičiau pats susi- 
= naikins, negu pasiliks žemėje, nors ir turėtų duonos ligi so- 

ties“). Kitaip sakant, prasmė yra žmogiškojo gy- 
venimo sąlyga. Žmogus gali gyventi tiktai prasmingą 
gyvenimą. Kai gyvenimas yra nebeprasmingas, jis pasidaro 
žmogui ne tik sunkus psichologine ar moraline prasme — 
tokia yra kiekviena egzistencija kiekvieną akimirką —, bet 
jis pasidaro nebežmogiškas ontologiškai, vadinasi, žmo- 
gaus nevertas ir todėl nebepakeliamas. Todėl prasmės klau- 
simas yra pagrindinis egzistencijos klausimas. Egzistencija 
laikosi tiktai prasme. Prasmės žlugimas yra egzistencijos 
pabaiga. Egzistencija nesykį žmogui pasibaigia žymiai anks- 
čiau už fizinę jo mirtį, būtent, kai žmogaus gyvenimas ne- 
tenka prasmės. Prasmės netekusi egzistencija jau yra mi- 
rusi, nors žmogus fiziškai gyventų dar kelias dešimtis metų. 
Todėl visi tie gyvenimai, kurie yra nustoję prasmės, yra 
mirę. Jie yra nebe gyvenimai, bet tiktai buvimai, laukią 
savo biologinio-gamtinio galo, nes dvasinis-žmogiškasis galas 
jiems jau yra atėjęs. Štai kodėl Apokalipsės „pirmasis ir 
paskutinis“ liepia Sardies bažnyčios angelui rašyti: „Aš žinau 
tavo darbus, kad tu turi vardą, būk esąs gyvas, o esi miręs“ 
(Apr. 3, 1). ŽmMogiškąją egzistenciją jos gyvy- 
bėje išlaiko tiktai prasmė. Tiktai prasmė nušvie- 
čia ją išskirtine šviesa ir iškelia ją iš grynojo buvimo pa- 
vidalų. Todėl prasmė ir yra pagrindas, ant kurio esti sta- 
tomas visas žmogiškasis gyvenimas. 

Tačiau kas yra prasmė savyje? Kuo ji pagrindžia mūsų 
egzistenciją, padarydama ją vertingą ir tuo pačiu žmogišką? 
— Prasmė yra visados kažkas daugiau, negu buvimas. Pras- 
mė neišsitenka buvime. Ji yra jam pridėta, prijungta prie 
jo, jausta į jį, bet iš jo paties nekylanti ir jame pačiame 
nerandama. Todėl prasmingai būti reiškia visados dau- 
giau, negu tiktai būti. Prasmingai būti reiškia savame 
buvime iškelti šitą „daugiau“; apreikšti tai, kas jam yra pri- 
dėta; atskleisti tai, kas jame yra įausta. Kitaip sakant. 
prasmė yra tam tikro uždavinio vykdymas 


1) F. Dostojewskij, Der GroBinguisitor, 29 p., übersetzt von A. 
Luther, Krefeld, 1948. 

pačiu mūsų buvimu. Mes būname prasmingai tada, 
kai aną „kažką daugiau“ vykdome. Bet vykdome ne savo 
paviršiumi, ne viena kuria savo galia, ne vienu kuriuo savo 
būtybės veiksmu, bet pačiu savo buvimu. Aiškiau sakant, 
kai šitą „kažką daugiau“ įvykdome savame buvime, tuomet 
mes būname prasmingai. Prasmė yra uždavinys, užduotas 
mums iš viršaus. Kai mes šitą uždavinį prisiimame, kai jį 
vykdome ir įvykdome, tuomet mūsų buvimas gauna prasmę. 
Tačiau mums užduotą uždavinį įvykdyti savame buvime 
reiškia ne ką kitą, kaip šitą buvimą sutvarkyti pagal ano 
uždavinio reikalavimus. Uždavinys stovi priešais mus, kaip 
reikalavimas, kaip pareiga, kaip pašaukimas. Jam nusilenk- 
dami, mes nusilenkiame ne psichologiškai ir morališkai, bet 
ontologiškai, visą savo būtį ir gyvenimą juo perskverbdami 
ir pagal jį perkeisdami. Prasmė keičia mus pačius, keičia 
pačioje mūsų būtyje. Giliausia tad prasme ji yra ne kas kita, 
kaip savęs sutapdymas su savo pašaukimu. 
Egzistencija, kaip sakėme, yra pašaukimas. Kiekviena egzis- 
tencija yra pašaukta. Kiekvienai yra skirtas tam tikras už- 
davinys. Todėl kiekviena egzistencija turi save su šituo pa- 
šaukimu sutapdyti. Kiekviena egzistencija turi nuleisti į 
savo buvimą aną paskirtį ir ją čia įvykdyti. Tik tada ji 
būna prasmingai. Tik tada grynasis buvimas yra pakeliamas 
į tikrosios egzistencijos laipsnį. Ir tik tada egzistencija pasi- 
daro vertinga, kurios žmogus laikosi ir nenori ja nusikratyti. 

Be abejo, žmogus nėra apspręstas griežtai tik vienam ku- 
riam uždaviniui, kaip gyvulys. Gyvulys yra savo būtyje už- 
daras, todėl gali vykdyti tik vieną uždavinį. Negalėdamas 
jo vykdyti, jis netenka ne tik savo prasmės, bet ir savo bio- 
loginio pagrindo ir žūsta. Žmogus, būdama atvira būtybė, 
šitokio apsprendimo neturi. Prieš jį tyso ištisas uždavinių 
laukas, kuriame jis pats turi išsirinkti tai, kas jo bus vyk- 
doma, kaip jo gyvenimo prasmė. Žmogus pats susi- 
jieško savo prasmę. Pašaukimas glūdi šalia jo: jis 
yra žmogui transcendentus. Tačiau pats žmogus pasirenka 
šį, o ne kitą. Galėdamas pasirinkti, jis gali jį pamesti, pa- 

keisti, sužaloti, paneigti. Vadinasi, pats susijieškojęs savo 
prasmę, jis pats gali jos ir netekti. Prasmė priklauso nuo 
paties žmogaus. Būdama jo pašaukimo vykdymas ir savęs 
sutapdymas su šituo pašaukimu, prasmė yra atiduota į žmo- 
gaus rankas. Čia tad ir glūdi gili žmogaus tragika, kad jis 
gali paklysti prasmės kelyje; kad jis gali nerasti 
savo pašaukimo; kad jis gali su juo prasilenkti; kad jis gali 
pasiimti ne tą, kuris jam iš tikro yra skirtas. Laisvės grėsmė. 
kuria yra pažymėta visa egzistencija, tyko žmogų ir jo pras- 
mės kelyje. Ir čia jis negali apseiti be tam tikros rizikos, 
be tam tikros drąsos ryžtis, nors ir žinodamas, kad gali pra- 
laimėti. Tačiau kitokios išeities žmogui nėra. Negavęs vieno 
tiktai uždavinio iš gamtos ir todėl nebūdamas vienaprasmiai 
apspręstas, žmogus esti savaime pastatomas į daugiaprasmį 
kelią su visa jo didybe, bet sykiu ir su visu jo pavojingumu. 
Ir jis turi rinktis, turi apsispręsti, nes kitaip jis pasiliks 
grynajame buvime, paregės jo nevertingumą ir mėgins šiuo 
buvimu nusikratyti. Jis turi atsiskleisti savam pašaukimui 
ir padaryti jį savos būties tvarkomuoju pradu. Kitaip jis 
gyvens — be prasmės, 

Mirties tad troškimas mums parodo, kad egzistenci- 
ja yra vertinga tiktai tada, kai yra prasmin- 
ga, o prasminga ji yra tada, kai ji sutampa su savo pašau- 
kimu. Pašaukta egzistencija yra prasminga egzistencija. To- 
dėl pašaukimas sudaro kaip tik tą pagrindą, ant kurio atsi- 
stojęs žmogus iškopia iš paprasto grynojo buvimo į tikrosios 
egzistencijos sritis. Pašaukimo nustojimas yra 
atkritimas į grynojo buvimo laipsnį ir tuo 
pačiu egzistencijos vertingumo praradimas. 
Pašaukimą praradęs žmogus gyvena be prasmės ir todėl ne- 
gali šitokio gyvenimo pakelti: jis trokšta arba būti negimąęs, 
arba bent dabar numirti. Tuo tarpų pašaukimas išreiškia 
visus tuos objektyvinius uždavinius, kylančius iš žmogaus 
santykio su pasauliu ir su transcendencija ir vykdomus jo 
buvime. Todėl žmogaus atitrūkimas nuo šių uždavinių ir 
yra jo egzistencijos nuslydimas į grynąjį buvimą, į formalinį 

savęs teigimą, tačiau neturintį turinio, todėl nevertingą ir 
tuo pačiu neprasmingą. Keikdamas savo gimimo dieną ir 
trokšdamas mirti, Jobas kaip tik skundžiasi, kad kančia 
jam šituos uždavinius sunaikino, padarydama jo egzisten- 
ciją tiktai kvapu, kuris nieko nebešildo ir nebegaivina. Žmo- 
gaus apsprendimas peržengti patį save nepaprastai ryškiai 
išeina aikštėn ir prasmės klausime. Egzistencija yra 
vertinga tik tada, kai gyvena anapus savęs. 


Šituo atžvilgiu žmogaus egzistencija, kaip ji yra aprašyta 
Jobo knygoje ir kaip ją mes čia apibūdinome, žymiai skiria- 
` si nuo egzistencijos sampratos, randamos dabarties egzisten- 
cinėje filosofijoje. Egzistencinės filosofijos teigimu, egzisten- 
cija yra ne tik vertinga savyje, bet ji yra pati aukščiausia 
vertybė, Mirtis, kaip galas ar išnykimas, čia niekados negali 
būti trokštama. Mirties šaukimasis egzistencinei filosofijai 
atrodo tiktai retoriškas žmogaus skeryčiojimasis, neturįs jokios 
P, atramos jo bütyje. O taip yra todėl, kad egzistencinė filosofija 
egzistenciją supranta tiktai formaline prasme, Jos egzisten- 
cija yra be turinio. Ji neturi vidinio apsprendimo ne tik 
transcendencijai, bet nė pasauliui. Egzistencija yra ne 
K pašaukta, vadinasi, turinti tam tikrą paskirtį ir tam tikrus 
1 uždavinius, bet nusviesta, vadinasi, tiktai priversta prisiimti 
„jai svetimus pradus objektyvinio turinio pavidalu. Egzisten- 
“cija yra tai, kas pasilieka, atitraukus žmogų nuo ryšių su 
pasauliu, su jo paties kūnu, su jo išgyvenimais ir darbais. 
| Tai yra grynai formalinis buvimas, grynas kad. Turinio 
atžvilgiu jis yra niekas. Egzistencija dabartinėje šio vardo 
" filosofijoje, kaip gražiai pastebi O. Bolnow, yra virtusi be 
| pasigailėjimo viskam svetima; ji yra išjungusi žmogų iš bet 
kurio santykio ir sutelkusi jį visiškai izoliuotame jame pa- 
čiame?). Todėl suprantama, kad mirties troškimas tokiu atve- 
ju būtų lygus pačios aukščiausios vertybės sunaikinimo troš- 
- kimui, kas apreikštų ne nelaimingą, bet demonišką žmogaus 
A nuotaiką. Atsistojęs ant formalinės egzistencijos, žmogus 

turi jos laikytis ligi galo, nes ji sudaro pagrindinę jo vertybę 
ir prasmę. Minėti Rilkės posakiai „čia būti yra daug“, „čia 
būti yra puiku“ kaip tik kvėpuoja šita formalinės egzisten- 
cijos dvasia. Gražu yra ne kurti, ne iškelti ir vykdyti tam 
tikrą uždavinį, bet — paprastai būti. Nėra jokios abejonės, 
kad galima sukurti tokios egzistencijos sampratą, tei- 
kiant jai aukščiausio vertingumo. Bet taip pat nėra abejo- 
nės, kad realus šios tikrovės žmogus, kaip ji 
regimemūsųžemėje atsiremia ne į formalinę 
egzistenciją, bet į josios turinį. Mirties troški- 
mo formalinėje egzistencijoje nėra ir negali būti. Tuo tarpu 
konkretus žmogus jį nesvkį turi. Egzistencinė filosofija šio 
troškimo nėra pastebėjusi arba jo reikiamai neįvertinusi. Tuo 
pačiu ji yra neįvertinusi nė objektyvinės žmogiškojo bu- 
vimo pusės, kuri kaip tik sudaro egzistencijos vertingumą ir 
jos prasmingumą. Formalinė egzistencija, egzis- 
tencija be objektyvinio turinio kaip tik yra 
tai, kuo žmogus nori nusikratyti. Ji yra anos 
Jobo dienos „kaip atodūsis“ (7, 18), kuris nereikalingai dar 
sulaiko žmogų žemėje. Mirties ir nebūties troškimas kaip 
tik yra šios formalįnės egzistencijos išnykimo troškimas. 
Egzistencinė filosofija žmogaus pagrindu padarė tai, ko žmo- 
gus kaip tik negali pakelti. Jobas prakeikia savo gimimo 
dieną ne todėl, kad ji būtų apkrovusi jį nepakeliamais objek- 
tyviniais uždaviniais; ne todėl, kad ji būtų jam uždėjusi per- 
sunkų pašaukimą; bet kaip tik todėl, kad ji įvedė iį į grynai 
fTormalinį buvimą, atplėšė jį nuo jo pašaukimo ir sutelkė tik- 
tai aplinkui jį pati. Buvimas yra tiktai forma, kuri neša 
objektyvinį turinį. Ir šiam turiniui žmogus taip lygiai yra 
apspręstas, kaip ir anai formai. Todėl jis gali linkėti žlugti 
ir formai, jeigu turinys sykį jau yra žlugęs. Kai forma nieko 
neneša, kai ji pasidaro tuščia, ji yra verta anų tamsybių, 
kurias Jobas siunčia savai gimimo dienai. Prakeikti 
savo prasidėjimą ir gimimą reiškia pa- 
smerkti formalinę egzistenciją. Tuo tarpu mo- 
dernioji egzistencinė filosofija iškėlė šitą pasmerkimą ligi 

aukščiausių pagyrų. Ji giria tai, ką Jobas keikia ir smerkia, 
Kad čia glūdi kažkoks demoniškas žmogaus vidaus lūžis, aiš- 
kiai pasako mūsų vidaus balsas. Praradęs savo pašaukimą 
arba, tiksliau sakant, pats šio pašaukimo atsisakęs, moder- 
nusis žmogus džiaugiasi grynu savo buvimu, randamu forma. 
liniame susitelkime aplinkui patį save. Be abejo, išskridus 
peteliškei iš kiautelio, galima džiaugtis šio kiautelio — tuš- 
tuma. Jobas šiuo kiauteliu nesidžiaugia. Jis yra pasiryžęs jį 
pamesti. Užtat jį mielai pasiima naujasis žmogus. Iš nepras- 
mės padaryti prasmę žygis yra drąsus. Tačiau jis reikalauja 
perkurti Žmogų. 


Nors Jobas mirties trokšta, nors šiame troškime išeina 
aikštėn žmogaus egzistencijos ryšys su objektyviniu buvimo 
turiniu, tačiau pačios mirties aiškumo Jobo sąmonėje 
dar nėra. Kas yra mirtis pati savyje? — šitas klausimas 
Jobo nėra atsakomas visai aiškiu būdu. Kartais mirtis jam 
atrodo, kaip perėjimas į visišką nebūtį, kaip visiškas išnyki- 
mas. Prakeikdamas savo gimimo dieną ir teigdamas, kad 
geriau jam būtų buvę visai negimti, ir čia pat laukdamas 
mirties, Jobas tarsi norėtų pasakyti, kad mirtis jį perkeltų 
į tokią būseną, kurioje jis būtų buvęs negimęs, vadinasi, 
"į nebūtį. Tokia pat nuotaika skamba ir Jobo skundas, kad 
Žmogus negrįžtamai praeina, tarsi debesys; kad jis nebeatsi- 
kelia iš mirusiųjų karalystės; kad nebepareina į savo namus. 
„ Tasai didelis liūdesys, kuris lydi visą šį skundą, tarsi ro- 
dytų, jog mirtis visiškai sunaikina žmogaus buvimą ir todėl 
„ kelia nepaguodžiamą gailestį. Tačiau iš kitos pusės daugelyje 
„ vietų iš Jobo žodžių matyti, kad jis vis dėlto mirtį pergyvena 
„ne kaip visišką išnykimą, o tiktai kaip perėjimą į nesąmo- 
" ningą ramybės ir miego būseną. Miręs Jobas „turėtų ramy- 
bę“, jam „būtų suteiktas poilsis“ (3, 13). Mirusiųjų buveinėje 
„net bedieviai netenka savo šėlsmo; ten nurimsta ir tie, kurie 
siekė turtų; ten ramiai gyvena belaisviai, negirdėdami jų 
„varovo balso. Didelis ir mažas ten yra lygūs, ir vergas yra 
"laisvas nuo savo pono“ (3, 17-19). Mirtis yra suirimas visų 
"žemiškų santykių, visų ryšių, bet ji nėra visiškas išnykimas, 

nes Jobas aiškiai kalba apie gyvenimą po mirties, nors 
ir kitokį, negu čia žemėje, 

Šitas mirties supratimo savotiškas dvilypumas yra gana 
būdingas. Jobas yra religinis žmogus. Jis jaučia savo ryšį 
su transcendencija, o dieviškąją Apvaizdą pabrėžia visur ir 
visados. Tačiau jis dar nėra krikščioniškasis žmogus, kuris 
vaduotųsi aiškiu Apreiškimu ir todėl į mirtį žiūrėtų tiktai 
kaip į egzistencijos būdo pakeitimą: „vita mutatur, non toli- 
tur“. Nereliginis žmogus, kuris su transcendencija neturi 
jokių ryšių, mirtį pergyvena kaip visišką išnykimą, kaip 
perėjimą grynojon nebūtin, kaip galutinį mūsojo Aš žlugimą. 
Šiuo atžvilgiu jokių svyravimų toksai žmogus neturi. Iš kitos 
pusės, krikščioniškasis žmogus taip pat nesvyruoja. Tikėda- 
mas į dieviškąjį Apreiškimą, jis žino, kad mirtis yra ne 
išnykimas, bet tiktai egzistencijos, vykstančios laike, pakei- 
timas į egzistenciją amžinybėje, kurioje ji nebevyks, bet bus 
visa kartu. Ir nereliginiam, ir krikščioniškajam žmogui mirtis 
yra visiškai aiški; vienam išnykimas, antram perėjimas. Ne- 
religinis žmogus mirtį supranta tiktai savo protu, kuris regi 
egzistencijos galą, o šitos ribos prasiskverbti neįstengia. To- 
dėl jis ir daro išvadą, tegul ir logiškai nepateisinamą, kad 
mirtis yra išnykimas. Krikščioniškasis žmogus mirtį su- 
pranta jau pagal Dievo Apreiškimą, kuris teigia, kad mirtimi 
žmogus neišnyksta, bet tik peržengia šios egzistencijos ribas, 
pereidamas į kitokį buvimą, dar realesnį. negu šisai. Krikš- 
čioniškojo žmogaus protas jau yra nušviestas tikėjimo šviesa, 
todėl jis mato žymiai toliau ir giliau. 

Tuo tarpu Jobas stovi viduryje. Prigimtas jo protas lyg 
ir norėtų teigti, kad mirtis yra galas. Todėl jis nekartą apie 
šį galą kalba ir galo nuotaika gyvena. Tačiau jausdamas savo 
ryšį su transeendencija, pasitikėdamas Jos globa ir Apvaizda, 
jis jau patiria tam tikros šviesos iš anapus, ir todėl negali 
mirties laikyti visišku išnykimu. Mirtis jam virsta savotiš- 
ku užmigimu, savotiška ramybės būsena, kur viskas nutyla, 
nurimsta, tačiau neišnyksta. Prigimtas Jobo protas jau yra 
paliestas transcendentinės šviesos ir todėl radikaliai spręsti 

nedrįsta. Jis pradeda nepasitikėti ir abejoti tuo, kas jam, iš 
viršaus į mirtį žiūrint, atrodo. Bet šitoji transcendencijos 
sviesa dar yra neaiški. Atsakymas iš anapus į mirties esmės 
klausimą dar nėra galutinai duotas. Todėl Jobas nedrįsta nė 
teigti, kad mirtis yra tiktai perėjimas į kitą tokį pat realų, 
gal net realesnį buvimą. Jis pasilieka viduryje tarp nereli- 
ginio ir krikščioniškojo žmogaus. Jobas jau yra pralaužęs 
nereliginio žmogaus uždarumą, bet dar neišėjęs į krikščioniš- 
kojo žmogaus platumas. Jobas yra religinis žmogus su visa 
savo tragika ir su visu savo svyravimu. 

Viena, kas yra Jobui aišku, tai faktas, kad mirtis už- 
baigia žemiškąją žmogaus egzistenciją. Ir 
šitas užbaigimas yra neatšaukiamas. Mes žinome, kad Indi- 
jos reinkarnacijos idėja leidžia žmogui nesykį pasirodyti 
žemėje, nesykį tęsti šiapusinę egzistenciją ir todėl nesykį 
mirti. Grįžimas į žemę reinkarnacijos moksle leidžia atšaukti 
buvusį egzistencijos užbaigimą. Reinkarnacijoje yra neaišku, 
kada žmogus galop palieka šią tikrovę, nes neaišku, ar 
mūsų regima mirtis yra jau paskutinė, ar gal tik vienas 
narys ilgoje mirčių grandinėje. Tuo tarpų Jobui žmogus 
miršta tik kartą. Jokio grįžimo atgal, jokio atsigavimo ar 
prisikėlimo žemiškajai egzistencijai pakartoti čia nėra. „Pa- 
laidotas žmogus nebeprisikelia“ (14, 12) su tam tikra rezigna- 
cija sako Jobas. „Jeigu žmogus miršta, o! atgaivink jį!“ 
(14, 14). Ši Jobo nuostaba kaip tik ir išreiškia atsigavimo ne- 
galimybę. Žmogus gyvena tik kartą ir todėl tik kartą miršta. 
Mirtis užsklendžia šią žemiškąją egzistenciją nebegrįžtamai 
ir jos daugiau nebeatidaro. Kas yra po mirties? Buvimas; 
kitoks, negu čia; ramybės miegas; visko nutilimas; neaiški, 
šešėlinga karalystė? Viena tačiau yra tikra, kad žmogaus 
gyvenimas žemėje yra vienkartinis ir kad mirtis yra pasku- 
tinis šios nebepakartojamos egzistencijos aktas. 

Šalia mirties, kaip galutinio žemiškosios egzistencijos už- 
baigimo, Jobas iškelia ir mirties nuolatinumą. Mirtis 
Jobui nėra vienas aktas šalia kitų. Ji nėra momentas. Visa 
žmogaus egzistencija yra nuolatinis miri- 

mas, nes nuolatinis praėjimas. Tai, ką mes vadi- 
name mirtimi, yra tiktai paskutinis šio nuolatinio mirimo 
akimirksnis. „Kalnas dyla ir trupa, uolos pajuda iš savo 
vietos; vanduo sugraužia akmenį ir lietaus bangos nuplauna 
žemės dulkes. Taip lygiai Tu sunaikini žmogaus viltį“ (J4, 
18-19). Žmogus tikisi būti. Tuo tarpu pastebi, kad visuotinis 
nykimas bei kitimas paliečia ir jį patį. Viskas pamažu gam- 
toje nyksta ir dyla. Gamta žlunga ne staiga, bet nuolatos. 
Žlugimas yra įpintas į visos būties buvimą. Kadangi žmogus 
gyvena gamtoje, kadangi jis yra net su ja surištas biologiniu 
savo pradu, todėl ir jis nėra laisvas nuo šio visuotinio ny- 
kimo. Jis taip pat nyksta: pamažu, iš lėto, bet nuolatos ir 
tikrai, kol ateina paskutinis momentas, kada jis visiškai pa- 
lieka šią tikrovę ir persikelia į požemių karalystę. Šiuo at- 
žvilgiu Jobo turimas mirties, kaip nuolatinės, pergyvenimas 
visiškai sutinka su dabartinės egzistencinės filosofijos turimų 
mirties supratimu. Egzistencinėje filosofijoje mirtis taip pat 
nėra vienas momentas, bet nuolatinis nykimas. Visa Žmogaus 
egzistencija yra ne kas kita, kaip bėgimas į mirtį. Mirtis 
žmogaus neužpuolanti iš užpakalio, kaip gyvulį, bet stovinti 
prieš žmogų, kuris į ją nuolatos artėja. Žmogaus likimas, 
gražiu bei prasmingų Rilkės posakiu tariant, „yra būti 
priešais, nieko daugiau, kaip tai, ir visados priešais'“): 
priešais transcendenciją, priešais pasaulį ir galop priešais 
mirtį.  Veltui tad žmogus mėgina mirties nematyti, „spokso- 
damas į lauką plačiu gyvuliniu žvilgiu“*). Mirtis glūdi mu- 
myse pačiuose, ir ją visados regime, kai tik pasukame savo 
žvilgį į save. Mirtisir egzistencijayraapspręs- 
tos viena kitai. Kaip tikra yra, kad mes esame, taip 
lygiai yra tikra, kad mes mirsime. Mirtis yra galutinė mūsu 
buvimo išvada, gal nuosekliausia išvada iš viso mūsu gyve- 
nimo. Būdama suausta su pačia egzistencija, ji yra nuolati- 
nė, vykstanti visą mūsų gyvenimą. Paradoksiškai kalbant. 
mes liaujamės mirti tik mirties momentą, nes 


3) Aštuntoji elegija, op. cit., 31 p. 
4) Rilkė, op. cit., 30 p. 

tuomet pasibaigia mūsų praėjimas. Mirtis yra praėjimo už- 
baiga. Todėl žmogiškosios egzistencijos palyginimas su dy- 
lančiais kalnais, su graužiamais vandens akmenimis, su 
lietaus nuplaunamu žemės paviršiumi yra labai prasmingas 
ir tikras. Mes dylame visą laiką, o mirtis yra tik šio dilimo 
susitelkimas ir jo išsėmimas, 

Tačiau ar mes visiškai sudylame? Ar mirtis yra pasku- 
tinis momentas ne tik mūsojo laiko, bet ir mūsosios būties? 
Ar niekas iš mūsų egzistencijos turinio nepasilieka anapus? 
— Stai klausimai, kurie turi begalinės svarbos. Žmogaus 
nemirtingumo problema egzistenciniu at- 
žvilgiu yra pagrindinė. Net Dievo buvimas čia 
atsistoja antroje vietoje. Gali Dievas ir būti, bet jeigu žmo- 
gus yra mirtingas iš esmės, jeigu jis sunyksta visas, 
Dievo egzistencija čia nieko neišsprendžia ir nepadeda. Mir- 
tingas žmogus esančio Dievo akivaizdoje tik dar labiau 
pasijunta nuskriaustas ir paniekintas. Todėl savam likimui 
išspręsti nemirtingumas yra pats didysis pagrindas. Štai 
kodėl visos tautos visais amžiais yra tikėjusios, kad žmogus 
"gyvena ir po mirties. Apie šitą pomirtinį gyvenimą, kaip 
“ sakėme, kalba ir Jobas. lr tai tik dar labiau patvirtina nuo- 
monę, kad Jobui mirtis yra ne išnykimas, o tik 
= perėjimas. Juk kam mirtis yra visiškas išnykimas, tas 
"apie jokį pomirtinį buvimą nekalba. Todėl pomirtinio gy- 
„venimo problemos dabartinėje egzistencinėje filosofijoje 


= nėra. Nereliginis žmogus yra tikras, kad su mirtimi viskas 


baigiasi. Todėl jam nėra jokios prasmės kalbėti apie tai, kas 
. yra anapus mirties: ten yra nebūtis. Tuo tarpu Jobas apie 
“pomirtinį buvimą kalba. Jis peržengia egzistencijos ribas ir 
mėgina įsijausti į anapusinę būseną. Ir šitas Jobo įsijautimas 
j. yra labai būdingas. Jis rodo, kaip žmogus pergyvena po- 
~ Mmirtinę egzistenciją ir ką jis randa anapus šio gyvenimo, 
. nevadovaujamas krikščioniškojo Apreiškimo. 

Štai kaip Jobas apibūdina tąją būseną, į kurią jis tikisi 
„netrukus įžengsiąs: „Argi ne kelios tiktai dienos beliko man 
„būti? Tad atstok nuo manęs, kad truputi linksmiau pražiū- 

rėčiau, kol eisiu ir nesugrįšiu į tamsos ir mirties šešėlių 
šalį, į šalį nejaukią, kaip vidurnakčio tamsybės, kur mirties 
šešėlių diena nepakeičia ir žara yra lygi vidunakčio tamsai“ 
(10, 20—22). Kai kurių egzegetų noras šiuos vaizdus taikyti 
pragarui prieštarauja kontekstui, nes čia Jobas kalba apie 
paprastą mirtį, o ne apie amžiną atkritimą nuo Dievo. Jis 
čia turi galvoje pats save, nes tikisi greitai mirsiąs ir 
eisiąs į aną, liūdesio ir šiurpo šalį. Tai yra ne pragaro, bet 
apskritai viso pomirtinio gyvenimo vaizdas, kurį turi Jobas. 
Atitrūkimas nuo šios žemės ir nežinia to, kas čia vyksta, yra 
taip pat anos pomirtinės egzistencijos bruožai. Jobas sako: 
„Tu jį (žmogų A. Mc.) apgali visam laikui, ir jis išeina; 
jis pakeičia savo veidą, ir Tu jį išsiunti. Jeigu jo vaikai yra 
gerbiami, jis to nežino; jeigu jie nepaisomi, jis to nepastebi“ 
(14, 20-21). Nutrūkimas ryšių su žeme yra galutinis. Tamsa 
pridengia mirusiųjų sąmonę nuo visko, kuo gyvena žmonės 
šioje tikrovėje. Tvarka, šviesa ir žinojimas yra tiktai Čia. 
Anapus yra tik tamsa. 


Negalima nepastebėti, kad Jobo turimas pomirtino gyve- 
nimo vaizdas yra labai panašus į graikiškąjį. Graikai taip 
pat tikėjo kad žmogus gyvena ir po mirties. Šitas jų tikė- 
jimas yra aiškus jų poezijoje ir filosofijoje. Jis sudarė vieną 
iš didžiųjų graikiškosios minties problemų. Tačiau pats šitas 
gyvenimas graikams buvo tik kažkoks pusiau buvimas: tai 
buvo tik tikrosios egzistencijos šešėlis. Būdingai jį vaizduoja 
Sapho: „Tuomet tu būsi negyvas, ir nieko po tavęs nepasi- 
liks: nei atminties, nei meilės, nes tarp pyrinių rožių tu ne- 
gyvensi. Beprasmis ir skurdus tu klajosi Hades namuose 
tarp šmėklų“). Tokią pat pomirtinio gyvenimo sampratą 
slepia ir erinijos, kaip keršintojos už nusikaltimus, už ku- 
riuos buvo persekiojamas Orestas, nužudęs savo motiną. 
Šiame iš anapus ateinančiame keršte glūdi mintis, kad po- 
mirtinis gyvenimas yra nevertingas, palyginus jį su šia 
egzistencija ir kad todėl niekas neturi teisės atimti žmogui 


5) Cit. E. Peterich, Theologie der Helenen, 327 p., Leipzig, 1938. 

gyvybę, vadinasi, atimti jam vertingą gyvenimą ir pasiųsti 
į nevertiingą. Oresto motina prašo erinijas atkeršyti Orestui 
už jos mirtį, nes dėl jos nužudymo ji petekusi į „šešėlių 
būrį“, kitaip sakant, iš tikrojo gyvenimo perėjusi į kažkokį 
šešėlinį buvimą. E. Peterichas, aiškindamas šitokios pomir- 
tinio gyvenimo sampratos reikšmę graikų kūrybai, pastebi, 
kad „gilus pesimizmas, tasai rimtas ir kilnus liūdesys, kuris 
nuo Homero tarsi kokiais juodais sparnais dengia visą di- 
džiąją graikų poeziją, buvo ne kas kita, kaip jausminė ir 
sąvokinė išvada iš homeriškojo šešėlinio mirusiųjų buvimo 
sampratos“). Iš tikro, jeigu tikrasis gyvenimas vyksta tiktai 
šiapus ir jeigu vis dėlto sykį reikės šitą gyvenimą palikti 
ir prisiimti šešėlių likimą, savaime suprantama, kad žmogaus 
nuotaika tokiu atveju negali būti šviesi ir linksma. Žmogus, 
graikų pažiūra, būna ir po mirties. Tačiau šitas jo buvimas 
yra nebeprasmingas. 

Būdinga, kad ir Jobas, ir graikai pomirtinį gyvenimą 
vaizduoja šešėlio simboliu. Šešėlis yra. Tačiau jis yra 
tiktai kaip tamsioji tikrosios būties pusė, kaip tamsus jos 
atspindys. Pats savyje jis neturi nei prasmės, nei tikrojo 
buvimo. Jį meta kažkas kitas. Šitokio simbolio vartojimas 
rodo, kad religinis žmogus, neapšviestas pilnojo dieviškojo 
Apreiškimo, nujaučia anapusinio buvimo tikrovę, bet ją per- 
gyvena kaip netikrą ir neprasmingą būseną. Tikroji egzisten- 
cija jam atrodo vykstanti žemėje. O visa, kas yra anapus, 
“ yra tiktai šešėliai, vadinasi, netikri ir neprasmingi pavidalai. 
“Tuo tarpu krikščioniškasis žmogus, kurį jau yra palietęs 
dieviškasis Apreiškimas visa savo pilnatve, pergyvena ana- 
pusinį buvimą, kaip tikresnį ir prasmingesnį, negu šios tikro- 
vės egzistencija. Tai yra ne šešėlio, bet absoliutinės šviesos 
(arba absoliutinės tamsos) karalystė, kur yra arba absoliutinė 


„ laimė arba absoliutinė nelaimė. Krikščioniškajam supratimui 


| anapusinis gyvenimas nėra chaosas, bet diferencijuota bū- 
sena pagal paties žmogaus apsisprendimą. Jis nėra vienaly- 
tis, kaip Jobui ir graikams. Jo forma priklauso nuo žemiš- 


6) Op. cit., 324 p. 

kojo gyvenimo ir nuo apsisprendimo transcendencijos atžvil- 
giu. Apreiškimo neapšviestas žmogus pomirtinį gyvenimą 
atsieja nuo transcendencijos ir padaro jį savotiškai nepri- 
klausomą. Žmogus atrodo kažkokio likimo esti stumiamas 
į požemių pasaulį ir ten prievarta veda tamsų ir liūdną 
gyvenimą. Galimas daiktas, kad šitoks pomirtinio pasaulio 
atsiejimas nuo transcendencijos yra žmogaus proto negalios 
ženklas. Bet labai galimas daiktas, kad tai yra iš pasąmonės 
gelmių išsiveržusi neatpirkto žmogaus tragedija. Nuodėmės 
apsunkintas ir iš jos neišvaduotas žmogus, negalėdamas susi- 
jungti su Dievu, iš tikro po mirties turi vesti šešėlio egzisten. 
ciją, turi be prasmės slankioti po Hades namus, laukdamas 
savo išvadavimo. Žiūrint tad į graikų ir Jobo turimą pomir- 
tinio gyvenimo vaizdą neatpirkto žmogaus akimis, jis kitoks 
ir negalėjo būti. Pomirtinis gyvenimas prieš 
Kristų iš tikro buvo šešėlingas buvimas. 
Tiktai Kristus pergalėjo šią šešėlių karalystę ir išvedė mi- 
rusiuosius į amžinąją šviesą. Tik Jis organiškai sujungė 
pomirtinę būseną su transcendencija iš vienos pusės ir su 
laisvu žmogaus apsisprendimu iš kitos. Nuodėmės pažadin- 
tos objektyvinės kliūtys, sulaikiusios mirusius nuo susijungi- 
mo su Dievu ir įstūmusios juos į šešėlingą pusiau buvimą. 
buvo pergalėtos Kristaus mirtimi ir Jo prisikėlimu. Todėl 
Kristaus šviesoje galima visiškai suprasti, kodėl visai prieš- 
krikščioniškajai istorijai, neišskiriant nei Jobo, nei graikų, 
pomirtinė egzistencija yra atsieta nuo Dievo ir kodėl ji yra 
pergyvenama tarsi žmogui kažkieno primesta iš viršaus. 
Krikščionybei pomirtinis gyvenimas kyla iš dieviškosios 
malonės ir žmogiškosios laisvės bendradarbiavimo. Prieš- 
krikščioniškajam pasauliui jis kilo tiktai iš nuodėmės, kaip 
iš bendro ir visus palietusio likimo. "Nuodėmė, prasidėjusi 
Adomo kalte ir perskverbusi kiekvieną žmogų, tarsi koks 
visuotinis prakeiksmas, slėgė žmoniją ir diktavo jos pomir- 
tinį gyvenimą. Atskiras žmogus galėjo būti ir kuo labiausiai 
susijęs su Dievu, kaip Jobas; galėjo savo sąžinėje jis būti 
laisvas nuo bet kokio individualinio nusikaltimo; tačiau savo 


178 


išima Na a 


Hr SANT PST O N e E A | 


paties pastangomis jis nepajėgė pergalėti ano nuodėmės už- 
traukto bendro prakeiksmo ir tuo pačiu negalėjo. nušviesti 
pomirtinio savo buvimo. Šešėlių karalystė laukė kiekvieną 
neatpirktą žmogų. Tiktai Kristus, pergalėjęs nuodėmę, nu- 
ėmė nuo žmonijos šitą prakeiksmą ir tuo pačiu pakeitė visą 
pomirtinę egzistenciją, pastatydamas ją ant paties žmogaus 
laisvės, ant paties jo norų ir pastangų, nes objektyvinių kliū- 
čių jau nebebuvo. Krikščionybėje pomirtinis bu- 
vimas jau nebėra likimas, bet apsisprendi- 
mas. Todėl Krikščionybėje nebėra ano gilaus pesimizmo, 
kuris žymi Jobo skundą ir kuris, Petericho liudijimu, gaubia 
visą graikiškąją poeziją. Krikščionybėje pasilieka tik psicho- 
loginis liūdesys dėl atsiskyrimo, bet jis niekados nevirsta 
nepergalimu juodu pesimizmu.  Gedulingųjų Mišių prefaci- 
joje yra sakoma: „Kuriuos nuliūdina tikra mirties būtinybė, 
tuos paguodžia būsimojo nemirtingumo pažadas“. Šitie žo- 
džiai yra gairės kiekvienam krikščionies turimam būsimojo 
likimo pergyvenimui, 
Egzistencijos pabaiga, kaip matome, yra ne tiek fizinis 
jos galas, kiek prasmės netekimas. Praradusi savo prasmę, 
egzistencija darosi nevertinga, o nevertinga egzistencija nu- 
smunka atgal į grynąjį buvimą, nevertą egzistencijos, 
vadinasi, žmogiškojo buvimo vardo. Būdama pašauki- 
mas, egzistencija juo tegyvena. Ji laikosi tol, kol ji yra vyk- 
doma; kol ji yra pilna ano objektyvinio turinio, kuris jai 
kyla iš jos susidūrimo su pasauliu, iš žemės sugavimo ir iš 
jos apvaldymo. Mirtis fizine prasme yra ne kas kita, kaip 
pašaukimo nutraukimas: tai įsakymas susirinkti tarnams pas 
savo valdovą ir parodyti, kiek talentų yra laimėta aname 
būties žaisme. Ir tasai žmogus, kuris prigimtąsias dovanas 
yra padvigubinęs, sutinka mirtį šviesiu žvilgiu, tuo pačiu, 
kuriuo jis ir žemę sugavo. O tasai, kuris savo talentą pakasė 
žemėje, aptemsta savo egzistencijoje, nes mirtis jam yra 
neprasmės atsivėrimas. Todėl apsisprendimas mirties aki- 
vaizdoje, kurį taip smarkiai pabrėžia egzistencinė filosofija, 
priklauso taip pat nuo mūsų pašaukimo, nuo ištikimybės 

jam ligi galo. Ne mirties, kaip fizinio fakto, herojiškas pri- 
siėmimas ir iškentimas yra tikro apsisprendimo ir tikros 
elgsenos ženklas, bet mirties pergyvenimas, kaip 
pašaukimo užbaigos. Mirties akimirka yra paskutinė 
mūsų pašaukimo akimirka — štai egzistencijos pabaigos 


prasmė. 

III 
TRANSCENDENCIJA 


1. SUSIDŪRIMAS SU DIEVU 


Mickevičiaus „Vėlinių“ Konradas, kreipdamasis į Dievą 
ir prašydamas duoti jam sielų valdžios, meta vieną posakį, 
kuris nuostabiai gražiai mums atskleidžia dvejopą transcen- 
dencijos santykį su žmogumi: loginį Dievo pažinimą 
iregzistencinį su Juo susidūrimą. Konradas sako 
Viešpačiui: „Nesu Tavęs sutikęs; tik spėju Tave esant; suti- 
kes tepajusiu, kad esi aukštesnis“!). Kitaip tariant Žmogus 
spėja ir net žino, kad Dievas yra. Tačiau kol jis nėra su 
Juo susitikęs egzistenciškai, jis nežino, k o k s Dievas yra. Tik 
tiesioginiame susidūrime žmogui paaiški Dievo didingumas; 
tik tuomet žmogus pajunta, kad Dievas yra už jį aukštesnis. 

Spėjimą ir žinojimą, kad Dievas yra, žmogus semia savu 
protavimu iš aplinkui jį esančio pasaulio, kuris neturi savyje 
pakankamo pagrindo būti ir todėl reikalauja Kito, kuris jį 
būtų pašaukęs į buvimą ir kuris jį šiame buvime išlaikytų. 
Dievas čia pasidaro būtina prielaida, norint išaiškinti, 
kodėl atsitiktinė būtybė yra ir kas sudaro jai pagrindą būti, 
jeigu ji šio pagrindo neturi pati savyje. Jeigu kas nors ne- 
turi savam buvimui pagrindo pats savyje, turi būti Kitas, 
kuris jam šį pagrindą padėtų. Tai yra logiška išvada iš 
būties analizės, prieinama žmogaus protu be jokio Apreiš- 
kimo ir be jokio tiesioginio susitikimo su Dievu. Todėl visuo- 
tinis Vatikano susirinkimas ir skelbia dogma teigimą, kad 
žmogus gali Dievą pažinti iš regimų daiktų prigimtojo proto 
šviesa: lumine naturali. Tačiau šitas logikos keliu 
pasiektas Dievo pažinimas ir pasilieka tiktai logiškas. Jo 
negalima paneigti. Jis yra absoliučiai tikras, kaip tikri yra 
logikos principai. Bet jis yra abstraktus, kaip ir kiekviena 
kita loginio protavimo keliu prieita išvada, Gali ji būti sa- 
vyje ir nesugriaunama, bet ji nepaliečia žmogaus širdies, 


1 Iš Adomo Mickevičiaus raštų 87 p. 


183 


neužangažuoja jo asmenybės ir nesuveda žmogaus į santy- 
kius su šitaip pažintu Dievu. Loginio protavimo 
keliu prieitas Dievo pažinimas yra metati- 
zinis, bet jis nėra religinis. Jis pasilieka Žmogaus 
būties paviršiuje, neperskverbia jo gelmių, jo nesukrečia ir 
todėl nepažadina tikėjimo, kuris vienintelis gali pagrįsti 
mūsų santykius su transcendencija. Mūsų religija 
nėra atremta į išfilosofuotą Dievą. Loginiame 
protavime mes, kaip ir Mickevičiaus Konradas, Dievo nesu- 
tinkame. Čia mes tik spėjame, tik žinome Jį esant. Bet šio 
buvimo dar nesurišame su sava egzistencija ir todėl religijos 
dar neturime. 


Kad šilas ryšys atsirastų, kad Dievo buvimas virstų pa- 
grindu ne tik metafiziniam atsitiktinių būtybių išaiškinimui, 
bet ir konkrečiai mūsų pačių egzistencijai, mes turime Dievą, 
Mickevičiaus žodžiais tariant, susitikti ir savaime pa- 
jausti, kad Jis yra už mus aukštesnis paties buvimo pras- 
me. Šalia loginio protavimo, atskleidžiančio mums Dievą, 
kaip metafizinę būtybių buvimo prielaidą, esama ir egzis- 
tencinio susidūrimo, suvedančio mus su Dievu į 
tiesioginį santykį bei sąryšį. Šitame susidūrime mums pa- 
aiški buvimas Dievo jau ne tik kaip abstrakčios Jėgos, iš 
kurios visa kyla ir kuria visa laikosi, bet ir kaip konkrečios 
Galybės, kurioje mes patys esame, judame ir gyvename. 
Egzistenciniame susidūrime patirtas Dievas jau yra Mūsų 
Dievas, gyvasis Dievas, asmeninis Dievas, kuriam 
nusilenkiame, kurį garbiname, į kurį kreipiamės, kurio pra- 
šome ir maldaujame. Ir tai jau yra ne tik metafizinis, bet 
ir religinis Dievo pažinimas. Egzistencinis susi- 
dūrimas yra religinis aktas pačia savo esme. 
Mes neklaupiame prieš loginio protavimo keliu pažintą 
Dievą, nes jis yra kosmologinis visatos Dievas. Tačiau mes 
klaupiame prieš Dievą, su kuriuo susidūrėme savoje egzis- 
tencijoje, nes Jis yra asmeninis mūsų pačių Dievas. Žmogus 
garbina Dievą ne tuo, kad jis yra atsitiktinė būtybė, kaip 

akmuo, žolė ar gyvulys, bet tuo, kad jis yra asmuo. Taip 
pat ir Dievas yra garbinamas ne todėl kad Jis yra meta- 
fizinis atsitiktinių būtybių pagrindas, bet todėl, kad ir Jis 
yra Asmuo. Religija visados ir iš esmės yra 
dviasmeninis santykis. O patirti, kad Dievas yra 
Asmuo, ir kreiptis į Jį, kaip į Asmeniį, žmogus gali tik 
egzistenciniame susidūrime. Loginis protavimas Dievo, kaip 
Asmens, neatskleidžia ir žmogaus į asmeninius santykius 
nesuveda. 


Kas tad yra toji vieta, kur žmogus susitinka su Dievu? 
Kas yra toji plotmė, kur egzistencija susieina su transcen- 
dencija ir susijungia i religinį santykį? Kame galop keroja 
religinio akto šaknys? — Štai klausimai, kurie mus veda į 
transcendencijos pergyvenimo gelmes. 


Žmogus su Dievu susitinka savos egzisten- 
cijos atvirybėje. Jau esame sakę, kad egzistencinis 
mąstymas yra klausimas, tačiau kreipiamas į transcenden- 
ciją; kad šitas klausimas savo esmėje yra savos būties patie- 
kimas, tačiau taip pat transcendencijai; kad atsakymas į šį 
klausimą žmogui ateina iš anapus, vadinasi, irgi iš transcen- 
dencijos; kad aukščiausiame laipsnyje egzistencinis mąsty- 
mas virsta skundu, siunčiamu taip pat transcendencijai; kad 
galop skundas tampa malda į transcendenciją. Visi šitie 
ankstesnieji svarstymai rodo, kad visi pagrindiniai 
egzistenciniai žmogaus aktai savo esme yra 
religiniai aktai. Egzistenciškai mąstyti reiškia 
klausti transcendenciją ir pasiruošti jos atsakymui. Egzisten- 
ciškai skųstis reiškia skųstis transcendencijai ir prašyti 
ją paguodos. Egzistenciškai bijoti reiškia jausti nykstan- 
čią savo būtį ir kreiptis į transcendenciją, kad ši sutiktų ją 
laikyti ir toliau. Egzistenciškai rūpintis reiškia jieškoti 
priemonių būti ir tuo pačiu žvelgti į anapus, tarsi į tuos 
psalmės kalnus, nuo kurių ateina išganymas (Ps. 120). Kai 
tik žmogus nuo teorinių abstrakčių svarstymų atsigrįžta pats 
į save; kai tik jis bet kurio savo akto objektų padaro pats 

savo egzistenciją, jis būtinai susiduria su Dievu, nes visi 
šie aktai pačia savo prigimtimi yra į Dievą kreipiami. Dievas 
yra visų jų siekimas. Jie galutinai įvyksta, tik su Dievu 
susidūrę. Kaip loginio protavimo kelias neišvengiamai nu- 
veda žmogų į Dievą, kaip į metafizinį būtybių pagrindą, taip 
egzistencinių aktų kelias irgi neišvengiamai suveda žmogų 
su Dievu, kaip su jo paties egzistencijos įprasmintoju. E g - 
zistencinis susidūrimas su transcendencija 
įvyksta kiekviename egzistenciniame akte. 
Egzistencija, būdama atvira, kaip tik šituo atvirumu yra 
atgręžta į transcendenciją ir todėl su ja susidurianti kiek- 
vieną akimirką. Jeigu Rilkė apgailestauja, kad žmogaus akys 
yra „tarsi apgręžtos“ ir kad jos nežvelgia taip tiesiai ir 
atvirai į pasaulį, kaip gyvulio akys, tai tik todėl, kad Rilkė 
nepastebi, jog šitas žmogaus apgręžimasiš tikro 
yra jo nugręžimas nuo pasaulio ir atgręži- 
mas į Dievą. Gyvulys žiūri į pasaulį Žmogus žiūri į 
Dievą. Žmogaus veidas yra pažymėtas Viešpaties šviesa, ir 
tik žmogui yra skirta regėti Dievą veidas į veidą. 


Čia kaip tik ir glūdi žmogaus religiškumo šaknys. Ž m o - 
gus yrareliginė būtybė savo esmėje. Religišku- 
mas žmogui yra ne priedas, ne viena kuri savybė šalia dau- 
gybės kitų, bet pats esminis jo egzistencijos apsprendimas, 
pats pagrindinis egzistencijos reiškimasis. Egzistencija 
pati savyje yra vienas ištisas nuolatinis re- 
liginis aktas. Ar šitas aktas pasieks žmogaus sąmonę 
ir virs jo laisvai prisiimtu ir pripažintu aktu, ar jis laisvės 
mostu bus paneigtas ir atmestas, kiekvienu tačiau atveju 
savo prigimtyje egzistencija bus santykyje su transcenden- 
cija, kiekvienu atveju ji bus Dievui atvira ir šauksis Jo net 
ir smulkiausią savo buvimo akimirką. Būdama esmingai 
utkreipta į transcendenciją ir į ją siųsdama visus savo ak- 
tus, egzistencija savaime virsta nuolatiniu susidūrimo su 
Dievu lauku, nuolatine Dievo apsireiškimo vieta. Egzis- 
tencija yra theophania giliausia ir tikriau- 


186 


siašiožodžioprasme'!a), Todėl niekur kitur Dievo bu- 
vimas nėra toks ryškus, kaip žmoguje. Niekur kitur Vieš- 
paties paveikslas nėra taip giliai įspaustas, kaip žmogaus 
gyvenime. Ir niekur kitur pats žmogus taip ryškiai ir taip 
jaučiamai su Dievu nesusitinka, kaip savoje egzistencijoje. 
Egzistencinis susidūrimas, kuris mums apreiškia religinį 
Dievą ir suveda mus su Juo į religinius santykius, yra nuo- 
latinė ir pagrindinė mūsų egzistencijos funkcija. Todėl kiek- 
vienas nutolimas nuo Dievo yra ženklas, kad yra nutolta 
ir nuo egzistencijos. Iš kitos pusės, išsivilkimas iš savos 
egzistencijos yra sykiu ir Dievo praradimas. Atkritimas į 
paprastą kasdieninį buvimą yra anoji didžioji apostazija, 
kurios grėsmę mums piešia Apokalipsė ir kuri ištinka ne tik 
ištisus luomus, bet net ištisas tautas ir ištisus kontinentus. 
Štai kodėl šv. Augustinas mums ir liepia neiti už savęs jieš- 
koti tiesos, nes tiesa gyvena mūsų viduje: „Noli foras ire; 
in te ipsum redi; in interiore homine habitat veritas“. Egzis- 
tencija, ne banalus kasdieninis buvimas, yra toji plotmė, 
kurioje žmogus susitinka su Dievu. Ir tik tada, kai žmogus, 
pasinaudodamas savo laisve, atgręžia egzistenciją į pasaulį; 
dar daugiau, kai jis ją pasaulyje prapuldo, tik tada ji ne- 
tenka Dievo šviesos, aptemsta savyje, bet tada ji ir virsta 
kasdienine banalybe, kurią valdo ne žmogiškasis Aš, bet be- 
vardis, neasmeninis kolektyvas. Būti nugara į Dievą 
yraprigimta gyvuliui, bet perversiška žmo- 
gui. Valingasis ateizmas yra žmogaus iškreipimas. Sakome 
valingasis, nes ateizmas yra visados žmogaus egzisten- 
cijai primestas laisva valia, bet anaiptol nekilęs iš jos pa- 


"čios. Ateizmas yra žmogaus išdrįsimas atsisukti nuo Dievo 


ir pamėginti žvelgti į Rilkės „das Offene“?); kitaip sakant, 


la) Theophania čia suprantama ne Šventraštyje minimi Dievo 
apsireiškimai, įvykę tam tikrose aplinkybėse ir praėję, bet nie- 
kados nepraeinantis Dievo apsireiškimas pačioje žmogaus būty- 
bėje. Būdamas Dievo paveikslas, žmogus savaime yra sukur- 
tas, kad Dievą rodytų. Theophanijoje žmogaus buvimo prasmė 
pasiekia patį aukščiausią laipsni. 


f 
2) Plg. aštuntoji elegija, op. cit., 30 p. 

tai bandymas žmogaus žvilgį pakeisti gyvulio žvilgiu. Ban- 
dymas yra galimas, kai kada net tikras, tačiau visados ab- 
straktus, kadangi konkreti žmogiškoji prigimtis visados yra 
atgręžta į Dievą ir visais savo aktais į Jį atvira. Paneigti 
šią atvirybę reiškia aprėžti žmogų ir tuo pačiu jį nustumti 
į gyvuliškojo buvimo rangą, nes tik gyvulys yra aprėžtas. 

Jobo egzistencija, kaip buvo galima pastebėti iš ligšio- 
linių svartymų, yra ypatingai atvira transcendencijai ir todėl 
ypatingai aiškiai apreiškia religinį savo pobūdį Dievo 
problemą Jobas visados stato ne metafizi- 
kos, bet religijos plotmėje. Jam rūpi ne Dievo 
buvimą įrodinėti logiškai nesugriaunamais argumentais, bet 
nustatyti naujus santykius su savu Dievu, nes senieji yra 
sugriuvę. Būdamas laimingas, Jobas meldėsi ir aukojo Vieš- 
pačiui. Jo religija buvo viltinga, giedri, pilna ramybės ir 
džiaugsmo. Bet štai, Dievas ištiko Jobą nelaimėmis. Jis 
atitraukė globojančią savo ranką ir leido Jobui pergyventi 
visą žemiškosios egzistencijos kartumą. Kaip tad dabar su 
šiuo persekiojančiuoju Dievu santykiuoti? Jobas iš tikro savo 
nelaimes pergyvena kaip Viešpaties persekiojimą. Tik jis 
nežino, už ką Dievas jį pradėjo persekioti. Todėl jis klau- 
sia, prašo parodyti jam jo nuodėmes, net kėsinasi traukti 
Dievą į teismą, nors ir žino, kad šitoks kėsinimasis yra be- 
prasmis. Visuose Jobo apmąstymuose Dievas užima centrinę 
vietą. Tačiau Jobas čia nori prieiti ne kurio nors teorinio 
pažinimo, bet iš naujo atstatyti savo santykius su Dievu. 
Nauja Jobo situacija reikalauja ir naujo pergyvenimo, kurio 
Jobas kaip tik dabar ir jieško. Kaip Dievas laikė Jobą lai- 
mės metais, taip Jis turi jį laikyti ir kančioje. Kaip iš 
Dievo rankų Jobas priėmė gėrybes, taip jis priima dabar ir 
blogybes. Susidūrimas su Dievu kančioje darosi dar artimes- 
nis ir santykis su Juo dar ankštesnis. Laimėje gyvenanti 
egzistencija nesykį esti kasdienybės aptemdoma. Dievo pa- 
veikslas joje prigęsta. Tuo tarpu kančia išryškina Dievą 
ligi visiško aiškumo. Laimingas žmogus leidžiasi nesykį su- 
viliojamas iliuzijos, esą jo gyvenama laimė galinti būti jo 

būties atrama. Todėl jis nejučiomis prisiriša prie šios lai- 
mės objektų. Tuo tarpu kančia visas šias iliuzijas išsklaido. 
Ji žmogui negailestingai parodo, kad jokios atramos egzisten- 
cija neturi ir negali turėti. Vienintelė jos atrama ir vienin- 
telis jos pagrindas yra transcendencija. Kančios paliesta 
egzistencija darosi Dievui ypatingai atvira ir imli. Štai ko- 
dėl visų Jobo apmąstymų centre stovi Dievas ir štai kodėl 
jis Jo šaukiasi kiekvienu savo atodūsiu. Jobo egzistencijos 
Dievas giliausia prasme yra jo Dievas, religinis Dievas, to- 
dėl galįs žmogui pagelbėti skausmo bei nelaimės valandą. 
Tiesa, nevienoje vietoje Jobas užsimena, kad Dievas yra 
ir visatos Kūrėjas; kad jis yra padaręs žvaigždes (9, 9), patį 
Jobą (10, 8) ir kad tai gali paliudyti ir lauko žvėrys, ir dan- 
gaus paukščiai ir jūros žuvys (12, 7—8). Iš sykio gali atro- 
dyti, kad Jobas čia jieško Dievo, kaip metafizinio būtybių 
pagrindo ir kad čia jis kalba nebe religijos, bet metafizikos 
lūpomis. Tačiau labiau įsigilinus į šiuos posakius, paaiškėja, 
kad Jobo žvilgis į pasaulio daiktus, kaip į Dievo padarus, 
Jobui nėra abstraktus metafiziko žvilgis, bet egzistencinis 
 religininko pergyvenimas. Jobas atsikreipia į daik- 
tusnetam, kad Dievo jieškotų, bet kad Jį pa- 
4 garbintų. Konkreti Jobo žodžių analizė mums gali pa- 
tvirtinti šį teigimą. Jobas sako: „Jis vienas ištiesė dangų 
„ir žengia viršum jūros aukštybių. Jis padarė šiaurės žvaigždę 
ir Orioną, plejadas ir Pietų užkampius. Jis vykdo didžių, 
„ neištiriamų dalykų, ir Jo stebuklai yra nesuskaitomi“ (9, 
= 8—10). Šiais žodžiais Jobas nori pavaizduoti neapsakomą 
| Dievo Visagalybę, Jo visur buvimą, Jo galią apimti visą pa- 
"saulį Šitoks visur esąs ir viską darąs Dievas juk turėtų, 
„atrodo, būti žmogaus pastebimas ir sutinkamas kiekviename 
žingsnyje. O tačiau „štai Jis eina pro mane, ir aš nematau; 
„skrenda pro šalį, ir aš nepastebiu“ (9, 11). Anoji Visagalybė 
„vis dėlto nepadaro Dievo regimu. Dievas pasislepia nuo 
"Žmogaus akių. Šitą tad paslėptąjį Dievo didin- 
gumą Jobas ir nori anais žodžiais išreikšti. 
„Ir tai yra ne metafizinis, bet gilus religinis pergyvenimas. — 

Arba kitoje vietoje: „Tavo rankos mane padarė ir išugdė“ 
(10, 8). Tai irgi yra anaiptol ne pakankamo pagrindo jieš- 
kojimas savai būčiai. Tai yra priminimas Dievui, kad Jobas 
yra Viešpaties rankų padaras, nes čia pat Jobas pastebi: „Ir 
Tu naikini mane“ (ibd). Kitaip sakant, Dievas žmogų su- 
kūrė, tad kodėl dabar naikina. Čia Jobas iš esmės prašo 
Dievą pasigailėti ir nenaikinti, nes jis esąs juk Jo paties pa- 
darytas ir išugdytas. Tai yra taip pat specifiškai religinė 
nuotaika. Ir šitą prašymą Jobas užbaigia aiškiu kreipiniu į 
Dievą: „Atsimink tai, nes tu mane vėl paverti moliu ir dul- 
kėmis“ (ibd.). Arba dar: „Paklausk galvijų, ir jie tave pa- 
mokys; dangaus paukščių, ir jie tau pasakys; prisimink že- 
mės žvėris, kad jie tau aiškina ir kad jūros žuvys tau pa- 
sakoja: „Kas gi nežino, kad Viešpaties ranka tai sukūrė“ 
(12, 7—9). Tai yra ta garsioji vieta, kurią vėliau parafrazavo 
šv. Augustinas. Ir ši vieta anaiptol nėra kosmologinis Dievo 
buvimo įrodymas. Ji yra žmogaus aiškus pakvietimas pa- 
garbinti žemės Kūrėją, nes čia pat Jobas priduria: „„Garbink 
"Tą, kurio rankoje yra visokia gyvybės siela ir kiekvieno 
žmogaus kūno dvasia“ (12, 10). — Kiekvienas tad Jobo nu- 
rodymas į pasaulio daiktus kyla iš jo religinio santykio; 
kiekvienas jam tarnauja garbinimo motyvu. Žvelgda- 
mas į daiktus, Jobas žvelgia į juos religinės 
savo egzistencijos šviesoje. Daiktai jam yra pa- 
nerti į Viešpaties spindulius. Jie pasakoja jam apie Dievą; 
jie kelia jam nuostabą; jie apreiškia Dievo savybes; juose 
jis susiduria ne su abstrakčiu metafiziniu būtybių pagrindu, 
bet su asmeniniu gyvuoju Dievu, kuris jį persekioja, ištinka 
nelaimėmis ir kančia, bet sykiu kuris yra vienintelė jo viltis 
ir išgelbėjimas. Visi tad Jobo kreipiniai į Dievą yra egzis- 
tenciniai, vadinasi, kilę iš egzistencinio susidūrimo ir todėl 
slepią savyje gilų religinį bruožą. 

Jobo tad santykis su Dievu yra grynai religinis. Patyręs 
Dievą ne loginiu protavimu, bet egzistenciniu susidūrimu, 
jis pasilieka Jam atviras ir ištikimas ligi gslo. Visa Jobo 
egzistencija yra susitelkusi aplinkui transcendenciją; visa ji 

yra vienas ištisas religinis aktas. Jeigu Jobo draugams atro- 
do, kad Jobo žodžiai yra maištas prieš Dievą; jeigu ir pats 
Jobas vėliau išsižada savo noro traukti Dievą į teismą ir 
įrodyti Jam savo nekaltumą; visa tai tik dar labiau patvir- 
tina religinį Jobo pergyvenimą. Religiniame akte, kaip 
jau buvo minėta, susiduria du asmens: žmogiškasis ir die- 
viškasis, Religija iš esmės yra asmeninis santykis. 
Ten, kur žmogus nusilenkia ne asmeninei galybei, kur jis 
Dievą pergyvena, kaip elementarinę, bevardę jėgą, ten tik- 
ros religijos nėra. Todėl panteizmas gali būti metafizika, 
bet jis niekados negali būti religija. Religija atsiranda tik 
tada, kai žmogus susitinka su Dievu, kaip asmuo SU asme- 
niu, kurį jis gali prašyti, garbinti; kuriam jis gali skųstis. 
Religinis žmogus patiekia save visą, koks jis yra. Religinis 
žmogus anaiptol nėra šventasis: Religinis ŽMOGUS 
yra tasai, kurio egzistencija yra atgręžta į 
Dievą; egzistencija su visu savo turiniu, su savo dory- 
bėmis, ydomis ir nuodėmėmis. Todėl ir Jobo priekaištai kaip 
tik kyla iš šitos atgręžimo pilnatvės. Jobas visas gyvena 
Dievuje. Jis ir maištaudamas į Jį kreipiasi. Jis ir bylinėtis 
su Juo nori. Nors ir jausdamas esąs nekaltas, Jobas nenu- 
sigrįžta, tarsi būtų užsigavęs ir neteisingai nelaimėmis įžeis- 
tas. Priešingai, jis dar arčiau prie Dievo glaudžiasi, dar in- 
tensyviau Jo šaukiasi ne tik tam, kad išvaduotų, bet ir tam, 
kad Viešpats paregėtų pagaliau jo nekaltumą. Todėl kiek 
Jobo draugai pabūgsta Jobo žodžių, tiek jis pats neišsigąsta 
savo drąsos ir atvirai Dievui sako: „Tegul Jis mane ir už- 
muštų, aš Jo lauksiu ir savo kelius Jam į akis įrodysiu“ 
(13, 15). Dievas gali žmogų sunaikinti. "Tai yra Jo galioje, 
ir Jobas tai gerai žino.* Tačiau Jis negali padaryti, Kad ne- 
kaltas žmogus pasidarytų kaltas, kaip tai mėgina įrodyti 
Jobo draugai. Todėl jeigu Jobas kenčia už tai, kad jis yra 
kaltas, jis drąsiai teigia savo nekaltumą Viešpaties akyse ir 
drįsta Jam nenusileisti, net jeigu dėl to reiktų ir žūti. Ne- 
kaltumo sąmonė duoda Jobui jėgos tarti Dievui atvirą žodį. 
Tačiau tai nėra joks religinio santykio paneigimas. Priešin- 

gai, tai yra šio santykio pagilinimas ir išplėtimas. Religija 
apima visą egzistenciją ir todėl ji visa turi būti Viešpačiui 
atverta. 

Šita Jobo drąsa yra nepaprastai būdinga. Ji mums ga- 
lutinai parodo, kad Jobo Dievas yra sutiktas egzistenciniame 
susidūrime; kad Jis yra pergyvenamas kaip Jobo asmeninės 
egzistencijos pagrindas; kad su Juo Jobo egzistencija yra 
susijusi visu savo plotu. Jobas yra Dievą radęs re- 
liginiame akte, kuriuo yra pati į transcen- 
denciją atsigrįžusi fr jai atsivėrusi jo eg- 
zistencija. Jobas nėjo, šv. Augustino žodžiais tariant, 
į lauką. Jis susitelkė savyje; jis apmąstė savo būtį; jis egzis- 
tencinius savo aktus išvystė ligi galo ir todėl susitiko Dievą. 
Dievas apsireiškė jam jame pačiame. Savo viduje jis rado 
gyvenančią Tiesą, todėl į ją ir kreipėsi visa savo būtybe. 
Konkretūs ir jau specifikuoti religiniai Jobo aktai, kaip mal- 
da, auka, buvo tiktai viršinės šio pagrindinio atsigręžimo, 
šio vieno ištiso religinio akto apraiškos. Egzistencijos bu- 
vimas veidu į Dievą savaime kildina kulto formas. 

2 DIEVO PERGYVENIMAS 


Suvokę pagrindinį Jobo santykį su Dievu, kylantį iš egzis- 
tencinio susidūrimo ir todėl apreiškiantį jam Dievą ne kaip 
abstrakčią metafizinę idėją, bet kaip gyvą asmeninę Tikrovę, 
kurioje jis pats laikosi, galėsime suprasti ir tą ištisą gamą 
jausmų, kurie Jobui kyla iš šito susidūrimo. Dievas Jobui 
nėra tik kažkoks anapusinis pasaulio pagrindas, bet ryškiai 
jaučiamas pagrindas jo paties: jo paties egzistencija 
yra Dievu pagrįsta. Todėl kiek metafizikai, logiškai 
suradę Dievą, kaip atsitiktinių būtybių pateisinimą, beveik 
nieko negali pasakyti apie Jo turinį, tiek Jobas kalba apie 
daugybę transcendencijos savybių, kurias jis yra patyręs sa- 
vame susidūrime ir pergyvenęs savoje egzistencijoje. Ir 
šitos savybės anaiptol nėra antropomorfizmai, taip labai 
išugdyti ir išvystyti Izraelio tautos išminčių ir mokytojų. 
Ne, Jobo minimos savybės yra Dievo apsireiškimas 
žmogui. Jos yra Dievo pergyvenimas religi- 
niame akte. Todėl jos visos turi religinio pobūdžio. Jos 
visos yra egzistencijos atvirybės išraiška. Pati religinė žmo- 
gaus prigimtis veda jį į šitą pergyvenimą ir paskui jį objek- 
tyvuoja įvairiomis viršinėmis formomis. Religinių ob- 
jektyvacijų pagrinde glūdi Dievo pergyve- 
nimas, kilęs iš egzistencinio susidūrimo. — 
Koks tad yra šis pergyvenimas Jobo susidūrime? 

Pirmas dalykas, kurį paregi Jobas, susidūręs su transcen- 
dencija, yra Dievas, kaipjo būties Palaikytojas. 
Viešpats Jobą sukūrė. Jis yra Dievo rankų padaras. Tačiau 
Jobas jaučia, kad šitas kūrimas, šitas žmogaus kilimas iš 
Viešpaties yra nuolatinis; kad žmogus nėra tik vieną 
kartą Dievo pašauktas būti, bet kad jis yra šaukiamas 
nuolatos. Ir jeigu tik Dievas sulaikytų šitą savo amžinąjį 
fiat, žmogus tuojau grįžtų atgal į nebūtį, Todėl Jobas 
nesipriešina savo ketvirtojo, anksčiau nebuvusio ar gal tik 

tylėjusio draugo Elihu teigimui, kad jeigu tik Viešpats 
„atitrauktų savo kvapą, tuojau išnyktų kiekvienas mirtin- 
gasis, ir žmogus grįžtų atgal į dulkes“ (34, 14—15). Dievas 
tarsi iškvėpuoja žmogaus būtį. Jeigu tad Jis nutrauktų šį 
iškvėpavimą, žmogus tuojau išsisklaidytų, lyg atodūsis. Iš 
tikro, žmogaus dienos yra atodūsis, kaip jas anksčiau yra 
pavadinęs pats Jobas. Atodūsis ne tik ta prasme, kad jos 
praeina ir nebegrįžta, bet ir ta, kad jos yra Dievo iškvepia- 
mos. Žmogaus egzistencija yra Dievo atodū- 
sis. Šiuose Elihu žodžiuose prabyla anas pirmykštis Ge- 
nezės teigimas, kad Dievas įkvėpė žmogui „gyvybės kvapą“ 
— spiraculum vitae. Tačiau šitas „gyvybės kvapas“, objek- 
tyvavęsis žmoguje nemirtingos sielos pavidalu, yra nenu- 
trūkstamai Viešpaties kvepiamas. Žmogus traukia savo būtį 
iš Dievo tarsi orą: žmogaus egzistencija kvėpuo- 
ja Dievuirtuobūdu išsilaiko. Be abejo, šie vaiz- 
dai yra perdaug medžiaginiai, kad jie išreikštų mūsų susi- 
jimo su Dievu pilnatvę. Tačiau religiniam Dievo per- 
gyvenimui jie yra būdingi. Religiniame akte su- 
tiktas Dievas iš tikro yra šaltinis, iš kurio 
mes tekame sava būtimi. 

Todėl religininkas tučtuojau atsikreipia į tą galimą 
atvejį, kad jeigu tik Dievas užtvenktų aną šaltinį, mūsų 
egzistencija tuojau išsektų; jeigu Dievas atitrauktų savo 
kvapą, mes tuojau išnyktume. Metatizikas gali teigti, kad 
šitokia galimybė yra nereali, nes sykį sukūręs Dievas nieko 
nenaikina. Visiškai tikra. Tačiau religiniame akte prieš 
žmogaus akis atsistoja ne faktinis sunaikinimas, bet ne- 
paprastos mūsų priklausomybės nuo Dievo pergyvenimas, 
išreikštas išnykimo galimybe. Jeigu faktiškai Dievas mūsų 
ir nesunaikins, jeigu Jis mūsų būties iškvėpimo ir nesulaikys, 
tai tas dar anaiptol nereiškia, kad anoji ontologinė ga- 
limybė išnykti pražus ir kad mes galėsime kada nors pasi- 
jausti ontologiškai tikri bei saugūs savo būtyje. Ga- 
limybė išnykti visados pasiliks, kaip grės- 
mė, nurodanti absoliutinį mūsų įsišakniji- 

mą transcendencijoje. Psichologiškai mes galime 
viso to nejausti. Kasdienybėje mes galime visa tai pamiršti 
ir manyti esą labiausiai saugūs. Tačiau religiniame akte, 
aname egzistenciniame susitikime su transcendencija, kada 
atsiveria mūsų gelmės, mes aiškiai atsistojame prieš šitą ` 
ontologinę grėsmę ir joje pajaučiame, kaip nepaprastai esa- 
me priklausomi nuo Dievo: ne savo viršinėmis savybėmis, 
kurias galime išsiaiškinti gamtine ir kultūrine įtaka; ne savo 
kasdienos gyvenimu, kuris susikuria mūsų asmens ir aplin- 
kinės bendruomenės įtampoje; bet pačiu savu pagrindu, 
pačia savo būtimi, ant kurios išauga ir mūsų savybės, ir mūsų 
gyvenimas. 

Jeigu tad pergyvenimas Dievo, kaip Kūrėjo, žadina mūsų 
nuostabą ir garbinimo jausmą, tai susitikimas su Dievu, kaip 
Palaikytoju, kelia aikštėn nuolatinę mūsų egzistencijai grės- 
mę ir sykiu nepaprastą norą laikytis Dievo, kad ši grėsmė 
mūsų neištiktų. Dievas Palaikytojas yra suvo- 
kiamas, kaip vienintelė žmogaus priebėga 
nuo nebūties grėsmės. Štai kodėl Jobas, nors ir 
šaukdamas Dievą į teismą, visą laiką pasilieka ankštai su 
Juo susijęs. Štai kodėl jis niekad nenustoja vilties, kad 
Viešpats bus jo Išgelbėtojas nuo jo kančių. Ir štai kodėl ga- 
lop jis išvadina kvaila moteriške savo žmoną, kuri jam pa- 
taria prakeikti Dievą ir mirti. Jos lūpose šis patarimas, be 
abejo, skambėjo tik morališkai. Tačiau jame glūdi ir gili 
metafizinė prasmė. Prakeikti Dievą reiškia nuo Jo atitrūkti. 
Kitaip sakant, stengtis nubraukti aną Dievo vykdomą 
mūsosios būties iškvėpimą, užtvenkti aną šaltinį ir tuo pačiu 
žūti. Dievo prakeikimas veda į mirtį ne tik juridine prasme, 
kaip bausmė už piktažodžiavimą, bet ir metalizine, kaip pa- 
kirtimas savos būties šaknų. Amžinasis atkritimas nuo 
Dievo save esme ir yra šitoksai Dievo prakeikimas, paskui 
kurį eina Apreiškimo minima „antroji mirtis“ (Apr. 21, 8). 
Ir priešingai, amžinasis gyvenimas yra ne kas kita, kaip 
ištikimybė Dievui ligi galo. Todėl Jobui jo žmonos pasiūly- 
mas ir pasirodo labai kvailas. Buvęs Dievui ištikimas 

džiaugsmo metais ir šioje situacijoje iš Jo sėmęs savo būtį, 
Jobas suvokia, kad tuo labiau Jis turi būti Viešpačiui 
ištikimas nelaimės, bei kančios dienomis, kada jo būtis su- 
menko ir kada jos tekėjimas iš dieviškojo šaltinio jam yra 
ypatingai reikalingas. Jis tad ir apsisprendžia pasilikti iš- 
tikimas Dievui visą laiką, net ir tuo atveju, jeigu jį Viešpats 
ir sutriuškintų savo pyktyje. Ištikimybė Dievui gi- 
liausia prasme yra prisipažinimas, neturint 
būties iš savęs, ir sykiu maldavimas Vieš- 
patį sulaikyti nebūties grėsmę. Religinis aktas 
yra šitokios ištikimybės pareiškimas. Todėl jis turi ne tik 
moralinės ir pedagoginės, bet ir ontologinės reikšmės. Jame 
žmogus suvokia savos būties šaltinį, pergyvena save, kaip 
absoliučiai priklausomą nuo Dievo, teigia šitą savo priklau- 
somybę ir tuo pačiu pergali aną grėsmę. Nebūtis yra 
pergalima tik jos pripažinimu. Kai žmogus pri- 
pažįsta gyvenąs nebūties akivaizdoje ir galįs jon grįžti kiek- 
vieną akimirką, tada jis tvirtai atsistoja ant savo būties pa- 
grindo, nes tvirtai susisieja su transcendencija. Religinis 
aktas todėl visados yra mūsų būties sutvirtinimas ir ne- 
būties pergalėjimas. Dievo, kaip Palaikytojo, pergyvenimas 
religiniame akte yra pagrindinis ir tuo pačiu mūsų egzisten- 
cijai pats reikšmingiausias. 


Būties palaikymas suponuoja Dievo Visagalybę. 
Egzistenciniame susidūrime Dievas yra pergyvenamas, kaip 
Jėga, kuri visa gali ir visa savimi persunkia. „Jis nejau- 
čiamai perkelia kalnus ir atkalnėse juos suardo savo pyk- 
tyje. Jis išjudina žemę iš savo vietos, kad net jos stulpai 
virpa. Jis paliepia saulei, ir ši nebespindi; žvaigždžių liūdy- 
toju jis ją užantspauduoja (9, 5—7). Jis šiaurę ištiesia vir- 
šum tuštumos ir žemę pakabina ant jūros bedugnių. Jis 
vandenis surenka į debesynus . . . Jis sulaiko pilnačio skri- 
tulį, kol šviesa pasibaigia tamsybėmis . . . Jis nubrėžia už- 
tvanką vandens plotui ir viršum jos ištiesia savo debesis: 
dangaus stulpai svyruoja ir virpa. Jo galybės ūžimu su- 

juda jūra .. . Jo kvapu nušvinta dangus“ (26, 6—18). Visais 
šiais posakiais Jobas kaip tik ir nori išreikšti aną neapsako- 
mą Viešpaties galybę ir jėgą. 

Savaime suprantama, kad su šia Galybe susidūręs su- 
virpa ir pats žmogus. Dievas čia apsireiškia kaip bai- 
singa Didybė — tremenda Majestas, kurią iš- 
kėlė naujųjų laikų religijos filosofija ir kurią ypatingai ana- 
lizavo R. Otto savo veikale „Das Heilige“. Tačiau pats šios 
baisingos Didybės pergyvenimas yra žinomas visų amžių 
religiniam žmogui. Net pats posakis „tremenda Majestas“ 
yra religinės kilmės. Jį mes randame jau aname garsiajame 
„Dies illa, dies irae“ (8 šimt.) himne, kur žmogus, prašyda- 
mas jį išgelbėti, kreipiasi į Dievą, kaip į baisingos didybės 
karalių: „Rex tremendae majestatis, gui salvandos salvas 
gratis, salve me, fons pietatis“.  Religiniame akte sutiktas 
Dievas apreiškia savo galybę ir yra žmogaus pergyvenamas 
baisingu pavidalu. Egzistencinis susidūrimas su- 
purtožmogų. „Aš drebu, — sako Jobas, — Jam pasirodžiusi 
tik pamąstęs, aš Jo jau išsigąstu. Dievas gązdina mano 
širdį“ (23, 15—16). Čia pasikartoja tas pats pergyvenimas, 
kurį turėjo Izraelis Sinajaus kalno papėdėje, kada Viešpats 
prabilo iš debesų, kada Jo žodžius lydėjo žaibai ir perkūni- 
jos ir kada „visas kalnas kėlė baimės“ (2. Moz. 19, 18). Dievo 
baimė yra sudedamasis egzistencinio susidūrimo pradas. 


Tr vis dėlto ši baimė nėra fizinių gaivalų baimė. Gali 
transcendencija mums apsireikšti siaubingais gamtos katak- 
lizmais, gali ji prisiimti gamtinių jėgų pavidalus, tačiau 
kiekvienu atveju mes bijome ne tiek šių jėgų fiziškumo, ne 
tiek jų naikinančio pobūdžio, kiek anos nepaprastai už žmogų 
aukštesnės Galybės, ano stipresniojo buvimo, dėl 
kurio Rilkė net angelą vadina baisingu ir susilaiko jo ne- 
šaukęs, kad nepražūtų nuo „nuo jo stipresnio buvimo“!). 
Susidūrimas su Absoliutine Būtimi Jos pilnybėje pasidaro 
žmogui nepakeliamas. Grėsmė išnykti čia atsiveria visu 


1) Pirmoji elegija, op. cit., 7 p. 


197 


plotu. „Jeigu arkangelas, — sako Rilkė, — tas pavojingasis, 
tik vieną žingsnį žengtų žemyn nuo žvaigždžių, mus užmuštų 
pašokusi mūs pačių širdis“). Todėl egzistenciniame susi- 
dūrime žmogus ir maldauja Dievą anais šv. Petro žodžiais, 
kuriuos jis taip pat pasakė susidūręs su Kristaus Visagalybe: 
„Eik sau nuo manęs, Viešpatie, nes aš žmogus nuodėmingas“ 
(Luk. 5, 8). Tai nėra prašymas palikti žmogų vieną. Tai 
tik prašymas prisidengti, kad žmogus nejaustų taip nepake- 
liamai ano stipresniojo buvimo. Tai prašymas pasitraukti 
toliau, kad transcendencijos artumas neleistų pašokti žmo- 
gaus širdžiai ir jį patį užmušti. Tai prašymas prisiimti žmo- 
gui įprastus pavidalus: saulę, debesis, žaibus, galop patį 
kūną. Kristaus Įsikūnijimas yra ne tik Amžinojo Logos su- 
sijungimas su žmogiškąja prigimtimi, bet sykių ir Logos ne- 
pakeliamos. šviesos pridengimas, kad ji žmogaus neapakintų. 
Kristus pasidarė mums nepaprastai artimas todėl, kad jis 
pas mus atėjo mūsų pačių pavidalu, tarno pavidalu, paties 
menkiausio žmogaus pavidalu, kurį mes pažįstame, prie 
kurio esame pripratę ir todėl galime pakelti. Šydai ir už- 
dangos, kurie mūsų šventyklose supa tabernaculum, yra taip 
pat simbolis mūsų noro regėti prisidengusį Dievą ir todėl 
paslėpusį savo begalinę Didybę. 

Evoliucionistinė tad religijos istorija ir sociologija (Mor- 
gan, Levy-Bruhl, Durkheim, Thurnwald ir k.) teisingai įžiū- 
rėjo religiniame akte glūdintį baimės momentą. Tačiau ji 
paviršutiniškai suprato pačią baimę, laikydama ją gamtos 
gaivalų baime (žaibų, žemės drebėjimų, audrų, potvynių ir 
tt.) ir teigdama, kad, mokslui išaiškinus šių gaivalų prigimtį, 
baimė dingstanti, o su ja sykiu ir religija. Religija, šios 
srovės teigimu, galinti laikytis tik baime, o baimė galinti 
būti tik tol, kol žmogus gamtos nepažįsta. Bet kaip tik 
šitoje vietoje evoliucionistinė religijos istorija ir atidengė 
savo silpnybę. Jeigu žmogus senovės žilais amžiais gamtos 
gaivalų bijojo, tai ne tiek dėl jų grėsmės jų kūnui, kiek todėl, 
kad jis šiuos gaivalus pergyveno, kaip trans- 

cendentinės Galybės apraiškas. Fizinė gamtos 
Jėgų grėsmė pasilieka visados. Tuo pačiu pasilieka ir su ja 
susijusi jų baimė. Net ir elektros profesorius bijosi nutren- 
kiamas žaibo, nors jis labai gerai žino jo prigimtį ir kilmę. 
Bet ne šita baimė kėlė religinį baimingumą pirmykščiame 
žmoguje. Gamtos gaivalai šiam žmogui buvo 
transcendencijos artumo ženklai, Ir šio artumo 
jis kaip tik bijojo. Žydai šimtus kartų savo klajonėse po 
dykumas buvo patyrę žaibų ir perkūnijų ir jų bijoję. Tačiau 
Sinajaus kalno žaibai ir perkūnai juose kėlė visai kitokios 
baimės jausmą. Jie žinojo, kad Sinajaus žaibai ir griausmai 
yra Dievo artumo ženklai; kad už jų slypi neišreiškiama 
Galybė, anas stipresnis buvimas. Todėl jie ir prašė Mozę, 
kad jis vienas eitų kalbėtis su ana Galybe, patirtų Jos reika- 
lavimus bei norus ir juos apreikštų žmonėms. Mozė čia tu- 
rėjo tarsi atsistoti tarp savos tautos ir Dievo ir sava būtimi 
pridengti Viešpaties Visagalybę nuo žmonių akių. Sutikime, 
kad pirmykštis žmogus šiuo atžvilgiu nesykį objektyviai kly- 
do; kad ne kiekvienas gamtos gaivalo atsipalaidavimas buvo 
transcendencijos artumo išraiška; kad gamtos jėgos turi sa- 
vas priežastis ir savą kilmę bei prigimtį. Tačiau šitas racio- 
nalinis gamtos pažinimas dar anaiptol nepanaikina anos stip- 
resniojo buvimo baimės, nes ši baimė nėra pagrįsta fizine 
gamtos grėsme. Vienoje vietoje Tolstojus vra gražiai pa- 
sakęs, kad kai laukinis žmogus sudaužo savo stabą, anaiptol 
dar nereiškia, kad Dievo nėra; tai tik reiškia, kad Dievas 
nėra medinis. Kai tas pats laukinis sužino, kad žaibas yra 
atmosferinės elektros išsikrovimas tarp dviejų polių, tai dar 
nereiškia, kad jame išnyksta Dievo baimė; tai tik reiškia, kad 
paprastai žaibas nėra Dievo apvalkalas. Tačiau Dievo baimė, 
Dievo, kaip stipresnės Būties, pasilieka žmoguje visados, kai 
tik žmogus su juo susitinka savoje egzistencijoje. Žmogus 
savo dvasios gelmėse sudreba akivaizdoje visų apraiškų, už 
kurių jis pajaučia esant aną stipresnįjį buvimą; sudreba ne 
dėl šių apraiškų fizinės grėsmės, bet dėi anos nujaučiamos 
neapsakomai aukštesnės Galybės artumo. Gali šitos apraiš- 

kos būti kosmologinės, kaip žaibai, griausmai, drebėjimai; 
gali jos būti sociologinės, kaip karai, revoliucijos, persekio- 
jimai, kalėjimai, kankinimai; gali jos būti biologinės, kaip 
skausmai, ligos, epidemijos, galop mirtis; tačiau kiekvieną 
sykį žmogus prašys pasitraukti Dievą toliau nuo jo, jeigu jis 
šias apraiškas pergyvens kaip Viešpaties prisidengimą. Ne- 
baisinga yra tik metafizinė Dievo idėja, nes ji yra be tu- 
rinio; ji telpa mumyse; ji yra Mūsų pačių padaras. Tačiau 
baisinga yra Dievo tikrovė, pasitinkanti mus religiniame 
akte. Dievo, kaip baisingos Didybės, pergyve- 
nimas, yra esminis religinio žmogaus jaus- 
mas. 

Netikra tad yra ta religija, kurioje šio pergyvenimo bei 
jausmo nėra. Netikra religiškai yra ir ta epocha, kurios 
metu žmogus bažnyčioje sėdi, užsidėjęs koją ant kojos, tarsi 
savo bičiulio salione. Taip, Krikščionybėje žmogus yra Dievo 
draugas. „Aš jau nebevadinu jūsų tarnais, nes tarnas ne- 
žino, ką jo viešpats daro. Jus aš pavadinau prieteliais, nes 
pasakiau jums visa, ką tik esu girdėjęs iš savo Tėvo“, kalbėjo 
Kristus apaštalams kelyje į Getsemani sodą (Jon. 15, 15). 
Dar daugiau, Krikščionybėje žmogus yra Dievo vaikas, Dievo 
turinio ir laimės dalininkas, Jo Karalystės paveldėtojas. 
Krikščionybė Dievo ir žmogaus santykį arba religiją grindžia 
meile, nes pats Dievas yra Meilė. Ir vis dėlto niekas taip 
gražiai ir taip aiškiai nevaizduoja baisingo susidūrimo su 
Dievu, kaip ta pati Krikščionybė. Jau minėjome šv. Petrą, 
kuris prašė Kristų atsitraukti nuo jo, „nes išgąstis buvo 
apėmęs jį ir visus su juo buvusius dėl to valksmo žuvų, ku- 
rias jie buvo sugavę“ (Luk. 5, 9), pagal Kristaus paliepimą 
užmesti tinklus dar sykį, nepaisant, kad visą nakti jie buvo 
vargę ir nieko nesugavę. Argi ne tas pats Petras Taboro 
kalne, pamatęs persikeitusį Kristų, „nežinojo ką kalbąs, nes 
jie buvo labai nusigandę“ (Mark. 9, 5)? O šv. Jonas, savo 
regėjimuose Patmos saloje išvydęs „panašų į Žmogaus Sūnų, 
apvilktą ilgu drabužiu ir apjuostą aplink krūtinę auksine 
juosta“ (Apr. 1, 13), puolė jam į kojas, „kaip numiręs“ (1, 17). 

Ir tik išgirdęs suraminantį žodį „Nebijok“ (1, 17), jis išdrįso 
atsitiesti ir rašyti septynių bažnyčių angelams. Tas pats šv. 
Jonas pasakoja, kaip jis matęs, kad „dvidešimt keturi vyres- 
nieji parpuldavo ties sėdinčiuoju soste, garbino gyvąjį per 
amžių amžius ir dėjo savo vainikus ties sostu“ (4, 10). Visur, 
kur tik žmogus susiduria su transcendentinės Galybės ap- 
raiškomis ar ženklais; visur jis nusigąsta. Dievo baimė yra 
sudedamasis religijos pradas, kurio Krikščionybė neišnaikino, 
bet tik jį apvalė nuo žemiškųjų priemaišų. Ji parodė, kad 
religinė baimė yra ne fizinių gaivalų nusi- 
gandimas dėl jų kūninės grėsmės, bet pačios 
egzistencijos suvirpėjimas stipresniojo bu- 
vimo akivaizdoje. Ji taip pat parodė, kad žmogaus 
santykis su Dievu baime anaiptol neišsisemia; kad Dievas, 
būdamas esmingai meilė, apsireiškia taip pat ir gelbinčiuoju, 
prie žmogaus pasilenkiančiuoju pavidalu, kaip matome Kristų 
gydantį ligonis, puotaujantį su vestuvininkais ar muitinin- 
kais. Baimė Krikščionybėje buvo įstatyta į savą vietą, kurią 
ji buvo perdaug peraugusi Senajame Testamente, o ypač 
stabmeldiškosiose religijose. Tačiau ji anaiptol nebuvo nei 
išstumta, nei pamiršta. Paneigti religijoje baimę reiškia mė- 
ginti atsistoti buvimo atžvilgiu toje pačioje plotmėje, kurioje 
stovi ir Dievas. Kitaip sakant, mėginti savo egzistencijos pa- 
grindą rasti joje pačioje, nes toks yra juk Dievo buvimas. 
Dievas yra tasai, kuris yra. Paneigti baimę reiškia paneigti 
atsitiktinę savo būtį ir teigti sau būtinai egzistuojančios 
būtybės rangą. Tai galima teorijoje. Bet tai negalima on- 
tinėje tikrovėje. Ypač tai negalima egzistenciniame susidū- 
rime. Kiekvienas nemeluotas egzistencijos santykis su trans- 
cendencija yra baisingas. 

Dievas. kaip būtį palaikanti ir visagalė Jėga, taip toli 
prašoksta žmogų, kad Jis pasidaro egzistencijai be galo toli- 
mas, nesuvokiamas ir neaprėpiamas. Dievo tolybės 
pergyvenimas yra taip pat vienas iš pagrin- 
dinių egzistencinio susidūrimo aktų pradų. 
Dievas religiniame akte apsireiškia kaip visai kas kita; 

kalp neturįs jokio panašumo į bet kurią būtybę; kaip stovįs 
anapus jų visų; kaip nesutalpinamas jokiame kūrinijos ilge- 
syje. Jis peržengia visas žemiškosios būties kategorijas. Jis 
nesueina į jokią žemiškąją sąvoką. Jis darosi neišreiškiamas 
jokiu žemiškuoju vaizdu. Dievo kitoniškumas religiniame 
akte atitolina Jį nuo žmogaus į nepasiekiamas sritis. 


Šita tad Dievo savybė ir padaro, kad santykis su tokiu 
be galo tolimu Dievu yra galimas, tik Jam pačiam sutinkant 
ir į žmogaus šauksmą atsiliepiant. Vienas tik žmogus čia 
nieko padaryti negali. Jis negali parkviesti Dievo iš šios 
anapusinės tolumos. Joks Dievo jieškotojas Jone- 
randa, jeigu Jis patsnepasirodo. „Štai, Jis eina 
pro mane, — sako Jobas, — ir aš nematau; skrenda pro šalį. 
ir nepastebiu“ (9, 11). Todėl visi pasaulio daiktai apreiškia 
Dievą tik tada, kai pats Dievas per juos žmogui apsireiškia, 
Kai savo malone Jis pažadina žmogaus dvasią, paaštrina jo 
žvilgį, tuomet žmogus iš tikro pastebi kūrinijoje Viešpaties 
pėdsakų. Tačiau be šios, paties Dievo suteiktos, šviesos 
kūrinija yra nebyli. Viešpaties pėdsakai nėra vienaprasmiai. 
Gamta byloja daugeliu kalbų, ir reikia Sekminių stebuklo, 
kad tarp jų išgirstume Viešpaties žodį. Prel. Al. Dambraus- 
kas-Jakštas gamtą vadino įsimedžiaginusiu Dievo Žodžiu, 
pastatydamas ją šalia įsiraidinusio žodžio šv. Rašte ir Isi- 
kūnijusio Žodžio Jėzuje Kristuje. Sustatymas yra labai 
prasmingas. Jis atskleidžia ne tik dieviškojo Žodžio įvairiopą 
apsireiškimą, bet sykių ir būdą šitam apsireiškimui suvokti. 
Kaip įsiraidinusį Žodį galime tikrai suprasti tik Bažny- 
čios vadovaujami, vadinasi, veikiant Šventajai Dvasiai; kaip 
Įsikūnijusi Žodį arba Jėzų Kristų galime pažinti ne kūno ar 
kraujo balsu, bet apreiškimu Tėvo, kurs yra danguje (plg. 
Mat. 16, 17); taip lygiai įsimedžiaginusi Žodį arba gamtą, 
kaip Viešpaties pėdsaką, galime suprasti tik tos 
pačios Dvasios ir to paties Tėvo šviesoje. Dievo jieškojimas 
pasaulyje be paties Dievo apsireiškimo baigiasi panteizmu 
arba sentimentaliu gamtos sumistikinimu. Dievas gyvena 
anapus pasaulio, ir pasaulyje Ji rasti galima tik tada, kai Jis 

pats prie mūsų per regimus daiktus priartėja. Kitaip Jis 
gali eiti pro mūsų šalį, ir mes jo nematysime, nes Jis egzis- 
tuoja ne toje pačioje plotmėje, kaip mes*). Štai kodėl ir Jobas, 
pasiryžęs patraukti Dievą į teismą ir įrodyti Jam savo ne- 
kaltumą, galų gale pastebi nežinąs kur šį traukiamąjį rasti: 
„O kad žinočiau, kur Jį rasti ir kur prie Jo teismo kėdės pri- 
eiti!“ (23, 3). Dievas tarsi išslysta iš Jobo akių. Jis pra- 
dingsta savo tolybėje. Ir jokia žemės vieta-Jo nurodyti ne- 
gali. „Štai, aš einu į Rytus, — skundžiasi Jobas, — ten Jo 
nėra; einu į Vakarus, ir ten Jo neregiu. Jeigu Jis veikia 
šiaurėje, Jo neišvystuų; pasisuka Jis į Pietus, ir ten Jo ne- 
matau“ (23, 8—9). Žmogus gali blaškytis savo egzistencijoje 
ir vis dėlto Dievo niekur nerasti, jeigu pats Dievas Jam ne- 
apsireikš. Štai dėl ko po visų Jobo skundų, kalbų ir prie- 
kaištų; po to kartaus šauksmo dėl savo nekaltumo knygos 
autorius leidžia Dievui pačiam apsireikšti ir išspręsti Jobo 
egzistencijos klausimą. Dievo apsireiškimas ir prabilimas 
čia yra daugiau, negu tik literatūrinė priemonė išrišti nebe- 
atmezgamam konfliktui, kaip graikų dramose. Dievo pasi- 
rodymas čia yra gili metafizinė mintis, kad žmogus gali 
rasti Dievą, tik Jam pačiam pasirodžius. Tik 
tada, kai Dievas palieka aną tolybę, aną visai kitą egzista- 
vimo plotmę ir nusileidžia į žmogaus būtį, tik tada Jis pa- 
sidaro regimas ir sutinkamas. Egzistencinis susidūrimas yra 
abipusis laisvas susiėjimas. Čia gali ir žmogus praeiti pro 
Dievo šalį ir Dievas nepasirodyti žmogui. Štai kodėl religinis 
aktas visados yra pilnas prašymo, pilnas maldos, kad Dievas 
apsireikštų, ateitų, nusileistų, priartėtų. Dievas egzistencijai 
yra transcendens, vadinasi, ją peržengęs, esąs anapus 
josios. Todėl reikia, kad pats Dievas šį peržengimą nugalėtų, 
nes egzistencija jo nugalėti negali. Egzistencija negali pa- 
kilti ligi Dievo egzistavimo plotmės. Dievas visados yra ir 
pasilieka anapus jos. Egzistencija, kuri Dievą laikytų tik- 
3) Čia reikia nepamiršti, kad visas šis skyrius yra religinio 

akto sklaida. Todėl ir čia minimas Dievo neradimas pasaulyje 


be Jo paties apsireiškimo yra religinis, ne metafizinis, apie 
kurį buvo kalbėta šios dalies I skyriuj. 

tai imanentiniu, vadinasi, sutelpančiu joje pačioje, tokia 
egzistencija būtų suklastota ir pati savyje, ir savame Dievo 
pergyvenime. Grynai imanentinis Dievas yra 
joks Dievas. Tai yra antrasis paties žmogaus vardas. 
Tai žmogaus pasivadinimas dievu. Kiekvienas egzistencinis 
susidūrimas mus veda anapus mūsų, veda į begalines tolu- 
mas, kuriose nyksta mūsų suvokimas, tačiau kuriose gyvena 
Dievybė. 

Ir vis dėlto Dievas mums yra be galo artimas, daug arti- 
mesnis, negu mes patys sau. Žiūrint iš žmogaus pusės, Die- 
vas yra nesurandamas. Tačiau žiūrint iš Dievo pusės, Jis 
yra čia pat. „Jis pažįsta kelią, kuriame aš stoviu“ (23, 10), 
sako Jobas. „Jis parengia likimus“ (24, 1). Jis galop laiko 
mus savo atodūsiu (34, 14). Todėl transcendencija niekados 
nėra tiktai ten kažkur anapus, bet visados ir čia pat, visados 
ir mumyse, visados ir šiapus. Transcendencija vi- 
sados yra ir imanencija. Nepaprastas Dievo artumas 
yra vienas iš egzistencinio susidūrimo pagrindinių pergyve- 
nimu. Transcendentinis Dievas, kuris gyventų tiktai anapus, 
neturėdamas jokio ankštesnio ryšio su žmogumi, būtų taip 
pat ne Dievas, kaip ir tas, kuris susilietų su žmogumi ir su- 
tilptų jo egzistencijoje. Grynai transcendentinis Dievas yra 
deistinis Dievas, kuris būtį sykį sukūrė, bet kuris jos daugiau 
nelaiko ir ja nesirūpina. Tačiau deizmas, atitraukdamas 
Dievą nuo būties, nepastebi, kad jis tuo pačiu paneigia bū- 
tybių išsilaikymo pagrindą. Jeigu atsitiktinė būtybė neturėjo 
pakankamo pagrindo savo atsiradime ir todėl reikalavo Dievo 
Kūrėjo, tai ji neturi šio pagrindo nė savo buvime ir nuosek- 
liai reikalauja Dievo Palaikytojo. Dievas Palaikytojas yra 
tik būtina išplauka iš Dievo Kūrėjo. O Dievas Palaikytojas 
jau yra imanentinis Dievas, gyvenąs būtybių būtyje, kaip 
nuolatinis jų buvimo šaltinis. Jis nėra nuo būtybių pasi- 
traukęs ir jas palikęs vienas. Šitoks pasitraukimas reikštų 
būties pagrindo pasitraukimą. Dievas gyvena mumyse ir su 
mumis. Dar daugiau: mes labiau gyvename Dievuje, negu 
Dievas mumyse. Šia prasme mes niekados negalime Dievo 

palikti ar Juo nusikratyti. Psalmė 138 ypatingai gražiai ir 
giliai mums vaizduoja šį begalinį žmogaus gyvenimą Die- 
vuje, šį nuolatinį Dievo neišvengiamumą. „Viešpatie, Tu 
mane atskleidi ir pažįsti; Tu žinai, kada aš sėduos ir keliuos. 
Tu jau iš tolo supranti mano mintis; Tu peržvelgi mane, ar 
aš vaikštau, ar guliu, ir pastebi visus mano kelius. Dar žodis 
nepasirodė ant mano lūpų, o Tu jau visa žinai. Tu apsupi 
mane iš visų pusių ir uždedi ant manęs savo ranką .. . Kur 
tad eisiu nuo Tavo dvasios ir kur bėgsiu nuo Tavo veido? 
Jei žengčiau į dangų, Tu tenai; jei nusileisčiau į pragarus, 
ir ten Tu esi. Jei prisisegčiau aušros sparnus ir apsigyven- 
čiau jūros pakraščiuose, ir ten Tavo ranka nuves mane ir 
Tavo dešinė laikys mane. Jei sakyčiau: gal tamsybės mane 
pridengs ir bešviesė naktis mane apsups, tai nė pačios tam- 
sybės Tau nėra tamsios ir naktis Tau šviesi, kaip diena“ 
(ps. 138, 1—11). Tai yra religinis žmogaus pergyvenimas, 
kuriame Dievo artybė taip lygiai stipriai yra jaučiama, kaip 
ir Jo tolybė. Egzistencinis susidūrimas išryškina dvejopą 
Dievo santykį su žmogumi: begalinį žmogaus pra- 
lenkimą ir sykiu begalinį jame buvimą. Šių 
dviejų dieviškųjų savybių įtampoje kaip tik ir vyksta reli- 
ginis aktas. Kas gali mums būti arčiau, kaip Dievas, atei- 
nąs į mus duonos pavidalu ir virstąs mūsų valgiu? Ir sykiu 
kas gali būti mums labiau tolima, kaip tas pats Dievas, pri- 
sidengęs duonos pavidalu ir todėl mums nesuvokiamas 
ır neaprėpiamas. Dievas ateina į mus, perskverbia mus ir 
mus sudievina. "Tačiau norėdami Jį užčiuopti, mes užčiuo- 
piame tik baltą plotkelę; norėdami Jį pajausti, mes pajau- 
čiame tiktai kviečio skonį. 


Šitoje vietoje mes susiduriame jau su nauju Dievo per- 
gyvenimu, kurį galima būtų pavadinti priešgynišku 
lranscendencijos veikimu. Kas šiuo posakiu no- 
rima išreikšti, parodys mums tie Jobo knygos žodžiai, kurie 
šį priešgynišką veikimą kaip tik vaizduoja. Eliphas šitaip 
apibūdina Dievo veiksmus: „Jis sužlugdo išdidžiųjų planus, 
kad jų rankos nieko nepasiektų. Jis sugauna išminčius jų 


205 


išdidume, ir intrigantų nutarimai griūva. Dienos šviesoje jie 
atsimuša į tamsą; tarsi naktį jie grabaliojasi vidudienio 
saulėj. Taip Jis išgelbsti iš jų nasrų išnaudojamąjį ir iš ga- 
lingojo rankos vargšą“ (5, 12—15). Tą patį patvirtina ir Jo- 
bas: „Štai, Jis sugriauna, ir niekas neatstato. Jis uždaro 
žmogų, ir niekas neatidaro .. . Jis patarėjus vaikštydina 
basus ir teisėjams apsuka galvą. Karalių atstumtiesiems Jis 
atidaro duris ir sujuosia jų strėnas. Kunigus Jis vaikštydina 
basus ir paklaidina visad galinčiuosius . . . Ant kilmingųjų 
jis išpila panieką .. . Jis išaukština tautas ir leidžia joms pra- 
žūti .. . Jis vadams išplėšia širdį ir žmonėms atima žemę, 
leisdamas jiems klajoti dykumoje“ (12, 14—24). Jobo knygos 
žodžiai primena mums Marijos „Magnificat“, kur taip pat 
sakoma, kad „Jis numeta nuo sosto galinguosius ir išaukština 
žemuosius. Alkstančius Jis pripildo gėrybėmis, o turtuolius 
paleidžia tuščius“ (Luk. 1, 52—53). Kristus šitą vaizdą vaini- 
kuoja savo posakiu: „Kiekvienam turinčiam bus duota, ir jis 
apsčiai turės; o iš to, kurs neturi, bus atimta ir tai, ką jis 
regisi turįs“ (Mat. 25, 29). Visur tad, kur tik žmogus susi- 
duria su Dievu, jis pajaučia kažkokį priešgynišką Viešpaties 
veikimą. Atrodo, kad Dievas tarsi tyčiojasi iš žmogaus: Jis 
sulaiko žmogaus rankas, sukvailina jo protą, pakelia atstum- 
tuosius, nužemina kilminguosius, praturtina turtuolį ir apiplė- 
šia vargšą. Tai, kas žmogui atrodo nelogiška ir net bepras- 
miška, Dievas padaro, sugriaudamas neva logiškus ir pras- 
mingus žmogaus sumanymus, planus ir darbus. Kokia tad 
prasmė yra šitokio priešgyniško Viešpaties elgesio? Ką jis 
mums atskleidžia ir kuo jis remiasi? Kodėl Dievo akivaizdoje 
žmogus nežino, kaip elgtis, nes visados jį tyko pavojus ne- 
pataikyti ir pasielgti taip, kaip Dievas nebuvo norėjęs? 


Nevienas šitokį priešgynišką transcendencijos veikimą 
mėgina suprasti morališkai. Kadangi Dievas dažnai pasi- 
tyčioja iš galingųjų, iš turtuolių, iš valdovų, todėl mums ar- 
tima pasidaro mintis, kad ši Viešpaties patyčia yra ne kas 
kita, kaip bausmė už žmogaus puikybę, už jo kietą širdį. 
už jo artimo meilės stoką. Galingasis buvo numestas nuo 

sosto todėl, kad jis per daug paniekinančiai žiūrėjo į tuos, 
kurie stovi prie jo sosto laiptų. Turtuolis buvo paleistas vė- 
jais todėl, kad jis savo turtais nepasidalino su badaujančiais 
ir nuskurusiais našlaičiais. Be abejo, esama tiesos šioje mo- 
ralinėje Dievo priešginybių sampratoje. Dievas, kaip tei- 
singasis Valdovas, nesykį iš tikro nubaudžia išdidžiuosius ir 
turtinguosius. Tačiau bausmės momentas čia visko neišaiš- 
kina ir neišsemia. Priešgyniškas transcendencijos veikimas 
žymus ir ten, kur jokios bausmės nėra. Abraomui buvo pa- 
žadėta padidinti jo palikuonis, kaip žvaigždes Janguje ir kaip 
smiltis pajūryje. Bet štai, vieną sykį patinka Viešpačiui pa- 
reikalauti vienatinio jo sūnaus Izaoko. Abraomas sutinka jį 
paaukoti, nors gerai žino, kad su šia auka sykiu nueina nie- 
kais ir visas Dievo pažadas. Bausmės pobūdžio čia nėra jokio. 
Taip pat Dievas laimina žydų tautos šeimų prieauglį; laimina 
moterystę. Tačiau Amžinajam Logos motiną parenka ne 
iš daugiavaikių garbingų Izraelio moterų, bet netekėjusią ir 
vyro nepažįstančią Mergaitę, kuriai reikėjo bent formalios 
Juozapo globos, kad tautos panieka nekristų ant jos galvos. 
O kuris iš apaštalų buvo labiausiai svyruojantis, tikra ežero 
nendrė, jeigu ne Petras? Ar ne jis Kristų gundė nepasiduoti 
kentėjimams, kad Kristus jį net šėtonu pavadino (Mat. 16, 
23)? Ar ne jis tris kartus Kaifo kieme Kristaus išsigynė? Tr 
vis dėlto ar ne jam Kristus patikėjo savo Bažnyčios vadova- 
vimą, padarydamas jį Uola, nepergalima net visom pra- 
garo galybėm? — Šitose priešginybėse ne tik nėra bausmės 
pobūdžio, bet čia išeina aikštėn jau Viešpaties dovanos ir ma- 
lonės, kurių gauna žmonių supratimu neverti asmens. Mo- 
ralinio tad aiškinimo nepakanka, kad galėtume bent kiek 
suprasti transcendencijos elgesio prasmę. 


Priešgyniškas transcendencijos veikimas 
yra jos ontologinio suverenumo išraiška. Die- 
vas yra nepriklausomas nuo bet kokios būtybės pačia savo 
būtimi. Jis yra BŪTIS. Jis yra būties visuma ir pilnybė, Tai 
kas kūrinijoje yra išskaidyta ir suskilę; tai kas čia būna tik 
daiimis ir tik iš dalies, Dievuje yra sujungta, suvienyta, su- 

vesta į absoliutinę visumą ir pilnatvę. Dievas yra VISA. Jis 
yra „puritas essendi“, kaip jį savo metu yra pavadinęs Ecke- 
hartas. Ir čia kaip tik slypi minėto priešgyniško veikimo 
pagrindas. Būtis yra priešgyniška pati savyje. 
Tačiau čia pat reikia pastebėti, kad priešginybė anaiptol nėra 
prieštaravimas.  Prieštaravimas yra metafizinis paneigimas. 
Tuo tarpu priešginybė yra papildymas. Prieštaravimas iš- 
reiškia būties vidinę negalimybę. Priešginybė išreiškia būties 
pilnatvę, jos visumą, jos talpą. Būdamas pilnutinė Būtis, 
pati Būtis, Dievas tuo pačiu yra ir pilnutinė Priešginybė, 
pati Priešginybė: coincidentia oppositorum, kaip 
jį labai prasmingai vadina Nikalojus Kuzanietis. Dievas 
apima visa ir Jame telpa visa, išskyrus prieštaravimą. "Tai, 
kas yra priešinga kūrinijoje, juk yra atėję iš Dievo, nes kū- 
rinija iš savęs nieko nėra turėjusi. Tačiau šios priešginybės 
kūrinijoje yra išsiskaldžiusios, apsireiškusios kiekviena sau, 
tuo tarpu Dievuje jos yra absoliučioje vienybėje. Bet kai 
Dievas susitinka su mumis mūsų egzistencijoje, Jis apsireiš- 
kia mums ne visa savo absoliutine pilnatve ir visuma, bet iš- 
sklaidytu pavidalų. Mūsų egzistencija, tarsi prizmė, suskaldo 
dieviškąją vienybę. Mes priimame Dievą tik dalimis. Ir štai, 
šitie atskiri dieviškieji spinduliai, šitos dieviškosios dalys kaip 
tik ir pasirodo mums savo priešginybėse. Jas mes regime 
izoliuotas viena nuo kitos. Mes neapimame jų visumoje ir 
nesugebame jų suvesti į vienybę. Būties pilnatvė mums yra 
neaprėpiama. Todėl susidūrę su atskirais Dievo veiksmais, 
mes suvokiame tik jų apsireiškimą mums, tik aną spindulį, 
perėjusį jau per mūsų egzistencijos prizmę, todėl atskirtą 
nuo visumos ir ištrauktą iš pilnatvės. Savaime suprantama, 
kad vienas spindulys yra priešgyniškas kitam spinduliui, nes 
jų kiekvienas neša tik dalį dieviškojo turinio. Mes stebimės 
šiomis priešginybėmis, nerasdami joms pagrindo. Tuo tarpu 
šis pagrindas glūdi Dievo pilnatvėje, aname suverenume, ku- 
riuo Dievas iškyla aukščiau už bet kokią būtybę. Dievas 
reiškiasipriešgyniškaitodėl,kadJisyraBū- 
ties pilnatvė ir visuma. Priešginybės, kurias mes 

patiriame konkrečiuose Dievo veiksmuose, yra kaip tik šios 
pilnatvės ir visumos konkrečios apraiškos, išsisklaidžiusios 
dėl mūsų egzistencijos aprėžtumo. Suvokdami Dievą tik da- 
limis, tuo pačių Jį suvokiame priešginybėmis, kurios nurodo 
mums į aną absoliutinį turtingumą ir vieningumą, slypintį 
pačiame Dievuje. Egzistencinio susidūrimo metu šios prieš- 
ginybės pasirodo mums visa savo galia, nes ir dieviškoji Bū- 
tis tuomet yra arti mūsų. 


Begalinis transcendencijos artumas žmogui, mūsų gyve- 
nimas joje, mūsų nuolatinis ir neišvengiamas su ja susirišį- 
mas padaro, kad egzistenciniame susidūrime 
Dievas yra pergyvenamas kaip mūsų Gelbė- 
tojas. Egzistencija, kaip minėta, yra nuolatinė grėsmė. Ne- 
būtis jos tyko iš visur ir nesykį ją užpuola. Nei patys są- 
vyje, nei kituose pagalbos prieš šią grėsmę mes nerandame, 
nes visi jos esame tykomi ir visi jos vienokiu ar kitokiu pa- 
vidalu esame ištinkami. Mums tad belieka tik pakartoti 
psalmės žodžius: „Dievas yra mūsų priebėga ir stiprybė — 
Deus est nobis refugium et robur“ (Ps. 45, 1); pakartoti ne 
lūpomis, bet savo būtimi; ne psichologiškai, bet ontologiškaj. 
Ir juos kartoja visų amžių žmonija. Juos kartoja ir Jobas, 
Jis nuolatos kalba, kad Dievas bus jo Išgelbėtojas (13, 16); 
kad jo Išgelbėtojas yra Gyvasis ir Paskutinysis, kuris „pakils 
viršum žemės dulkių“, apvilks jį nauja oda ir kad jis pa- 
sveikusiame kūne vėl regės savo Viešpatį (19, 25—26). Dievo 
Gelbėtojo pergyvenimas Jobo dvasioje yra toks stiprus, jog 
jis niekados, nė vieną akimirką Juo nesuabejoja. Savo egzis- 
tencijos atvirybėje jis jaučia gelbstinčią Viešpaties ranką, 
Tiesa, jis nepajėgia suvokti savo nelaimių prasmės. Jis daro 
priekaištų Dievui, kad šis jį nekaltai persekioja. Tačiau sy- 
kiu su šiais priekaištais eina ir Jobo pasitikėjimas bei viltis, 
Dievas yra nesuvokiamas, nesugaunamas, neprieinamas. Bet, 
kartu ir be galo artimas, vienintelis, kuriame mes laikomės 
ir kuris todėl gali mus išvaduoti bei išgelbėti. O kadangi 
egzistencija šio išvadavimo yra nuolatos reikalinga, nes nuo- 
latos būna nebūties akivaizdoje, tai tuo pačiu ir Dievo Gel- 


14, Jobo drama 209 


bėtojo pergyvenimas pasidaro žmogui nuolatinis. Kiek- 
vienas religinis aktas yra išgelbėjimo ilge- 
sys, ir kiekviena religija yra išganymo reli- 
gija. Kur nėra gelbėjimo jausmo, ten nėra nė religijos. 
Deizmas nėra religija todėl, kad jis, padarydamas Dievą tik- 
tai transcendentų, sunaikina Dievo Gelbėtojo pergyvenimą. 
Dievas, kuris gyvena tiktai anapus mūsų, negali prie mūsų 
pasilenkti.  Panteizmas taip pat nėra religija todėl, kad jis, 
padarydamas Dievą tiktai imanentų, tuo pačiu padaro ne- 
galimą gelbėjimo jausmą, nes čia nėra kam gelbėti. Dievas, 
kuris susilieja su mumis, negali pakilti viršum mūsų ir tuo 
pačiu negali mūsų pakelti. Tačiau kiekvienas Dievo, kaip 
be galo mums tolimo ir sykiu kaip be galo mums artimo, per- 
gyvenimas gelbėjimo jausmą žadina, jį realiai pagrindžia ir 
tuo pačiu sukuria tikrą santykį tarp egzistencijos ir transcen- 
dencijos. Išgonymas yra galimas tik tada, kai Dievas nesu- 
silieja su mumis, kaip panteizme, ir sykiu nenutolsta nepasie. 
kiamai, kaip deizme. Ši didžioji Dievo priešginybė: trans- 
cendentus-imanentus, anapus mūsų ir mumyse — ir yra 
pagrindas išganymo jausmui atsirasti ir tuo pačiu religijai 
apsireikšti, 

Jis yra sykiu ir pagrindas žmogaus drąsai pra- 
biltiį Dievą. Jobas šios drąsos parodo labai daug. Jeigu 
tarp Jobo ir Dievo tik būtų teisėjas, kuris savo ranką uždėtų 
ant jų abiejų, Jobas kalbėtų, Viešpaties nebijodamas (9, 
33—35). Jis sakytų Dievui: „Tu neprivalai manęs pasmerkti; 
pasakyk man, kodėl prieš mane eini?“ (10, 2). Ir kitoje vie- 
toje: „Aš noriu patirti žodžius, kuriais Jis man atsakys, ir 
sužinoti, ką Jis turi man pasakyti“ (23, 5). Jobo draugams, 
kaip jau buvo minėta, atrodo, kad Jobas maištauja ir net 
piktažodžiauja. Elihu todėl ir pataria Jobui saugotis nenu- 
krypti į netiesą (36, 21), nes „ne nuo žmogaus priklauso lai- 
kas, kada su Dievu stoti į teismą“ (34, 23). Tačiau tikro 
maišto Jobo dvasioje nėra. Jobas nėra Mickevičiaus Kon- 
radas, kuris skelbtų Dievui kovą, atsiremdamas pats į save: 
į savo kūrybinę galią, į savo begalinę jausmo įtampą. Jobas 

yra Konrado priešginybė. Jis jaučiasi esąs niekis ir net ste- 
bisi, kaip dar Dievas kreipia dėmesio į tokį niekį. „Argi žmo- 
gaus dienos yra Tavo dienos, ir ar Tavo metai yra lygūs žmo- 
gaus metams, kad Tu tyrinėji mano kaltę ir jieškai mano 
nuodėmės?“ (9, 5—6). Jeigu tad Jobas drįsta į Dievą kalbėti, 
tai ne dėl savo galybės, bet, priešingai, dėl savonieky- 
bės pajautimo. Transcendencija yra jo išganymas. Ji 
yra vienintelė, kuri gali jį išgelbėti. Todėl jis į ją ir krei- 
piasi; kreipiasi drąsiai, truputį net įžuliai, truputį prometė- 
jiškai, tačiau nuoširdžiai ir atvirai. Jobas nuolatos Viešpačiui 
primena, kad jis yra Jo rankų padaras. Kam tad Dievas 
užsispyrė naikinti šį savo padarą? „Tu apvilkai mane oda ir 
raumenimis; Tu apaudei mane kaulais ir gyslomis“. Tad 
„argi išliesi mane tarsi pieną ir ar leisi man ištižti tarsi sū- 
riui?“ (10, 10—11). Jobas netiki į šitokią galimybę. Jis laukia 
išgelbėjimo. Todėl ir kalba Viešpačiui, ir išlieja Jam visą 
savo skundą, ir prašo Jį pasigailėti. Išganymo ilgesys 
yra akstinas atsistoti žmogui prieš Dievą ir 
tartisavo žodį. Gali, paviršium žiūrint, šitas žodis atro- 
dyti atšiaurus ir kietas, bet savo esmėje jis visados yra m al- 
da. Žmogaus drąsa tarti Dievui savo žodį yra savotiškos 
rungtynės su Viešpačiu. Jobas rungiasi su Dievu, kaip su Juo 
rungėsi ir Jokūbas. Tačiau rungiasi ne liuciferio ir ne Kon- 
rado prasme, kad Dievą nugalėtų ir užimtų būtyje Jo vietą, 
bet kad Jį priverstų pakelti žmogų, slystantį į 
nebūtį. „Aš nepaleisiu Tavęs, kol palaiminsi mane!“ — 
šie Jokūbo žodžiai tinka kiekvienai į Dievą kalbančiai egzis- 
tencijai. Žmogaus rungtynės su Dievu yra būdas atverti savo 
egzistenciją ligi galo. Ir tada, kai egzistencija yra atverta, 
Viešpaties palaima nusileidžia ir ją pripildo. Tada žmogus 
paleidžia Dievą, nes jis turi Jį jau savyje. Tada žmogus laimi 
rungtynes, nes laimi — Viešpatį. Ir šitame laimėjime egzis- 
tencinis susidūrimas pasiekia pačią savo viršūnę. Žmogus 
susitinka Dievą kuo arčiausiai ir pergyvena Jį kuo giliausiai 
tada, kai transcendencija tampa egzistencijos laimikiu. 

Šitokia tad jausmų gama reiškiasi egzistencinis susidūri- 
mas su Dievu. Jeigu metafizinis Dievo pažinimas yra skur- 
dus savo turiniu, tai religinis Dievo pergyvenimas yra nepa- 
prastai turiningas. Loginiame pažinime mes suvokiame Dievą 
tiktai kaip metafizinį būtybių buvimo pateisinimą. Reli- 
giniame pergyvenime Jis mums apsireiškia kaip neišsemiama 
Būties Pilnybė, kaip Asmeninė Tikrovė, nepaprastai aukštesnė 
. už žmogų, tačiau sykiu prie jo pasilenkianti, jį pakelianti ir 
išgananti. Religinis aktas apreiškia Dievą Jo 
turiningume, Egzistenciniame susidūrime žmogus susi- 
tinka su Dievu ne kaip su formaline idėja, bet kaip su Bū- 
timi, kuri neša absoliutinį turinį ir visumą. Todėl Dievo 
savybės, Jo esmė ir Jo konkretus buvimas mums kaip tik ir 
paaiškėja iš religinio akto. Be abejo, žmogus, išreikšdamas 
šitą Viešpaties turiningumą, šitas pergyventas Jo savybes, 
griebiasi konkrečių vaizdų ir simbolių. Visi jie yra persilpni 
dieviškajai būčiai adekvatiškai išreikšti. Visi jie yra tik 
žmogiškosios analogijos. Tačiau jais reiškiama Dievo esmė 
pasilieka neiškreipta. Tikras religinis aktas ap- 
reiškia ir tikrą Dievą. O šis aktas yra tikras tada, 
kai žmogus atsiveria Dievui taip, kaip jį prie šio atsivėrimo 
veda pati jo egzistencijos sąranga. Nerimas Dievop yra 
egzistencijos apsprendimas ir sykiu religinio akto prigimties 
išraiška, 

3 KANČIADIEVO AKIVAIZDOJE 


Dostojevskio romane „Broliai Karamazovai“ Ivanas Ka- 
ramazovas sako savo broliui Aliošai: „Dievą aš pripažįstu. 
Bet visu pagarbos pareiškimu aš grąžinu Jam savą įėjimo 
bilietą“. Ir toliau paaiškina savo mintį: „Ne Dievo aš nepri- 
pažįstu, bet Jo sukurto pasaulio“. Aliošai paklausus, „Kodėl 
tu pasaulio nepripažįsti“, Ivanas papasakoja ištisą eilę pačių 
baisiausių vaikų kančios istorijų, darydamas galop labai 
aiškią išvadą: „Tokia santvarka yra perbrangiai įvertinta. 
Bent mano piniginė neleidžia man taip brangiai mokėti už 
Jėjimą. Todėl aš ir skubu grąžinti savo bilietą. Jeigu aš esu 
padorus Žmogus, man yra pareiga, kuo greičiausiai tai pa- 
daryti“. Tuo Ivanas nori pasakyti, kad santvarka, kurioje 
yra galima nekalto kūdikio Kančia, yra Dievo neverta; gar- 
bingas žmogus negali su tokia santvarka susitaikyti, jos pri- 
zažinti ir joje jaustis savas. Tuo pačiu jis negali susitikti 
su Dievu, nes jam kelią pastoja kaip tik šios santvarkos ne- 
prasmingumas. Kitaip sakant, kančios buvimas pa- 
saulyje uždaro žmogui egzistencinio susi- 
äürimo duris. Šitokia tragedija ištinka ne tik Dosto- 
ievskio Ivaną. Ji ištinka daugybę jautresnių sielų, kurios, 
nesugebėdamas atskleisti kančios prasmės, nuo Dievo nusi- 
suka ir nueina savu keliu. Visų jų pergyvenime glūdi Ivano 
mintis: „Tokia santvarka yra perbrangiai įvertinta“. Visiems 
tokiems žmonėms dieviškąją šviesą pasaulyje ir savoje egzis- 
tencijoje užstoja blogio tamsa. Kaip Dievas gali pakęsti 
blogį, ypatingai kančią, jeigu Jis pats pakartodamas savo kū- 
rinius yra vadinęs gerais? Dievo pateisinimas blogio akivaiz- 
doje yra amžinai žmoniją varginanti problema. Nuo Leib- 
nizo laikų mėginama rašyti sistemingas teodicėjas. va- 
dinasi, Dievo pateisinimus, nes blogis yra amžinas 
Dievo traukimas į teismą. Dėl ko gi Jobas norėjo 
bylinėtis su Dievu? Kaip tik dėl to, kad buvc ištiktas kan- 

čios. Jis jautėsi nekaltas, todėl negalėjo su savo situacija 
susitaikyti ir jieškojo Dievo, kad šis jam paaiškintų, kodėl 
Jis jį persekioja. Ir kas gi buvo jo draugų atsakymai, jeigu 
ne pastangos pateisinti Dievą Jobo akyse? Jobo knyga 
yra teodicėjatiesiogineir tikriausia šio žo- 
džio prasme. Blogis neleidžia žmogui susitaikyti su jo 
paliesta tvarka, ir žmogus jieško jo prasmės, jieško nuo pat 
savo buvimo pradžios ir jieškos visą savo istorijos metą. 


Jieškojimas nesykį yra nevaisingas todėl, kad blogio 
problema yra pastatoma ir sprendžiama teoretinėje 
plotmėje. Teoretiškai statant blogio klausimą, galų gale 
pasirodo, kad jokio blogio nėra. Žmogaus protas taip iš- 
nagrinėja būties sąrangą, kad blogio joje neranda. Po dau- 
gybės subtiliausių svarstymų prieiname išvados, kad pa- 
saulyje esama tik gėrio, kad tai, ką mes vadiname blogiu, 
iš tikro yra tik priemonės gėriui. Kaip pavyzdi tokio teore- 
tinio nagrinėjimo galime paimti kad ir A. Ryckmanso vei- 
kalą „Le problème du mal“ (Bruxelles 1933), kuriame labai 
būdingai blogis ištirpsta proto analizėse. Sakysime, apie 
mirtį. kurią mes laikome fiziniu didžiausiu blogiu, Ryckman- 
sas kalba, kaip apie natūralią gyvybės išvadą. „Gyvybė, — 
sako jis, — tokia, kokią mes pažįstame, yra nesuprantama 
be mirties“ (44 p.). Kokia teise, klausia Ryckmansas, gyva 
būtybė galėtų norėti nemirtingumo? Kokia teise ji galėtų 
norėti to, kas jai nėra sava?  Nemirtingumas, sakoma, yra 
nei žmogui, nei gyvuliui neįgimtas. Todėl jo troškimas esąs 
tiktai iliuzija, neturinti gyvybėje jokio pagrindo. Todėl mir- 
tis esanti joks blogis, nes blogis juk esąs trūkumas to, kas 
turi būti. Mirtis būtų blogis gyvai būtybei tik tada, jeigu 
ši būtybė savyje turėtų turėti nemirtingumą ir sykiu jo 
stigtų. Tačiau gyvybei nemirtingumas yra neprivalomas, 
todėl ir mirtis jai nėra joks blogis, bet tiktai natūralus jos 
gyvybiniu Jėgų išsivystymas ir išsibaigimas. Todėl Ryckman- 
sas savo išvedžiojimus apie mirtį ir baigia tokia išvada: 
„Šiose sąlygose mirtis yra tiktai epizodas, ir negalima būtų 
rasti protingo pagrindo pavadinti ją tikru blogiu“ (53p.). 

Tas pat pasidaro ir su kančia. Ryckmansas teigia, kad 
„būtų absurdiška teigti galimybę pasaulio, kuriame nebūtų 
kančios“ (58 p.) Kančia yra įdiegta į pasaulio sąrangą, iš 
šitos sąrangos kyla ir sudaro vieną jos dalį. Ji yra pasauliui 
visiškai natūrali. „Kančia yra prigimta žmogaus organizmui“ 
(60 p.). Kentėjimai yra įspėjimas, kad mūsų būtybėje arba 
mūsų gyvenime yra neviskas tvarkoje. Jie yra signalai, kad 
ko nors pasisaugotume, kad ko nors vengtume arba ką nors 
įsitaisytume., Todėl jie anaiptol nėra blogi, bet geri, nes jie 
yra priemonės mūsų egzistencijai išsilaikyti. Nuosekliai tad 
ir kentėjimų analizę Ryckmansas baigia išvadomis: „Mes 
įrodėme, kad daugybė blogybių iš tikro nesudaro jokios 
problemos, nes jų būtinumas bei naudingumas yra neabejo- 
tinas arba jos yra natūraliai neišvengiamos. Kas liečia kitas, 
kurių prasmės mūsojoje egzistencijoje nesuvokiame, belieka 
išpažinti savo nežinojimą, sutinkant, kad jeigu visa kūrinija 
egzistuoja dėl Tobulos Būties noro, tai šita kūrinija sudaro 
atbaigtą ir tobulą tvarką savo atsitiktinume“ (69 p.). Kitaip 
sakant, kiekviena blogybė yra naudinga. Tik vienos jos 
prasmę bei naudą suvokiame, o kitos ne. "Tačiau ta, kuri 
mums yra nesuprantama, suprantama yra Dievui, kuris jos 
prasmę bei naudą regi ir tuo pačiu paverčia ją gėriu. Kiek- 
vienu tad atveju kentėjimai nėra blogis. 

Šitie pavyzdžiai, kurių galima užtikti neviename teodi- 
cėjos veikale, ryškiai parodo, kaip blogio problema išslysta 
iš ją sprendžiančių rankų. Iš sykio atrodo, kad blogio klau- 
simas yra pats sunkiausias ir pats painiausias. Bet kai jį 
išanalizuojame, pasirodo, kad jo visai nėra. Tai, kas mums 
atrodė blogis, paaiškėja kaip neišvengiamas gėris. Neveltui 
tad Leibnizas, pirmas pasišovęs duoti teorinę teodicėją, pa- 
skelbė, kad pasaulis yra pats tobuliausias, koks tik galėjo 
būti Dievo sukurtas. 

Tačiau ar sunaikinę protu blogio klausimą, jau tuo 
pačiu sunaikiname ir blogį? Ar logika įrodę, kad mirtis, 
kančia, klaida yra prigimti dalykai, todėl geri ir naudingi, 
jau tuo pačiu paverčiame juos gėriais tikrovėje? Protas, pa- 

siėmęs blogio problemą, ją išanalizuoja ir blogio neranda. 
Bet mes aiškiai jaučiame, kad šiame proto darbe slypi kaž- 
kokia klaida; kad šitoks blogio sunaikinimas mūsų nepaten- 
kina, nes mes vistiek jaučiame, kad blogis pasilieka ir veikia, 
Kas iš to, kad mes žinome, jog mirtis yra natūrali gyvybės 
pabaiga, jeigu mes šitos pabaigos nenorime, jos bijome ir ją 
pergyvename, kaip patį baisiausią dalyką. Kas iš to, kad 
mes žinome, jog kentėjimai yra mūsų egzistencijos signalai 
ir priemonės mums išsilaikyti, jeigu vis dėlto jais purtomės 
savo dvasia ir savo kūnu. Kas iš to, kad mes žinome, jog 
klaida yra labai daug prisidėjusi prie mokslo pažangos, jeigu 
vis dėlto mes graužiamės ir gailimės suklydę. Teorinis visų 
šių dalykų, kaip gėrių, nušvietimas dar anaiptol nepa- 
verčia jų gėrvriais savyje ir tuo pačiu mūsų dvasios ne- 
įtikina ir nenuramina. 

Kame glūdi šitokio sprendimo klaida? Kodėl protas blogio 
neranda? — Todėl, kad teorinis blogio problemos 
sprendimas visados reiškia jo supozityvini- 
mą. Tai matyti iš nagrinėtų pavyzdžių. Jeigu mirtis yra 
natūralus gyvybės rezultatas, jeigu kentėjimai yra signalai 
egzistencijai išlaikyti, jeigu klaida yra akstinas mokslo, o 
nuodėmė dorovės pažangai, vadinasi, visi šitie blogiai yra 
pozityvūs dalykai. Gryna stoka, kuria yra blogis, juk 
negali būti nei rezultatas, nei signalas, nei akstinas. O jeigu 
mes blogiui šią reikšmę priskiriame, tuo pačiu suteikiame 
jam pozityvaus turinio ir padarome jį nebe blogiu. Ir tai 
yra neišvengiamas proto likimas. Jau nuo Parmenido laikų 
filosofai skelbia, kad pažįstama galibūtitiktaibū- 
tis. Nebūtis negali būti nei pažįstama, nei išreiškiama, nes 
ji neturi jokio turinio. Nebūtį galima tik pergyventi, bet 
ne pažinti. Pažinti galime tik tai, kas yra pozityvu, kas turi 
kokį nors pozityvų turinį. Todėl kai tik savo protą mes nu- 
kreipiame į blogi, tuojau mes jam priskiriame pozityvių pra- 
dų; tuoj mes jį paverčiame būtimi ir tuo pačiu nebe blogiu, 
nes kiekviena būtis yra gėris. Blogio supozityvinimas yra 
neišvengiamas teorinio jo tyrinėjimo rezultatas. 

Čia kaip tik ir glūdi šios problemos tragika. Blogis 
yra nebūtis. Tai reikia pabrėžti visu svoriu. Jokio po- 
zityvaus pagrindo ir jokio pozityvaus turinio jis neturi ir 
negali turėti. Blogis yra tiktai trūkumas, stoka, neigimas. 
Neapsakomos metafizinės išvados plaukia iš blogio laikymo 
pozityviu dalyku ir iš jo pastatymo šalia gėrio, kaip būties 
šalia būties. Taip darė pirmųjų amžių manichejizmas, atsi- 
rėmęs į rytietiškąjį dualizmą. Blogio supozityvini- 
mas perskelia visą būtį į du nesusisiekian- 
čius, nesujungiamus, amžinai prieštarau- 
jančius pradus; suskaldo transcendenciją i 
du šaltiniu; šalia gerojo Dievoatsistojablo- 
gasis dievas; šalia gerosios tikrovės maišosi blogoji tik- 
rovė, Arimanas iš savo tamsos nuolatos kopia pasidairyti po 
šviesią Ormuzdo karalystę. Todėl Krikščionybė visais laikais 
kovojo su šituo dualizmu ir tuo pačiu su blogio laikymu bū- 
timi. Blogis yra būties stoka. Jis yra nebūtis tikriausia 
prasme. "Tačiau kaip tik todėl jis ir negali būti proto pa- 
žistamas. Jeigu kartais sakoma, kad „nėra to blogio, iš kurio 
neišeitų kas nors gera“, tai čia yra tik iliuzija, tik neparegė- 
jimas logiškos klaidos post arba cum hoc ergo propter hoc. 
Jeigu po blogio ir ateina gėris, tai šitas gėris kyla anaiptol 
ne iš blogio. Blogis negali būti jokia prasme gėrio prie- 
žastis ir jo šaltinis. Gėris visados kyla tik iš gėrio. 
Blogį gėrio priežastimi laiko tik protas, kuris blogio, kaip 
nebūties, nepažista, todėl teigia jam pozityvų turinį, priskiria 
jam gėrio savybių ir tada iš jų kildina kitus gėrius. Čia ir 
yra proto nepasisekimas blogio akivaizdoje. Būdamas ne- 
būtis, blogisnegalibūtiprotoobjektas. Todėl 
teoretiškai ir racionaliai pastatyta blogio problema neguli 
būti išsprendžiama. O jeigu protas vis dėlto ryžtasi ją spręsti, 
tuomet jis pamato, kad blogis išslysta iš jo rankų, sutirpsta 
jo analizėse, dėl to nė kiek nesumažėdamas žmogaus gyve- 
nime ir viso pasaulio sąrangoje. 

Ar tad reiškia, kad blogio problema iš viso negali būti 
žmogaus sprendžiama ir išsprendžiama? — Klausimas yra 

dviprasmis. Blogis priklauso prie mūsosios egzistencijos Jis 
yra joje pačioje. Jis nėra nei idėja, nei teorija, bet mūsų 
jaučiama ir gyvenama tikrovė. Tuo tarpu visas egzistencijos 
problemas galima spręsti dvejopai: teoretiškai ir egzisten- 
ciškai. Teorinis kurios nors problemos sprendimas yra jos 
esmės bei prasmės įžvelgimas protų ir išreiškimas bendra 
visiems galiojančia formule. Egzistencinis problemos spren- 
dimas yra jos pergyvenimas, nusistatymas jos atžvilgiu ir 
reagavimas į ją savuoju asmeniniu Aš. Tecrinis sprendimas 
veda į bendrybes. Egzistencinis sprendimas veda į indivi- 
dualinį atsakymą. Visa mūsoji egzistencija yra galima šitaip 
spręsti. Su kiekvienu gyvenimo klausimu mes galime susi- 
durti teorijai ir mums patiems, ir kiekvieną šitaip dvejaip 
galime išspręsti. Taip yra ir su blogiu. Ir blogi galime mė- 
ginti spręsti teoriškai, vadinasi, stengtis suvokti jo esmę, jo 
prasmę ir visa tai išreikšti bendra formule. Tačiau ši pa- 
stanga yra nevaisinga. Būdamas nebūtis, blogis neturi jokios 
pozityvios esmės bei prasmės, todėl negali būti proto su- 
vokiamas ir išreiškiamas. Teorinis blogio proble- 
mos sprendimas mums yra amžinai uždary- 
tas. Tačiau mes galime prie blogio prieiti egzistenciškai. 
Su juo juk susiduriame kiekviename savo žingsnyje. Mūsų 
tad nusistatymas jo atžvilgiu, mūsų reagavimas į jį, mūsų jo 
priėmimas ir bus egzistencinis jo išsprendimas. Savo egzis- 
tencijoje mes pergyvename tą nebūtį, kurią padaro pagrin- 
dinės blogio apraiškos: klaida, kančia, nuodėmė, mirtis, 
Mūsų tad elgsena šių apraiškų situacijoje išspręs mums 
blogio klausimą. Pabrėžiame žodį mums, nes egzistencinis 
išsprendimas visados yra individualinis. Jis nėra jokia bendra 
formulė, kuri tiktų visiems. Jis yra kiekvieno asmeninis 
atsakymas ir asmeninis apsisprendimas. O vienaip ar kitaip 
į blogį reaguoti; vienaip ar kitaip apsispręsti ir elgtis jo 
akivaizdoje yra mūsų galioje. Negalėdami tad su blogiu 
susidurti ir jo pergalėti loginėje srityje, mes su juo susi- 
duriame ir jį pergalime egzistencinėje srityje. Blogio mąstyti 
mes negalime. Užtat mes galime jį gyventi. Blogioiš- 

gyvenimas ir yra joegzistencinis išsprendi- 
mas. Jis yra individualus, kaip ir pats gyvenimas yra in- 
dividualus, nes kiekvienas žmogus gyvena tik savą gyve- 
nimą. Bet tuo labiau jis yra reikšmingas, nes šitame indivi- 
dualume kaip tik ir glūdi jo jėga ir vertė. Teoriniai išspren- 
dimai asmenybės neužangažuoja ir jos egzistencijos nekeičia. 
Platono meilės samprata man nėra privaloma. Užtat man 
yra privalomas egzistencinis meilės išsprendimas, kurį aš 
patvirtinau priesaika prieš altorių. Tolstojaus nusistatymas 
nesipriešinti blogiui manęs neįpareigoja. Užtat mane įparei- 
goja mano paties apsisprendimas kančios, klaidos, nuodėmės 
ir mirties atžvilgiu. Nuo to priklauso manos egzistencijos 
vertė. Egzistenciniame sprendime žmogus už- 
angažuoja patį save, nesčia jis ir sprendžia 
patssau. Egzistencinis išsprendimas yra atrama, ant ku- 
rios esti statomas visas tolimesnis žmogaus gyvenimas. Ir 
šitokį išsprendimą daro kiekvienas žmogus kiekvienu savos 
egzistencijos klausimu. Blogis, būdamas vienas iš skaudžiau- 
sių klausimų, sulaukia egzistencinio išsprendimo taip pat iš 
kiekvieno. Be abejo, labai nevienodai. Kai Jobo žmona pa- 
tarė savo vyrui prakeikti Dievą ir mirti, ji taip pat jam siūlė 
egzistencinį išsprendimą. Kai gyvenimo smūgių ištikta mer- 
gaitė nušoka nuo tilto į upę, ji blogio klausimą irgi išspren- 
džia. Kai mylimosios apviltas ir apgautas vyras apsivelka 
misijonoriaus sutaną ir iškeliauja į Afriką, jis padaro taip 
lygiai griežtą sprendimą blogio atžvilgiu, kaip ir anoji mer- 
gaitė. Visi šitie sprendimai yra egzistenciniai. Visi jie yra 
individualūs. Visi jie yra nepaprastai reikšmingi kiekvieno 
sprendėjo egzistencijai. Blogis tik šitaip ir yra išsprendžia- 
mas. Jo sprendimas iš tikro yra mūsų apsi- 
sprendimas jo atžvilgių, 


Kaip tad Jobas blogio klausimą yra išsprendęs? Koks 
buvo jo nusistatymas kančios situacijoje? Kokią prasmę jis 
skyrė savo kentėjimams? — Atsakymas į šituos klausimus, 
be abejo, nieko neduos teorinei blogio problemos pusei. Ta- 
čiau jis gali daug duoti egzistenciniam išsprendimui, nes 

kiekvienas žmogus savoje egzistencijoje yra didesnis ar mā- 
žesnis Jobas ir todėl kiekvieno apsisprendimas gali būti Jobo 
paskatintas ir sustiprintas. 


Kai Jobas pakilo savo skausme ir tarė pirmą savo žodį, 
prakeikdamas savo gimimo dieną, jis pastatė kančios proble- 
mą visu jos aštrumu: geriauyranegimti,negubūti 
ištiktam kančios. Klausimo pastatymas iš tikro yra 
šiurpus, ir pirmoji Joba kalba yra pati šiurpiausia iš visų. 
Todėl yra visai suprantama, kodėl Jobo draugai tuojau šoko 
jieškoti kančios prasmės, nes nujautė, kad nuo šių pastangų 
priklauso Jobo likimas. Jeigu kančia neturi prasmės, tuomet 
ji naikina žmogų ir Dievas tuomet virsta žmogaus persekio- 
toju, pasityčiotoju, savo rankų darbo ardytoju. O jeigu ji 
turi prasmę, tai kokia ji yra? Štai dilema, į kurią Jobas 
pastatė savo draugus ir į kurią patenka kiekvienas, susi- 
dūręs su dideliais kentėjimais. Jobo draugai todėl ir su- 
bruzdo kalbėti. 


Pirmasis pakilo Eliphas themanietis. Jo atsakymą esame 
jau minėję. Jo tezės esmė glūdi teigime, kad joks žmo- 
gus nėra grynas Dievo akyse. Kiekvienas yra nu- 
sikaltęs, todėl kiekvienas yra vertas ir reikalingas bausmės. 
Kančia ir yra tokia bausmė už nuodėmes. Nusidėjėliai yra 
Viešpaties baudžiami. "Tai patvirtina ne tik patyrimas, bet 
ir išminčiai bei seneliai, kurie iš kartos į kartą perduoda 
mintį, kad nusidėjėlis „miršta mirtinai paliestas“ (15, 19). 
Nedorėlio metai yra suskaityti. Jį ištinka visoks negandas 
(15, 22—35). Tačiau iš kitos pusės kančia yra ženklas, kad 
Viešpats šaukia žmogų atgailoti. Jeigu tad žmogus susi- 
pranta, gailisi, prašo atleisti, Dievas jį išgelbsti. Todėl Eli- 
phas ir sako, kad „laimingas yra žmogus, kurį Viešpats iš- 
tinka“ (5, 17), nes tuo būdu jam duoda progos įžvelgti į savo 
kaltę ir ja nusikratyti. Kančia, Elipho nuomone, yra „Visa- 
galio pamokymas“ (ibd.). Jis tad pataria ir Jobui neatmesti 
šio pamokymo, nes Viešpats pats „sužeidžia ir žaizdas ap- 
raišioja; sutraiško ir išgydo“ (5, 18). — Elipho tezei pritaria 
ir kiti abu jo draugai. Sopharas naamietis į Jobo teigimą, 

esą jis esąs nekaltas, atšauna, kad jei tik Dievas prabiltų, 
tuojau paaiškėtų Jobui jo nuodėmės. Žmogus juk nesuvokia 
Viešpaties paslapčių. Jis „yra gimęs lyg laukinis asilas“ ir 
„tarsi asiliukas turėtų mokytis mąstyti“ (11, 11—12). Tą patį 
teigia ir Baldadas schuachietis. Jis, kaip ir Eliphas, šaukiasi 
senelių patyrimo (8, 8), ir vaizdingai klausia: „Argi auga 
nendrė ten, kur nėra dumblo?“ (8, 11). Kitaip sakant, argi 
pasirodo kančia ten, kur nėra nuodėmės? Jobo vaikai buvo 
kalti, todėl Dievas juos ir atidavė „jų nedorybės galiai“ (8, 4). 
Pats Jobas nebuvo tiek kaltas, todėl nežuvo. O jeigu dabar 
pasiliks grynas ir tiesus, viskas praeis, ir jis pats galop bus 
išaukštintas (8, 6—7). — Ketvirtasis Jobo draugas Elihu, 
prabilęs pats paskutinis, irgi iš esmės palaiko Elipho mintį, 
kad kančia yra bausmė už nuodėmę. Elihu nuomone, Dievas 
„atlygina žmogui pagal jo elgesį ir jį suseka jo paties taku“ 
(34, 11). Tačiau Elihu mėgina pridėti dar ir naujų pradų 
kančios prasmei suvokti. Visų pirma į kančios reiškimąsi jis 
įjungia absoliutinį Dievo suverenumą. Dievas 
elgiasi su žmogumi taip, kaip Jam patinka. Nei žmogaus 
nuodėmės, nei geri darbai Dievo nekeičia ir nieko Jam nei 
prideda, nei atima. „Jei nusidėjai, ką gi tu Jam padarei? ... 
Jei esi teisingas, ką tu Jam duodi?“ (35, 6—7). Dievas yra 
žmogaus elgesio nepaliečiamas. Jis gyvena savą nepriklau- 
somą gyvenimą. Kančia kaip tik ir yra šitokios Dievo ne- 
priklausomybės išraiška. Iš kitos pusės kančia yra Dievo 
noras apsaugoti žmogų nuo nuodėmės. „Štai, 
Dievas ištinka žmogų du tris kartus, kad jo sielą atkreiptų 
nuo puolimo“ (33, 29—30). Ir sunaikina tik tada, kai žmo- 
gus nepaklauso. Todėl kančia kartais yra didesnė, negu 
esama kaltė. Tačiau šitas didesnis saikas yra taikomas 
ateičiai, kaip įspėjimas. Galop Dievas yra tokia Galybė, 
kad jos akivaizdoje reikia tik stebėtis ir nutilti, o ne klausti, 
Išpasakojęs Dievo darbus. Elihu ir sako Jobui: „O Jobai, būk 
tylus ir svarstyk Viešpaties stebuklus“ (37, 14). Dievas elgiasi 
taip, kaip Jam patinka, nes „žmonės yra Jo“ (37, 24), baigia 
ilgą savo kalbą Elihu. 


221 


Tačiau Jobas su savo draugų pažiūromis nesutinka. Iš- 
vadina juos, kaip sakėme, melo kalviais, niekingais plepiais 
ir savo kalbomis griauna jų mintis. Tiesa, Jobas neturėjo 
progos tiesiog atsakyti ketvirtajam savo draugui Elihu. nes 
pasirodęs Dievas nutraukė įsisiūbavusį ginčą. Tačiau iš 
esmės Elihu savo kalba nebuvo davęs nieko naujo kančios 
prasmei išaiškinti. Ir jam kančia pasiliko susijusi su nuo- 
dėme: su esama ar su būsima. Ateities momento arba nuo- 
dėmės galimybės įjungimas čia nieko svarbaus neįnešė, nes 
kaip kančia neturi būtino ryšio sų dabartine nuodėme, taip 
lygiai ji gali neturėti ir su būsima. Todėl atsakydamas pir- 
miesiems trims savo draugams, Jobas tuo pačiu atsakė ir 
Elihu, nors šis ir kalbėjo paskutinis. — Kuo tad Jobas griau- 
na savo draugų pažiūras? 


Pagrindinis argumentas, kurį Jobas pastato prieš raciona- 
linius savo draugų išvedžiojimus, yra jis pats su ne- 
kalta savo širdimi. Jobo draugai pasigauna abstrak- 
čios tezės, kad niekas Dievo akyse nėra grynas. Bet štai, 
Jobas atsistoja prieš juos ir sako: O aš! „Viešpats pripa- 
žįsta mano grynumą“ (31, 6). Visa pastaroji Jobo kalba yra 
ne kas kita, kaip paties savęs apologija prieš nuodėme jį kal- 
tinančius savo draugus. Kaltės savyje jis neranda. Jis ne- 
nusidėjo nei anksčiau, nei dabar. Pats Dievas knygos pra- 
džioje vadina Jobą vyru grynu ir tiesiu, bijančių Dievo ir 
vengiančiu pikto (1, 1). Vadinasi, Jobo nekaltumo są- 
monė yra ne jo subjektyvus įsikalbėjimas ar 
užsispyręs gynimasis,bet tikras ir nemeluo- 
tassavęspergyvenimas. Jobas yra iš tikro nekaltas. 
O jeigu taip, tuomet jo draugų tezė, kad kančia esanti baus- 
mė už nuodėmę, griūva neatlaikomai. Jobas kenčia ir vis 
dėlto jis yra nekaltas. Vadinasi, kančia nevisada ir nevisur 
yra bausmė už nuodėmes. Bausmė jos išaiškinti nepajėgia. 
Nieko čia neišgelbsti nė Elihu nurodymas, kad kančia esanti 
Dievo noras apsaugoti žmogų nuo nuodėmės. Šitas nurody- 
mas serga tais pačiais trūkumais, kaip ir bausmės teorija. 
Visų pirma apsauga yra pozityvus aktas, o ne negatyvinis 

naikinimas, kokiu yra kančia savyje. Jeigu Dievas tik tokiu 
būdu gali apsaugoti žmogų, kad jį sunaikina, tai šita apsauga 
yra per daug naivi, jog ji galėtų išsemti kančios prasmę. 
Jeigu tikėsime Elihu, kad, užleidęs nelaimes ir ligas, Dievas 
mėgina Jobą apsaugoti, kad jis ateityje nenusidėtų, turėsime 
pripažinti labai keistą Dievo elgseną su žmogumi. Norėdamas 
apsaugoti, kad Jobas nenusidėtų pojūčiais, jis juos votimis 
sunaikina; kad nenusidėtų savo turtu, jis jį paleidžia vėjais; 
kad nenusidėtų savo šeima, ją išžudo. Be abejo, kai žmogus 
neturės pojūčių, turto, šeimos, jis šitais objektais nenusidės. 
Tačiau juk lengvai galima suprasti šitokios apsaugos naivu- 
mą. Todėl ir Elihu pastaba kritikos neišlaiko. Ji tik dar 
ryškiau parode, kad kančios siejimas su nuodėme jos prasmės 
neatskleidžia, nes neatsispiria egzistencinei tikrovei. Kančia 
gali būti ir bausmė, ir apsauga. Tačiau šiais dviem pra- 
dais ji neišsisemia. Bausmė ir apsauga yra tik atsitiktiniai 
kančios pradai. Pasaulyje esama kančios, kuri nėra nei 
bausmė, nei apsauga. Sakysime, vaikų kančia: ji nėra 
bausmė, nes vaikai yra nekalti; ji nėra nė apsauga, nes vaikai 
miršta šioje kančioje. Todėl Jobas visai nuosekliai, išeida- 
mas iš savęs pergyvenimo ir apskritai iš žmogiškosios egzis- 
tencijos patyrimo, atmeta savo draugų atsakymus. 


Kokį tad atsakymą duoda jis pats? — Teoretiškai -- jo- 
kio. Jobas instinktyviai jaučia, kad teorinio atsakymo čia 
būti negali; kad kiekvienas šios rūšies atsakymas kančią su- 
pozityvina, paverčia ją gėriu ir tuo pačiu ją iš viso paneigia. 
Todėl Jobas tik kritikuoja savo draugus, pats neformuluo- 
damas jokios teorinės pažiūros, kuria ryžtųsi atsakyti į kan- 
čios prasmės klausimą. Šiuo atžvilgiu kančia jam ir pasi- 
lieka nesuvokiamas dalykas. Užtat jis duoda atsakymą sava 
egzistencija. Jobas kančią prisiima ir ją iškenčia. Jos aki- 
vaizdoje jis apsisprendžia sujungti ją su Dievu ir sudėti savo 
likimą į Jo rankas, nenustodamas vilties, kad Viešpats per- 
galės jo kančios situaciją. Tai ir yra Jobo atsakymas. Kan- 
čios prasmę Jobas randa savo paties apsi- 
sprendime; iškęsti yra jo uždavinys kan- 


223 


čios situacijoje. Tai jau yra ne teorinis, bet egzisten- 
cinis atsakymas. Jobas blogio, specialiai kančios, problemą 
išsprendžia ne duodamas kokią nors abstrakčią formulę, kaip 
jo draugai, bet tam tikru būdu elgdamasis kančioje, tam 
tikru būdu jos atžvilgiu nusistatydamas ir į ją reaguodamas. 
"Tai yra atsakymas, kurio gelmės mums yra sunkiai suvokia- 
mos, tačiau kuriose slypi kančios didybė. Verta tad ties šio- 
mis gelmėmis valandėlę susimąstyti ir bent truputį į jas pa- 
žvelgti. 

Jobo atsakymas esmėje yra toks pat, kaip ir visų amžių 
šventųjų. Visi šventieji buvo apsisprendę prisiimti kančią 
ir ją iškęsti Dievuje. Dar daugiau! Nevienas šventasis kan- 
čios troško ir jos jieškojo. Nevienas su džiaugsmu pasitiko 
ligą, nelaimę, skurdą, kankinimus ir galop mirtį. Tai yra 
nuostabūs faktai, bet tikri Kančios troškimas ir 
džiaugsmas kęsti yra vienas iš būdingiausių 
šventos asmenybės ženklų. Tačiau ar tai nėra ne- 
sąmonė? Kančia juk yra blogis. Jokia loginė spekuliacija 
nepavers jos pozityviu dalyku, vadinasi, gėriu. Kančia yra 
stoka, neigimas, nebūtis. Kaip tad galima trokšti blogio? 
Kaip galima džiaugtis nebūtimi? Kančia ardo žmogaus egzis- 
tenciją ir jį nubūtina. Kaip tad galima jieškoti šio ardymo 
ir šio nubūtinimo? Kančioje žmogus pasidaro mažiau esąs; 
jis paslenka į nebūtį. Kaip tad galima būties pilnatvę iš- 
keisti į šį slidų kelią, vedantį nebūties linkui? — Ir vis dėlto 
šventieji šitaip elgėsi. Ar tad jie buvo nenormalūs? Anaip- 
tol! Kančios troškimas šventųjų gyvenime mums atskleidžia 
didelę žmogiškosios egzistencijos mįslę, gal paskutinę jo atvi- 
rybėje transcendencijai. 


Kančia nubūtina žmogų. Ji padaro jį mažiau esantį. Tai 
yra jos esmė, deja, grynai negatyvi. Tačiau kaip tik todėl 
ji yra trokštama ir jieškoma. Kaip tik todėl, kad ji nu- 
būtina, jos vertė darosi neišmatuojama. Kančios ištiktas 
žmogus slenka į nebūtį. Pats savęs jis pagrįsti negali. Ne- 
būtį pergalėti yra ne jo žinioje. Apie tai mes jau esame kal- 
bėję. Todėl tokiam žmogui pasilieka du keliai: arba slinkti 

ir toliau ligi visiško žlugimo; arba jieškoti naujo pagrindo 
nebe savyje, bet anapus savęs. Kančioje jam atsiveria 
dvi galimybės su nepaprastomis savo perspektyvomis. Ir 
žmogus turi apsispręsti. Nevienas pasirenka pirmąjį kelią ir 
žūsta. Nevieną kančia sulaužo ne tik fiziškai, bet ir nužmo- 
gina ligi tokio laipsnio, jog jame dingsta visi aukštesni jaus- 
mai, potroškiai, pomėgiai, dorybės, apskritai bet koks dva- 
singumo ženklas. Nestatoma būtis kančios esti suardoma 
ligi galo. Kančia yra savotiškas būties vėžys, nesulaikomai 
ir nesustabdomai ėdąs žmogiškąją egzistenciją. Todėl mes ir 
matome pasaulyje slankiojančių daugybę kreatūrų, kurias 
kančia nužmogino ligi visiško jų neatpažinimo. N. Berdiaje- 
vas teisingai kelia aikštėn šią, kaip jis pats sako „tamsią ir 
pragarišką“, kančios pusę ir pastebi, kad „pirmoji pasigailė- 
jimo pareiga ir yra išvaduoti kūriniją iš šios antrosios kan- 
čios ir tobulinti gryninantįjį veikimą pirmosios“!). Berdiaje- 
vui taip pat atrodo, kad kančia turi dvi galimybes. Pirmoji 
yra „šviesi ir atperkanti“, antroji, kaip sakėme, „tamsi ir 
pragariška“. Pasirinkęs šią tamsiąją pusę, žmogus nustoja 
būti žmogumi aukštesne ir dvasine šio žodžio prasme. 
Tačiau Jobas, o su juo ir visi Krikščionybės šventieji pa- 
sirinko kitą galimybę, šią šviesiąją ir atperkančiąją kančios 
pusę. Jie jautė savo slinkimą į nebūtį, kaip ir tamsiosios 
pusės mėgėjai. Jie jautė, kad jie nyksta, kad jų būtis tarsi 
ištirpsta ir išgaruoja. Tačiau jie griebėsi ją pagrįsti iš naujo. 
Ne pačiais savimi, nes patys jie čia nieko negalėjo, kaip ir 
pirmieji. Žmogaus negalia kančios situacijoje yra vienoda 
visur ir visiems. Užtat Jobas ir šventieji nė nesirėmė žmo- 
giškąja galia, kylančia iš jų pačių. Jie peržengė save ir pa- 
tydami nykstančią savo egzistenciją, jie sujungė ją su trans- 
cendencija, kad ši iš naujo juos įbūtintų. Jie elgėsi čia taip, 
kaip ana sužeista jūrų sraigė, kuri savo žaizdą užtaiso perlu. 
Kančia padaro žaizdų pačioje būtyje. Ji palieka tuštumą po 
savęs. Ir štai, Jobas ir šventieji šitas žaizdas, šitą tuštumą 


1) De la destination de l'Homme, 159 p., Paris, 1935. 

kaip tik ir užtaiso transcendencija. Atsivėręs Dievui ir Jam 
patiekęs visą savo būtį, žmogus nepasilieka vienas. Dievas 
nusileidžia į jo atvirybę ir jį pripildo savimi, Kančios nu- 
būtinta egzistencija atsitiesia ir pakyla, bet jau ant naujo 
pagrindo, nešina nauja būtimi, dieviškąja būtimi, nes jai 
atėjusia iš anapus. Prisiimta ir Dievuje iškęsta 
kančia yra kelias į žmogaus sudievinimą. Pati 
savyje kančia ir čia nieko pozityvaus neturi. Ji ardo žmogų 
kiekvienu atveju. Tačiau žmogus, kuris Dievui neatsiveria, 
pasilieka be pagalbos ir esti suardomas ligi galo. Tuo tar- 
pu žmogus, kuris Dievui atsiskleidžia, transcendencijos pa- 
galba atsistato naują būtį; ne senąją grąžina, bet įsigyja 
naują iš paties Dievo rankų. 


Štai kodėl Jobas prisiėmė kančią ir štai kodėl šventieji 
jos jieškojo ir ja net džiaugėsi. Kančia buvo jiems proga 
nusikratyti senuoju žmogumi ir apsivilkti naujuoju. Ji buvo 
vienintelė proga ir vienintelis kelias, nes nenuo- 
dėmingai žmogų nubūtinti gali tiktai kan- 
čia. Nuodėmė, tiesa, taip pat nubūtina. Šv. Augustino po- 
sakis, kad nuodėmė yra „inclinatio ad nihilum“ — paslinki- 
mas į nebūtį — išreiškia giliausią jos esmę. Tačiau nuodėmė 
sykiu uždaro žmogaus egzistenciją nuo Dievo: šiame uždary- 
me kaip tik ir įvyksta anas nubūtinimas. Per nuodėmę žmo- 
gus atsigrįžta nugara į Dievą ir tuo pačiu žvelgia į nebūtį. 
Todėl nuodėmės įvykdytas nubūtinimas nesudaro progos žmo- 
gui apsivilkti nauja būtimi, nes nuodėmingas nubūtinimas 
nukreipia žmogų nuo būties šaltinio. Tuo tarpu kančia nu- 
būtina žmogų visiškai priešingai. Ji egzistencijos neuždaro, 
žmogaus nuo Dievo pati savimi neatitraukia. Ji tik su- 
ardo senąją būtį, palikdama žmogui galimybę pasirūpinti 
naująja. Jeigu tad žmogus šią galimybę panaudoja, jeigu jis 
atsikreipia į transcendenciją ir ją padaro pagrindų šios nau- 
jos būties, jis iš tikro ne tik išsigelbsti nuo žlugimo, bet ir 
pakyla į naują egzistencijos laipsnį.  Kančią prisiėmęs ir ją 
Dievuje kenčiąs žmogus einą tad dviem kryptimi, Iš vienos 
pusės jis slenka į nebūtį, netekdamas senosios savo būties: 

savo įpročių, savo polinkių, savo kasdienybės, savo pasaulio. 
Iš kitos tačiau pusės jis kopia būties linkui, transcendencijos 
įtakoje laimėdamas naujų pergyvenimų, naujų jausmų, naujų 
pažiūrų, naujos meilės ir naujo tikėjimo. Transcendencija 
leidžiasi į tokį žmogų ir su juo sutampa. Kančioježmo- 
gus pakinta, išryškindamas savyje dieviš- 
kąjį pirmavaizdį. Tai, ką kasdienybė buvo jame su- 
formavusi sunkaus, nedoro, gamtiško, pasauliško, visa tai 
. kančioje išnyksta. Kančia nuvalo žmogiškąją būtybę nuo 
visų jo esmei ir jo idealui svetimų prieaugų. Kančia pašalina 
iš mūsų visa, kas kliudo dieviškajam pirmavaizdžiui mumyse 
apsireikšti. Kęsti Dievujereiškia giliausia pras- 
mė save sudievinti. 


Čia tad ir darosi suprantama, kodėl šventieji, pasiryžę 
eiti Dievo linkui, savaime ryžosi jieškoti kančios. Tik kančia 
galėjo juos išgryninti ir paruošti Viešpaties nusileidimui. Tik 
kančia galėjo juos apvilkdinti anuo naujuoju žmogumi, apie 
kurį kalba šv. Povilas. Todėl esmėje šventieji troško ne kan- 
čios, kaip tokios, kaip nebūties skleidėjos, kaip žmogaus ar- 
dytojos, bet jie troško Dievo. Kančia buvo jiems tik 
kelias, vienintelis tikras kelias į Dievą. Kentėdami jie džiau- 
gėsi ne savos būties nykimu, bet tuo, kad šis nykimas yra 
sykiu ir statymas iš Dievo pusės. Kančia buvo ir pasiliks 
blogis. Šiuo negatyviniu savo pobūdžiu ji nenusikratys nė 
šventųjų gyvenime. Tačiau kaip tik todėl, kad ji yra ne- 
būtis, ji nusineša šiton nebūtin senąją, nevykusią, neišskais- 
tintą žmogaus būtį, sudarydama ontologinės galimy- 
bės mūsų būtį pagrįsti iš naujo, šį sykį jau pačia Absoliu- 
tine Būtimi ir tuo pačiu įgyti aukštesnės atramos, negu bu- 
vome anksčiau jos turėję. Stiebdamiesi aukštyn, šventieji 
kaip tik troško kentėti, kad kuo greičiausiai galėtų šį aukštį 
pasiekti, patikėdami kančiai atimti iš jų aną svorį, kuris juos 
nuolat traukė žemyn ir buvo pririšęs prie pasaulio. 


Šitokia tad yra egzistencinė kančios prasmė. Tai 
yra atsakymas, kurį Jobas davė savo draugams ir kurį Baž- 
nyčios šventieji duoda kenčiančiajam ir kančios prasmės 

jieškančiajam pasauliui. Ir šitas atsakymas rodo, kad kan- 
čia yra dviašmenis kalavijas. Savo esme ji yra nubūtinimas: 
žmogaus suardymas ir žudymas. Šitą esmę ji vykdo kiek- 
viename. Tačiau žmogaus nusistatymas šio ardymo atžvilgiu 
yra nevienodas. Jeigu žmogus Dievui užsisklendžia, naujos 
būties Juo negrindžia, kančia jį suardo ligi visiško nužmogi- 
nimo. Bet jeigu jis Dievui atsiveria, Jame jieško naujai savo 
būčiai pagrindo bei turinio, jis pakyla aukštyn ir kančios 
padarytas žaizdas užtaiso, kaip ana sraigė, dieviškuoju perlu. 
Iš to mes gauname svarbią išvadą: kančia yra pras- 
minga tik tada, kaijiyraDievuikeliasįmūsų 
nubūtintą egzistenciją. Visais kitais atvejais, kur 
Dievo nėra, kur žmogus pasilieka vienas su savo kentėjimais, 
kančia yra neprasminga. Šiais atvejais ji yra nebūties pra- 
siveržimas, prasiveržimas ano pirmykščio chaoso, kuris glūdi 
mūsosios tikrovės gelmėse ir kuris nuolatos tyko mūsų bū- 
ties. Užsisklęsdami Dievui ir ištikti kančios, mes pasidarome 
išduoti į šio chaoso rankas, kad jis mus galutinai pražudytų. 
Tai ir yra ana tamsioji ir pragariškoji kančios pusė, apie 
kurią kaiba Berdiajevas. Šitas chaosas, šita pragariškoji 
kančios pusė galima pergalėti tik transcendencijos nusilei- 
dimu. Kaip ana pirmykštė Viešpaties Dvasia sklendeno 
viršum pirmykščio chaoso ir kūrė būties pavidalus, taip lygiai 
ta pati Dvasia gali sukurti ir mumyse naują būtį, kai senoji 
kančios esti naikinama. Jeigu senoji mūsų būtis, senasis 
mūsų žmogus ir senasis mūsų pasaulis yra kliūtis 
Dievui apsigyventi mumyse ir mus sujungti su sa- 
vimi, kančia turi ateiti ir nebūtin nustumti šitą 
kliūtį.  Susijungimas su Dievu ir apsigyvenimas Jame yra 
visos tikrovės — žmogaus ir pasaulio — troškimas. "Tuo 
pačiu troškimas yra ir kančia, kadangi ji yra vienintelis ke- 
lias į šitą susijungimą. Tai, ką šventieji individualiniame 
gyvenime yra iškentę, turi iškęsti kiekvienas žmogus sky- 
rium ir visas pasaulis drauge. Kančios troškimas 
šventųjų asmenybėje yra ne kas kita, kaip 
visuotinio kančios reikalingumo išraiška. 

Šitoje vietoje mums paaiški ir ana didžioji žmogaus iliu- 
zija, kurios simbolis yra Petro pasiūlytos trys palapinės Ta- 
boro kalne. Evangelija pasakoja, kad „Jėzus pasiėmė su sa- 
vimi Petrą, Jokūbą ir jo brolį Joną ir užsivedė nuošaliai į 
aukštą kalną. Tenai Jis atsimainė jų akivaizdoje: Jo veidas 
sužibo kaip saulė, o Jo drabužiai pasidarė balti kaip sniegas. 
Ir štai jiems pasirodė Mozė ir Elijas, kuriuodu kalbėjosi su 
Juo. Atsiliepdamas Petras tarė Jėzui: „Viešpatie, mums čia 
gera būti; jei nori, padarykime čia tris padangtes: vieną Tau, 
vieną Mozei ir vieną Elijui“ (Mat. 17, 1—4). Šis įvykis turi 
ypatingos reikšmės kiekvieno žmogaus gyvenime, Taboro 
kalnas iškyla žmogaus egzistencijoje kiek- 
vieną valandą. Visi mes daromės apakinti anų eksta- 
tinių žiežirbų, pasirodančių mums meilės, garbės, gerovės, 
apskritai žemiškosios laimės pavidalais; visiems mums pasi- 
daro gera čia būti; visi mes kartojame Rilkės žodžius „Hier- 
sein ist herrlich“; ir visi, kaip ir Petras, kalbame, nežino- 
dami ką (plg. Luk. 9, 33). Todėl debesys pridengia mūsų 
regėjimus, mes puolame ant veido, o kai pakeliame akis, 
nieko daugiau nebematome, „kaip tik vieną Jėzų“ (Mat. 17, 
8), ir tąjį prikaltą ant kryžiaus. Taboras yra tik praeinantis 
švystelėjimas neišskaistintoje mūsų egzistencijoje. Kančia 
ir mirtimi neperkeista žemė negali išlaikyti šio švystelėjimo. 
Nuostabiu būdu pasakojimas apie persikeitimą Taboro kalne 
yra sujungtas su Kristaus ypatingu savo kančios ir mirties 
pabrėžimu.  Pažadėjęs duoti Petrui dangaus Karalystės rak- 
tus, „nuo to meto Jėzus pradėjo rodyti savo mokytiniams, 
kad Jam reikia eiti į Jeruzalę, daug kentėti nuo vyresniųjų, 
Rašto žinovų ir vyriausiųjų kunigų, būti nužudytam ir trečią 
dieną prisikelti“ (Mat. 16, 21). Taip pat Kristus pabrėžė savo 
mokiniams: „Jei kas nori eiti paskui mane, tegul pats savęs 
išsižada; tegul imą savo kryžių ir teseka mane“ (ibd. 24). Ir 
čia pat eina pasakojimas apie Kristaus persikeitimą Taboro 
kalne. Visu tuo Kristus norėjo pasakyti, kad kas nori Jį 
lydėti persikeitusį ir žibantį kaip saulė, turi Jį lydėti ir ap- 
tekusį krauju; kas nori statyti palapinę su Juo Taboro kalne, 

turi būti pirmiau nukryžiuotas Kalvarijoje. Štai kodėl net 
paties persikeitimo metu, kaip liudija Lukas, Mozė ir Elijas 
kalbėjosi su Kristumi „apie mirtį, kurią Jis turėjo iškentėti 
Jeruzalėje“ (Luk. 9, 31). Taboras yra dingusios tikrovės sim- 
bolis, Kad jis pasidarytų realus, reikia kopti į ji per Golgotą. 

Tuo tarpu kiekvienas žmogus, kaip ir Petras, siūlo Vieš- 
pačiui pastatyti palapinę ir pasilikti ano švystelėjimo bū- 
senoje, kurioje „gera būti“. Tai yra pasiūlymas Taborą at- 
skirti nuo Kalvarijos. Tai noras būti perkeistam be kan- 
čios. Kai Kristus pradėjo kalbėti mokiniams, kad Jam reikės 
daug kentėti ir net būti nužudytam, „ėmęs Jį Petras, pradėjo 
barti, sakydamas: „Nieku būdu, Viešpatie, tai Tau neatsitiks“ 
(Mat. 16, 22). Bet Kristus davė Petrui labai aiškų atsakymą: 
„Eik nuo manęs, šėtone, nes tu mėgsti ne tai, kas Dievo, bet 
kas žmonių“ (ibd. 23). Šiuo pastaruoju žodžiu Kristus 
praplečia Petro nuogąstį į visą žmogiškąją prigimtį. Ne tik 
Petras, bet ir kiekvienas žmogus nenori sutikti su kančia ir 
mirtimi, Jis tebegyvena savo dvasios gelmėse anuo rojaus 
prisiminimu, kada jo gyvybė, dvasios tobulai valdoma, ne- 
kentėjo ir nemirė. Jis norėtų persikelti į aną palaimintąją 
būseną ir joje pasistatyti palapinę. Jis norėtų pamiršti, kad 
žemė yra nebe rojus ir kad jo ilgesiai yra apgaulingi. Užtat 
visų mūsų svajonių žibėjime stovi Mozė su Eliju ir kalbasi 
apie kančią ir mirtį. Į visus pasiūlymus įsitaisyti šiose sva- 
jonėse Evangelija atsako, kaip ir tuomet Petrui: „Jis ne- 
žinojo, ką kalbąs“ (Luk. 9, 33). Per kančią neperėjusi 
egzistencija negali pakelti transcendenci- 
jos žibėjimo. Kančios prasmė yra paruošti mūsų egzis- 
tenciją taip, kad joje suspindėtų Dievas. Taboras be kryžiaus 
yra iliuzija?). 


2) Čia mes galime šiek tiek nujausti ir skaistyklos prasmę. Ka- 
dangi kelias į galutinį perkeitimą veda tik per kančią, todėl 
kančios situacija mums yra neišvengiama. Jeigu joje mes ne- 
atsiduriame ir jos Dievuje neiškenčiame ar permaža iškenčiame 
šiame gyvenime, turime jos patirti arba bent ją išbaigti antgam- 
tinėje tikrovėje. Kitaip vartai į dangiškąjį pastovų Taborą mums 
pasiliks amžinai užsklęsti, nes pro juos įeiti gali tik tas, kuriame 
Dievas visiškai gyvena. Štai kodėl Bažnyčia šalia dangaus, kuris 

yra galutinė išganymo būsena, ir šalia pragaro, kuris yra ga- 
lutinė atmetimo būsena, stato dar trečiąją kančios būseną, 
kurioje žmogus yra galutinai išskaistinamas ir paruošiamas. 
Skaistyklos esmė yra tokia pat, kaip ir kiekvienos kančios, 
prisiimtos ir kenčiamos Dievuje. Skaistykloje kaip ir 
žemėje, kančia nubūtina žmogų tam, kad jis savo naują būtį 
pagrįstų Dievu. Skaistykloje, kaip ir žemėje, kančia yra kelias 
Dievui nusileisti į mūsų egzistenciją. Štai kodėl šventieji, jieš- 
kodami kančios žemėje, tuo pačiu jos išvengė antgamtinėje 
tikrovėje. Kiekvienu tačiau atveju kelias į susijungimą su Dievu 
eina per kančią. 

PA BA IG. A 


DIEVO NUZUDYMAS 


Ir vis dėlto žmogus gali į Dievą netikėti. Jis gali Jo ne- 
rasti nei kaip atsitiktinių būtybių pagrindo, nei nesusidurti 
su Juo savoje egzistencijoje. Egzistencijos susijimas su trans- 
cendencija, kaip matėme visoje šioje knygoje, glūdi pačioje 
jos sąrangoje. Žmogus yra būties langas, pro 
kurį matyti Dievas. Ir vis dėlto šis langas gali užsi- 
trenkti. Jis gali prisidengti įvairiausiomis uždangomis. Jis 
gali būti apteptas kasdienybės kalkėmis. Jis gali Dievo ne- 
rodyti. Be abejo, šitoks egzistencijos nusistatymas visados 
bus tik psichologinis. Ontologinio pagrindo jis niekados ne- 
turės. Ontologinio bedieviškumo nėra ir būti 
negali. Egzistencija neišvengiamai laikosi transcenden- 
cijoje, todėl savo gelmėse ji bedieviška virsti negali. On- 
tologinis netikėjimas yra nebūtis. Nužudyti 
Dievą savoje būtyje reiškia žlugti ir pačiam. 

Tačiau ir šis psichologinis nusigrįžimas nuo Dievo, ir šis 
sąmoningas savos būties lango užtrenkimas, kad nebūtų ma- 
tyti Absoliuto, turi nepaprastos prasmės.  Užsklendęs sava 
egzistenciją Dievui, žmogus mėgina taip sudėstyti visą save 
ir savo gyvenimą, tarsi šis vyktų pats iš savęs, tarsi jis tu- 
rėtų pagrindą pats savyje. Tačiau tai yra ne tik psichologinė 
iliuzija, bet sykiu ir nepaprasta ontologinė grėsmė, Juk atsi- 
palaiduoti nuo Dievo reiškia pasukti į nebūtį ir mėginti ją 
savomis jėgomis pergalėti.  Nebūtis žmogui gresia visados. 
Būti nebūties akivaizdoje yra amžinas žmo- 
gaus likimas. Žmogus, gražiu Heideggerio pasakymų, 
yra „nebūties vietininkas“!). Baimėje, kaip minėjome, ši ne- 
būties grėsmė, ši galimybė nebūti kaip tik ir atsiskleidžia, 
Tada mes pajaučiame, kad mes laikomės ne savimi, bet Kitu. 
Jeigu tad šitą Kitą paneigiame, kuo tada ginsimės nuo ne- 
būties? Kieno jėga galėsime ištverti jos akivaizdoje? Atmetus 


1) Was ist Metaphysik?2, 34 p. 


Dievą, žmogui nieko kito nebelieka, kaip tik pakartoti Dosto- 
jevskio „Demonų“ Kirilovo žodžius: „Jeigu Dievo nėra, tuo- 
mėt aš esu dievas“. Tuomet aš pats esu sau pagrindas ir 
mastas, tuomet aš pats turiu nugalėti nebūtį, atstatyti savo 
nubūtintą būtį ir šį atrastą „dieviškumą“ išplėsti visoje savo 
egzistencijoje. Nesant Dievo, egzistencija yra priversta teigti 
sau dieviškąsias savybes. Bet čia kaip tik ir prasideda ana 
nepaprasta grėsmė. Juk kas gi įvyks, jeigu žmogus pradės 
elgtis kaip Dievas? Kas įvyks, jeigu egzistencija nusigrįš nuo 
transcendencijos ir visa savo jėga palinks nebūtin? Kas 
įvyks, jeigu Žmogus pradės tikėti, kad jis stovi pats ant sa- 
vęs? 

Į šiuos klausimus atsako Nietzschė savo vaizdeliu „Be- 
protis žmogus“: „Ar jūs negirdėjote apie aną beprotį, kuris 
šviesų vidudienį užsidegė žiburį, lakstė po rinką ir be palio- 
vos šaukė: „Aš jieškau Dievo! Aš jieškau Dievo!“ — Aplinkui 
stovėjo minia, kuri netikėjo į Dievą ir todėl juokėsi iš jo. 
Vienas klausė: Ar Jis pražuvo? Ar Jis paklydo lyg vaikas? — 
tyčiojosi antrasis. — Ar Jis pasislėpė? Ar Jis mūsų bijo? 
Gal Jis įsėdo į laivą? Gal iškeliavo? — Taip jie šaukė ir 
juokėsi vienas po kito. Tada beprotis puolė į jų vidurį ir 
pervėrė juos savo klaikiu žvilgiu. — „Aš jums pasakysiu, kur 
yra Dievas!“ — sušuko jis. — „Mes Jį nužudėme: jūs ir 
aš. Mes visi eame žudikai! Bet kaip mes tai padarėme? Kaip 
mes galėjome išgerti jūrą? Kas mums davė tokią kempinę, 
kad visą horizontą nušluostytume? Ką mes darėme, atkabin- 
dami žemę nuo josios saulės? Kur ji dabar skrieja? Kur mes 
skriejame? Ar tolyn nuo visų saulių? Ar mes nekrintame 
visą laiką? Atgal, į šalis, pirmyn, į visas pusės? Ar yra dar 
viršus ir apačia? Ar mes neklajojame tarsi begalinę naktį? 
Ar mes nekvėpuojame tuščia erdve? Ar nepasidarė šalčiau? 
Ar naktis nesidaro vis juodesnė ir juodesnė? Ar nereikia 
degti žiburių jau prieš piet? Ar negirdime triukšmo duobka- 
sių, kurie laidoja Dievą? Ar neužuodžiame dieviškųjų pu- 
vėsių kvapo? Ir dievai pūsta! Dievas yra miręs! Dievas pa- 
silieka nebegyvas! Ir mes Jį užmušėme! Kuo gi mes pasi- 

guosime, mes, žudikų žudikai? Švenčiausiasis ir Galingiau- 
siasis, kokį tik pasaulis turėjo, pasruvo krauju po mūsų pei- 
liais! Kas nuplaus nuo mūsų šį kraują? Kokiu vandeniu mes 
apsivalysime? Kokias aukas, kokius šventus žaidimus išrasi- 
me? Ar šito darbo didybė nėra perdidelė mums pakelti? Argi 
mes patys neturime tapti dievais, kad būtume jo verti?'?) 
Šį pasakojimą Nietzschė baigia, pastebėdamas, kad „beprotis 
dar tą pačią dieną įsiveržė į kėletą bažnyčių ir jose giedojo 
Dievui requiem aeternam. Išvestas ir kalbinamas jis 
tiek teatsakė: „Kas gi yra šios bažnyčios, jei ne Dievo karstai 
ir Dievo antkapiai?“ “ 


Šiame vaizdelyje glūdi visa žmogaus netikėjimo tragedija, 
netikėjimo, suvokto pačiose jo gelmėse. Kad žmogus gali 
nužudyti Dievą ir savyje, ir savo gyvenime, tai mes patiria- 
me kiekvieną dieną. Kiekviena nuodėmė yra dievažudystė. 
Kiekvienas nusidėjėlis yra dievažudys. Mes visi esame da- 
lyviai ne tik anoje šiurpioje Kalvarijos kalno tragedijoje, 
bet ir jos istoriniame išplėtime, nes Jėzus, prasmingu Pasca- 
lio pasakymu, miršta ligi amžių galo. Tačiau Nietzschės be- 
protis kelia labai įdomų klausimą: „Mes nužudėme Dievą: 
jūs ir aš. Bet kaip mes tai padarėme? Kaip mes galėjome 
išgerti jūrą? Kas mums davė tokią kempinę, kad visą hori- 
zontą nušluostytume? Ką mes darėme, atkabindami žemę 
nuo josios saulės?“ — Klausimas yra be galo prasmingas. 
Kokiu veiksmu įstengia žmogus užmušti savyje Dievą? Į tai 
atsako M. Heideggeris: „Ką žmonės darė, atkabindami žemę 
nuo saulės, pasako paskutinių pusketvirto šimto metų Euro- 
pos istorija“). Kuo tad yra būdinga ši istorija? Kas įvyko 
šiuo metu? Šį tarpsnį Heideggeris apibūdina tokiu trumpu 
posakiu: „Žmogus sukilo savuoju Aš“. Ir iš tikro, visa pas- 
tarųjų pusketvirto šimto metų istorija buvo ne kas kita, kaip 
vienas didžiulis žmogaus sukilimas. Šiuo metu žmo- 
gus nukreipė savo žvilgį į save. Seniau jis žiūrėjo į trans- 
cendenciją. Dievas stovėjo jo dėmesio centre. Tuo tarpu 


2) Die fröhliche Wissenschaft, Nr. 125. 
3) Holzwege, 241 p., Frankfurt a. M., 1950, 

pastaraisiais trimis šimtais metų žmogus nusisuko nuo Dievo 
ir atsikreipė į save. Dievą jis paliko savo užnugaryje, pa- 
vertė Jį viena būtybe šalia daugelio, paskelbė Jį neprieina- 
mu, nerandamu, galop nesančiu. Todėl žmogiškasis Aš sa- 
vaime atsistojo centran ir pasidarė didžiausias rūpestis. Tai 
ir buvo tasai Nietzschės bepročio jieškomasis kaip, kuriuo 
žmogus nužudė Dievą. Tai ir buvo tasai veiksmas, kuriuo 
žmogus atkabino savo žemę nuo josios saulės. Tai ir buvo 
tasai indas, kuriuo jis išgėrė jūrą, ir toji kempinė, kuria jis 
nušluostė horizontą.  Žvilgio pasukimas nuo Dievo į save 
yra tokios nepaprastos reikšmės, kad jis visą naująją isto- 
riją esmingai atskiria nuo senosios. 


Tačiau Nietzschės beprotis nepasitenkina tiktai paklausęs, 
kaip žmogus galėjo Dievą nužudyti, bet sykiu vaizduoja ir 
tą naują buvimą, kurį žmogus pradėjo jau be Dievo. Atka- 
bintos žemės simbolis čia yra nuostabiai gilus. Atsitraukęs 
nuo Dievo žmogus pasidaro tarsi nuo saulės atsipalaidavusi 
žemė, lekianti į tuščią ir tamsią erdvę. Čia viskas yra su- 
simaišę. Čia nežinia, kur yra apačia ir kur viršus, nes ne- 
bėra centro. Čia darosi kas kartą vis šalčiau ir tamsiau. Čia 
aptemsta visi pavidalai, ir reikia žiburius degti jau prieš piet. 
Iš tikro, jeigu žmogus yra Dievo paveikslas, tai atšikabinti 
nuo Jo reiškia atsikabinti nuo savo Originalo, nuo 
savo Modelio, nuo savos egzistencijos Pagrindo, Argi 
paveikslas negyvena savo Originalo prasme? Ir 
kuo gi jis virsta šį Originalą  paneigęs? Bedicviš- 
koje egzistencijoje girdėti Dievą laidojančių duobkasių triukš- 
mas. Bet ar tai nėra triukšmas, kad išsklaidytų begalinę 
anos tuščios erdvės tylą? Bedieviškoje egzistencijoje jausti 
dieviškųjų puvėsių kvapas. Bet ar tai nėra ženklas, kad pati 
mūsoji egzistencija pradėjo pūti? Dievas yra miręs, ir mes 
skriejame nežinia kur. Todėl Nietzschės beprotis ir klausia, 
kas nuplaus nuo mūsų Viešpaties kraują. „Kokiu vandeniu 
mes nusivalysime?“ Kokias aukas turėsime sudėti, kad grįž- 
tume atgal? Kokius šventus žaidimus turėsime išrasti, kad 

permaldautume mirusį Dievą ir Jam leistume „mumyse vėl 
prisikelti? Naujoji istorija yra atsistojusi ant pat bedugnės 
kranto. 


Įdomiausias tačiau yra paskutinysis Nietzschės bepročio 
klausimas: „Ar šito darbo didybė nėra perdidelė mums pa- 
kelti? Argi mes neturime patys tapti dievais, kad būtume jo 
verti?“ Kitaip sakant, ar egzistencija gali pakelti transcen- 
dencijos ištrėmimą? Ar žmogus gali egzistuoti be Dievo, pats 
nevirtęs dievu? Pats beprotis kėlė šį klausimą iš gilaus savo 
nusivylimo. Rinkoje stovinti ir jį išjuokianti minia anaiptol 
nebuvo dievų minia. Ji nesuprato savo darbo prasmės ir 
reikšmės. Dievažudystė jai atrodė esanti toks pat žygis, kaip 
ir visi kiti jos kasdieniniai darbai. Bet bepročio žvilgis buvo 
žymiai skvarbesnis. Jis suvokė, kad nužudyti Dievą yra pats 
didžiausias žygis, koks tik gali būti. Egzistencija, kuri pa- 
jėgia tai padaryti ir nežlunga pati, turinti būti dieviška savo 
esmėje. Tuo tarpu rinkos minia šio dieviškumo kaip tik ne- 
turi. Ji yra dievažudė, pati to nesuprasdama. Ji žūsta sykiu 
su Dievo mirtimi, nors to ir nejaučia. Todėl beprotis sviedė 
savo žiburį į žemę, sudaužė jį ir sušuko: „Aš ateinu per- 
anksti. Man dar nelaikas! Šis nepaprastas įvykis yra dar 
tik pakeliui . . . Šis žygis yra jiems dar tolesnis, negu toli- 
miausios žvaigždės. Ir vis dėlto jie jį atliko!“ Vis 
dėlto minia nužudė Dievą, nors ir nesuprasdama šio savo 
akto giliausios reikšmės. Todėl ji ir pasidarė, kaip žemė, 
atkabinta nuo saulės, nebesuvokdama, kur yra viršus ir kur 
apačia. Ji stovi ir juokiasi iš žmogaus, su žiburiu rankoje 
jieškančio Dievo. Tačiau ji nesupranta šio jieškojimo pras- 
mės. Egzistencija pačia savo esme jieško Die- 
vo, nes ji pati nėra Dievas, Žmogus gali Dievą iš- 
guiti iš savęs. Jis gali Jį nužudyti. Tačiau šis darbas jam 
visados yra perdidelis. Šis darbas atskleidžia jam begalinę 
tuštumą, kuria jis turi kvėpuoti ir kurioje jis turi gyventi. 
Todėl žmogus užsidega šioje nebūties tamsoje žiburį ir vėl 
eina jieškoti prarasto Dievo. Nietzschės beprotis kaip tik ir 
yra tokios jieškančios egzistencijos simbolis. Jis yra tragiš- 

kas, kaip ir visa pastarųjų amžių istorija. Tačiau jis yra 
labai būdingas. Jis rodo, kad egzistencija bedievy- 
bės pakelti negali, jeigu ji tik suvokia šio- 
siosreikšmę. Bedievybė yra tik psichologinis kasdieny- 
bės nusiteikimas. Prapuolimas pasaulyje atitraukia žmogų 
ne tik patį nuo savęs, bet ir nuo transcendencijos. Tačiau 
kai tik žmogus išsivaduoja iš kasdienybės pinklių, kai tik 
jis atsigrįžta į save, jis tuoj pasijunta esąs tuštumoje ir eina 
jieškoti prarasto Dievo. Dievo jieškojimasyraeg- 
zistencijos sąmonės aktas. Suvokusi save, egzisten- 
cija suvokia ir Dievą. 

Tai ir buvo pagrindinė šios knygos mintis. Tebūna tad 
mums leista šiuos lapus užsklęsti nuostabiu, jau sykį minėtu 
šv. Augustino posakiu: 


Noli foras ire, in te ipsum redi; 
in interiore homine habitat 
VERITAS. 

